Datasets:

haohaaorg

/

shan-news-ssppssa_org

like 0

2021-09-28T16:14:00

https://ssppssa.org/2021/09/%e1%81%bc%e1%80%ad%e1%80%b0%e1%80%9d%e1%80%ba%e1%80%9e%e1%80%b5%e1%81%bc%e1%80%ba%e1%82%88%e1%80%90%e1%81%a2%e1%80%84%e1%80%ba%e1%80%b8-%e1%80%90%e1%81%a2%e1%80%84%e1%80%ba%e1%82%89%e1%80%9a%e1%81%a2/

ၼိူဝ်သဵၼ်ႈတၢင်း တၢင်ႉယၢၼ်း ၵၢင်ၵၢတ်ႇတၢင်ႉယၢၼ်း တူၼ်ႈမႆႉၺွင်ႇလူင်လုမ်ႉတဵင်သႂ်ႇၵႃး

SSPP/SSA 28.09.2021 မိူဝ်ႈဝႃးဝၼ်းထီႉ 27/09/2021 ယၢမ်းၵၢင်ၼႂ် 09:44 မူင်းၼၼ်ႉ တီႈပွၵ်ႉ(4)၊ သဵၼ်ႈတၢင်း(ဗိုလ်ချုပ်)၊ ၽၢႆႇၼႃႇတၢင်းၶဝ်ႈ သူၼ်မွၵ်ႇ(မြကန်သာ)၊ ဝဵင်းတၢင်ႉယၢၼ်း ၸိုင်ႈတႆးပွတ်းႁွင်ႇ။ တူၼ်ႈမႆႉၺွင်ႇလူင်လုမ်ႉတဵင်သႂ်ႇၼိူဝ်သဵၼ်ႈတၢင်း လႄႈ တိူဝ်ႉၺႃးၵႃးၼိုင်ႈလမ်း၊ ထေႃႈၼိုင်ႈလမ်း ၼႂ်းၵႃးၼၼ်ႉ မီးၵူၼ်းမၢတ်ႇၸဵပ်းၶမ်ယူႇဝႆႉၼႂ်းၵႃးသေ ၊ ယူႇတီႈၽူႈမီးပုၼ်ႈၽွၼ်းၽၢႆႇၶႄၾႆး (မီးသတ်)ၶဝ် လႆႈၸွႆႈၵၼ်ဢဝ်ၵူၼ်းမၢတ်ႇၸဵပ်းၼႂ်းၵႃးလမ်းၼၼ်ႉ ဢွၵ်ႇမႃးယူၼႆၶႃႈ။ ၽၢႆႇၽူႈမီးၽွၼ်းၽၢႆႇၶႄၾႆး (မီးသတ်) တီႈၼႂ်းဝဵင်းတၢင်ႉယၢၼ်းၶဝ်ၵေႃႈ လႆႈႁွင်ႉဢဝ်ၵႃး တၢင်ႇၵူၼ်းပဵၼ်(Ambulance) ၶဝ်သေ လႆႈသူင်ႇပၼ်ၵႂႃႇတီႈႁူင်းယႃလူင်ယူႇၼႆၶႃႈ ။ မႆႉၺွင်ႇဢၼ်လုမ်ႉတဵင်သႂ်ႇၼိူဝ်သဵၼ်ႈတၢင်းၸိူဝ်းၼၼ်ႉၵေႃႈ ၽၢႆႇၽူႈမီးပုၼ်ႈၽွၼ်းၶႄၾႆး (မီးသတ်း) ၶဝ်ဢဝ် ၵႃးမဵတ်း မဵတ်းဢွၵ်ႇသေ ဢွၼ်ၵၼ်တီႇၽဵဝ်ႈၵႂႃႇယူႇ ဝႃႈၼႆ။ Source : Local Photo : Credit

['ၶၢဝ်ႇၵူႈလွင်ႈလွင်ႈ']

2021-09-27T21:40:57

https://ssppssa.org/2021/09/%e1%80%99%e1%80%ad%e1%80%b0%e1%80%84%e1%80%ba%e1%80%b8%e1%80%91%e1%82%86%e1%80%b8-%e1%81%ba%e1%82%83%e1%80%b8%e1%81%bd%e1%80%b1%e1%80%b8%e1%81%bc%e1%80%99%e1%80%ba%e1%82%89%e1%80%9c%e1%80%b0%e1%81%bc/

မိူင်းထႆး ၺႃးၽေးၼမ်ႉလူၼ်ႇ လင်ႁိူၼ်းၵူၼ်းမီးမွၵ်ႈၸမ် 14,000 ႁိူၼ်း

SSP/SSA 27.09.2021 ၼႂ်းမိူင်းထႆး တေႇမိူဝ်ႈလိူၼ် September ,23 တေႃႇ ထိုင် 26 ဝၼ်း ၼႂ်းဝူင်ႇဝၢင်ႈၼႆႉ လႆႈထုၵ်ႈၺႃးၽေးဢိင်ႇသၢၼ်ႇ ဢၼ်မီးၸိုဝ်ႈ တီႇမူ ၼၼ်ႉ ၼမ်ႉလူင်လႆႈၶဝ်ထူမ်ႈၼႂ်းဝၢၼ်ႈ ထူမ်ႈပႃးလင်ႁိူၼ်းၵူၼ်း မီး 14,000 လင် ၵူၼ်းၼႂ်းမိူင်းထႆးၸုမ်းၽၢႆႇၸွႆႈထႅမ်ပေႃးပဵၼ်ၽေးသၽႃႇဝ ဢွၵ်ႇဝႆႉဝႃႈၼႆ။ ဢၼ်မီးၼႂ်းၸေႈတွၼ်ႈ( 14 ) မိူင်းၸိုင်ႈထႆးပွတ်းႁွင်ႇ ၊ မိူင်းထႆးပွတ်းဢွၵ်ႇ လႄႈ မိူင်းထႆးပွတ်းၵၢင် ၵဵင်းမႂ်ႇ ၊လမ်းပွၼ်း၊ လမ်းပၢင်း ၊တႃႉ၊သူႉၶူဝ်ထႆး၊ၽီၸိၼ်ႉ ၊ၶုၼ်ၵေး၊ၶျိုင်းယၽွၼ်း၊ၼႃႈၶုၼ်ယႃႇသီးမႃး၊ဢူးပုၼ်ႉယႃႇတႃႇၼီႇ၊ၼႃႈၶုၼ်သဝၼ်ႇ ၊ၶျိႃင်းယႃးၼၼ်ႉ၊သီးပႃးလီး၊ၸေႈတွၼ်ႈ ဢႃႇယုတယ ၼႂ်းၼၼ်ႉ ပႃးၸေႈဝဵင်း (55) ဝဵင်း၊ဢိူင်ႇ (178 )ဢိူင်ႇ ၊ပွၵ်ႉ/ဝၢၼ်ႈ (839) ပွၵ်ႉ၊ မြူႇၼီႇ (မြူနီစီပါယ်) ၼိုင်ႈတိူၵ်ႇ လႄႈ လင်ႁိူၼ်းၵူၼ်း 13,930 လင် လႆႈၺႃးၽေးၼမ်ႉလူၵ်ႈ ဝႃႈၼႆ။ ၵွပ်ႈပိူဝ်ႈၼမ်ႉလူၵ်ႈ လွႆၵူၼ်ႇသဵၼ်ႈတၢင်းပိၵ်ႉ၊ၶူဝ်ႁၢၵ်း ၊သဵၼ်းတၢင်းဢၼ်ၸပ်းသဵၼ်းတၢင်းလူင်လႆႈလူႉလႅဝ်၊ ၼမ်ႉလႆႈထူမ်ႈၶဝ်ႈ ၼႂ်းဝၢၼ်ႈ၊ၼႂ်းႁိူၼ်း လႄႈ ၶူဝ်းၶွင်ဢၼ်မီးၼႂ်းႁိူၼ်း လူတ်ႇၶိူင်ႈ၊ၵႃး လႄႈ သူၼ်ႇၽၵ်း ၸိူဝ်းၼၼ်ႉ လႆႈလူႉလႅဝ် သုမ်းတၢင်းၼမ် ဝႃႈၼႆ။ မိူဝ်ႈၼႆႉ September,27 တၢင်းၵဵင်းမႂ်ႇ ၊လမ်းပၢင်း၊လမ်းပုၼ်း လႄႈ ၼႂ်းၸေႈတွၼ်ႈတေႃႉ တေႉၼမ်ႉယွမ်းလူင်းမႃး​​သေတႃႉ​​ၵေႃႈ ၼမ်ႉတိုၵ်ႉလုၵ်ႉတၢင်းမိူင်းထႆးပွတ်းၼိူဝ်သေ လႆလူင်းၵႂႃႇပွတ်း မိူင်းထႆးပွတ်းၵၢင်ယူႇ လႄႈ ၽူႈလူင်ႉလႅၼ်ႇၽၢႆႇ ပၢႆးၾူၼ်လူမ်းၶဝ် ပၼ်ၽၢင်ႉ ၵူၼ်းမိူင်းဢၼ်မီးၼႂ်းပိုၼ်ႉတီႈမိူင်းထႆးပွတ်းၵၢင်ၸိူဝ်းၼၼ်ႉ တေႇၼႂ်း September, 27 တေႃႈထိုင် 30ၼၼ်ႉ ​​တေၸၢင်ႈမီး​​ၽေးၼမ်ႉ ဝႃႈၼႆ။ ပိူင်လူင်မၼ်းတေႉ ဢၼ်မီးၼႂ်းမႄႈၼမ်ႉသွၼ်ႇၽလႃႇ တႄႇဢဝ် ၸေႈတွၼ်ႈ (12) ၼႆႉ ဢုထႆးထႃႇၼီႇ၊ၶျိုင်းယႃးၼၼ်ႉ၊သမ်းပူးလီး၊ဢၼ်ႇထွၼ်း၊သူႉၽၢတ်းပူးလီး၊လုၵ်ႈပူႇလီ၊ဢယုတယႃႇ၊ပထုင်ၼၼီႇ၊ၼုတ်ႇထပူႇလီႇ၊မိူင်းၵွၵ်ႇ ၊ သမုၼ်သၶွၼ်း၊သမုၼ်ပရၵၢၼ်ႇ ၊ ၵူၼ်းမိူင်းဢၼ်ယူႇၼႂ်းမိူင်းၸိူဝ်းၼၼ်ႉ ၽူႈလူင်ႉလႅၼ်ႇၽၢႆႇၾူၼ်လူမ်းလၢတ်ႈဝႃႈ ႁႂ်ႈဢွၼ်ႇၵၼ်ၵႅတ်ႇၵင်ႈဝႆႉ ဝႃႈၼႆ။ ပေႃးၼမ်ႉထူမ်ႈ လႄႈ လူဝ်ႇတၢင်းၸွႆႈထႅမ်ၼႆၸိုင် ၾူင်း 1784 ၼႆႉ ၵပ်းလႆႈ 24 ၸူဝ်ႈမူင်း ဝႃႈၼႆ။ Source : DVB Photo : Credit

['ၶၢဝ်ႇၵူႈလွင်ႈလွင်ႈ']

2021-09-27T21:33:50

https://ssppssa.org/2021/09/%e1%82%81%e1%80%ad%e1%80%b0%e1%81%bc%e1%80%ba%e1%80%b8%e1%81%b5%e1%80%b0%e1%81%bc%e1%80%ba%e1%80%b8%e1%80%99%e1%80%ad%e1%80%b0%e1%80%84%e1%80%ba%e1%80%b8-%e1%80%90%e1%80%ae%e1%82%88%e1%80%9d%e1%81%a2/

ႁိူၼ်းၵူၼ်းမိူင်း တီႈဝၢၼ်ႈႁူးၵွတ်ႈ ထုၵ်ႇၺႃးဢဝ် ဢိၼ်ႇၵျိၼ်ႇဝၢႆႇတႃး ယဝ်ႉဢဝ်ၾႆးၸုတ်ႇ

27/09/2021 sspp ssa မိူဝ်ႈဝၼ်းထီႉ 25/09/2021 ၼီႊ ၸုမ်းသိုၵ်းဢူၺ်းလီပွတ်းႁွင်ႇ SSPP/SSA + TNLA တင်း ၸုမ်းသိုၵ်း RCSS လႆႈပဵၼ်ပၢင်တိုၵ်းၵၼ်သေ ႁိူၼ်းၵူၼ်းမိူင်း တီႈဝၢၼ်ႈႁူးၵွတ်ႈ၊ ၸေႈဝဵင်းၵျွၵ်ႉမႄး၊ ၸိုင်ႈတႆးပွတ်းႁွင်ႇ ထုၵ်ႇၺႃးဢဝ်ၼမ်ႉမၼ်း ဢိၼ်ႇၵျိၼ်ႇဝၢႆႇတႃးယဝ်ႉ ဢဝ်ၾႆးၸုတ်ႇၽဝ်ပႅတ်ႈ ၊ ဢၼ်လႆႈၺႃးၾႆးၸုတ်ႇ ၽဝ်တႄႉ ႁိူၼ်း(3)လင်ၼႆႉ တႃႇ(2)လင်တေႉၾႆးမႆႈမူတ်း ထႅင်ႈၼိုင်ႈလင်တႄႉၵူၼ်းဝၢၼ်ႈ တၼ်းၶႄ ၶိုၼ်းလႆႈ ဢမ်ႇတၼ်းမႆႈမူတ်း၊ ၵဵဝ်ႇလူၺ်ႈလွင်ႈ ဢဝ်ၼမ်ႉမၼ်းဢိၼ်ႇၵျိၼ်ႇဝၢႆႇတႃးဢဝ်ၾႆးၸုတ်ႇၼႆႉ ပဵၼ်ၸုမ်းလႂ်ၼႆ ဢမ်ႇပႆႇလႆႈႁူႉ ၼႆၶႃႈ။ ၵူၼ်းမိူင်းပိုၼ်ႉတီႈ ဝၢၼ်ႈႁူးၵွတ်ႈ ၵေႃႉၼိုင်ႈလၢတ်ႈၼႄႁဝ်းၶႃႈဝႃႈ-“ဢေႃႈၶႃႈ ၸႂ်ႈၶႃႈဢေႃႈ တင်ႈၸႂ်ဢဝ်ၾႆးၸုတ်ႇၽဝ်ပႅတ်ႈၶႃႈဢေႃႈ ပဵၼ်ၸုမ်းလႂ်ၸုတ်ႇတေႉဢမ်ႇလႆႈႁူႉၶႃႈ ႁိူၼ်းဢၼ်လႆႈၺႃးၸုတ်ႇၽဝ်တေႉ မီးယူႇ(3)လင်ဢေႃႈ ထႅင်ႈၼိုင်ႈလင်တေႉ ဢမ်ႇတၼ်းလႆႈမႆႈၶႃႈ ၵွပ်ႈၸဝ်ႈႁိူၼ်းလင်ၼၼ်ႉၶဝ်တၼ်းၶႄလႆႈ လႄႈ ဢမ်ႇတၼ်းလႆႈမႆႈၶႃႈ မိူဝ်ႈၵႂႃႇၶႄၼၼ်ႉလႆႈႁၼ်ႁွႆးၼမ်ႉမၼ်း ဢိၼ်ႇၵျိၼ်ႇဝၢႆႇတႃးဝႆႉသေၼႆၶႃႈဢေႃႈ ဢၼ်ၼႆႉတႄႉ တေဝႃႈမၢၵ်ႇတူၵ်းသႂ်ႇသေမႆႈတႄႉ ဢမ်ႇပဵၼ်လႆႈၶႃႈ တိုၼ်းတင်ႈၸႂ်ဢဝ်ၾႆးၸုတ်ႇၽဝ်ၶႃႈဢေႃႈ မၼ်းပဵၼ်ၸုမ်းလႂ် ၸုတ်ႇတႄႉဢမ်ႇပႆႇလႆႈႁူႉၶႃႈ ႁိူၼ်း(2)လင်ၼၼ်ႉတေႉလႆႈမႆႈပႃးၵႂႃႇၸွမ်းၼႂ်းၾႆးမူတ်းယဝ်ႉၶႃႈ ၶိူင်ႈၶူဝ်းႁိူၼ်း ၽႃႈႁူမ်ႇၶူဝ်းၼွၼ်း ၽိူၼ်ဝၢၼ်ႇ လႄႈ လူတ်ႉၶိူင်ႈ(2)လမ်း ၶႃႈဢေႃႈ လႆႈမႆႈၵႂႃႇၸွမ်းၼႂ်းၾႆးမူတ်းၶႃႈ” လၢတ်ႈဝႃႈၼင်ႇၼႆၶႃႈ ။ လွင်ႈဝႃႈပဵၼ်မၢၵ်ႇတူၵ်းသႂ်ႇလႄႈမႆႈတႄႉဢမ်ႇပဵၼ်လႆႈ မိူၼ်ၼင်ႇဝတ်ႉၵျွင်းၸိူဝ်းၼႆႉ​​ၵေႃႈၸၢၵ်ႇမၢၵ်ႇတိူဝ်ႉၺႃးယူႇ ၵူၺ်းၵႃႈ ၾႆးဢမ်ႇမႆႈ ႁိူၼ်မၢင်လင်​​ၵေႃႈၺႃးယူႇၸၢၵ်ႇမၢၵ်ႇ ၵူၺ်းၵႃႈၾႆးဢမ်ႇမႆႈၶႃႈ မိူၼ်ႁိူၼ်းၸိူဝ်းၼႆႉ မႆႈၵႂႃႇလီလီၼႆႉ သမ်ႉမီးႁွႆးၼမ်ႉမၼ်းဢိၼ်ႇၵျိၼ်ႇဝၢႆႇတႃးဝႆႉ​​သေ မၼ်းပဵၼ်ၵူၼ်းတင်ႈၸႂ်ၸုတ်ႇၵႂႃႇၵူၺ်း ၼႆၵူၼ်းဝၢၼ်ႈသိုပ်ႇလၢတ်ႈထႅင်ႈ ဝႃႈၼႆ ။ ဢိင်ၼိူဝ်ၸုမ်းဢူၺ်းလီပွတ်းႁွင်ႇ လႄႈ သိုၵ်း Rcss ပိုတ်းယိုဝ်းၵၼ်မိူဝ်ႈဝၼ်းထီႉ 25 /09/2021 ဝၼ်းၼၼ်ႉႁဵတ်းႁႂ်ႈႁိူၼ်းၵူၼ်းမိူင်းၺႃးၸုတ်ႇၽဝ် လႄႈ ဝတ်ႉၵျွင်းမုၼ်ၸဝ်ႈၼိုင်ႈလင် လႆႈလူႉၵွႆပႃးၵမ်ႈၽွင်ႈ ဝႃႈၼႆ ။ Source : Local

['ၵၢၼ်သိုၵ်း']

2021-09-24T18:04:39

https://ssppssa.org/2021/09/%e1%80%90%e1%80%bd%e1%80%84%e1%80%ba%e1%82%88%e1%80%91%e1%81%a2%e1%80%99%e1%80%ba-%e1%81%b8%e1%80%9d%e1%80%ba%e1%82%88%e1%82%81%e1%81%a2%e1%81%bc%e1%80%ba%e1%81%bd%e1%80%af%e1%80%84%e1%80%ba%e1%80%b8/

တွင်ႈထၢမ် ၸဝ်ႈႁၢၼ်ၽုင်းႁၢၼ် ၽူႈၶၢၼ်ပၢၵ်ႇ SSPP/SSA

ၶေႃႈထၢမ် – ၵဵဝ်ႇလူၺ်ႈလွင်ႈပၢင်တိုၵ်းႁူဝ်ၶၢႆးႁမ်းငၢႆးၼႆႉသေ ယူႇတီႈ ၵူၼ်းမိူင်းတင်းၼမ်ၵေႃႈ ထၢမ်မႃးဝႃႈ ႁဵတ်းသင် တႆးတေႃႇတႆး ဢမ်ႇဢုပ်ႇၵၼ်လႆႈႁႃႉ ၵူၼ်းမိူင်းၵေႃႈ လႆႈတုၵ်ႉၶယွၼ်ႉပၢင်တိုၵ်းၼႆႉၵေႃႈ မီးၼမ်ၼႆႉ ၵမ်ႈၼမ် ၵူၼ်းမိူင်းဢွၼ်ၵၼ် တူၵ်ႇႁႃၶေႃႈၵႂၢမ်း လွင်ႈသွင်မူႇသွင်ၸုမ်း ၸွင်ႇမီးလွင်ႈဢုပ်ႇဢူဝ်းၵၼ်ၸိူဝ်းၼႆႉ မႃးယူႇဢေႃႈ လွင်ႈၼႆႉ ၸဝ်ႈႁဝ်း ၶႂ်ႈလၢတ်ႈၸိူင်ႉႁိုဝ်ၽွင်ႈၶႃႈ ? ။ တွပ်ႇ- ပၢင်တိုၵ်းတေႉၵေႃႈ ယွၼ်ႉဝႃႈပဵၼ်သိုၵ်း တေႃႇသိုၵ်းလႄႈၼႆ သွင်ၽၢႆႇသွင်ၸုမ်းတေႉ လႆႈၵႄႈလႅတ်ႈပၼ်ႁႃၵၼ်မႃး ဢုပ်ႇဢူဝ်းၵၼ်မႃး တေၸိမ်မိူဝ်ႈ ပီႊ2011 မႃးတေႃႇပေႃးထိုင်မႃး ပီႊ2021 ၼႆႉၵေႃႈဢမ်ႇယဝ်ႉလႆႈ ပၼ်ႁႃဢၼ်ၼႆႉ ၵိုင်ႉၵၢင်ႉပဵၼ်မႃးမိူဝ်ႈ တပ်ႉသိုၵ်းမၢၼ်ႈမိၼ်းဢွင်ႇလၢႆႇၶဝ် သိမ်းဢႃႇၼႃႇ တေႉဢမ်ႇၸႂ်ႈၶႃႈ မၼ်းပဵၼ်ယွၼ်ႉဝႃႈ ၽၢႆႇၼိုင်ႈမၢပ်ႇၼေးႁဝ်းၶႃႈဝႃႈ ႁဝ်းႁူမ်ႈၵၼ်တၢင်း တပ်ႉၶွင်ႇသီႇသိုၵ်းမၢၼ်ႈ သေႁဵတ်းဢၼ်ဝႃႈၼၼ်ႉ မၼ်းဢမ်ႇမၢၼ်ႇမႅၼ်ႈ ဢမ်ႇၸႂ်ႈလႃးလႃး။ တီႈတေႉမၼ်း ႁဝ်းၵႄႈလွင်ႈပၼ်ႁႃၵၼ်မႃး တေမိူဝ်ႈပၢၼ် ဢူးတိင်းၸဵင်ႇ ၶဝ်ၼၼ်ႉမႃးဢွၼ်တၢင်းၵွၼ်ႇ မၼ်းဢမ်ႇပဵၼ်မႃး ၸွမ်းၼင်ႇဢၼ်ပေႃႈမႄႈၵူၼ်းမိူင်းမုင်ႈမွင်း ၶႂ်ႈပဵၼ် လႄႈ တင်းဢၼ်မုၵ်ႉၸုမ်းႁဝ်း မုင်ႈမွင်းဝႃႈ ထုၵ်ႇမီးထုၵ်ႇပဵၼ်ၼၼ်ႉ မၼ်းဢမ်ႇပဵၼ်မႃး လႄႈ ၸင်ႇပဵၼ်မႃးၵူၺ်း ။ ၵူၺ်းၵႃႈမၼ်းမႃးတုမ်ႉၺႃးသႂ်ႇၵၼ် မိူဝ်ႈလႂ်လႃႇၼႆ ပၼ်ႁႃၼႆႉ ဢၼ်လႆႈဢဝ်လၢႆးၶိူင်ႈၵွင်ႈၵၢင် ၵႄႈလိတ်ႈၵၼ်ၼႆႉ မႃးတုမ်ႉၺႃးမိူဝ်ႈ ၶွင်ႇသီႇသိုၵ်းမၢၼ်ႈၶဝ် သိမ်းဢႃႇၼႃႇ သေ ၊ ဢၼ်ၼႆႉၵေႃႈၽၢႆႇၼိုင်ႈ ဢဝ်တိုဝ်ႉတၢင်းလႅၼ်ၼႃႈၵူၼ်းမိူင်းဝႃႈ ႁဝ်းႁူမ်ႈႁွမ်းၵၼ်တၢင်း ၶွင်ႇသီႇသိုၵ်းမၢၼ်ႈသေႁဵတ်းၼႆ ဢၼ်ၼႆႉဢမ်ႇၸႂ်ႈၶႃႈ ၶႂ်ႈဝႃႈတေႉ မီးသၢၵ်ႈသေႇလၢၵ်းထၢၼ်မၼ်းမူတ်းဝႆႉယူႇ ။ မိူဝ်ႈဢၼ်ႁဝ်းၶႃႈဝႃႈ NCA ၼႆႉဢမ်ႇလီ ဢမ်ႇထုၵ်ႇလီလူင်းလၢႆးမိုဝ်းၼႆၵေႃႈ ႁဝ်းဝႃႈမႃးသေ ၽၢႆႇၼိုင်ႈ ႁဵတ်းၵႂႃႇယဝ်ႉ ဢဝ်တိုဝ်ႉတၢင်းသေ ႁဵတ်းၵႂႃႇမႃးၼႆၵေႃႈ ဢၼ်ၼႆႉႁဝ်းၶႃႈဢမ်ႇလၢတ်ႈၼႄ ၵူၼ်းမိူင်း ႁဝ်းမႃးလူး ၵူၼ်းမိူင်းႁဝ်းၵေႃႈဢမ်ႇလႆႈႁူႉလူးၼေႃႈ၊ ဢၼ်ၼႆႉတေႉဢဝ်ပဵၼ်လၢၵ်ႈၼၢၵ်ႈ ၶိူင်ႈၵွင်ႈၵၢင် ၸႂ်ႉတိုဝ်းတေႃႇမၢၵ်တႃတေႃႇ ၵူၼ်းမိူင်းႁဝ်းၶႃႈ ႁဵတ်းႁႂ်ႈ ၵူၼ်းမိူင်းႁဝ်းၶႃႈပေႃးႁၼ် ၽိတ်းၼိူဝ် မုၵ်ႉၸုမ်းႁဝ်းမႃး ။ တီႈတႄႉမၼ်းတႄႉ မိူဝ်ႈၽွင်းယၢမ်း ၽၢႆႇ RCSS ႁူမ်ႈႁွမ်းၵၼ်တင်း တပ်ႉသိုၵ်းၶွင်ႇသီႇသိုၵ်းမၢၼ်ႈ သေႁဵတ်းတေႃႇႁဝ်းမႃးၼႆႉ ႁဝ်းၶႃႈဢမ်ႇလႆႈပိုၼ်ၽဝ်မႃးသေပွၵ်ႈ ဝႃႈ RCCS ၼႆႉဢမ်ႇလီၼိူဝ်ႁဝ်း ဢမ်ႇလီၼိူဝ်ၵူၼ်းမိူင်းၸိူဝ်းၼႆႉ ႁဝ်းၶႃႈဢမ်ႇလႆႈဝႃႈမႃးသေၶေႃႈ ဢမ်ႇယၢမ်ႈသေႉၼႄးမႃးသေပွၵ်ႈ ၶိုၼ်းၽိုၼ်ႉတူၺ်းလႄႈ ၼႂ်းလိၵ်ႈပိုၼ်ၽဝ် ၼိူဝ် Social Media ၼိူဝ်ၽိုၼ်လိၵ်ႈၶၢဝ်ႇၸိူဝ်းၼႆႉ ႁဝ်းဢမ်ႇလႆႈဝႃႈသေပွၵ်ႈ တေႃႇထိုင်ယၢမ်းမိူဝ်ႈၼႆႉ ။ ၵူၺ်းၵႃႈဝႃႈထိုင်ၶၢဝ်းယၢမ်းလိုၼ်းသုတ်းမႃးယဝ်ႉၼႆႉ ႁဝ်းၵေႈၶႆၵၼ်ဢမ်ႇလႆႈယဝ်ႉသေ ပိူၼ်ႈတေ ပိတ်ႉတိၼ်ႁဝ်းလူမ်ႉယဝ်ႉၼႆ ဢၼ်ၼႆႉ ႁဝ်းႁူႉသေၵေႃႈ ႁဝ်းၸင်ႇၶိုၼ်းလႆႈၵႅတ်ႇၶႄ တူဝ်ႁဝ်းၵူၺ်းၶႃႈ၊ ဢမ်ႇၸႂ်ႈဝႃႈႁဝ်း ၵႂႃႇပိတ်ႉတိၼ်သိုၵ်း RCSS သေပွၵ်ႈ ပေႃးႁဝ်းၶႂ်ႈပိတ်ႉ RCSS ၼႆႁဝ်းၵႂႃႇပိတ်ႉတိၼ် တၢင်း ႁူဝ်မိူင်း၊ လၢင်းၶိူဝ်း၊ မိူင်းပၼ်ႇ လႄႈ တၢင်းလွႆတႆးလႅင်း ပုၼ်ႉၸိူဝ်းၼႆႉဢိူဝ်ႈ ၼႆႉႁဝ်းဢမ်ႇႁဵတ်းသေပွၵ်ႈ သေႉၵေႃႈဢမ်ႇသေႉသေပွၵ်ႈ”။ “ၵူၺ်းၵႃႈဝႃႈထိုင်ယၢမ်းမိူဝ်ႈၼႆႉမႃး မၼ်းမႃးတုမ်ႉတိူဝ်ႉတေႃႇၵၼ်သေၵႃႈဝႃႈ ႁဝ်းႁူမ်ႈႁွမ်းၵၼ်တင်း ၶွင်ႇသီႇသိုၵ်းမၢၼ်ႈသေႁဵတ်းဢၼ်ဝႃႈၼၼ်ႉ ဢမ်ႇၸႂ်လၢႆးၵၢၼ်မၼ်း၊ ၶိုၼ်းမေးၽိုၼ်ႉတူၺ်းၶိုၼ်းပိုၼ်း ဢၼ်ပဵၼ်မႃးၸိူဝ်းၼႆႉသဵင်ႈသဵင်ႈၵေႃႈ တေလႆႈႁူႉယူႇၼၼ်ႉၼႃႇၼေႃႈ ။ ၼၼ်လႄႈ ပွႆးတိုၵ်းတီႈ မိူင်းၵိုင်၊ ႁူဝ်ၶၢႆး၊ ႁၢမ်းငၢႆး ဢၼ်ဝႃႈၸိူဝ်းၼၼ်ႉၵေႃႈ မၼ်းပဵၼ်မွၵ်ႈႁေ ၼိဝ်ႉၶဵမ်ဢွၼ်ႇၵႃႈၼၼ်ႉၵူၺ်း၊ မၼ်းဢမ်ႇၵဵဝ်ႇၵၼ်တင်းဢၼ်ဝႃႈ ၵျွၵ်ႉမႄး၊ မူႇၸေႈ၊ ၼမ်ႉၶမ်း ၸိူဝ်းၼႆႉ၊ မိူင်းၵိုင် လႄႈ လၢႆးၶႃႈ တမ်ႉပႆႇၵႂႃႇၵွၼ်ႇၼႃ၊ ၼႆႉပဵၼ်ၵၢၼ်သိုၵ်းၵူၺ်း မီးႁေမွၵ်ႈၼိဝ်ႉၶႅမ်ဢွၼ်ႇၵူၺ်းၼႆႉ ႁဝ်းတေႃႉတေႉဢဝ်မႆႉသေႇၶဵဝ်ႈဢွၼ်ႇတေႃႉတေႉသေႇၺႃးဢိတ်းဢွတ်းၵူၺ်းၼႆႉ မၼ်းဢမ်ႇထုၵ်ႇလီ ၽိတ်းၸႂ်သႄႈ ၊ ၼႆႉပဵၼ်လၢႆးၵၢၼ်သိုၵ်းဢိူဝ်ႈ။ ၵွပ်ႈၼၼ်လႄႈ ယႃႇပေၼႅတ်ႈယုမ်ႇၵႃႈၼေႃႈ ဢၼ်ဝႃႈ SSPP/SSA ၶႆႈၵႂႃႇသိမ်းၼႃႈတီႈ သိုၵ်း RCSS သေၵေႃႈ ပဵၼ်မႃးပၢင်တိုၵ်းသေ ႁဵတ်းႁႂ်ႈၵူၼ်းမိူင်းတုၵ်ႉၶႃႉ ဢၼ်ဝႃႈၼၼ်ႉ ဢမ်ႇပဵၼ်လႆႈၶႃႈ ၊ ပေႃးထၢၼ်ႈဝႃႈ ၵူဝ်ၵူၼ်းမိူင်းႁဝ်းတုၵ်ႉၶ၊ ၵူဝ်ၵူၼ်းမိူင်းႁဝ်းယၢပ်ႇၽိုတ်ႇ ဢၼ်ဝႃႈၸိုင် ၊ ပၢင်တိုၵ်းဢၼ်ပဵၼ်ၼႂ်းမိူင်းတႆးပွတ်းႁွင်ႇၼႆႉဢမ်ႇပဵၼ်မႃးၼႆ ႁႂ်ႈလႆႈၵူၼ်းမိူင်းႁဝ်းၶႃႈႁူႉထိုင် ဢၼ်ၼႆႉ လူဝ်ႇလႆႈမႄးဝူၼ်ႉၼပ်ႉသၢင်ႈတူၺ်းလီလီၼေႃႈ” ၶႂ်ႈလၢတ်ႈၸိူင်ႉၼႆၶႃႈ – ဝႃႈၼႆ။

['ၶၢဝ်ႇၵူႈလွင်ႈလွင်ႈ']

2021-09-24T15:50:41

https://ssppssa.org/2021/09/%e1%81%b8%e1%80%af%e1%80%99%e1%80%ba%e1%80%b8-pdf-%e1%80%90%e1%80%ae%e1%82%88-%e1%81%bd%e1%81%a2%e1%82%86%e1%81%b6%e1%80%af%e1%81%bc%e1%80%ba%e1%82%87-%e1%81%b8%e1%82%82%e1%80%ba%e1%82%89%e1%80%90/

ၸုမ်း PDF တီႈ ၽၢႆၶုၼ်ႇ ၸႂ်ႉတိုဝ်းမၢၵ်ႇသွတ်ႉ ပိုတ်းယိုဝ်းၵၼ်ၸွမ်းၶွင်သီႇ သိုၵ်းမၢၼ်ႈ

SSPP/ SSA 24.09.2021 မိူဝ်ႈဝႃးဝၼ်းထီႉ 23 September 2021 ၽွင်းယၢမ်း ၵၢင်ၶမ်ႈၼၼ်ႉ တီႈလႅၼ်လိၼ် မိူင်းယၢင်း မိူင်းတႆးပွၼ်းၸၢၼ်း ဝဵင်းၽၢႆၶုၼ်ႇ ၸုမ်း PDF လႄႈ ၶွင်ႇသီႇသိုၵ်းမၢၼ်ႈ မီးလွင်ႈပိုတ်းယိုဝ်းၵၼ် ဝႃႈၼႆ ။ ယၢမ်းတၢမ်းၶမ်ႈ 4:00 ၼၼ်ႉ ယွၼ်ႉၸုမ်း PDF လႄႈ KNDF ၶဝ်ၽႅၼ်ၵၢၼ်သိုၵ်း ႁိမ်းတပ်ႉၶွင်ႇသီႇ သိုၵ်းမၢၼ်ႈ (ခမရ ၃၃၆) ဢၼ်ပၵ်းသဝ်းဝႆႉ တီႈဝဵင်းၽၢႆၶုၼ်ႇ လႄႈ မိူဝ်ႈယၢမ်းၵၢင်ၶမ်ႈ 9:00 မူင်းၼၼ်ႉ လုၵ်ႉတီႈ (စကခ ၇) သေ လႆႈဢဝ်ၶိူင်ႈလူင်၊ ၶိူင်ႈဢွၼ်ႇ ယိုဝ်းၵႂႃႇၸူးလွႆၸိူဝ်း ဢၼ်ၶဝ်ထၢင်ႇထိူမ်ဝႃႈ ၸုမ်း PDF ၶဝ်မီးဝႆႉယူႇၼၼ်ႉ။ ၸုမ်း PDF ၶဝ်ၵေႃႈ လႆႈၶိုၼ်းတုမ်ႉ တွပ်ႇၶိုၼ်းယူႇ ၵူၺ်းဢမ်ႇလႆႈမီးလွင်ႈ မၢတ်ႇၸဵပ်းလူႉတၢႆသင်ၼင်ႇၵဝ်ႇ ဝႃႈၼင်ႇၼႆ။ ၵဵဝ်လူၺ်ႈလွင်ႈပိုတ်းယိုဝ်းၵၼ်ၼၼ်ႉသေ ၸုမ်းၶွင်ႇသီႇသိုၵ်းမၢၼ်ႈ ၵူဝ်ၸုမ်း PDF ၶိုၼ်းပိုတ်ႇ ၼႃႈသိုၵ်းၸူးၶဝ်ထႅင်ႈလႄႈ ၸင်ႇလႆႈလၢမ်းယိုဝ်းသႂ်ႇတီႈ သၼ်လွႆ ဢၼ်PDF ၶဝ် ယၢမ်ႈဢဝ်မၢၵ်ႇသွတ်ႉ (107.MM) ယိုဝ်းဝႆႉၸိူဝ်းၼၼ်ႉ ဝႃႈၼႆ ။ မိူဝ်ႈပူၼ်ႉမႃးလိူၼ် August ၼၼ်ႉၸုမ်း PDF လႄႈ KNDF ၶဝ်ႁူမ်ႈၵၼ်သေ လႆႈဢဝ်မၢၵ်ႇသွတ်ႉ (107.MM) ယိုဝ်းသႂ်ႇၼႂ်းၼႃႈလိၼ်တပ်ႉ (စကခ ၇) ၶွင်ႇသီႇသိုၵ်းမၢၼ်ႈၶဝ် ဝႃႈၼႆ။ Source : Khit Thit Media Photo : Credit

['ၵၢၼ်မိူင်း']

2021-09-23T17:52:45

https://ssppssa.org/2021/09/%e1%80%90%e1%80%b1%e1%82%83%e1%82%87%e1%80%a2%e1%80%bd%e1%80%84%e1%80%ba%e1%82%87%e1%80%9e%e1%81%a2%e1%81%bc%e1%80%ba%e1%80%b8%e1%81%b8%e1%80%af%e1%81%b5%e1%80%bb%e1%80%ae%e1%82%87-%e1%80%9c%e1%82%84/

တေႃႇဢွင်ႇသၢၼ်းၸုၵျီႇ လႄႈ ၸွမ်ၸိုင်ႈ မိူင်းႁူမ်ႈတုမ် ထုၵ်ႇမၢပ်ႇမႂ် လူၺ်ႈမၢတ်ႈတႃ (ပုဒ်မ ၅၀၅-ခ)

SSPP/SSA 23.09.2021 မိူဝ်ႈဝၼ်းထီႉ 22ဝၼ်း လိူၼ် September 2021 ၼၼ်ႉ ၽူႈၵိူဝ်းၵုမ်ၸိုင်ႈမိူင်းႁူမ်ႈတုမ် တေႃႇဢွင်ႇသၢၼ်း ၸုၵျီႇ၊ ၸွမ်ၸိုင်ႈမိူင်းႁူမ်ႈတုမ် ဢူးဝုၼ်းမျိၼ်ႉ လႄႈ Dr. ဢူးမဵဝ်းဢွင်ႇ ထုၵ်ႇၺႃးမၢပ်ႇမႂ်ႇဢဝ်လိူင်ႈ လူၺ်ႈမၢတ်ႈတႃ (ပုဒ်မ ၅၀၅-ခ) ဝႃႈၼႆ။ ဝၼ်းထီႉ 22 ဝၼ်း ပဵၼ်ဝၼ်းႁွင်ႉၶိုၼ်ႈလုမ်း တတ်းသိၼ် တီႈၸေႈဝဵင်းၸပ်ႇပိဝ်ႇသီႇရိ ၵဵဝ်ႇၵပ်း ဢၼ် ထုၵ်ႇမၢပ်ႇမႂ်ဝႆႉၼၼ်ႉ ၶဝ်သၢမ်ၵေႃႉတွပ်ႇၵေႈၶိုၼ်းဝႃႈ ၶဝ်ဢမ်ႇမီးလွင်ႈတၢင်းၽိတ်းသင်ၼႆသေ တေၵႂႃႇ ဢဝ်ၶေႃႈႁပ်ႉပၢၵ်ႇတီႈ လုမ်းတတ်းသိၼ် တီႈၸေႈတွၼ်ႈ တၵ်ႉၶီႉၼႃႉသီႇရိၼႆ ၽူႈတၢင်လၢတ်ႈ လၢတ်ႈၵႂႃႇ ဝႃႈၼႆ။ ၵဵဝ်ႇလူၺ်ႈလွင်ႈထုၵ်ႇၺႃးမၢပ်ႇမႂ် ၼၼ်ႉ လႆႈႁွင်ႉဝႆႉ ၵေႃႉဢၼ်ပဵၼ်ၽူႈတိူင်ႇၸႅင်ႈ (ပြန်ခေါ်သက်သေ) ၵႅမ်ၽူႈၵွၼ်းဢိူင်ႇ (ဒုအုပ်ချုပ်ရေးမှူး) ဢူးသူဝ်းသူဝ်းသူၺ်ႇ ၸေႈဝဵင်း ဢုၵ်ႉတရသီႇရီႉ လႄႈ ၽူႈၵူတ်ႇ ထတ်းလွင်ႈၽိတ်းၾိင်ႈ ၵႅမ်ၽူႈၵွၼ်းပလိၵ်ႈ ဢူးတၢၼ်းဢေးၶဝ် လႆႈႁူႉဝႆႉၼင်ႇၼႆ။ လွင်ႈၽိတ်းၾိင်ႈဢၼ်ဢဝ်လိူင်ႈဝႆႉၼၼ်ႉ မိူဝ်ႈၽွင်းၸုမ်းၶွင်ႇသီႇသိုၵ်းမၢၼ်ႈ သိမ်းဢႃႇၼႃႇယဝ်ႉ ၵဵဝ်ႇလူၺ်ႈလွင်ႈလိၵ်ႈပိုၼ်ၽၢဝ်ႇ ဢၼ်ဢဝ်ၸိုဝ်ႈသဵင် ၸုမ်းပႃႇတီႇ NLD (အမျိုသားဒီမိုခရေစီအဖွဲ့ချုပ် ) ၶဝ် သေဢွၵ်ႇလိၵ်ႈပိုၼ်ၽၢဝ်ႇမိူဝ်ႈဝၼ်းထီႉ February 7 ဝၼ်း၊ 13 ဝၼ်းၼၼ်ႉ၊ ၵွပ်ႈၶဝ်မီးပုၼ်ႈၽွၼ်းၼိူဝ်လိၵ်ႈ ပိုၼ်ၽၢဝ်ႇသွင်ၽိုၼ်ၼၼ်ႉလႄႈ ၸုမ်းၶွင်ႇသီႇသိုၵ်းမၢၼ်ႇၶဝ် ၸင်ႇလႆႈမၢပ်ႇမႂ် ဢဝ်လိူင်ႈဝႆႉ ဝႃႈၼႆ။ ၽူႈတၢင်လၢတ်ႈၵေႃႉၼိုင်ႈ လၢတ်ႈဝႃႈ ၸဵမ်မိူဝ်ႈ ၶွင်ႇသီႇသိုၵ်းမၢၼ်ႈၶဝ်သိမ်းဢႃႇၼႃႇ ဝၼ်းထီႉ01- February ၸွမ်ၸိုင်လူင်မိူင်းႁူမ်ႈတုမ် ဢူးဝိၼ်းမိၼ်ႉ တင်း တေႃႇဢွင်ႇသၢၼ်းၸုၵျီႇ လႄႈ Dr. မဵဝ်းဢွင်ႇ ၶဝ်ထုၵ်ႇၺႃး တီႉၺွပ်းဝႆႉသေ ဢမ်ႇလႆႈမီးလွင်ႈ ၵပ်းသိုပ်ႇၸွမ်းၵူၼ်းတင်းၼွၵ်ႈ ၊ ၵွပ်ႈၼၼ် ၸင်ႇဢမ်ႇလႆႈႁူႉႁၼ်ၸွမ်း လိၵ်ႈပိုၼ်ၽၢဝ်ႇ ဢၼ်NLD ၶဝ်ပိုၼ်ၽၢဝ်ႇဝႆႉ ဝႃႈၼႆ။ “ၶဝ်ထုၵ်ႇၺႃးတီႉၺွပ်းဝႆႉၸဵမ်မိူဝ်ႈ February ၼိုင်ႈဝၼ်းၼၼ်ႉ၊ ၶဝ်တေႁဵတ်းႁိုဝ် ဢွၵ်ႇလိၵ်ႈပိုၼ်ၽၢဝ်ႇ၊ ၶဝ်တမ်ႉဢမ်ႇလႆႈႁူႉၸွမ်းသင် ၊ တေႁဵတ်းႁိုဝ်ပူၼ်ႉပႅၼ် တေႃႈၶဝ်တမ်ႉဢမ်ႇႁူႉ” ၼႆ ၽူႈတၢင်လၢတ်ႈ ၵေႃႉၼိုင်ႈ လၢတ်ႈၼင်ႇၼႆ။ မိူဝ်ႈၽွင်းယၢမ်းၵူတ်ႇထတ်းလွင်ႈၽိတ်းၾိင်ႈၼၼ်ႉ ၽၢႆႇၽူႈတိူင်ႇၸႅင်ႈ ၶဝ်တၢင်ႇၼေမႃးလိၵ်ႈပိုၼ်ၽၢဝ်ႇ NLD ၊ ၵဵဝ်ႇလူၺ်ႈလွင်ႈလိၵ်ႈပိုၼ်ၽၢဝ်ႇၼၼ်ႉ ယူႇတီႈၸုမ်းၽူႈတၢင်လၢတ်ႈ ၽၢႆႇ တေႃႇဢွင်ႇသၢၼ်းၸုၵျီႇ တွပ်ႇထဵင်ၵေႈၶႆၶိုၼ်းၵေႃႈ ၽူႈတတ်းသိၼ်ႁပ်ႉဢဝ်လိၵ်ႈ ပိုၼ်ၽၢဝ်ႇၼၼ်ႉ ႁႂ်ႈပဵၼ်သၢၵ်ႈသေႇ လၵ်းထၢၼ် သေ ၽၢႆႇတေႃႇဢွင်ႇသၢၼ်းသူႉၵျီႇ ၶေႃယွၼ်းၶေႃႈႁၢပ်ႉပၢၵ်ႇ တီႈလုမ်းတတ်းသိၼ် ၸေႈတွၼ်ႈတႅၵ်ႉၶီႉၼႃႉ ၵေႃႈဢမ်ႇလႆႈၶေႃႈႁပ်ႉပၢၵ်ႇ ဝႃႈၼႆ။ ပၵ်းပိူင် မၢႆမီႈလူင်မၢတ်ႈတႃ (ပုဒ်မ ၅၀၅-ခ) ၼႆႉပဵၼ် “ ၵူၼ်းၼိုင်ႈၵေႃႉၵေႃႈလီ ၵူၼ်းမိူင်းတင်းၼမ် ၵေႃႈလီ ဢမ်ႇၼၼ် ၸုမ်းသေၸုမ်းၵေႃႈလီ ပေႃးသေႃႇသူၼ်း ႁဵတ်းႁႂ်ႈၵူၼ်းတင်းၼမ် တူၵ်းၸႂ် ဢမ်ႇၼၼ် သၢၼ်ၶတ်းလူင်ပွင်ၸိုင်ႈမိူင်းႁူမ်ႈတုမ်” ၼႆၸိုင် တေလႆႈႁပ်ႉတၢမ်ႇၶွၵ်ႈၶင် တႃႇ 2 ပီႊ ၊တၢမ်ႇငိုၼ်း ဢမ်ႇၼၼ် တၢမ်ႇၶွၵ်ႈတၢမ်ႇငိုၼ်းတင်းသွင်လွင်ႈ ဝႃႈၼႆ။ ၼႂ်းပပ်ႉဢၼ်သပ်းလႅင်းလွင်ႈ ပၵ်းပိူင်မၢႆမီႈလူင် ၽူႈလူင်ႉလႅၼ်ႇပၢႆးႁူႉ လွင်ႈပၵ်းပိူင် ဢူးၵျေႃႇၸေႇယ ၼၼ်ႉ “ တႅမ်ႈဝႆႉဝႃႈ – ၵူၼ်းၼိုင်ႈၵေႃႉၼႆႉ သင်ဝႃႈပိုၼ်ၽႄႈဢွၵ်ႇၶၢဝ်ႇ၊ ဢမ်ႇၼၼ် ပိုၼ်ႇဢွၵ်ႇၽိုၼ်လိၵ်ႈ ၶၢဝ်ႇပွမ်ႇ ဢမ်ႇၸႂ်ႈၶေႃႈတၢင်းႁၼ်ထိုင်ၽၢႆႇၼိူဝ်ၸိုင် ၶေႃႈပိုၼ်ၽၢဝ်ႇၸိူဝ်းၼၼ်ႉ သမ်ႉပဵၼ်ဢၼ်မၢၼ်ႇ မႅၼ်ႈယူႇၼႆသေတႃႉၵေႃႈ ဢမ်ႇဢဝ်လိူင်ႈလႆႈ” ၼေဝႆႉၼင်ႇၼႆ။ ၽူႈတၢင်လၢတ်ႈၵေႃႉၼိုင်ႈ လၢတ်ႈဝႃႈ “ ပေႃးၵူၼ်းၼိုင်ႈၵေႃႉ လၵ်ႉၵေႃႈ လၢတ်ႈဝႃႈၽူႈလၵ်ႉၵူၺ်းဢိူဝ်ႈ ဢမ်ႇၸႂ်ႈဝႃႈယႃႉသလေႇၼႃႈတႃၵၼ်လူး၊ ပေႃးၵူၼ်းၼိုင်ႈၵေႃႉ ပဵၼ်တုတ်ႈၵေႃႈ လၢတ်ႈဝႃႈၵူၼ်းတုတ်ႈ ၵူၺ်းဢိူဝ်ႈ ဢမ်ႇၸႂ်ႈဝႃႈယႃႉသလေႇၼႃႈတႃၵၼ်လူး။ ပၵ်းပိူင် ဢၼ်ၼေဝႆႉၼၼ်ႉ လီဢိူဝ်ႈ၊ ပေႃးၵူၼ်း ဢမ်ႇမီးတၢင်းၽိတ်းၵေႃႈ ယႃႇႁႂ်ႈဢဝ်လိူင်ႈလႆႈ။ တႅမ်ဝႆႉႁႂ်ႈမီးလွင်ႈၽဵင်ႇပဵင်း တႃႇၵူၼ်းၵူႈၵေႃႉ” ဝႃႈၼႆ။ ၵဵဝ်ႇလူၺ်ႈလွင်ႈလိၵ်ႈပိုၼ်ၽၢဝ်ႇ ဢၼ်ၸႂ်ႉၸိုဝ်သဵင် NLD ၼၼ်ႉသေ ၽွင်းလူင်ၵမ်ႈၽွင်ႈၵေႃႈ ထုၵ်ႇၺႃး မၢပ်ႇမႂ်ဝႆႉယူႇၼႆ လႆႈႁူႉၸွမ်းတီႈၽူႈတၢင်လၢတ်ႈၶဝ် ။ တေႃႇဢွင်ႇသၢၼ်းၸုၵျီႇ ထုၵ်ႇၺႃး ဢူးၺီႇၺီႇ ဢဝ် လိူင်ႈဝႆႉ ၵဵဝ်ႇလူၺ်ႈလွင်ႈ ပၵ်းပိူင်ၽေးသၽႃႇဝႃႉ မၢတ်ႈတႃ (ပုဒ်မ ၂၅)ၼၼ်ႉ မိူဝ်ႈၶိုၼ်ႈလုမ်းတတ်းသိၼ် ဝၼ်းထီႉ 22 ဝၼ်း 09 လိူၼ် 2021 ၼၼ်ႉၵေႃႈ လႆႈၵူတ်ႇထတ်း ၽူႈတိူင်ႇၸႅင်ႈထႅင်ႈၵေႃႉၼိုင်ႈ။ ဝူင်ႈၼႃႈ ဝၼ်းထီႉ 27/28 ၼႆႉ တေၶိုၼ်းၵူတ်ႇထတ်း ၸွမ်ၸိုင်ႈလူင် ဢူးဝိၼ်းမိၼ်ႉ ၊ တေႃႇဢွင်ႇ-သၢၼ်း ၸုၵျီႇ လႄႈ Dr. မဵဝ်းဢွင်ႇ ၵဵဝ်ႇလူၺ်ႈလွင်ႈလိူင်ႈဢၼ်ၶဝ်ထုၵ်ႇၺႃး မၢပ်ႇမႂ်ဝႆႉ ၼၼ်ႉထႅင်ႈ ဝႃႈၼႆ ။ Source : Irrawaddy Burmese Eddition Photo : Credit

['ၵၢၼ်မိူင်း']

2021-09-23T16:41:11

https://ssppssa.org/2021/09/%e1%80%84%e1%80%9d%e1%80%ba%e1%82%88%e1%80%84%e1%80%af%e1%81%bc%e1%80%ba%e1%80%b8-sspp-ssa-%e1%81%b8%e1%80%bd%e1%82%86%e1%82%88%e1%80%91%e1%82%85%e1%80%99%e1%80%ba%e1%81%b5%e1%82%83%e1%82%88%e1%80%9a/

ငဝ်ႈငုၼ်း SSPP/SSA ၸွႆႈထႅမ်ၵႃႈယႃႈယႃ ၵူၼ်းမိူင်း ဢၼ်ပဵၼ်ၽေးၵိုင်ႉၵၢင်ႉ

ယူႇတီႈပႃႇတီႇမႂ်ႇသုင်ၸိုင်ႈတႆး SSPP/SSA ၸွႆႈထႅမ်ငိုၼ်းတွင်းၵႃႈယူတ်းယႃ တီႈၵူၼ်းမိူင်း ဢၼ်ပၢႆႈၽေးပၢင်တိုၵ်းသေ ပဵၼ်ၽေးၵိုင်ႉၵၢင်ႉ လႆႈၶိုၼ်ႈႁူင်းယႃ ယူတ်းယႃတူဝ်ဝႆႉယူႇ ၸိူဝ်းၼၼ်ႉ ဝႃႈၼႆ ။ မိူဝ်ႈၼႆႉဝၼ်းထီႉ 23-လိူၼ်Septeber 2021 ၼၼ်ႉ ယူႇတီႈ ငဝ်ႈငုၼ်း SSPP/SSA လႆႈၸွႆႈထႅမ် ၵူၼ်းမိူင်းတႃႇ 3 ၵေႃႉ ဢၼ်ပဵၼ်ၽေးၵိုင်ႉၵၢင်ႉ ထေႃႈၵႃးပိၼ်ႈ မိူဝ်ႈၽွင်းပၢႆႈပၢင်တိုၵ်း ၼႂ်းၵႄႈ SSPP/SSA တင်း RCSS ပိုတ်းယိုဝ်းၵၼ် တီႈႁိမ်း ဝၢၼ်ႈၼွင်လႅဝ် ဢိူင်ႇႁူဝ်ၶၢႆး ၸေႈဝဵင်းမိူင်ၵိုင် ၊ ၵူၼ်းမိူင်းတူၵ်းၸႂ် ဢွၼ်ၵၼ်ပၢႆႈ လႄႈ ပဵၼ်ၽေးၵိုင်ၵၢင်ႉ ထေႃႈၵႃးပိၼ်ႈသေ ၼၢင်းယိင်း 3 ၵေႃႉ လႆႈမၢတ်ႇၸဵပ်း ၶိုၼ်ႈႁူင်းယႃ ယူတ်းယႃတူဝ် ဝႆႉယူႇ ။ . မႄႈထဝ်ႈၼူႉ ဢႃႇယူႉ 86 ပီႊ ဢၼ်တိူဝ်ႉမၢတ်ႇၸဵပ်းႁႅင်းၼၼ်ႉ ၵွပ်ႈတေလႆႈၽႃႇတတ်း ၼႆလႄႈ ယူႇတီႈ ငဝ်ႈငုၼ်း SSPP/SSA လႆႈၸွႆႈထႅမ် ၵႃႈယႃႈယႃ တႃႇငိုၼ်း 20 သႅၼ်ပျႃး ၊ လိူဝ်ၼၼ်ႉ ၵူၼ်း မိူင်း ဢၼ်ယူတ်းယႃတူဝ်ဝႆႉယူႇ တီႈႁူင်းယႃမိူင်းၵိုင်ၼၼ်ႉၵေႃႈ လႆႈၸွႆႈထႅမ် ၼိုင်ႈၵေႃႉ 5 သႅၼ်ပျႃး ဝႃႈၼႆ ။ ၸဝ်ႈႁၢၼ်ၽုင်းႁၢၼ် ၽူႈၶၢၼ်ပၢၵ်ႇ လၢတ်ႈဝႃႈ – ၵွပ်ႈလႆႈႁူႉငိၼ်းဝႃႈ မႄႈထဝ်ႈမွၼ်ႇၼူႉႁဝ်းၶႃႈ ၵေႃႉဢၼ်လႆႈပဵၼ်ၽေးၵိုင်ႉၵၢင်ႉ ၽွင်းပၢႆႈၽေးပၢင်တိုၵ်းၼၼ်ႉ တိူဝ်ႉမၢတ်ႇၸဵပ်းႁႅင်း တေလႆႈ ၶဝ်ႈႁွင်ႈၽႃႇတတ်းၼႆလႄႈ ယူႇတီႈငဝ်ႈငုၼ်းႁဝ်းၶႃႈၵေႃႈ လႆႈၸွႆႈထႅမ်ငိုၼ်းတွင်း ၵႃႈယႃႈယႃ တႃႇ 20 သႅၼ် ၊ လိူဝ်ၼၼ်ႉၵေႃႈၼၢင်းယိင်းထႅင်ႈသွင်ၵေႃႉ ဢၼ်ယူတ်းယႃတူဝ်ဝႆႉ ယူႇတီႈ ႁူင်း ယႃမိူင်းၵိုင်ၼၼ်ႉ တိူဝ်ႉႁူဝ်တႅၵ်ႇ လွၵ်ႈၵူၺ်းဢိတ်းဢွတ်း လႄႈ ယူႇတီႈ ႁဝ်းၶႃႈ လႆႈၸွႆႈထႅမ် ၵႃႈယႃႈယႃ ၼိုင်ႈၵေႃႉ 5 သႅၼ်ပျႃးၵႂႃႇ ဝႃႈၼႆ ။ . သိုပ်ႇလၢတ်ႈထႅင်ႈဝႃႈ ဢၼ်ၼႆႉတႄႉ မၼ်းၵေႃႈဢမ်ႇၸႂ်ႈဢီႈသင် မၼ်းပဵၼ်ပိူင်ၵၢၼ်ဢၼ်ႁဝ်း ဝူၼ်ႉတေႃႇထိုင်ၵူၼ်းမိူင်းႁဝ်း လႆႈတုၵ်ႉလႆႈယၢၵ်ႈသေ ၸွႆႈထႅမ်မႃးယူႇတႃႇသေႇၸိူဝ်းၼၼ်ႉၵူၺ်း ဢမ်ႇၸႂ်ႈဝႃႈႁဝ်းႁူႉၸၵ်းၵၼ် ပဵၼ်ပီႈၼွင်ႉၵၼ်လႄႈ ၸွႆႈဢမ်ႇၸႂ်ႈ တိုၼ်းပဵၼ်ပိူင်ႁဝ်းၶႃႈ ဢၼ် ယၢမ်ႈၸွႆႈထႅမ်ၵူၼ်းမိူင်း ၵႃႈပူၼ်ႉမႃးၵေႃႈ လွင်ႈၸွႆႈထႅမ်ၵူၼ်းမိူင်းၼႆႉ ႁဝ်းၶႃႈတိုၼ်း ႁဵတ်းသၢင်ႈ မႃးယူႇ ဝႃႈၼႆ ။ မိူဝ်ႈဝၼ်းထီႉ 20 လိူၼ် September 2021 သိုၵ်း RCSS တင်းသိုၵ်း SSPP/SSA ပဵၼ်ပၢင်တိုၵ်းၵၼ် တီႈႁိမ်းဝၢၼ်ႈၼွင်လႅဝ် ဢိူင်ႇႁူဝ်ငၢႆး လႄႈ ၵူၼ်းမိူင်းဢွၼ်ၵၼ်ပၢႆႈၽေးပၢင်တိုၵ်းသေ လႆႈပဵၼ် ၽေးၵိုင်ႉၵၢင်ႉ ထေႃႈၵႃးပိၼ်ႈတီႈ တၢင်းၽေ ႁူဝ်ၶၢႆး လႄႈ ၶူဝ်သႃးတေ ဢၼ်မီးႁိမ်း ပၢင်ႇၵေႇတူႉ ၸေႈဝဵင်းမိူင်းၵိုင် ၼၢင်းယိင်း သၢမ်ၵေႃႉ လႆႈတိူဝ်ႉမၢတ်ႇၸဵပ်း မႄႈထဝ်ႈၵေႃႉၼိုင် မၢတ်ႇၸဵပ်း ႁၢဝ်ႈႁႅင်းသေ လႆႈသူင်ႇယူတ်းယႃတူဝ် တီႈဝဵင်းလူင် တူၼ်ႈတီး ဝႃႈၼႆ ။

['ၵၢၼ်ၸွႆႈထႅမ်ပေႃႈမႄႈၵူၼ်းမိူင်း']

2021-09-22T17:32:50

https://ssppssa.org/2021/09/%e1%81%bd%e1%82%85%e1%81%bc%e1%80%ba%e1%82%87%e1%80%9c%e1%80%ad%e1%81%bc%e1%80%ba%e1%80%9d%e1%82%86%e1%80%90%e1%80%ae%e1%82%88%e1%80%99%e1%80%ad%e1%80%b0%e1%80%84%e1%80%ba%e1%80%b8-%e1%80%a2%e1%80%b1/

ၽႅၼ်ႇလိၼ်ဝႆတီႈမိူင်း ဢေႃးသတေးရီးယႃး (Australia) မီးႁႅင်း ရိတ်ႇၶျႃႇသၵေး 6 တီႇၵရီႇ

SSPP/SSA 22.09.2021 ၽႅၼ်ႇလိၼ်ဝႆဢၼ်မီးႁႅင်း ရိတ်ႇၶျႃႇၸၵေး 6 တီႇၵရီႇ ၶဝ်ႈၼႂ်းပိုၼ်းၽႅၼ်ႇလိၼ်ဝႆႁၢဝ်ႉႁႅင်း တီႈၼႂ်းမိူင်းဢေႃးသတေးရီးယႃးၼၼ်ႉ ပဵၼ်ၵႂႃႇတီႈဝဵင်း မႄးပူင်း မိူဝ်ႈၼႆႉ ဝၼ်းထီႉ 22 ဝၼ်း September 2021။ ၽွင်းလူင်မိူင်းဢေႃးသၸေးရီးယႃး သၵွတ်ႉသ်မေႃႇရီႇသိၼ်ႇ ဢၼ်ၽႅဝ်ဝႆႉမိူင်း ဢမေႇရိဢၼ်ၼၼ်ႉ လၢတ်ႈဝႃႈ“ ပႆႇမီးလွင်ႈတိူင်ႇလၢတ်ႈမႃးဝႃႈ မီးၵူၼ်းမၢတ်ႇၸဵပ်းႁၢဝ်ႈႁႅင်းၼႆ တေလႆႈဝႃႈပဵၼ် ၶၢဝ်ႇလီတႄႉတႄႉယူႇ“ ဝႃႈၼႆ။ ယွၼ်ႉၽွၼ်းၸႃႉၽႅၼ်ႇလိၼ်ဝႆလႄႈ ႁိူၼ်းယေးၵမ်ႈၽွင်ႈဢၼ်မီးၼႂ်းဝဵင်းၼၼ်ႉ လႆႈလူႉလႅဝ်ၼမ် မိူင်းဢၼ်မီးႁိမ်းႁွမ်းၸိူဝ်းၼၼ်ႉၵေႃႈ မီးလွင်ႈၽႅၼ်ႇလိၼ်သၼ်ႇဝႆမိူၼ်ၵၼ် ။ ၽႅၼ်ႇလိၼ်ဝႆၼႆႉ လုၵ်ႉမႃးတီႈ ၽၢႆႇတႂ်ႈလိၼ် 6 လၵ်း ၼႂ်းမိူင်းပိတ်ႉတူဝ်းရီးယႃး၊ ဝဵင်းမၢၼ်သ်းၽီး။ ဝဵင်းဢၼ် ၽႅၼ်ႇလိၼ်သၼ်ႇၼႆႉ မီးၸဵင်ႇႁွင်ႇဝၼ်းဢွၵ်ႇ မိူင်းမႄးပူင်းသေ ယူႇၵႆ 124 လၵ်း လႄႈ ႁႅင်းၽႅၼ်လိၼ်ဝႆ မီးရိတ်ႇၶျႃႇၸၵေး 4 တီႈၵရီႇ ၼႆၶႃႈ။ မိူဝ်ႈပီႊ 1989 ၼၼ်ႉၵေႃႈ တီႈမိူင်းဢေႃးသတေးရီးယႃး၊ ဝဵင်းၼယူးၵႅတ်ႇသ်တႄႇၵေႃႈ ယၢမ်ႈပဵၼ် ၽႅၼ်ႇလိၼ်ဝႆ ႁၢဝ်ႈႁႅင်း ရိတ်ႇၶျႃႇသၵေး 5.6 တီႇၵရီႇ လႄႈ မီးၵူၼ်းလႆႈလူႉတၢႆ 13 ၵေႃႉဝႃႈၼႆ ။ Source : DVB Photo : Credit

['ၵၢၼ်မိူင်း']

2021-09-22T17:08:33

https://ssppssa.org/2021/09/%e1%81%bc%e1%82%82%e1%80%ba%e1%80%b8%e1%80%95%e1%80%ad%e1%80%af%e1%81%bc%e1%80%ba%e1%82%89%e1%80%90%e1%80%ae%e1%82%88%e1%81%bc%e1%80%bd%e1%80%84%e1%80%ba%e1%82%81%e1%82%86%e1%80%b8%e1%80%9a%e1%82%83/

ၼႂ်းပိုၼ်ႉတီႈၼွင်ႁႆးယႃႈ လူဝ်ႇတၢင်းၸွႆႈထႅင်ႈ ၶဝ်ႈၼမ်ႉတၢင်းၵိၼ် လႄႈ ယႃႈယႃႇတၢင်းၼမ်

ၼႂ်းပိုၼ်ႉတီႈၼွင်ႁၢႆးယႃႈ ၸေႈဝဵင်းယွင်ႁူၺ်ႈ လႆႈထုၵ်ႇၵုမ်းၵၵ်းၶင်တီႈႁိူၼ်း Stay at Home ဝႆႉလႄႈ လူဝ်ႇတင်းၸွႆႈထႅမ်ၶဝ်ႈၼမ်ႉတၢင်းၵိၼ် ယႃႈယႃတင်းၼမ် ဝႃႈၼႆ။ ၸုမ်းၵူၼ်းၼုမ်ႇပရႁိတ ဝၢၼ်ႈႁႄးယႃႇ ၵေႃႉၼိုင်ႈလၢတ်ႈဝႃႈ-ပေႃးမီးယူႇ 5 ႁိူၼ်း ၼိုင်ႈႁိူၼ်း လူဝ်ႇတၢင်းၸွႆႈထႅမ်။ ၵွပ်ႈပိူဝ်ႈ တၢင်းပဵၼ်ၸိူဝ်ႉမႅင်း ၶူဝ်ႊဝိသ်ႉ-19 ႁႅင်းလိူဝ် လႄႈ တႃႇတေၵႃႉၶၢႆၶူဝ်းၶွင်ဢၼ်ဢွၵ်ႇၼႂ်းပိုၼ်ႉတီႈၸိူဝ်းၼၼ်ႉၵေႃႈ ဢမ်ႇပဵၼ်ၶၼ်၊ဢမ်ႇပဵၼ်ၵၢၼ် လႄႈ ပၢႆးမၢၵ်ႈမီးၵေႃႈဢမ်ႇမိူၼ်ၸႂ် မီးတၢင်းၼမ် လွင်ႈယူႇသဝ်း လွင်ႈၼိုင်ႈၵိၼ်ယႅမ်ႉၵေႃႈ ပဵၼ်ဢၼ်ၵိၼ်ၼႃႇ ၵူၼ်းဢၼ်ၸပ်း တၢင်းပဵၼ် ၵူဝ်ႊဝိသ်ႉ -19 ၵေႃႈမီးၼမ်လႄႈ လူဝ်ႇယႃႈယႃႇတၢင်းၼမ် ၊ ပိူင်လူင်မၼ်း ဢၼ်လူဝ်ႇသေပိူၼ်ႈတေႉ ပဵၼ်ၶဝ်ႈသၢၼ်၊ၵိူဝ် လႄႈ ယႃႈယႃ ၸိူဝ်းၼႆႉဝႃႈၼႆၶႃႈ။ ”တႄႇလိူၼ် July မႃးၼၼ်ႉ ၸုမ်းၵူၼ်းၼုမ်ႇပရႁိတ ဢၼ်ယူႇသဝ်းၼႂ်း ဝၢၼ်ႈႁႄးယႃႇ ဝၢၼ်ႈပၢင်ပေး လႆႈဢဝ်ငိုၼ်း ၶူဝ်းၶွင်တၢင်းၵိၼ်ယႅမ်ႉ ယႃႈယႃႇ တီႈဢၼ်ၵူၼ်းမိူင်းႁူမ်ႈၵၼ်ၸွႆႈထႅမ် တၢင်းမူတ်း မီးတႃႇသၢင်ႉငိုၼ်း 300 သႅၼ်ပၢႆ ၊ ယူႇတီႈၸုမ်းၵူၼ်းၼုမ်ႇ ပရႁိတ ၵူၼ်းဝၢၼ်ႈႁေးယႃႇ 25 ၵေႃႉ ႁူမ်ႈၵၼ် ဢဝ်ငိုၼ်း 300 သႅၼ်ပၢႆ ၵႂႃႇလူႇတၢၼ်းၸႅၵ်ႇပၼ် ၵူၼ်းတူၵ်းတၢင်းယၢပ်ႇၽိုတ်ႇ ဢိၵ်ႇပႃး ၵူၼ်းၸိူဝ်း ဢၼ်မီးယူႇ ႁိမ်းႁွမ်းဝၢၼ်ႈၸိူဝ်းၼၼ်ႉ“ ဝႃႈၼႆႉ။ ၼႂ်းပိုၼ်ႉတီႈၼွင်ႁၢႆးယႃႈ ၼၼ်ႉ ဝၢၼ်ႈတင်းမူတ်း မီးယူႇ 200 ဝၢၼ်ႈ လႄႈ “တႃႇတေၸႅၵ်ႈၽေပၼ် ႁႂ်ႈလႆႈၵူမ်ႈထူၼ်ႈလႆႈ ၵူႈဝၢၼ်ႈဝၢၼ်ႈၼၼ်ႉ ဢမ်ႇပဵၼ်လႆႈ လႄႈ ဝၢၼ်ႈၸိူဝ်းဢၼ်လူဝ်ႇထႅင်ႈၵေႃႈ မီးတၢင်းၼမ်“ၼႆ သိုပ်ႇလၢတ်ႈထႅင်ႈ ဝႃႈၼႆ။ ၵွပ်ႈတၢင်းပဵၼ်ၶူဝ်ႊဝိသ်ႉ-19 ၽႄႈတိုၼ်းမႃးႁႅင်းသေ ၵူၼ်းဝၢၼ်ႈ လႆႈယူႇႁိူၼ်းၵုမ်းၵၵ်းၶင်တူဝ် Stay Home တင်းၼမ် ၊ တေဢဝ်လိူၼ် july,25 ဝၼ်းမႃး တေႃႇ ဝၼ်းထီႉ 21 လိူၼ် Setemper 2021 ၼႆႉ ၼႂ်းၸေႈဝဵင်း ယွင်ႁူၺ်ႈ ၵူၼ်းတိတ်းၸပ်းတၢင်းပဵၼ်ၵူဝ်ႇဝိသ်ႉ-19 ၼမ်မႃးႁႅင်း ၊ ၵူၼ်းၸပ်းတၢင်းပဵၼ် မီးမွၵ်ႈ 2936 ၵေႃႉ ၊ ဢၼ်လူႉတၢႆ မီး 100 ၵေႃႉ ဝႃႈၼႆႉ။ မိူဝ်ႈလဵဝ် ဢၼ်ၸပ်းတၢင်းပဵၼ်ၵူဝ်ႊဝိသ်ႉ-19 ယွမ်းလူင်းၵႂႃႇသေတႃႉၵေႃႈ တွၼ်ႈတႃႇလွင်ႈၵိၼ်ယႅမ်ႉ တိုၵ်ႉမီးယၢပ်ႇၽိုတ်ႇယူႇ ဝႃႈၼႆ။ “ၼႃႈၵၢၼ် ဢၼ်မီးၼႂ်းပိုၼ်ႉတီႈ ၸိူဝ်းၼၼ်ႉၵေႃႈ လႆႈၵိုတ်းယင်ႉဝႆႉ ၊ ၶူဝ်းၶွင်ဢၼ်ဢွၵ်ႇၼႂ်းပိုၼ်ႉတီႈၵေႃႈ ဢမ်ႇပဵၼ်သိုဝ်ႉ ပဵၼ်ၶၢႆ လႄႈ တႃႇလွင်ႈၵိၼ်ယႅမ်ႉ ပဵၼ်ဢၼ်ယၢပ်ႇၽိုတ်ႇဝႆႉယူႇ ၊ ၵူၼ်းၸိူဝ်းဢၼ်မႃး တူၺ်းထိုင်ၸိူဝ်းၼၼ်ႉၵေႃႈ ႁိုင်မႃးၸိုင် ၵေႃႈဢမ်ႇၸၢင်ႈမႃးတူၺ်းလႆႈ တႃႇသေႇ ၵွပ်ႈၼႆႉ တႃႇတေၵႄႈလိတ်ႈလႆႈ ၶၢဝ်းႁိုင်ၼၼ်ႉ တၢင်ႇမူႇတၢင်ႇၸုမ်းၵေႃႈ ၶပ်းၶိုင်ပၼ်ယူႇ“ ၵူၼ်းမီးၼမ်ႉၸႂ် ၸေႇတၼႃႈ ၼိုင်ႈၵေႃႉလၢတ်ႈဝႃႈၼႆ။ ပေႃးၽႂ်ၶႂ်ႈၸွႆႈထႅမ် ၵူၼ်းၼႂ်းပိုၼ်ႉတီႈၼွင်ႁၢႆးယႃႈ မိူၼ်ၼင်ႇ ငိုၼ်း၊ လွင်ႈၵိၼ်ယႅမ်ႉ ယႃႈယႃႇ ၸိူဝ်းၼႆႉ လူႇလႆႈတီႈၸုမ်းၵူၼ်းၼုမ်ႇ ပရႁိတ ဢၼ်မီးယူႇၼႂ်းဝၢၼ်ႈႁႄးယႃႇ ဝၢၼ်ႈပၢင်ပေး မၢႆၽူင်း (09428341834 ) ဢမ်ႇၼၼ်ႉၵပ်းသိုပ်ႇ တင်း ၸုမ်းပရႁိတ ၵေႃႈလႆႈ ဝႃႈၼႆ။ Source : Kanbawza Tai News Photo : Credit

['ပၢႆးယူႇလီ']

2021-09-22T17:01:50

https://ssppssa.org/2021/09/%e1%81%bc%e1%82%82%e1%80%ba%e1%80%b8%e1%81%b8%e1%80%b1%e1%82%88%e1%80%9d%e1%80%b5%e1%80%84%e1%80%ba%e1%80%b8%e1%81%bc%e1%80%99%e1%80%ba%e1%82%89%e1%80%90%e1%80%b0%e1%82%88-%e1%81%b5%e1%80%b0%e1%80%90/

ၼႂ်းၸေႈဝဵင်းၼမ်ႉတူႈ ၵူတ်ႇထတ်းႁၼ်မႅၼ်ႈ ၵူၼ်းၸပ်းတၢင်းပဵၼ်ၶူဝ်ႊ ဝိသ်ႉ-19

ဝၼ်းထီႉ 22/09/2021 sspp ssa မိူဝ်ႈဝႃးဝၼ်းထီႉ 21/09/2021 လႆႈၵူတ်ႇထတ်းႁၼ်မႅၼ်ႈ ၵူၼ်းတိတ်းၸပ်းတၢင်းပဵၼ်ၶူဝ်ႊဝိသ်ႉ-19 (20)ၵေႃႉ တီႈၼႂ်းၸေႈဝဵင်းၼမ်ႉတူႈ(ပၢင်ႁၢႆး) ၸေႈတွၼ်ႈၵျွၵ်ႉမႄး ၸိုင်ႈတႆးပွတ်းႁွင်ႇ။ ႁူင်းႁဵၼ်းလူင်ပွင်ၸိုင်ႈ ဢလၵ မၢႆ(2) 2ၵေႃႉ၊ဢလၵ မၢႆ(3) 2ၵေႃႉ၊ ၵူၼ်းမိူင်းယဵၼ် ၼၢင်းယိင်း (2)ၵေႃႉ၊ ပၢင်ႁႆး ပွၵ်ႉ(2) 2ၵေႃႉ၊ တီႈဝတ်ႉၵျွင်းသူၺ်ႇမိၼ်ႇတႃႇ သင်ႇၶႃႇၸဝ်ႈ (9)ပႃး ၊ ၵူၼ်းဝၢၼ်ႈ ပၢင်လူင်(1)ၵေႃႉ၊ ပေႃႇတုၼ်း(ကျားစခန်း) (2)ၵေႃႉ ႁူမ်ႈ(20)ၵေႃႉ ဝႃႈၼႆ ။ မိူဝ်ႈလဵဝ် ၵူၼ်းဢၼ်တိတ်းၸပ်းတၢင်းပဵၼ် ၶူဝ်ႊဝိသ်ႉ-19 ၼၼ်ႉ ၽၢႆႇပၢႆးယူႇလီၶဝ်လႆႈဢဝ်ၵႂႃႇဝႆႉဢွင်ႈတီႈ Quarantine Center (လုပ်ငန်းခွင်သင်တန်းကျောင်း) ဢၼ်ပဵၼ်သင်ႇၶႃႇၸဝ်ႈၶဝ်တႄႉ လႆႈၶဝ်ႈ Quarantine Center ယူႇဝႆႉတီႈဝတ်ႉၵျွင်းသူၺ်ႇမိၼ်ႇတႃႇၵူၺ်း ၼႆၶႃႈ။ ၸုမ်းပရႁိတၼႂ်းပၢင်ႁၢႆးၵေႃႉၼိုင်ႈ လၢတ်ႈၼႄႁဝ်းၶႃႈဝႃႈ “ ဢေႃႈၶႃႈ မိူဝ်ႈပူၼ်ႉမႃးၵေႃႈတီႈ ဝတ်ႉၵျွင်းသူၺ်ႇမိၼ်ႇတႃႇ လႆႈၵူတ်ႇထတ်းပၼ်ပွၵ်ႈၵမ်း(1) သင်ၶႃႇၸဝ်ႈတႄႉ တေမီးယူႇ(94)ပႃး ဢၼ်တိတ်းၸပ်းတၢင်းပဵၼ်ၶူဝ်ႊဝိသ်ႉ တေႉမီးယူႇ(46) ပႃးၶႃႈ ဢၼ်ၵိူတ်းထႅင်ႈ (48)ပႃးၼၼ်ႉတေႉ မိူဝ်ႈဝႃးႁဝ်းၶႃႈၶိုၼ်းလႆႈၵူတ်ႇထတ်းပၼ်ထႅင်ႈ ၶိုၼ်းႁၼ်မႅၼ်ႈထႅင်ႈ(9)ပႃးဢေႃႈ သင်ၶႃႇၸဝ်ႈ ဢၼ်တိတ်းၸပ်းတၢင်းပဵၼ် ႁူမ်ႈမီးယူႇ (55)ပႃးၶႃႈ”လၢတ်ႈဝႃႈၼင်ႇၼႆ ။ ပေႃးပဵၼ်ၵူၼ်းဢၼ်တိတ်းၸပ်းၸိူဝ်ႉမႅင်းတၢင်းပဵၼ်ၶူဝ်ႊဝိသ်ႉဢၼ်ႁၢဝ်ႉႁႅင်းတေႉလႆႈဢဝ်ယူတ်းယႃတူဝ်ဝႆႉတီႈႁူင်းယႃ ပၢင်ႁႆး လႄႈ သင်ၸိူဝ်ႉဝႃႈဢမ်ႇၸႂ်ႈတၢင်းပဵၼ် ၶူဝ်ႊဝိသ်ႉသေ ပဵၼ်တၢင်းပဵၼ်တၢင်မဵဝ်း ၸိုင် သူင်ႇပၼ်တီႈႁူင်းယႃ ဝၢၼ်ႈၸၢမ်ၵႂႃႇ ဝႃႈၼႆ ။ Source : Local

['ပၢႆးယူႇလီ']

2021-09-21T16:16:43

https://ssppssa.org/2021/09/%e1%80%9e%e1%80%ad%e1%80%af%e1%81%b5%e1%80%ba%e1%80%b8%e1%80%99%e1%81%a2%e1%81%bc%e1%80%ba%e1%82%88%e1%81%b5%e1%80%b5%e1%80%95%e1%80%ba%e1%80%b8%e1%80%99%e1%81%a2%e1%82%86%e1%81%b8%e1%80%ad%e1%80%af/

သိုၵ်းမၢၼ်ႈၵဵပ်းမၢႆၸိုဝ်ႈသဵင် လႄႈ တီႈယူႇ ၵူၼ်းသိုဝ်ႉၽူင်း Keypad

SSPP/SSA 21.09.2021 ဝၢႆးသေလၵ်းၽူင်း Mytel ၶွင်ၸုမ်းၶွင်ႇသီႇသိုၵ်းမၢၼ်ႈထုၵ်ႇၺႃး ဢဝ်မၢၵ်ႇပွႆႇ သေယႃႉလႅဝ်ပႅတ်ႈတီႈ ၸေႈဝဵင်းၵျွၵ်ႉမႄးယဝ်ႉ ယူႇတီႈၸုမ်းၶွင်ႇသီႇသိုၵ်းမၢၼ်ႈ ပၼ်ၶေႃႈသင်ႇတီႈၸဝ်ႈလၢၼ်ႉၶၢႆၽူင်း ႁႂ်ႈၸဝ်ႈလၢၼ်ႉၶၢႆၽူင်း ၵဵပ်းသၢႆမၢႆ ၸိုဝ်ႈသဵင် လႄႈ တီႈယူႇၵူၼ်းသိုဝ်ႉၽူင်း ဢၼ်ပဵၼ်ၽူင်း Keypad ဝႃႈၼႆ။ ၵဵဝ်ႇလူၺ်ႈလွင်ႈမၢၵ်ႇတႅၵ်ႇတီႈလၵ်းၽူင်းၼၼ်ႉသေ ယွၼ်ႉဝႃႈ ၵူၼ်းႁၢင်ႈမၢၵ်ႇၼႆႉ ဢဝ်ၽူင်း Keypad သေၸႂ်ႉတိုဝ်း လွၵ်းလၢႆးႁၢင်ႈမၢၵ်ႇ လႄႈ ၸုမ်းသိုၵ်း ၶွင်ႇသီႇသိုၵ်းမၢၼ်ႈၶဝ် ၸွမ်းၸွပ်ႇႁႃသၢႆမၢႆၵူၼ်းယၢမ်ႈသိုဝ်ႉၽူင်း Keypad လႄႈ ႁႂ်ႈၸဝ်ႈလၢၼ်ႉၶၢႆၽူင်းၶဝ် ၵဵပ်းဝႆႉတီႈယူႇ၊ ၸိုဝ်ႈသဵင် လႄႈ မၢႆၽူင်းၵူၼ်းဢၼ်မႃးသိုဝ်ႉၽူင်း Keypad တီႈၼႂ်း​​ၸေႈဝဵင်းၵျွၵ်ႉမႄး ဝႃႈၼႆ။ ဝၢႆးသေလၵ်းၽူင်းထုၵ်ႇၺႃးယႃႉလႅဝ်မိူဝ်ႈဝႃးတၢမ်းၶမ်ႈၼၼ်ႉယဝ်ႉ ၸုမ်းသိုၵ်းၶွင်ႇသီႇသိုၵ်းမၢၼ်ႈ ၶဝ်ၸွမ်းသွၵ်ႈႁႃ တီႈၼႂ်းႁိူၼ်း ၵူၼ်းဢၼ်ထုၵ်ႇၺႃးဢဝ်လိူင်ႈလူၺ်ႈမၢတ်ႈတႃ 505 (ပုဒ်မ ၅၀၅) ဝႆႉ လႄႈ ၵူၼ်းဢၼ်ၶဝ်ထၢင်ႇထိူမ်ၼၼ်ႉယူႇ ဝႃႈၼႆ ။ Source – Lashio Media News

['ၵၢၼ်မိူင်း']

2021-09-21T12:03:22

https://ssppssa.org/2021/09/%e1%80%9c%e1%81%b5%e1%80%ba%e1%80%b8%e1%81%bd%e1%80%b0%e1%80%84%e1%80%ba%e1%80%b8-mytel-%e1%80%90%e1%80%ae%e1%82%88%e1%81%b8%e1%80%b1%e1%82%88%e1%80%9d%e1%80%b5%e1%80%84%e1%80%ba%e1%80%b8%e1%81%b5/

လၵ်းၽူင်း Mytel တီႈၸေႈဝဵင်းၵျွၵ်ႉမႄးထုၵ်ႇၺႃးပွႆႇမၢၵ်ႇ

SSPP/SSA 21.09.2021 မိူဝ်ႈဝႃးဝၼ်းထီႉ 20.09.2021 ၽွင်းယၢမ်းတၢမ်းၶမ်ႈ 6:00 ပၢႆၼၼ်ႉ လၵ်းၽူင်း Mytel တီႈ ၸေႈဝဵင်း ၵျွၵ်ႉမႄး ထုၵ်ႇၺႃးယႃႉလႅဝ်ပႅတ်ႈ။ လၵ်းၽူင်းတီႈ လွႆၸဝ်ႈၶုၼ်လႄႈ တီႈဝၢၼ်ႈၸွႆးၵုၼ်း ထုၵ်ႇၺႃးပွႆႇမၢၵ်ႇယႃႉလႅဝ် လႄႈ ၶူဝ်းၶွင်ၶိုင်ႈၸၢၵ်ႈ မီးလွင်ႈလူႉလႅဝ်တင်းၼမ်။ ၵွပ်ႈလၵ်းၽူင်း လႅဝ်ၵႂႃႇလႄႈ Wifi ဢၼ်ၵဵဝ်ႇၵပ်းတင်း Mytel ၵေႃႈလႆႈၶၢတ်ႈဢမ်ႇလႆႈလႅင်း Internet ဝႃႈၼႆ။ ၵဵဝ်ႇလူၺ်ႈလွင်ႈ မၢၵ်ႇတႅၵ်ႈတီႈလၵ်းၽူင်းၼၼ်ႉသေ ပႆႇႁူႉဝႃႈပဵၼ်ၽူႈလႆၸုမ်းလႆမႃးပွႆႇမၢၵ်ႇယႃႉလႅဝ်ၵႂႃႇ။ Source – Kanbawza Tai News Photo credit- Local

['ၵၢၼ်မိူင်း']

2021-09-20T20:01:18

https://ssppssa.org/2021/09/%e1%81%b6%e1%80%b0%e1%80%9d%e1%80%ba%e1%80%99%e1%82%84%e1%82%88%e1%81%bc%e1%80%99%e1%80%ba%e1%82%89%e1%80%99%e1%80%ad%e1%80%90%e1%80%ba%e1%82%88-%e1%81%bc%e1%82%82%e1%80%ba%e1%80%b8%e1%80%99%e1%80%ad/

ၶူဝ်မႄႈၼမ်ႉမိတ်ႈ ၼႂ်းမိူင်းမိတ်ႈ ၾူၼ်တူၵ်းႁႅင်းၼမ်ႉထူမ်ႈၶူဝ်လႆႈလူႉလဵဝ်

ဝၼ်းထီႉ 20/09/2021 sspp ssa ဢၼ်ပဵၼ်ၼမ်ႉၸၢပ်ႈၵၼ် တီႈၶူဝ်ၼမ်ႉမိတ်ႈ ၸေႈဝဵင်းမိူင်းမိတ်ႈ ၸိုင်ႈတႆးပွတ်းႁွင်ႇ တီႈဝၢၼ်ႈ မျိတ်ႉသူင်ႇ တင်း ဝၢၼ်ႈၼၢင်းပၢၼ်းၼၼ်ႉ မိူဝ်ႈၼႆႉ ဝၼ်းထီႉ 20 လိူၼ် September ပီႊ 2021 ယၢမ်းၵၢင်ၼႂ် ယွၼ်ႉၾူၼ်တူၵ်းႁႅင်း လႄႈ ၼမ်ႉထူမ်ႈၶူဝ်သေ ၶူဝ်လႆႈလူႉလႅဝ်ပႃးၵႂႃႇၸွမ်းၼမ်ႉ ဝႃႈၼႆ ။ ၶူဝ်ၼႆႉ ပဵၼ်ၶူဝ်ဢၼ်ၸၢပ်ႈၵၼ်တင်း တီႈဝၢၼ်ႈမျိတ်ႉသူင် သဵၼ်ႈတၢင်းၵႂႃႇမေႃႇၶမ်း လႄႈ တၢင်းၵႂႃႇၽုၵ်ႈသွမ်ႈႁႆႈ/ၼႃး ၊ ၽၢႆႇႁွင်ႇ သမ်ႉပဵၼ်ၼမ်ႉသူၺ်ႇလီႇ ၊ ၽၢႆႇတၢင်းၸၢၼ်း ပဵၼ်ၼမ်ႉမိတ်ႈ လႄႈ ၼမ်ႉမၢဝ်း မႄႈၼမ်ႉသွင်ဢၼ် ဢိၵ်ႇတင်း မႄႈၼမ်ႉသူၺ်ႇလီႇ ဢၼ်မႃးၸပ်ႈၵၼ် တီႈၶူဝ် ႁူဝ်ၼမ်ႉၼႆႉ ၵွပ်ႈၽူၼ်တူၵ်းႁၢဝ်ႈႁႅင်းလိူဝ်သေ ဢဝ်ၶူဝ်လႆႈလူႉလႅဝ်လွင်ႈၵႂႃႇၸွမ်းၼမ်ႉ မိူဝ်ႈၼႆႉ ဝႃႈၼႆ။ မႄႈၼမ်ႉ သူၺ်ႇလီႇလုၵ်ႉတၢင်းၽၢႆႇႁွင်ႇမႃး လႄႈၼမ်ႉမိတ်ႈ တင်းၼမ်ႉမၢဝ်း ဢၼ်လုၵ်ႉတၢင်း ၽၢႆႇၸၢၼ်း မႃးၼၼ်ႉ လႆႈဝႃႈ မႄႈၼမ်ႉသၢမ်ၵႄးမႃးၸၢပ်ႈၵၼ် သမ်ႉပဵၼ်ၼမ်ႉၼွင်းလူင် ဢဝ် ၶူဝ်လႆလွင်ႈ ၵႂႃႇၸွမ်းၼမ်ႉပႅတ်ႈ ဝႃႈၼႆ။ တၢင်းယၢဝ်းၶူဝ်ၸိူၵ်ႈၼႆႉ မီး 750 သွၵ်ႈ ၊တၢင်းၵႂၢင်ႈမီး 9 သွၵ်ႈ၊ တၢင်းသုင် မီး 12 သွၵ်ႈ ၶူဝ်ၼႆႉ ယူႇၵႆဝႆႉ တၢင်းဝဵင်းမိူင်းမိတ်ႈမွၵ်ႈ 18 လၵ်းၼၼ်ႉ ဝႃႈၼႆ။ တႄႇမိူဝ်ႈဝၼ်းထီႉ 18.09.2021 ၼၼ်ႉ ၵွပ်ႈၾူၼ်တူၵ်းထပ်းၵၼ် ၼႂ်းၶၢဝ်းတၢင်းသွင်ဝၼ်း လႄႈ ၼမ်ႉၶိုၼ်းမႃးႁႅင်း ၶူဝ်လႆႈလူႉလႅဝ်ၵႂႃႇ၊ဝၢၼ်ႈဢၼ်မီးၼႂ်းဝဵင်းၸိူဝ်းၼၼ်ႉၵေႃႈ ၼမ်ႉလႆႈလူၵ်ႈၶဝ်ႈထိုင်ၼႂ်းဝၢၼ်ႈ ၼႆၶႃႈ။ source – DVB news

['ၶၢဝ်ႇၵူႈလွင်ႈလွင်ႈ']

2021-09-17T21:14:41

https://ssppssa.org/2021/09/%e1%80%90%e1%80%ae%e1%82%88%e1%80%9c%e1%82%85%e1%81%bc%e1%80%ba%e1%80%9c%e1%80%ad%e1%81%bc%e1%80%ba%e1%80%91%e1%82%86%e1%80%b8-%e1%80%9c%e1%82%84%e1%82%88-%e1%80%99%e1%81%a2%e1%81%bc%e1%80%ba%e1%82%88/

တီႈလႅၼ်လိၼ်ထႆး လႄႈ မၢၼ်ႈ တီႉၺွပ်းလႆႈယႃႈမဝ်းၵမ်တၢင်းၼမ်

2021-09-17 ssppssa တီႈလႅၼ်လိၼ် မိူင်းထႆးလႄႈမိူင်းမၢၼ်ႈ တိတ်းၸပ်းၵၼ် ပိုၼ်ႉတီႈမႄႈဢၢႆႇ ဝဵင်းၵဵင်းမႆႇ တီႈၼိုင်ႈ မီးၵူၼ်းတေႃႉသူင်ႇယႃႈမဝ်းၵမ် လႄႈ ၽူႈမီးပုၼ်ႈၽွၼ်းၽၢႆႇတပ်ႉပၢႆႉလႅၼ်လိၼ်ထႆးၶဝ် ပိုတ်းယိုဝ်းၵၼ်​​သေ တီႉၺွပ်းလႆႈပႃးယႃႈမဝ်းၵမ်တင်းၼမ် တေမီးယူႇမွၵ်ႈ 11 လၢၼ်ႉပၢႆ ဝႃႈၼႆ ။ ၼႂ်းပိုၼ်ႉတီႈ သၢမ်ၸဵင်ႇၶမ်း မိူင်းထႆး၊မိူင်းမၢၼ်ႈ လႄႈ မိူင်းလဝ်းတိတ်းၸပ်းၵၼ်ၼၼ်ႉ မီးယႃႇမဝ်းၵမ် ဢၢၼ်ႇႁူဝ်လၢၼ်ႉမၼ်း သူင်ႇၶဝ်ႈၼႂ်းမိူင်းထႆး ဢမ်ႇထၢတ်ႇဢမ်ႇဝၢႆး ယူႇတီႈၸဝ်ႈၼႃႈတီႈ ပလိပ်ႈၽူႈမီးပုၼ်ႈၽွၼ်း ၶဝ်​​ၵေႃႈလႆႈၸွမ်းပိၵ်ႉဢိုတ်း တီႉၺွပ်းႁႄႉႁၢမ်ႈလွင်ႈ ၵူၼ်းတေႃႉတၢင်ႇသူင်ႇ ယႃႈမဝ်းၵမ် သေ မီးလွင်ႈပိုတ်းယိုဝ်းၵၼ် ၼႂ်းဝၼ်းထီႉ 16 လိူၼ် September ယၢမ်းၵၢင်ၼႂ် (2) မူင်း ဝႃႈၼႆ။ တီႈဝဵင်းၵဵင်းမႆႇ ပိုၼ်ႉတီႈမႄႈဢၢႆႇ မီးၵႃးဢွၼ်ႇသွင်လမ်းၶဝ်ႈမႃးသေ ၽူႈမီးပုၼ်ႈၽွၼ်းလမ်းၸွမ်း ၸွမ်းတၢင်းလင် ၵႃးသွင်လမ်း ​​တေႃႇ​​ပေႃးထိုင်ၼိူဝ်ၵႂႃႇသဵၼ်ႈတၢင်းလူင်​​ မိူဝ်ႈၽႅဝ်ၵႂႃႇၼၼ်ႉ သွင်ၽၢႆႇလႆႈမီးလွင်ႈပိုတ်းယိုဝ်းၵႂႃႇၼႆ ၽၢႆႇၽူႈမီးပုၼ်ႈပလိပ်ႈထႆးၶဝ်ဢွၵ်ႇၶဝ်လၢတ်ႈဝႃႈၼႆ။ “ယွၼ်ႉၵႃးလမ်းၼၼ်ႉ ဢမ်ႇၶၢမ်ႇပၼ်ၽူႈမီးပုၼ်ႈၶဝ် ၵူတ်ႇထတ်းလႄႈ လႆႈပဵၼ်လွင်ႈ ပိုတ်းယိုဝ်းၵၼ် တီႈၼိူဝ်တၢင်းလူင်သေ ၵႃးလမ်းၼၼ်ႉ တူၵ်းဢွၵ်ႇၵႂႃႇၼွၵ်ႈတၢင်း ၵေႃႉၼိုင်ႈထုၵ်ႈၺႃးယိုဝ်းလူႉတၢႆၵႂႃႇ၊ထႅင်ႈၵေႃႉၼိုင်ႈသမ်ႉ လႆႈထုၵ်ႇၺႃးၺွပ်း တူဝ်ဝႆႉၼႆ ၸဝ်ႈၼႃႈတီႈပလိပ်ႈထႆးၽူႈမီးပုၼ်ႈၽွၼ်း” ၶဝ်လၢတ်ႈ ဝႃႈၼႆ ။ ဢၼ်ပလိၵ်ႈထႆးၶဝ်တီႉၺပ်းလႆႈၺွပ်းလႆႈယႃႈမဝ်းၵမ် ပွၵ်ႈၼႆႉ တၢင်းၼမ် 5 လၢၼ်ႉ၊ မဵဝ်းယႃႇမဝ်းၵမ် WY 999 ဝႃႈၼႆ ။ မိူဝ်ႈဝၼ်းထီႉ 13 လိူၼ် September ၼၼ်ႉ​​ၵေႃႈ တီႈမိူင်းသီႇပူႇလီ ၵႃးဢၼ်တေႃႉတၢင်ႇ ယႃႈမဝ်းၵမ် ႁေႃႈပႆ လႄႈ ယူႇတီႈၽူႈမီးပုၼ်ႈၽွၼ်းၽၢႆႇၵူတ်ႇထတ်းယႃႈမဝ်းၵမ် တင်း ပလိၵ်ႈ လမ်းၸွမ်းၽၢႆလင်သေ တီႉၺွပ်းလႆႈယႃႈမဝ်းၵမ် 5လၢၼ်ႉ4သႅၼ်ပၢႆ ထုၵ်ႇၺႃးပလိၵ်ႈၶဝ် တီႉၺွပ်းလႆႈတီႈ ၼႂ်းၵၢင်ဝဵင်း ၼၼ်ႉ ဝႃႈၼႆ ။ “မိူၼ်ၼင်ႇတီႈလဵဝ် ၼႂ်းမိူင်းၵေႃႈ ယွၼ်ႉယႃႈမဝ်းၵမ်ပိုၼ်ၽေႈလၢမ်းၼမ်လိူဝ်မႃးႁႅင်း ဝၢႆးလင်မႃး တိုၼ်းတေသိုပ်ႇႁႃၺွပ်း ၵူၼ်းၵႂႃႇယူႇ။ ၼင်ႇႁိုဝ် ပေႃးတေလႆႈတီႉၺွပ်းလႆႈ ယႃႈမဝ်းၵမ်တၢင်း ၼမ်ၼၼ်ႉ ယူႇတီႈၵူၼ်းတၢင်းၼမ်ပၼ်ၶၢဝ်ႇႁဝ်းၸိုင် တေမီးငိုၼ်းသူးငိုၼ်းလၢပ်ႈ ယူႇၼႆ” ၸဝ်ႈၼႃႈတီႈၶဝ်သိုပ်ႇလၢတ်ႈၵႂႃႇၼင်ႇၼႆ။ တေႃႈလဵဝ်မိူင်းထႆးပွတ်းၸၢၼ်း​​ၵေႃႈ ၸုမ်းၵႃႉယႃႈမဝ်းၵမ် လႄႈ ဢၼ်ၵဵဝ်ၶွင်ႈယႃႈမဝ်းၵမ် တီႉၺွပ်းလႆႈမီးယူႇမွၵ်ႈ ၼိုင်ႈလၢၼ်ႉ (1လၢၼ်ႉ)ပၢႆ ။ ​​ပေႃးၼပ်ႉမိူဝ်ႈလဵဝ်ဝႃႈ သၢင်ႉငိုၼ်းထႆး မွၵ်ႈသိပ်းဢဵတ်းလၢၼ်ႉပၢႆ ၼႆယူႇ ။ ၼႂ်းပိုၼ်ႉတီႈသၢမ်ၸဵင်ႇၶမ်းၼၼ်ႉ ၸုမ်းၵႃႉယႃႈမဝ်းၵမ် ၶဝ်ႁဵတ်းဢွၵ်ႇယႃႈမဝ်းၵမ် ၼမ်လိူဝ်သေမိူဝ်ႈဢွၼ်ႇတၢင်း ၸူဝ်ႈၶၢဝ်းတၢင်းပဵၼ်ၶူဝ်ႊဝိသ်ႉ-19 ၼႆႉ ၶဝ်ၵႆႉဢဝ်သူင်ႇၶဝ်ႈၼႂ်းမိူင်ထႆးယူႇၼႆ ၶၢဝ်ႇပိုၼ်ႉတီႈၼႂ်းမိူင်းထႆးၵေႃႈ ဢွၵ်ႇဝႆႉဝႃႈၼင်ႇၼႆ ။ လုမ်းပၢင်ၵုမ်လူင်ၸၢတ်ႈၸိုင်ႈလုမ်ႈၾႃႉ ၵဵဝ်ႇလူၺ်ႈလွင်ႈၽိတ်းၾိင်ႈ (UNODC) လၢတ်ႈဢွၵ်ႇၶၢဝ်ႇဝႃႈ -ပီၼႆႉ ၼႂ်းမိူင်းမၢၼ်ႈပဵၼ်ဢၼ်ထုၵ်ႈဢွၵ်ႇယႃႇမဝ်းၵမ် ၼမ်မႃးလိူဝ်​​သေၵူႈပီၼႆ လႆႈႁၼ်လိၵ်ႈငၢၼ်းၵူႈပီႈသေ ၵူၼ်းၼႂ်းပိုၼ်ႉတီႈ လႆႈႁၼ်ဝႃႈ ဢၼ်ႁဵတ်းဢွၵ်ႇယႃႇမဝ်းၵမ်ၵေႃႈ လႆႈႁၼ်ၸႂ်ႉတိုဝ်းပႃး ထၢတ်ႈသၢၼ်ၶႄးမီး (ဓာတု) သေႁဵတ်းဢွၵ်ႇၵမ်ၼမ် ဝႃႈၼႆ။ Source Credit. VOA

['ယႃႈမဝ်းၵမ်']

2021-09-17T13:49:36

https://ssppssa.org/2021/09/%e1%80%99%e1%80%ad%e1%80%b0%e1%80%84%e1%80%ba%e1%80%b8%e1%80%91%e1%82%86%e1%80%b8%e1%80%95%e1%80%bd%e1%80%90%e1%80%ba%e1%80%b8%e1%81%b8%e1%81%a2%e1%81%bc%e1%80%ba%e1%80%b8-%e1%81%b5%e1%80%b0%e1%81%bc/

မိူင်းထႆးပွတ်းၸၢၼ်း ၵူၼ်းမိူင်းမၢၼ်ႈဢၼ်ၶၢႆႇၵၢတ်ႇဢွၼ်ႇၵမ်ႇၽွင်ႈ ၸပ်း Coivd-19

မိူင်းထႆးပွတ်းၸၢၼ်း ဢၼ်ပဵၼ်ၸေႈဝဵင်း Nakhon Si Thammarat ၊ ဝဵင်းပႃႇၽၼၢမ် ၼႂ်းၵၢတ်ႇလူင်ပႃႇဝၢၼ် ၵူၼ်းမိူင်းမၢၼ်ႈလႄႈ ၵူၼ်းမိူင်းထႆး မီးမွၵ်ႈ 800 ပၢႆ ဢၼ်ၶၢႆၵၢတ်ႇဢွၼ်ႇႁဵတ်းၵိၼ်ၵၢၼ်ၸိူဝ်းၼၼ်ႉ လႆႈၵူတ်ႉထတ်းတူၺ်း လႆႈႁၼ်တိၵ်းၸပ်း Coivd-19 တင်းၼမ် သေ ပွၵ်ႈဢၼ်မီးႁိမ်းႁွမ်းၸိူဝ်းၼၼ်ႉၵေႃႈ မိူဝ်ႈဝႃး လႆႈထုၵ်ႈ ဢိုတ်းပိၵ်ႉ ႁဵတ်း Lock down ဝႃႈၼႆ။ လူင်ပွင်ၸိုင်ႈမိူင်းသိုပ်ႉလၢတ်ႈဝႃႈ- ၼႂ်းမိူင်းထႆး ပေႃးၵဵဝ်ႈလွင်ႈ Covid-19 ၼႆႉဢၼ်ပၼ်ႁႄႇႁၢမ်ႈၵၼ်ၵေႃႈ ပေႃးယွမ်ႈယွမ်းလူင်းသေ လူဝ်ႇႁဵတ်းၵၢၼ်ပၢႆးမၢၵ်ႈမီးၽႂ်မၼ်း ၼႂ်းၵၢတ်ႇလူင် ပၢၼ်ဝၢၼ် ၸေႈဝဵင်း Nakhon Si Thammarat ဝႃႈၼႆႉ။ ၵဵဝ်ႈလူၺ်ႈလွင်ႈၼႆသေ ၼႂ်းၸေႈတွၼ်ႈပႃႇၽၼၢမ် ၶွၼ်ႈသၢႆး လူဝ်ႇမႃၼီ Mr.Kwanchai Rodmanee လၢတ်ႈဝႃႈ -“တီႈလဵဝ် ဢၼ်လႆႈတိၵ်းၸပ်းၵႂႃႇ တၢင်းၼမ်ၵေႃႈ ယွၼ်ႉပိူဝ်ႈ ၵူၼ်းဢၼ်ၶၢႆၵၢတ်ႇ ၊ၵူၼ်းမႃးႁဵတ်းၵၢၼ်ၼႂ်းၵၢတ်ႇ မီး ၊ ၵူၼ်းဢၼ်မႃးၸၢႆႇ ၵၢတ်ႇၵေႃႈ မီးၼမ်ၼႃႈလႄႈ ၸၢင်ႈလႆႈတိၵ်းၸပ်းၵႂႃႇႁႅင်းလိူဝ် ၵွပ်ႈတၢင်းပဵၼ်ၼႆ ဢမ်ႇလႆႈႁၼ်လီလီလႄႈ ၵူၼ်းဢၼ်မႃးၸၢႆႇၵၢတ်ႇ မိူဝ်းၶိုၼ်းၸပ်းပႃး ၵူၼ်းႁိူၼ်းပႃး ။မိူဝ်ႈလဵဝ်တေႉ ဢၼ်ၸၢမ်ၵၢတ်ႇလူင် ပွၵ်ႈၸိူဝ်းၼၼ်ႉ ၵေႃႈလႆႈထုၵ်ႈပိၵ်ႉဢိုတ်းဝႆႉသေ ၶဝ်ၸွႆးပၼ်ၶဝ်ႈၼမ်တၢင်းၵိၼ်ပႃး “လၢတ်ႈၵႂႃႇပႃးဝႃႈၼႆ။ ၽူႈၶဝ်ႈပႃးဢဝ်ပုၼ်ႈၽွၼ်ႈၶဝ်ႈႁၢပ်ႇၵၢၼ် ၼႂ်းၸုမ်းၽၢႆႇပၢႆးပၢႆၺႃႇ လႄႈ ၽၢႆတွၼ်ႈလိၼ်ၶိုၼ်ႈယႂ်ႇၼႂ်းမိူင်းထႆးပွတ်းၸၢၼ်းဢူးမိၼ်းဢူး လၢတ်ႈဝႃႈ -မိူဝ်ႈၼႂ်းၸူဝ်ႈဝၼ်းၼႆႉ ၽၢႆႇပၢႆးယူႇလီမိူင်းထႆးဢွၵ်ႇၶၢဝ်ႇဝႆႉ ၵူၼ်းဢၼ်တိၵ်းၸပ်းတၢင်းပဵၼ်ၵေႃႈယွမ်းမႃး လႆႈႁၼ်ဝႃႈၼၼ်ႉ ၵူၼ်းဢၼ်ၸပ်းတၢင်းပဵၼ်ဢမ်ႇၵႂႃႇ ႁူင်းယႃႇ၊ဢမ်ႇၵႂႃႇသႅင်ႇယႃႇယႃ ယူႇတီႈႁိူၼ်းသေ ယူပ်းယႃႇႁၢင်းၵူၺ်းၵေႃႈမီး ႁဵတ်းၼၼ်ႉ ၽၢႆႇမေႃယႃႇထႆးၶဝ် လႆႈၵူတ်ႉထတ်းမိူဝ်ႈလႂ်ၵေႃႈ လႆႈႁၼ်ၸိူဝ်ႉမႅင်း ၼမ်မႃးထႅင်ႈ ဢၼ်ဢမ်ႇပႃးၼႂ်းၸႃႇလၢၼ်းၵူၼ်းတိၵ်းၸပ်းၵေႃႈမီး“ ဝႃႈၼႆႉ။ “တီႈလဵဝ်ၵေႃႈ ၵူၼ်းဢၼ်တိၵ်းၸပ်းၸိူဝ်ႉမႅင်းCovid-19ၼၼ်ႉ ၵိုတ်းၼိုင်ႈပၢၵ်ႈပၢႆ ၵူၺ်း။ၼႂ်းၶၢဝ်းတင်းသွင်သၢမ်ၼႆႉ ၵူၼ်းဢၼ် လူႉတၢႆလႄႈ ၵူၼ်းဢၼ်တိၵ်းၸပ်းၵိုတ်းမွၵ်ႈ 15,000 ၵူၺ်း။ ယွၼ်ႉ ၼၼ်ႉသေ ဢၼ်တိၵ်းၸပ်းတၢင်းၼွၵ်ႈၵေႃႈ မီးတၢင်းၼမ် ။ၸိူဝ်းၼၼ်ႉ ၼႂ်းၸလၢၼ်းမၼ်း ဢၼ်တီႈႁူင်းၽၢႆႇႁူင်းယႃႇလူင်ၸိုင်ႈထႆး ၵူတ်ႉထတ်းပၼ်ၸိူဝ်းၼၼ်ႉ ႁဵတ်းပၼ် Rapid Test ဢၼ်ၶဝ်ၸႅတ်ႈပၼ် ၵေႃႈပႂ်ႈပႃး။ ပေႃးၸႅတ်ႈတေႉတေႉ ၼႆႉ ၵူၼ်းဢၼ်တိၵ်းၸပ်းမီးတၢင်းၼမ်။ မိူဝ်ႈလဵဝ်တေႉ ၸႅတ်ႈတူၺ်းမိူဝ်ႈလႂ် ၵေႃႈႁၼ်ယူႇတိၵ်းတိၵ်း“ ဝႃႈၼႆႉ။ မိူဝ်ႈလဵဝ် မိူင်းဢၼ်တိၵ်းၸပ်းၸိူဝ်ႉမႅင်း Covid-19 မီးယူႇၵေႃႈ ၽၢႆႇပၢႆးယူႇလီမိူင်းထႆး ပႃးၼႂ်းမိူင်းႁူမ်ႈတုမ်မိူင်းမၢၼ်ႈ ၼႆႉ ၸွင်ႈတေႁပ်ႇၵူၼ်းၼွၵ်ႈမိူင်းၶိုၼ်း မႃးၶိုၼ်းႁဵၼ်းၵၢၼ် တေလႆႈၸွမ်းလိၵ်ႈမိူင်းဢၼ်တူၵ်းလူင်း ၵၼ် တေဝႆႉၵူၼ်းႁဵတ်းၵၢၼ် တႃႇ3 ၸုမ်းသေ တေႇလႆႈႁဵတ်းၵၢၼ်ၶိုၼ်းလႆႈယဝ်ႉ“ လူင်ပွင်ၸိုင်ႈမိူင်ႈထႆးလၢတ်ႈဝႃႈၼႆ။ ၼႂ်းမိူင်းထႆး ၵူႈဝၼ်းၵူၼ်းဢၼ်တိၵ်းၸပ်းၸိူဝ်ႉမႅင်းတၢင်းပဵၼ် Covid-19 မီးမွၵ်ႈ 1,420,000 ပၢႆ။ ၼႂ်း September ,15 ဝၼ်းၼၼ်ႉၵူၺ်း ၵူၼ်းတိၵ်းၸပ်းမီးမွၵ်ႈ 15000 လႄႈ ဢၼ်လႆႈလူႇတၢႆ ၼပ်ႉတူၺ်းတၢင်းမူတ်း မီးမႃးမွၵ်ႈ 14,700 ပၢႆ ။ၼႂ်းၸိူဝ်းၼၼ်ႉ လႆႈႁူႉဝႃႈ ပဵၼ်ၵူၼ်းမိူင်းမၢၼ်ႈလႆႈတိၵ်းၸပ်းဢၢၼ်ႇႁူဝ်သႅၼ်မၼ်းၵမ်ႈၼမ် ဝႃႈၼႆႉ။ Source News. VOA

['ပၢႆးယူႇလီ']

2021-09-17T07:10:36

https://ssppssa.org/2021/09/%e1%80%9e%e1%80%ad%e1%80%af%e1%81%b5%e1%80%ba%e1%80%b8-rcss-%e1%80%9a%e1%80%ad%e1%80%af%e1%80%9d%e1%80%ba%e1%80%b8%e1%81%b5%e1%82%83%e1%80%b8%e1%81%b5%e1%80%b0%e1%81%bc%e1%80%ba%e1%80%b8%e1%80%99/

သိုၵ်း Rcss ယိုဝ်းၵႃးၵူၼ်းမိူင်း တိူဝ်ႉမၢတ်ႇၸဵပ်းႁၢဝ်ႈႁႅင်း

သိုၵ်းRcss ယိုဝ်းၵႃးၵူၼ်းမိူင်း ႁူဝ်ၼႃႈဝၢၼ်ႈႁူးၵွတ်ႈ တိူဝ်ႉမၢတ်ႇၸဵပ်းႁၢဝ်ႈႁႅင်း ၼႂ်း​​ၸေႈဝဵင်းၵျွၵ်ႉမႄး ၸိုင်ႈတႆးပွတ်းႁွင်ႇ မိူဝ်ႈဝၼ်းထီႉ 16 လိူၼ် September 2021 ယၢမ်း 4:30 တၢမ်းၶမ်ႈၼၼ်ႉ ယူႇတီႈၸုမ်းသိုၵ်း Rcss ယိုဝ်းၵႃးၵူၼ်းမိူင်း ဢၼ်ပဵၼ်ႁူဝ်ၼႃႈဝၢၼ်ႈႁူးၵွတ်ႈ ဢိူင်ႇႁူးသူၼ် ၽွင်းတိုၵ်ႉၵႂႃႇသူင်ႇၵူၼ်းပဵၼ် တီႈႁူင်းယႃ ၶိုၼ်းပွၵ်ႈမႃး တီႈဝၢၼ်ႈၶိုၼ်း မိူဝ်ႈၽွင်းၸမ်​​တေၽႅဝ်ဝၢၼ်ႈၼၼ်ႉ ထုၵ်ႇသိုၵ်း Rcss ယိုဝ်းသႂ်ႇၵႃး ၸိုဝ်ႈႁွင်ႉ လုင်း​​ၵျေႃႇယဵၼ်ႇ ဢႃႇယူႉ 47 ပီႊ ပဵၼ်ႁူဝ်ၼႃႈ ဝၢၼ်ႈႁူးၵွတ်ႈ ၸၢႆးတဵင်း​​ၸေႃႇ ပဵၼ်ၵူၼ်း​​ႁေႃႈၵႃးၸုမ်းၸွႆႈထႅမ် ပရႁိတ ယူႇဝၢၼ်ႈႁူးၵွတ်ႈၼင်ႇၵၼ်တင်းသွင်​​ၵေႃႉ လႆႈတၢင်းမၢတ်ႇၸဵပ်း ႁၢဝ်ႈႁႅင်း သူင်ႇတီႈႁူင်းယႃ ဝဵင်းၵျွၵ်ႉမႄးဝႆႉယူႇ ဝႃႈၼႆ ။ လုင်း​​ၵျေႃႇယဵၼ်ႇ တင်း ၸၢႆးတဵင်း​​ၸေႃႇၼႆႉ ၶႃသွင်​​ၵေႃႉၼႆႉ လႆႈၵႂႃႇသူင်ႇၵူၼ်းဝၢၼ်ႈႁူးၵွတ်ႈ ဢၼ်ယဵပ်ႇၺႃးမၢၵ်ႇ သိုၵ်း Rcss ႁၢင်ႈၵၢင်ဝႆႉ တီႈႁူင်းယႃဝဵင်းၵျွၵ်ႉမႄး​​သေ ဝၢႆးပွၵ်ႈၶိုၼ်းႁိူၼ်းၸမ်​​တေၽႅဝ်ဝၢၼ်ႈ တီႈႁိမ်းပႃႇႁဵဝ်ႈ ၽၢႆႇတူၵ်းဝၢၼ်ႈႁူးၵွတ်ႈၼၼ်ႉ ထုၵ်ႇၸုမ်းသိုၵ်း Rcss ယိုဝ်းသႂ်ႇၵႃး ၶႃသွင်​​ၵေႃႉ လႄႈ လုင်း​​ၵျေႃႇယဵၼ်ႇ တိူဝ်ႉၺႃးၵႂႃႇတီႈ ပွင်ႇၶႃလူင်မၼ်း ဢဝ်လုပ်ႇမၼ်းႁၢၵ်းၵႂႃႇ ယၢမ်းလဵဝ်းၸိူဝ်းပဵၼ် ပီႈၼွင်ႉမၼ်း လႆႈဢွၼ်ၵၼ်ဢဝ်သူင်ႇၵႂႃႇႁူင်းယႃ ဝဵင်းၵျွၵ်ႉမႄးဝႆႉယူႇ ၸၢႆးတဵင်း​​ၸေႃႇ တႄႉဢမ်ႇတိူဝ်ႉၺႃး ဝႃႈၼႆ ။ ၵူၼ်းဢၼ်ၵႂႃႇၸွႆႈထႅမ်ၸွမ်း​​ၵေႃႉၼိုင်ႈ လၢတ်ႈၼႄႁဝ်းၶႃႈဝႃႈ – ” ၸႂ်ႈၶႃႈ​​ဢေႃႈ ၶႃသွင်​​ၵေႃႉၼႆႉပဵၼ်ၵူၼ်းဝၢၼ်ႈႁူးၵွတ်ႈၵူၺ်းၶႃႈ ၶႃသွင်​​ၵေႃႉ ၵႂႃႇသူင်ႇၵူၼ်းမၢတ်ႇၸဵပ်း ဢၼ်ၵႂႃႇယဵပ်ႇၺႃးမၢၵ်ႇသိုၵ်း Rcss ႁၢင်ႈၵၢင်ဝႆႉႁိမ်းဝၢၼ်ႈႁဝ်းၶႃႈၸိူဝ်းၼႆႉ ​​သေ ၶိုၼ်းပွၵ်ႈမႃးတီႈဝၢၼ်ႈၶိုၼ်း မိူဝ်ႈ​​တေထိုင်ဝၢၼ်ႈ ၶဝ်သမ်ႉတင်ႈၸႂ်ပႂ်ႉယိုဝ်းတီႈႁိမ်းပႃႇႁဵဝ်း ၽၢႆႇတူၵ်းဝၢၼ်ႈႁဝ်းၼၼ်ႉ​​ဢေႃႈ ” ဝႃႈၼႆ ။ “မိူဝ်ႈၶႃသွင်​​ၵေႃႉ ၵႂႃႇသူင်ႇၵူၼ်းယဵပ်ႇၺႃးမၢၵ်ႇ​​တီႈႁူင်းယႃၵျွၵ်ႉမႄးယဝ်ႉ ၶိုၼ်းပွၵ်ႈမႃးၼၼ်ႉ ၶႃသွင်​​ၵေႃႉ ​​ၵေႃႈပွင်ႇၶၢဝ်ႇထိုင်ၸူး တီႈၽူႈမီးပုၼ်ႈၽွၼ်း ၽၢႆႇသိုၵ်း Rcss ၶဝ်ယူႇ ၵူၺ်းၵႃႈ ၽိူဝ်ႇၽႅဝ်မႃးတီႈၼၼ်ႈ ႁဵတ်းသင်ၶဝ်ယိုဝ်း​​ၵေႃႈဢမ်ႇႁူႉ ​​တေဝႃႈဢမ်ႇႁူႉ​​ၵေႃႈ ႁဝ်း​​ပေႃးပွင်ႇပၼ်ၶဝ်ယူႇဝႃႈ​​တေမႃးၶိုၼ်းႁိူၼ်းၼႆ ” ပီႈၼွင်ႉၸမ်ၸႂ် လုင်း​​ၵျေႃႇယဵၼ်ႇ လၢတ်ႈၼႄထႅင်ႈၼင်ႇၼႆ ။ တီႈဝၢၼ်ႈႁူးၵွတ်ႈ တင်းဝၢၼ်ႈႁူးသူၼ် ဢိူင်ႇႁူးသူၼ်ၼႆႉမိူဝ်ႈႁၢင်ႈလိူၼ် ​​ဢေႃးၵၢသ်ႉၼၼ်ႉ ယူႇတီႈၸုမ်းသိုၵ်း Rcss ႁွင်ႉႁဵတ်းပၢင်ၵုမ် ၵူၼ်းမိူင်း​​သေ လၢတ်ႈဝႃႈႁၢမ်ႈၵူၼ်းဝၢၼ်ႈၵူၼ်းသူၼ် ​​တေဢမ်ႇလႆႈၶဝ်ႈဢွၵ်ႇၵႂႃႇမႃး ၼွၵ်ႈဝၢၼ်ႈ ​​ပေႃး ​​ပေႃး​​တေၵႂႃႇလႂ် ​​တေလႆႈပွင်ႇၶၢဝ်ႇပၼ် တီႈၽူႈမီးပုၼ်ႈၽွၼ်းၶဝ် ၼႆ​​သေ ဢဝ်သိုၵ်းပႂ်ႉတၢင်းၶဝ်ႈ တၢင်းဢွၵ်ႇဝၢၼ်ႈ​​ဝႆႉ ႁဵတ်းႁႂ်ႈၵူၼ်းမိူင်းပိုၼ်ႉတီႈ ဢမ်ႇမီးသုၼ်ႇထၢင်ႇႁၢင်ႈ ၵႂႃႇမႃးလွတ်ႈလႅဝ်း လႄႈ ​​ၵူၼ်းမိူင်းဢွၼ်ၵၼ်မီးလွင်ႈယၢပ်ႇ ယွၼ်ႉဢမ်ႇၸၢင်ႈၵႂႃႇႁဵတ်းၵၢၼ်ႁႃၵိၼ်လဵင်ႉတွင်ႉဝႃႈၼႆ ။ ယၢမ်းလဵဝ်ပိုၼ်ႉတီႈ ဝၢၼ်ႈႁူးၵွတ်ႈ ဝၢၼ်ႈႁူးသူၼ် ၸိူဝ်းၼႆႉ မီးၸုမ်းသိုၵ်း Rcss ၸုမ်းလဵဝ်ၵူၺ်း ဢၼ်ယူႇဝႆႉ​​သေ ၵုမ်းထိင်းဢဝ်ၼႃႈတီႈပိုၼ်ႉတီႈ ၸိူဝ်းၼႆႉ ဝႆႉယူႇ ။

['သုၼ်ႇလၢႆႈၵူၼ်း']

2021-09-16T20:40:10

https://ssppssa.org/2021/09/%e1%80%9e%e1%80%ad%e1%80%af%e1%81%b5%e1%80%ba%e1%80%b8%e1%80%a2%e1%80%ad%e1%81%bc%e1%80%ba%e1%80%b8%e1%80%90%e1%80%ae%e1%80%b8%e1%80%9a%e1%82%83%e1%80%b8%e1%81%b6%e1%80%9d%e1%80%ba-%e1%80%90%e1%80%ae/

သိုၵ်းဢိၼ်းတီးယႃးၶဝ် တီႉၺွပ်းလႆႈ ၵူၼ်းဢၼ်ထၢင်ႇထိူမ်ဝႃႈပဵၼ် ၸုမ်းၶွင်ႇသီႇသိုၵ်းမၢၼ်ႈ

Credit. Khit Thit Media သိုၵ်းဢိၼ်းတီးယႃးၶဝ် ၵူတ်ႇထတ်းတီႉၺွပ်းလႆႈ ၵူၼ်းဢၼ်ထၢင်ႇထိူမ်ဝႃႈပဵၼ် ၸုမ်းၶွင်ႇသီႇသိုၵ်းမၢၼ်ႈ 2 ၵေႃႉ တီႈၼႂ်းမိူင်းဢိၼ်းတီးယႃး၊ ၸေႈတွၼ်ႈလွင်ႇတလၢႆႇ ဝႃႈၼႆ ။ မိူဝ်ႈဝႃးဝၼ်းထီႉ 15-September-2021 ၼၼ်ႉ သိုဝ်ႇၶၢဝ်ႇမိူင်းဢိင်းတီးယႃး (Northeast Now) ၶဝ်ဢွၵ်ႇၶၢဝ်ႇဝႆႉဝႃႈ တီႉၺွမ်းလႆႈၵူၼ်းမိူင်းမၢၼ်ႈ (2)ၵေႃႉ တင်းၵွင်ႈၼိုင်ႈလဝ်း တီႈလႅၼ်လိၼ် မိူင်းၶျၢင်း၊ ၸေႈဝႅင်းမတူႇပီႇ လႄႈ မိူင်းဢိၼ်းတီးယႃး၊ မီၸူဝ်ႇရၢမ်ႇ၊ ၸေႈတွၼ်ႈလွင်ႇတလၢႆႇ ဝႃႈၼႆ ။ ၵူၼ်းမိူင်းမၢၼ်ႈ (2) ၵေႃႉၼၼ်ႉ ထုၵ်ႇၺႃးၸုမ်းႁူမ်ႇလူမ်ႈလႅၼ်လိၼ် ဢႃႇတၢၼ်ႇ လႄႈ ၸုမ်းၸဝ်ႈၼႃႈတီႈ ပလိၵ်ႈမီႇၸူဝ်ႇရၢမ်ႇၶဝ် တီႉၺွပ်းလႆႈတီႈ လႅၼ်လိၼ် မိူင်းမၢၼ်ႈလႄႈ မိူင်းဢိင်းတီးယႃးၸၢပ်ႈၵၼ် ၽၢႆႇၸၢၼ်းမီႇၸူဝ်ႇရၢမ်ႇ တီႈဝၢၼ်ႈၸူဝ်ႇၶျႃႇၶျူႇဝႃႉ ၼၼ်ႉ ဝႃႈၼႆ ။ ဢၼ်ထုၵ်ႇၺွပ်းၺႃးၼႆႉ ယူႇတီႈၽူႈမီးပုၼ်ႈၽွၼ်းၶဝ် ထၢင်ႇထိူမ်ဝႃႈပဵၼ်သိုၵ်းမၼ်ႈ (2) ၵေႃႉ ၼုင်ႈဝႆႉၵူၼ်ပူတ်းသေ ပႃးၵွင်ႈ MA ၼိုင်ႈလဝ်း၊ မၢၵ်ႇၵွင်ႈၵမ်ႈၽွင်ႈလႄႈတင်း ၽူင်းၼိုင်ႈလုၵ်ႈ လႆႈႁူႉဝႆႉၼင်ႇၼႆ ဝႃႈၼႆ ။ ၸူဝ်ႈၶၢဝ်းၼႆႉ ဢၼ်ပဵၼ် ၸုမ်းသိုၵ်း ၶွင်ႇသီႇသိုၵ်းမၢၼ်ႈ လႄႈတင်း ၸုမ်းသိုၵ်းၶျၢင်း (PDF) ၶဝ် ပဵၼ်ပင်တိုၵ်းၵၼ် ႁၢဝ်ႉႁၢဝ်ႉႁႅင်းႁႅင်း တီႈလႅၼ်လိၼ်ၸၢပ်ႈၵၼ် မိူင်းဢိၼ်းတီးယႃးလႄႈတင်း ​​ၸေႈမိူင်းၶျၢင်းၼၼ်ႉ ၸုမ်းသိုၵ်းၶျၢင်းၶဝ်ပိုၼ်ၽၢဝ်ႇဝႆႉဝႃႈ သင်ၵူၼ်းသိုၵ်းမၢၼ်ႈၸိုဝ်းဢၼ်ႁဵတ်း CDM သေ ၶဝ်ႈႁူမ်ႈၸွမ်းၶဝ်ၼႆၸိုင် တေတွၼ်ႈငိုၼ်းသူး လႄႈ တေသူင်ႇပၼ်တူဝ် ႁႂ်ႈႁွတ်ႈထိုင်တီႈလႅၼ်လိၼ် လွတ်ႈလႅဝ်း ဝႃႈၼႆ။ တီႈၼႂ်းမိူင်းၶျၢင်းၼႆႉ ၸူဝ်ႈသိုၵ်းမၢၼ်ႈၶဝ်သိမ်းဢႃႇၼႃႇမႃး ယူႇတီႈလုၵ်ႈ သိုၵ်းမၢၼ်ႈဢၼ်ႁဵတ်း CDM သေ ၶဝ်ႈႁူမ်ႈၸွမ်းၸုမ်းသိုၵ်းၶျၢင်း (PDF) ဢမ်ႇယွမ်းမွၵ်ႈ 100 ပၢႆ လႆႈႁူႉဝႆႉၼင်ႇၼႆဝႃႈၼႆၶႃႈ ။

['ၵၢၼ်သိုၵ်း', 'ၵၢၼ်မိူင်း', 'ၶႅပ်းႁၢင်ႈ']

2021-09-15T21:11:19

https://ssppssa.org/2021/09/%e1%80%9e%e1%80%ad%e1%80%af%e1%81%b5%e1%80%ba%e1%80%b8-rcss-%e1%81%b5%e1%80%b5%e1%80%95%e1%80%ba%e1%80%b8%e1%80%84%e1%80%ad%e1%80%af%e1%81%bc%e1%80%ba%e1%80%b8%e1%81%b5%e1%80%b0%e1%81%bc%e1%80%ba/

သိုၵ်း RCSS ၵဵပ်းငိုၼ်းၵူၼ်းမိူင်း တႃႇ 30 သႅၼ် ၼႂ်းဢိူင်ႇၵုၼ်ႁႅၼ်

သိုၵ်း RCSS ၶၢၼ်းၵဵပ်းငိုၼ်း တီႈၵူၼ်းဝၢၼ်ႈ ၵူၼ်းမိူင်း ၼႂ်းဢိူင်ႇၵုၼ်ႁႅၼ် ၸေႈဝဵင်းၵျွၵ်ႉမႄး ၸိုင်ႈတႆးပွတ်းႁွင်ႇ ၵူၼ်းမိူင်းဢွၼ်ၵၼ်ၶၢင်းလွင်ႈယၢပ်ႇၽိုတ်ႇ ၵွပ်ႈပဵၼ်ၶၢဝ်းႁဵတ်းၵၢၼ်ႁႃငိုၼ်းယၢပ်ႇ ဝႃႈၼႆ ။ . မိူဝ်ႈဝၼ်းထီႉ 14 September 2021 ၼၼ်ႉ သိုၵ်း RCSS ၸီႉသင်ႇ ပူႇႁဵင် ပူႇၵၢင်ႉၼႃႈဝၢၼ်ႈ ႁႂ်ႈၵဵပ်းပၼ် ငိုၼ်းတႃႇ (30) သႅၼ် တီႈၼႂ်းဢိူင်ႇၵုၼ်ႁႅၼ် ၸေႈဝဵင်းၵျွၵ်ႉမႄး လၢတ်ႈဝႃႈ ပိူဝ်ႈတႃႇတေသိုဝ်ႉ ၶဝ်ႈသိုဝ်ႉၽၵ်းၵိၼ် ဝႃႈၼႆ ။ ၸွမ်းၼင်ႇသဵၼ်ႈမၢႆဝၢၼ်ႈၵူၼ်း ၼႂ်းဢိူင်ႇၵုၼ်ႁႅၼ် ဢၼ်ထုၵ်ႇသိုၵ်း RCSS ယွၼ်းငိုၼ်းတႃႇတေသိုဝ်ႉ ၶဝ်ႈၽၵ်းၼၼ်ႉ ဝၢၼ်ႈၵုၼ်ႁႅၼ် ၊ ဝၢၼ်ႈၵုင်းၺွင်ႇ ၊ ဝၢၼ်ႈထမ်ႈ ဝၢၼ်ႈတၢင်းဢွၵ်ႇ ၊ ဝၢၼ်ႈၼမ်ႉၵိၼ်လီ ၊ ဝၢၼ်ႈပဵင်းထွၼ်ႇ ၊ ဝၢၼ်ႈႁၢင်ၼွင် ၊ ဝၢၼ်ႈတေႃလိူဝ် ၸိူဝ်းၼႆႉ ယူႇတီႈသိုၵ်း RCSS မၵ်းတတ်းၶၢဝ်းယၢမ်းပၼ် ၵူၼ်းဝၢၼ်ႈ ၶၢဝ်းတၢင်းသၢမ်ဝၼ်း ႁႂ်ႈၵဵပ်းယဝ်ႉတူဝ်ႈသူင်ႇပၼ် တပ်ႉသိုၵ်းၶဝ်ဝႃႈၼႆ ။ ၵူၼ်းပိုၼ်ႉတီႈတႄႉ လၢတ်ႈဝႃႈ – သိုၵ်း RCSS ၶဝ်ယွၼ်းမႃး ငိုၼ်းၼႂ်းဢိူင်ႇၵုၼ်ႁႅၼ်ႁဝ်းၼႆႉ တင်းမူတ်း တႃႇ 30 သႅၼ်ၶႃႈဝႃႇ သူပ်းၶဝ်လၢတ်ႈတႄႉ ပဵၼ်တႃႇသိုဝ်ႉၵိၼ်ၶဝ်ႈ ၵိၼ်ၽၵ်းၼႆၶႃႈဢေႃႈ ၵူၼ်းဝၢၼ်ႈႁဝ်းၶႃႈၵေႃႈ ဢွၼ်ၵၼ်ၶၢင်းဢေႃႈ ၵွပ်ႈပိူဝ်ႈၶၢဝ်းယၢမ်းမိူဝ်ႈလဵဝ်ၼႆႉ ၵႂႃႇလႂ်ၵေႃႈဢမ်ႇလႆႈ ႁႃႈငိုၼ်းၵေႃႈယၢပ်ႇ ၵူၺ်းၵႃႈႁဝ်းၶႃႈၵူၼ်းဝၢၼ်ႈတႄႉ ဢမ်ႇလိူဝ်လႆႈၶႃႈလႂ် တၢင်းလႂ်ယွၼ်းမႃးၵေႃႈ ၵႃႈလႆႈသႂ်ႇပၼ်ယဝ်ႉၶႃႈၼေႃႈ ဢမ်ႇမီးၵေႃႈၵႃႈလႆႈႁႃပၼ်ၶဝ်ယဝ်ႉဢေႃႈ” ဝႃႈၼႆ ။

['သုၼ်ႇလၢႆႈၵူၼ်း']

2021-09-15T21:03:27

https://ssppssa.org/2021/09/%e1%80%90%e1%80%ae%e1%82%88%e1%80%9d%e1%80%b5%e1%80%84%e1%80%ba%e1%80%b8%e1%80%99%e1%80%ad%e1%80%b0%e1%80%84%e1%80%ba%e1%80%b8%e1%80%9a%e1%82%86-%e1%80%90%e1%80%b1%e1%82%87%e1%80%90%e1%80%84%e1%80%ba/

တီႈဝဵင်းမိူင်းယႆ တေႇတင်ႈၸၢၵ်ႈထူၵ်းဢွၵ်ႇဢွၵ်ႇသီႇၵျိၼ်ႇ (Oxygen) ပၼ်ၵူၼ်းမိူင်း

ၶွမ်ႊပၼ်ႇၼီႇ ငူၺ်ႇယီႇပလႄး ဢွၵ်ႇတိုၼ်းလၢင်း တင်ႈၸၢၵ်ႈ ဢၼ်ထူၵ်းဢွၵ်ႇ ဢွၵ်ႇသီႇၵျိၼ်ႇ ပၼ်ၵူၼ်းမိူင်း ၼႂ်းပိုၼ်ႉတီႈမိူင်းယႆ ၸိုင်ႈတႆးပွတ်းႁွင်ႇ ၼႃႈတီႈၵုမ်းၵမ်ပႃႇတီႇမႂ်ႇသုင်ၸိုင်ႈတႆး တပ်ႉသိုၵ်းၸိုင်ႈတႆး ။ မိူဝ်ႈဝၼ်းထီႉ 14 လိူၼ် September 2021 ယူႇတီႈၸဝ်ႈၶွင် ၶွမ်ႊပၼ်ၼီႇ ငူၺ်ႇယီႇပလႄး တင်ႈၶူင်းၵၢၼ် ၸၢၵ်ႈထူၵ်ႈဢွၵ်ႇ ဢွၵ်ႇသီႇၵျိၼ်ႇ Oxygen ဢၼ်ပဵၼ်ၶွင် တီႈဝၢၼ်ႈသႅၼ်တေႃ ဢိူင်ႇၶူဝ်သၢႆး ၸေႈဝဵင်းမိူင်းယႆ ပိူင်လူင်မၼ်း တႃႇၸွႆႈထႅမ် ၵူၼ်းမိူင်း ၸိူဝ်းဢၼ်လူဝ်ႇ Oxygen ၸိူဝ်းၼၼ်ႉၵႂႃႇ ၊ ပေႃးပဵၼ်ႁူင်းယႃၵူၼ်းမိူင်း တေလူႇပၼ်လၢႆလၢႆ ဢမ်ႇဢဝ်ၵႃႈမၼ်း သင်ၸိူဝ်ႉပဵၼ်ႁူင်းယႃသုၼ်ႇတူဝ်သေ ပိုတ်ႇဝႆႉၸိုင် တေယွမ်း ၵႃႈမၼ်း သေၶၢႆပၼ်ၵႂႃႇ တႃႇႁႂ်ႈပေႃးၸၢင်ႈၸွႆႈထႅမ်ၵူၼ်းမိူင်းၵႂႃႇ ဝႃႈၼႆ ။ . Facebook We Love Mong Yai ၸၢၵ်ႈဢၼ်ထူၵ်းဢွၵ်ႇလူမ်း Oxygen ဢၼ်တမ်းဝႆႉ တီႈႁူင်းၸၢၵ်ႈၵိူဝ်ဝၢၼ် သႅၼ်တေႃၼၼ်ႉ ၼိုင်ႈၸူဝ်ႈမူင်း ထူၵ်းဢွၵ်ႇသီႇၵျိၼ်ႇ တႃႇတဝ်ႈလူမ်း 40 လီႇတႃႇ (10) တဝ်ႈၼႆယဝ်ႉ ။ ၵူၼ်းမိူင်းပိုၼ်ႉတီႈ မိူင်းယႆတေႉလၢတ်ႈဝႃႈ – ၸႂ်ႈၶႃႈဢေႃႈ ဢၼ်ၶွမ်ႊပၼ်ၼီႇ ႁူင်းၸၢၵ်ႈၵိူဝ်ဝၢၼ် ၶဝ်တေတင်ႈၸၢၵ်ႈထူၵ်းဢွၵ်ႇ Oxygen ၼႆတႄႉမၢၼ်ႇမႅၼ်ႈယူႇၶႃႈ တီႈၶဝ်ထူၵ်းဢွၵ်ႇၼၼ်ႉတႄႉ တႄႇထူၵ်းဢွၵ်ႇလူမ်းပၼ် မိူဝ်ႈဝႃးဝၼ်းထီႉ – 14-09-2021 ယဝ်ႉၶႃႈ ႁဝ်းၶႃႈၵူၼ်းမိူင်းၵေႃႈ ၸူမ်းတႄႉဢေႃႈ ပေႃးဝႃႈမီးၵူၼ်းၸွႆႈထႅမ်မႃးၸိူင်ႉၼႆ တႃႇတေၵႂႃႇႁႃတဝ်ႈလူမ်းၵေႃႈၼႂ်းဝဵင်းဢၼ်ဝႃႈၼႆႉ မၼ်းဢမ်ႇငၢႆႈငၢႆႈ ၶႃႈပေႃးဢဝ်ငၢဝ်းလၢႆးယၢမ်းလဵဝ်ႈဝႃႈ “ ဝႃႈၼႆ ။ . Facebook We Love Mong Yai ၵွၼ်းဢိူင်ႇ ၵွၼ်းၸုမ်း ဝဵင်းမိူင်းယႆၵေႃႈ လႆႈဢွၼ်ၵၼ်ၵႂႃႇလႄႇတူၺ်း ဢွင်ႈတီႈမၼ်းသေလႆႈဝႃႈ ပဵၼ်ဢၼ်ၵမ်ႉယွင်ပၼ် ၵူၼ်းၸိူဝ်းတိတ်းၸပ်း တၢင်းပဵၼ်ၵူဝ်ဝိသ်ႉ 19 လႄႈ ၵူၼ်းမိူင်း ၸိူဝ်းဢၼ် လူဝ်ႇတဝ်ႈလူမ်း Oxygen ၼၼ်ႉတႄႉတႄႉ လႄႈ ၶွပ်ႈၸႂ်ထိုင် တီႈၸဝ်ႈၶွင်ၶွမ်ႇပၼ်ၼီႇၶဝ် မႃးၸွႆႈထႅမ်ပၼ် ၵႂႃႇယူႇၶႃႈ ဝႃႈၼႆ ။ တီႈဝဵင်းမိူင်းယႆၼႆႉ ၸူဝ်ႈတၢင်းပဵၼ်ၶူဝ်ႊဝိသ်ႉ ပွၵ်ႈၵမ်း 3 မႃးၼႆႉ ၵူၼ်းတိတ်းၸပ်းၵူဝ်ႇဝိသ်ႉ 19 မီးထိုင်ၵႂႃႇ 197 ၵေႃႉ၊ ၵူၼ်းၶႅၼ်းသေလႆႈလူင်းႁူင်းယႃမီး 176 ၵေႃႉ၊ ၵူၼ်းလူႉတၢႆမီး 3 ၵေႃႉ လႄႈ ၵူၼ်းဢၼ်တိုၵ်ႉ ၶိုၼ်ႈႁူင်းယႃဝႆႉမီးယူႇ 18 ၵေႃႉ လႆႈႁူႉဝႆႉၼင်ႇၼႆ ။

['ပၢႆးယူႇလီ']

2021-09-14T17:21:17

https://ssppssa.org/2021/09/%e1%80%99%e1%80%ae%e1%80%b8%e1%81%b6%e1%81%a2%e1%80%9d%e1%80%ba%e1%82%87%e1%80%a2%e1%80%bd%e1%81%b5%e1%80%ba%e1%82%87%e1%80%9d%e1%82%83%e1%82%88-%e1%81%b6%e1%82%84%e1%82%87-%e1%80%90%e1%81%a2%e1%80%84/

မီးၶၢဝ်ႇဢွၵ်ႇဝႃႈ ၶႄႇ တၢင်း ဢမေႇရိၵၢၼ်ႇ ၽွမ်ႉၸႂ်ဢမ်ႇပၼ် ၶွင်ႇသီႇသိုၵ်းမၢၼ်ႈၶဝ်ႈႁူမ်ႈပႃးၸွမ်း ပၢင်ၵုမ်လူင်

မီးၶၢဝ်ႇဢွၵ်ႇမႃးဝႃႈ ၶႄႇလႄႈ ဢမေႇရိၵၢၼ်ႇ ဢမ်ႇပၼ် ၽူႈတၢင်တူဝ်ၶွင်ႇသီႇသိုၵ်းမၢၼ်ႈ မွၵ်ႇလၢတ်ႈၶေႃႈၵႂၢမ်း ၼႂ်းပၢင်ၵုမ်လူင် ၵူႈလွင်ႈလွင်ႈ ၸၢတ်ႈၸိုင်ႈလုမ်ႈၾႃႉၼႆ သွင်ၽၢႆႇၽွမ်ႉၸႂ်ၵၼ် ဝႆႉယဝ်ႉဝႃႈၼႆ ။ တႃႇတေႁၢမ်ႈတၢပ်ႈ ၶွင်ႇသီႇသိုၵ်းမၢၼ်ႈ ၼႂ်းပၢင်ၵုမ်လူင် ၵူႈလွင်ႈလွင်ႈ ၸၢတ်ႈၸိုင်ႈလုမ်ႈၾႃႉၼၼ်ႉ ယူႇတီႈ မိူင်းဢႅၼ်ႁႅင်းယႂ်ႇၼႂ်းၵမ်ႇၾႃႇ သွင်မိူင်း ဢဝ်ၶၢဝ်းယၢမ်းသေ ဢုပ်ႇဢူဝ်းၵၼ်ယူႇၼႆႉ ၽိုၼ်လိၵ်ႈ ၽေႃးရဵၼ်းပေႃႇလၸီႇ FP ဢၼ်ပၵ်းတမ်းဝႆႉ တီႈမိူင်းဢမေႇရိၵၢၼ်ႇ တႅမ်ႈဢွၵ်ႇဝႆႉၼင်ႇၼႆ ။ Phto Credit DVB ၼႂ်းၶေႃႈဢုပ်ႇဢူဝ်း ဢမေႇရိၵၢၼ်ႇ လႄႈ ၶႄႇ ၶဝ်လႆႈၸႂ်ဝႆႉဝႃႈ ယူႇတီႈၽူႈတၢင်တူဝ် ဢူးၵျေႃႇမူဝ်းထုၼ်း တေဢမ်ႇလႆႈမီးသုၼ်ႇလၢတ်ႈၶေႃႈၵႂၢမ်း ၼႂ်းပၢင်ၵုမ်ၼႆႉပႃးဝႆႉယူႇၵူၺ်းၵႃႈ ယူႇတီႈ ၸုမ်းၶၢဝ်ႇ BBC တိုၵ်ႉၶတ်းၸႂ် ႁႂ်ႈလႆႈၶေႃႈမၵ်းမၼ်ႈၵႂႃႇယူႇဝႃႈၼႆ။ ၵဵဝ်ႇလူၺ်ႈၶေႃႈလႆႈၸႂ် ၶႄႇတင်း ဢမေႇရိၵၢၼ်ႇ တူၵ်းလူင်းၵၼ်ၼႆႉ ယူႇတီႈ လုမ်းၸၢတ်ႈၸိုင်ႈလုမ်ႈၾႃႉ၊ EU ၊ ဢႃႇသီႇယၢၼ်ႇ ၊ ရႃႉသျႃး ၸိူဝ်းၼႆႉ ဢွၼ်ၵၼ်ၽွမ်ႉလႆႈၸႂ်ယွမ်းႁပ်ႉယူႇၼႆ FP လၢတ်ႈၵႂႃႇၼင်ႇၼႆ ။ တႃႇတေမၵ်းမၼ်ႈ ၶွင်ႇသီႇသိုၵ်းမၢၼ်ႈ ႁႂ်ႈပဵၼ်လူင်ပွင်ၸိုင်ႈ တြႃးဝၢင်ႇၼႆႉ တီႈဢႄႇသုတ်း တေလႆႈပႂ်ႉတေႃႇထိုင် လိူၼ် ၼူဝ်ႊဝုၼ်ႊပိူဝ်ႊၵွၼ်ႇဝႃႈၼႆ ။ ၶႂ်ႈဝႃႈၼႆႉ တေပႂ်ႉတူၺ်း လွင်ႈၼမ်ႉၵတ်ႉ ၵေႃႇမတီႇၶွင်ႇသီႇသိုၵ်းမၢၼ်ႈ လွင်ႈၵမ်ႉထႅမ်ဢွၵ်ႇမႃး ပိူင်လူင်မၼ်း ၸုမ်းဢၼ်ၶွင်ႇသီႇသိုၵ်းမၢၼ်ႈယုၵ်ႉဢၢပ်ႈၼႃႈၶိုၼ်ႈၸွင်ႇယွမ်းႁပ်ႉလႆႈ ၸဵမ်ၸိူဝ်းၼႆႉ ။ ၼမ်ႉၵတ်ႉဢၼ်တၢင်တူဝ်လႆႈ ၵေႃႇမတီႇသိုၵ်း မိူင်းလႂ် တေပႃးမႃးၼၼ်ႉ မုင်းမွင်းဝႃႈပေႃးဝၼ်းထီႉ 14 ဝၼ်းၼႆႉ တေပိုၼ်ၽၢဝ်ႇဢွၵ်ႇမႃးယူႇ ။ ၶေႃႈႁၢၵ်ႈငဝ်ႈၶၢဝ်ႇ ၸၢတ်ႈၸိုင်ႈလူင်ႈၾႃႉလၢတ်ႈဝႃႈ ၵေႃႇမတီႇဢုၵ်ႉၵထ သျွီၼ်ႇတိၼ်ႇ၊ ဢၼ်ယၢမ်ႈၶၢဝ်ပႃးၵေႃႈတေမီး မိူင်းၶေႇ၊ ရုသျႃး၊ ဢမေႇရိၵၢၼ်ႇ လိူဝ်ထႅင်ႈႁႃႈမိူင်းတႄႉ ပႃႇႁႃးမႃး၊ ၶီႇလီႇ၊ ပူႇတၢၼ်ႇ၊ သီႇယႃႇရလီႇယုၼ်း၊ ပဵၼ်မိူင်းဢႃႇၽရိၵ ပွတ်းၸၢၼ်း ဝႃႈၼႆ။ Source News. DBV

['ၵၢၼ်မိူင်း']

2021-09-14T17:19:02

https://ssppssa.org/2021/09/%e1%80%95%e1%81%a2%e1%80%84%e1%80%ba%e1%81%b5%e1%80%af%e1%80%99%e1%80%ba%e1%80%9c%e1%80%b0%e1%80%84%e1%80%ba%e1%81%b8%e1%81%a2%e1%80%90%e1%80%ba%e1%82%88%e1%81%b8%e1%80%ad%e1%80%af%e1%80%84%e1%80%ba/

ပၢင်ၵုမ်လူင်ၸၢတ်ႈၸိုင်ႈလုမ်ႈၾႃႉ ပွၵ်ႈၵမ်း(48) ၽူႈတၢင်တူဝ်မိူင်းမၢၼ်ႈဢမ်ႇလႆႈၶိုၼ်ႈၸွမ်း

မိူဝ်ႈဝႃး September ,13 ဝၼ်း ပၢင်ၵုမ်ၵူႈၵူႈလွင်ႈလွင်ႈၸၢတ်ႈၸိုင်ႈလုမ်ႈၾႃႉ ပွၵ်ႈၵမ်း(48)တီႈမိူင်း သုတ်ႊသလၢၼ်ႊ ဝဵင်းၵျီႊၼီႊပႃႊ ဝႃႈၼႆ။ ၸွမ်းၼင်ႇၶေႃႈတႅပ်းတတ်းပၢင်ၵုမ်ဢၼ်ယဝ်ႉၵႂႃႇၼၼ်ႉသေ ၸုမ်းတၢင်တူဝ် ၶွင်ႇသီႇသိုၵ်းမၢၼ်ႈ တင်း ၸုမ်းတၢင်တူဝ်လူင်ပွင်ၸိုင်ႈ NUG ၼႆႉ ပေႃးပၢင်ၵုမ်လူင်ၵူႈလွင်ႈလွင်ႈ ၸၢတ်ႈၸိုင်ႈ လုမ်ႈၾႃႉ ဢမ်ႇတႅပ်းတတ်းမၵ်းမၼ်ႈပၼ်ၼႆ ဢမ်ႇၸၢင်ႈပၼ်ၶႂၢင်ႉ ဢၼ်ယူႇတီႈတၢင်တူဝ် မိူင်းမၢၼ်ႈသေ ၶဝ်ႈႁူမ်ႈၸွမ်း ဝႃႈၼႆ။ DVB ပၢင်ၵုမ်လူင်ဢၼ်တေၸတ်းႁဵတ်း တေႃႇထိုင်ၼႂ်းလိူၼ် ဢွၵ်ႊထူဝ်ႊပိူဝ်ႊ ဝၼ်းထီႉ 8 ဝၼ်းၼၼ်ႉ ၵဵဝ်ႇၵပ်းလူၺ်ႈၵၢၼ်ၵူတ်ႇထတ်း ဢၼ်ထၢင်ႇႁၢင်ႈ တီႈမိူင်းမၢၼ်ႈ တၢင်ႇလိၵ်ႈယိုၼ်ႈ IIMM ၼၼ်ႉသေ ဝၼ်းထီႉ 22 ဝၼ်းမႃး ဢၼ်တေၸတ်းပၢင်ၵုမ်လွင်ႈပူၼ်ႉ ပႅၼ်သုၼ်ႇလႆႈၵူၼ်း ၵဵဝ်ႇၵပ်းၼႂ်းမိူင်းမၢၼ်ႈၼၼ်ႉ ပေႃးထိုင်မႃး ဝၼ်းထီႉ 23 ဝၼ်းၸိုင် ယူႇတီႈ ၽူႈမီးၸၼ်ႉ ၽၢႆႇၵူတ်ႇ ၸႅတ်ႈၶိုၵ်ႉတွၼ်း တွမ်ႇဢၢၼ်ႇတရူး တေတၢင်ႇၼႄၵႂႃႇ ၼႂ်းပၢင်ၵုမ် သုၼ်ႇလႆႈသုၼ်ႇပဵၼ် ၸၢတ်ႈၸိုင်ႈလုမ်ႈၾႃႉယူႇၼႆႉ ဢူးဢွင်ႇမဵဝ်း ၽၢႆႇသုၼ်ႇလႆႈသုၼ်ႇပဵၼ် ၼႂ်းလူင်ပွင်ၸိုင်ႈ တႅမ်ႈတၢင်ႇဝႆႉ တီႈၼႃႈလိၵ်ႈမၼ်းၵႂႃႇယူႇ ဝႃႈၼႆ။ မိူဝ်ႈလဵဝ် ၶွင်ႇသီႇသိုၵ်းမၢၼ်ႈ ပူၼ်ႉပႅၼ် ပၵ်းပိူင်မၢႆမီႈ ၵဵဝ်ႇၵပ်းလူၺ်ႈလွင်ႈသုၼ်ႇလႆႈသုၼ်ႇပဵၼ်ၵူၼ်း ယူႇၵူႈဝၼ်းၼႆႉ ယူႇတီႈ ၽၢႆႇသုၼ်ႇလႆႈသုၼ်ႇ ပဵၼ်ၵူၼ်း လူင်ပွင်ၸိုင်ႈ NUG သေ ဢမ်ႇႁိုင်သင် တေသူင်ႇလိၵ်ႈထိုင်ၸူးမိူဝ်ႈမိူဝ်ႈၵၼ်ယူႇ ဝႃႈၼႆ။ လွင်ႈဢၼ်တေယိုၼ်ႈတၢင်ႇၽိုၼ်လိၵ်ႈ သုၼ်ႇလႆႈသုၼ်ႇပဵၼ်ၵူၼ်း ၵမ်းလိုၼ်းသိုၼ်းသုတ်း တီႈ UPR Report ၼႆႉ လႆႈသုတ်ႉၶၢႆႉ တၢင်ႇၼႂ်းလိူၼ်မၢသ်ႉ ပီႊ 2022 ၼႆလႆႈႁူႉၸွမ်းၼင်ႇၼႆ ။ ယူႇတီႈၽွင်းတၢင် ဢူးၵျေႃႇမူဝ်းထုၼ်း ဢၼ်တၢင်တူဝ် ၸုမ်းလူင်ပွင်ၸိုင်ႈ NUG ႁိုဝ် ဢမ်ႇၼၼ် ဢၼ်တၢင်တူဝ် ၶွင်ႇသီႇသိုၵ်းမၢၼ်ႈႁိုဝ် တေပဵၼ်ၽႂ် ဢၼ်တေလိူၵ်ႈပၼ် ၽူႈတၢင်တူဝ်ၶဝ်ႈႁူမ်ႈ ၼႂ်းပၢင်ၵုမ်ၸၢတ်ႈၸိုင်ႈလုမ်ႈၾႃႉၼႆႉ ပေႃးထိုင်မႃး ဝၼ်းထီႉ 24 ဝၼ်းၼၼ်ႉ ယူႇတီႈ ပၢင်ၵုမ်ၵူႈလွင်ႈလွင်ႈ ၸၢတ်ႈၸိုင်ႈလုမ်ႈၾႃႉ တေတႅပ်းတတ်းၵႂႃႇဝႃႈၼႆ ။ Source News Credit.DVB Burmese News

['ၵၢၼ်မိူင်း']

2021-09-13T19:44:27

https://ssppssa.org/2021/09/%e1%81%b5%e1%80%b0%e1%81%bc%e1%80%ba%e1%80%b8%e1%80%99%e1%80%ad%e1%80%b0%e1%80%84%e1%80%ba%e1%80%b8%e1%80%99%e1%81%a2%e1%81%bc%e1%80%ba%e1%82%88-%e1%80%9c%e1%81%b5%e1%80%ba%e1%82%89%e1%81%b6%e1%80%9d/

ၵူၼ်းမိူင်းမၢၼ်ႈ လၵ်ႉၶဝ်ႈၼႂ်းမိူင်းဢိၼ်းတီးယႃး ထုၵ်ႈၺႃးၺွပ်း (26)ၵေႃႉ

မိူဝ်ႈၼႆႉ ဝၼ်းထီႉ 13.09.2021 ၼႂ်းမိူင်းဢိၼ်းတီးယႃး ၸေႈမိူင်းဢႃႇတၼ်ႇ ဝဵင်းGuwahati ၼၼ်ႉ မီးၵူၼ်းမိူင်းမၢၼ်ႈလၵ်ႉၶဝ်ႈၼႂ်းမိူင်းဢိၼ်ႇတီးယႃး လူၺ်ႈဢမ်ႇၶဝ်ႈတၢင်းၵၢၼ် ထုၵ်ႇၺႃး ၸဝ်ႈၼႃႈတီႈပလိၵ်ႈ တီႉၺွပ်း မီး(26) ၵေႃႉ ဝႃႈၼႆ။ ၵူၼ်းမိူင်းမၢၼ်ႈ (26) ၵေႃႉၼၼ်ႉပႃးၼၢင်းယိင်း(10)ၵေႃႉ ၊ ယွၼ်ႉမိူဝ်ႈသိုၵ်းမၢၼ်ႈ သိမ်းဢႃႇၼႃႇ ႁဵတ်းလွင်ႈမိူၵ်ႈလိူင်းပေႉၵိၼ်ၼႃႇလႄႈ ၸင်ႇလႆႈ လုၵ်းတီႈမိူင်းၶျၢင်း လၵ်ႉၶဝ်ႈၼႂ်းဝဵင်း မီႊၸူဝ်ႊလၢၼ်ႊ ဝႃႈၼႆ။ . Owner ပလိပ်ႈ ဢႃႇတၢၼ်ႇ လၢတ်ႈၼႄဝႃႈ -“ၺွပ်းလႆႈပႃးမၢႆၽၢင်ဢၼ်ပွမ် တီႈမိူင်းဢိၼ်းတီးယႃး Aadhaar ၊ၶႅပ်းတွတ်ႈၵၢင်ၸႂ်၊ၽိုၼ်လိၵ်ႈၽိုၼ်လၢႆး ၵူၼ်းၸိူဝ်းဢၼ် ႁဵတ်းမႃးတီႈ မီႊၸူဝ်ႊလၢၼ်ႊ ၼၼ်ႉလႆႈႁူႉဝႃႈပဵၼ်ဢၼ်ပွမ်ႇ“ ဝႃႈၼႆ။ လိူဝ်ၼၼ်ႉ သိုပ်ႇလၢတ်ႈၼႄထႅင်ႈဝႃႈ – ၵူၼ်းဢၼ်လၵ်ႉၶဝ်ႈမိူင်းၸိူဝ်းၼၼ်ႉ လၢတ်ႈၼႄ တီႈပလိၵ်ႈ ဢိၼ်းတီးယႃး ဝႃႈ ၶဝ်တေၵႂႃႇၶိုၼ်ႈႁဵၼ်း လိၵ်ႈၵျၢမ်း(သမ်မကျမ်းစာ) ဝႃႈၼႆ။ ၵဵဝ်ႈလူၺ်ႈလွင်ႈၵူၼ်းမိူင်းမၢၼ်ႈၶဝ်ႈလၵ်ႉၶဝ်ႈမိူင်းၼၼ်ႉ ၵွပ်ႈပိူဝ်ႈဢမ်ႇလႆႈဝႂ်ၶႂၢင်ႉၶဝ်ႈမိူင်းလႄႈ ၸွမ်းၼင်ႇ ပၵ်းပိူင်မၢႆမီႈၼႂ်းမိူင်းဢိၼ်းတီးယႃး မီးၼၼ်ႉ တေႁဵတ်းၸွမ်းၵႂႃႇ ဝႃႈၼႆ။ ၽၢႆႇပလိပ်ႈၶဝ် ၶိုၼ်းၵူတ်ႇထတ်းၺွပ်းလႆႈထႅင်ႈ တီႈႁူင်းသဝ်း Guwhati Rehabari တီႉၺွပ်းလႆႈထႅင်ႈ ၵမ်ႉၼမ်ပဵၼ် ၵူၼ်းၼုမ်ႇ ဢႃႇယူႉ (18)ၶူပ်ႇ တေႃႇ (29 )ၶူပ်ႇ ပဵၼ်ၵူၼ်းဢၼ်ယူႇသဝ်းၼႂ်းႁူမ်ႈတုမ် မိူင်းမၢၼ်ႈ မိူၼ်ၼင်ႇ ၸေႈၵႅင်း၊ ၽလၢၼ်း လႄႈ ႁႃးၶႃး ၸိူဝ်းၼႆႉၵမ်ႉပႃႈၼမ် ဝႃႈၼႆ။ ၽွင်းလူင် ၸေႈမိူင်းၶျၢင်း ပႃးၸဵမ်တဵၼ်းၽွင်း (14) ၵေႃႉ၊ၵူၼ်းၼႂ်းမိူင်းမၢၼ်ႈၵေႃႈ 9,000 ပၢႆၵႂႃႇသွၼ်ႈယူႇသဝ်းဝႆႉ ၸေႈမိူင်း မီႊၸူဝ်ႊလၢၼ်ႊဝႆႉယူႇ ။ လွင်ႈတီႈယူႇတီႈသဝ်း ၶဝ်ၵေႃႈ ယူႇတီႈ လူင်ပွင်ၸိုင်ႈ ၸေႈမိူင်း မီႊၸူဝ်ႊလၢၼ်ႊ ႁၢင်ႈႁႅၼ်းၶပ်းၶိုင်ဝႆႉပၼ်သေ ၵူၼ်းၸိူဝ်းၵမ်ႈၽွင်ႈၵေႃႈ ၵႂႃႇယူႇၸွမ်း ၸိူဝ်းပီႈၼွင်ႉၽႂ်မၼ်းယူႇဝႃႈၼႆ။ တႄႇဢဝ် လိူၼ် Febuary ဝၢႆးတပ်ႉသိုၵ်းမၢၼ်ႈယိုတ်းသိမ်ႈဢႃႇၼႃႇယဝ်ႉ ၵူၼ်းမိူင်းမၢၼ်ႈလႆႈၶၢမ်ႇ ၽဵဝ်ႈမူၺ်ႉၶီႇၼဵၵ်းတဵၵ်းတဵင်ႁႅင်းလႄႈ ၵူၼ်းမိူင်းမၢၼ်ႈ လႆႈဢွၼ်ၵၼ်ပၢႆႈၶဝ်ႈၼႂ်းမိူင်း ဢိၼ်းတီးယႃး မီးတၢင်းၼမ်ဝႃႈၼႆ။ လူင်ပွင်ၸိုင်ႈပၼ်ၶေႃႈသင်ႇတီႈ ၽွင်းလူင် ၸေႈမိူင်းမီႊၸူဝ်ႊလၢၼ်ႊ ဝႃႈ တီႈၵူၼ်းပၢႆႈၽေး ၸၢဝ်းၶိူဝ်းၶျၢင်း ဢၼ်ႉပၢႆႈၶဝ်ႈမႃးၸိူဝ်းၼၼ်ႉ တေႁၢင်ႈႁႅၼ်းၶိုၼ်းသူင်ႇပၼ်ၼႂ်းလိူၼ်မၢတ်ႇ ဢၼ်တေမႃးၼႆႉ သေ တွၼ်ႈတႃႇ ၵူၼ်းၸိူဝ်း ၼႂ်းၸေႈမိူင်း မီႊၸူဝ်ႊလၢၼ်ႉ တႄႉ ယူႇတီႈၽူႈမီးပုၼ်ႈၽွၼ်းၶဝ် လူဝ်ႇလႆႈတူၺ်းထိုင်ပၼ်ၶိုၼ်း ဝႃႈၼႆ။ Source News Credit . VOA Burmese News

['သုၼ်ႇလၢႆႈၵူၼ်း']

2021-09-13T19:16:14

https://ssppssa.org/2021/09/%e1%81%b5%e1%80%bb%e1%80%bd%e1%80%84%e1%80%ba%e1%80%b8%e1%81%b8%e1%80%9d%e1%80%ba%e1%82%88%e1%81%b6%e1%81%a2%e1%80%9d%e1%80%ba-%e1%81%bc%e1%82%82%e1%80%ba%e1%80%b8%e1%80%a2%e1%80%ad%e1%80%b0%e1%80%84/

ၵျွင်းၸဝ်ႈၶၢဝ် ၼႂ်းဢိူင်ႇၼွင်မွၼ် ၵူတ်ႇထတ်းႁၼ် ၵူၼ်းတိတ်းၸပ်းၶူဝ်ဝိသ်ႉ 19

ႁိူၼ်းသီၶၢဝ် ထုင်ႉလွႆႁႃႉ ၵျွင်းၸဝ်ႈၶၢဝ် ဝၢၼ်ႈၶိူဝ်းၼိမ်း လႆႈၵူတ်ႇထတ်းႁၼ်မႅၼ်ႈ တၢင်းပဵၼ်ၶူဝ်ႊဝိတ်ႉ-19 မီးယူႇ (45)ပႃး တီႈဝတ်ႉသီႇရိရတၼႃႇ ဝၢၼ်ႈၶိူဝ်းၼိမ်း၊ ဢိူင်ႇၼွင်မွၼ် တူင်ႇဝဵင်းလႃႈသဵဝ်ႈ ၸိုင်ႈတႆးပွတ်းႁွင်ႇ။ ပူၼ်ႉမႃးမိူဝ်ႈဝၼ်းထီႉ 11/09/2021 ယူႇတီႈၸုမ်းၽၢႆႇယူႇလီ ဢိူင်ႇၼွင်မွၼ် လႆႈၵႂႃႇၵူတ်ႇထတ်း တၢင်းပဵၼ်ၶူဝ်ႊဝိသ်ႉ-19 တီႈၵျွင်းၸဝ်ႈၶၢဝ် ဝတ်ႉသီႇရိရတၼႃႇ ဝၢၼ်ႈၶိူဝ်းၼိမ်း ဢၼ်မီးၽၢႆႇႁွင်ႇ ၼွင်မွၼ်သေ ၵူတ်ႇထတ်းၸႅတ်ႈပၼ် တင်းမူတ်း (55) ပႃး ဢၼ်ၵူတ်ႇထတ်းႁၼ် ၵူၼ်းတိတ်းၸပ်း ၸိူဝ်ႉမႅင်းတၢင်းပဵၼ်ၶူဝ်ႊဝိသ်ႉ-19 မီး (45)ပႃး ဝႃႈၼႆ ။ . ႁိူၼ်းသီၶၢဝ် ထုင်ႉလွႆႁႃႉ ၽူႈမီးပုၼ်ႈၽွၼ်းၼႂ်းဝၢၼ်ႈၶိူဝ်းၼိမ်း လၢတ်ႈၼေဝႃႈ-“ၸဝ်ႈၶၢဝ်ဢၼ် တိတ်းၸပ်းၸိူဝ်ႉမႅင်းတၢင်းပဵၼ် ၶူဝ်ႊဝိသ်ႉ-19 တႃႇ (45) ပႃးၼၼ်ႉတႄႉ ယူႇတီႈၸုမ်းၽၢႆႇပၢႆးယူႇလီၶဝ် လႆႈဢဝ်သူင်ႇၶိုၼ်ႈၵႂႃႇၵုမ်းၵမ် ၵၵ်းတူဝ် တီႈဝဵင်းလႃႈသဵဝ်ႈယဝ်ႉၶႃႈ ဢၼ်ၵိုတ်းလိူဝ်ထႅင်ႈ (10) ပႃး တေႉ လႆႈပိၵ်ႉဢိုတ်းဝႆႉလွင်ႈၵႂႃႇမႃးပႆ တႃႇၼိုင်ႈပၢတ်ႈ ပေႃးတဵမ်မႃးၼိုင်ႈပၢတ်ႈၸိုင် ယူႇတီႈၽၢႆႇယူႇလီ လႄႈၽူႈမီးပုၼ်ႈၽွၼ်း တေၶိုၼ်း ဢဝ်ၶိုၼ်ႈၵႂႃႇၵူတ်ႇထတ်းတီႈဝဵင်းလႃႈသဵဝ်ႈထႅင်ႈ ၼႆၶႃႈဢေႃႈ ”ဝႃႈၼႆ ။ ၵူၼ်းၼႂ်းပိုၼ်ႉတီႈ လၢတ်ႈၼေႁဝ်းၶႃႈဝႃႈ-“ ဝၼ်းထီႉ12/09/2021 -ဝၢႆးသေၵူတ်းထတ်းႁၼ်မႅၼ်ႈၵူၼ်း တိတ်းၸပ်းၸိူဝ်ႉမႅင်းၶူဝ်ႊဝိတ်ႉ-19 တီႈၸဝ်ႈၶၢဝ် (45) ပႃးၼၼ်ႉ သေ ယူႇတီႈၸုမ်း ၽၢႆႇယူႇလီ ဢိူင်ႇ ၼွင် မွၼ် ၵေႃႈလႆႈႁွင်ႉဢဝ်ႁဝ်း ၵူၼ်းဝၢၼ်ႈဢၼ်မီးၸိူဝ်းႁိမ်းႁွမ်း ဝၢၼ်ႈၶိူဝ်းၼိမ်းတၢင်းသဵင်ႈသေ ၶိုၼ်းလႆႈ ၵူတ်ႇထတ်းၸႅတ်ႈပၼ်ၶႃႈဢေႃႈ ၸွမ်းလူၺ်ႈမီးလွင်ႈမႆႈၸႂ်ၵူဝ်ဝႃႈ ၵူၼ်းမိူင်းၵေႃႈတေမီးလွင်ႈတိတ်းၸပ်းပႃးၼႆလႄႈ ၸင်ႇလႆႈၵူတ်ႇထတ်းဝႃႈၼႆ မိူဝ်ႈၼႆႉတီႈၸုမ်း (ဢုၵ်ႉၸု ) ၶိူဝ်းၼိမ်းႁဝ်းၶႃႈ မႃးၵူတ်ႇထတ်းတၢင်းပဵၼ် မီးယူႇ(185) ၵေႃႉၶႃႈ ၼႂ်းပၢၵ်ႇပႅတ်ႇသိပ်းႁႃႈၵေႃႉၼႆႉတႄႉ ဢမ်ႇမီးလွင်ႈတိတ်းၸပ်းသေၵေႃႉ ၼင်ႇၵဝ်ႇၶႃႈ ဝႃႈၼႆ ။ . ႁိူၼ်းသီၶၢဝ် ထုင်ႉလွႆႁႃႉ တီႈၼႂ်းဝၢၼ်ႈၶိူဝ်းၼိမ်း ႁဝ်းၶႃႈတႄႉႁဝ်းၶႃႈႁေႉႁၢမ်ၵၼ်ဝႆႉယဝ်ႉဢေႃႈ၊ ႁဝ်းၶႃႈၶဝ် လႆႈပိၵ်ႉဢိုတ်းဝႆႉ လွင်ႈၵႂႃႇမႃးပႆ ၸဵမ်မိူဝ်ႈတၢင်းပဵၼ်ၶူဝ်ႊဝိသ်ႉ-19 ၶိုၼ်းၽႄႈလၢမ်းမႃးႁၢဝ်ႈႁႅင်းၼႆႉယူႇၶႃႈ ၊ ႁဝ်းၶႃႈလႆႈ တမ်းဝၢင်း ၶၢဝ်းယၢမ်းပၼ်ၵႂႃႇမႃး ယၢမ်းၵၢင်ၼႂ်(06:00 တေႃႇ 06:30)ၵၢင်ၶမ်ႈ ၵူၺ်းဢေႃႈ ၵဵဝ်ႇလူၺ်ႈလွင်ႈပိၵ်ႉဢိုတ်းၼႆႉတႄႉ တေႁိုင်ၵႃႈႁိုဝ်တေႉဢမ်ႇပႆလႆႈႁူႉၶႃႈၼႆ” ၵူၼ်းၼႂ်းပိုၼ်ႉတီႈ သိုပ်ႇလၢတ်ႈၼႄထႅင်ႈၼင်ၼႆ။

['ပၢႆးယူႇလီ']

2021-09-09T11:04:19

https://ssppssa.org/2021/09/%e1%81%bc%e1%82%82%e1%80%ba%e1%80%b8%e1%81%b6%e1%81%a2%e1%80%9d%e1%80%ba%e1%80%b8%e1%80%90%e1%81%a2%e1%80%84%e1%80%ba%e1%80%b8%e1%82%81%e1%80%b0%e1%81%b5%e1%80%ba%e1%80%b8%e1%80%9d%e1%81%bc%e1%80%ba/

ၼႂ်းၶၢဝ်းတၢင်းႁူၵ်းဝၼ်း ၵူၼ်းမိူင်းမၢၼ်ႈဢၼ်လၵ်ႉၶဝ်ႈၼႂ်းမိူင်းထႆး ထုၵ်ႈၺႃးၺွပ်း 48 ၵေႃႉ

ၼႂ်းမိူင်းထႆးပွတ်းၸၢၼ်း ဢၼ်ပဵၼ်ၸေႈတွၼ်ႈတေႃႉ ၽူႈမီးပုၼ်ႈၽွၼ်းၼႂ်းဝဵင်း မႄႈသွတ်ႇ တီႉၺွပ်းလႆႈၵူၼ်းမိူင်းႈမၢၼ်ႈဢၼ်ဢမ်ႇၶဝ်ႈတၢင်းၵၢၼ် လၵ်ႉၶဝ်ႈၼႂ်းမိူင်းထႆးၼႆ MGR Onlie ဢွၵ်ႇၶၢဝ်ႇဝႆႉဝႃႈၼႆ။ မိူဝ်ႈၽွင်း တပ်ႉပႂ်ႉလႅၼ် တင်း သိုၵ်းထႆး လႅၵ်ႈယၢမ်းၵၼ်ယူႇၼၼ်ႉ လႆႈၵႂႃႇႁၼ်ၵူၼ်း ဢၼ်ၵႂႃႇ ပႅပ်ႉၼႂ်းပႃႇထိူၼ်ႇ 6 ၵေႃႉ ယူႇတီႈတပ်ႉသိုၵ်း တီႉၺွပ်းလႆႈ 5 ၵေႃႉ တႃႇၵေႃႉၼိုင်ႈတႄႉ ဝႅၼ်တူၵ်း ၼမ်ႉတွင်ယၢင်း သေပၢႆႈလွတ်ႈၵႂႃႇၼႆ ၵွၼ်းဢိူင်ႇ ( ဢုၵ်ႉၵထ ) ၵေႃႇမတီႇၸုမ်းတူင်ႉၼိုင် ၵူၼ်းမိူင်းမၢၼ်ႈ ဢူးမူဝ်းၵျူဝ်း လၢတ်ႈဝႃႈၼႆ။ . RFA ၵူၼ်းၸိူဝ်းၼႆႉ လုၵ်ႉမိူင်းယၢင်း တီႈဝဵင်းမျႃႉဝတ်ႉတီႉသေ ပူၼ်ႉပႅၼ်လၵ်ႉၶဝ်ႈမိူင်းထႆး တၢင်းၸေႈ တွၼ်ႈတေႃႉ လူၺ်ႈဢမ်ႇၸႂ်ႈတၢင်းၵၢၼ် ဢမ်ႇၶဝ်ႈတႃးလႃးဝၢင်ႇ ၸေႈတွၼ်ႈတေႃႇ ဢၼ်လၵ်ႉၶဝ်ႈ မႃးၼႂ်းထိူၼ်ႇ ၶႂ်ႈမီးမႃးၵူႈဝၼ်းယဝ်ႉ ဝႃႈၼႆ။ ၵူၼ်းမိူင်းမၢၼ်ႈဢၼ်လၵ်ႉၶဝ်ႈၼႂ်းမိူင်းထႆးၸိူဝ်းၼၼ်ႉ ၵူၼ်းၸၢႆး (3)ၵေႃႉ၊ၵူၼ်းယိင်း(2) ၵေႃႉ၊ ၵွပ်ႈပိူဝ်ႈမိူင်းမၢၼ်ႈ ပဵၼ်တၢင်းပဵၼ် Covid-19 ႁႅင်းလိူဝ်သေ ၵူၼ်းမိူင်းမိူင်းမၢၼ်ႈ ၵမ်ႈၼမ်ႉ ဢမ်ႇၸၢင်ႈ ႁဵတ်းၵိၼ်ၵၢၼ်သင်လႄႈ တႃႇတေလၵ်ႉၶၢမ်ႈတႃႈၶဝ်ႈလႆႈၼႂ်းမိူင်းထႆးၼၼ်ႉ လႆႈပၼ်ငိုၼ်း ၵူၼ်းၵိၼ် ၸၢင်ႈတေႃႈသူင်ႇ ၼိုင်ႈၵေႃႉလႂ် ငိုၼ်းထႆး 15000 ဝၢတ်ႇ ဝႃႈၼႆ။ တႃႈတေလႆႈႁူႉဝႃႈ ၶဝ် 5 ၵေႃႉၼၼ်ႉ တိုၵ်ႉၵူတ်ႇၸႅတ်ႈတူၺ်း မီးဢမ်ႇမီးတၢင်းပဵၼ် Covid-19 ယူႇ ။ လွင်ႈဢၼ်ဢမ်ႇၶဝ်ႈတၢင်းၵၢၼ် လၵ်ႉၶဝ်မိူင်းၼၼ်ႉ တေဢဝ်လိူင်ႈၵႂႃႇ ၸွမ်းၼင်ႇပၵ်းပိူင်မၢႆမီႈ မီးၼၼ်ႉယူႇၼႆ ၽၢႆႇသိုၵ်းထႆးလၢတ်ႈ ဝႃႈၼႆ။ ၼႂ်းၸေႈတွၼ်ႈ မႄႈသွတ်ႇ ၽၢႆႇသိုၵ်းထႆးလႄႈသိုၵ်းပႂ်ႉလႅၼ်တီႈ ၶဝ်လႆႈဢဝ်ႁူမ်ႈလူမ်ႈတိူဝ်းလိူဝ်မႃး လႆႈတမ်းလွင်ႈၵူတ်ႇထတ်း (24)ၸူဝ်ႈမူင်း ဢမ်ႇပၼ်ၽၢၵ်ႇသၢႆတႃ ဝႃႈၼႆ။ ၶေႃႈမုၼ်းၶၢဝ်ႇ Credit. RFA.Org

['သုၼ်ႇလၢႆႈၵူၼ်း']

2021-09-01T16:38:37

https://ssppssa.org/2021/09/%e1%80%9e%e1%80%ad%e1%80%af%e1%81%b5%e1%80%ba%e1%80%b8tnla-%e1%80%9a%e1%80%ad%e1%80%af%e1%80%9d%e1%80%ba%e1%80%b8%e1%81%b5%e1%80%ad%e1%81%bc%e1%80%ba%e1%80%9d%e1%80%b0%e1%80%9d%e1%80%ba%e1%80%b8/

သိုၵ်းTNLA ယိုဝ်းၵိၼ်ဝူဝ်းၵူၼ်းမိူင်း တဵၵ်းတဵင်ၵူၼ်းမိူင်းၵႂႃႇဢဝ်ၼိူဝ်ႉဝူဝ်းၵူႈႁိူၼ်း

သိုၵ်း TNLA ယိုဝ်းတၢႆဝူဝ်းၵူၼ်းမိူင်းယဝ်ႉ တဵၵ်းၸႂ်ႉႁႂ်ႈ ၵူၼ်းမိူင်း ၵႂႃႇဢဝ်ၼိူဝ်ႉဝူဝ်း ၵူႈႁိူၼ်း တီႈဝၢၼ်ႈႁူၺ်ႈလွတ်ႇ ဢိူင်ႇဝၢၼ်ႈၽၢႆႇၸေႈဝဵင်းသီႇပေႃႉ ၸိုင်ႈတႆးပွတ်းႁွင်ႇၼႆၶႃႈ ။ မိူဝ်ႈဝၼ်းထီႉ 29-လိူၼ်ဢေႃးၵၢသ်ႉ -2021 ၶၢဝ်းယၢမ်း 12 :00 သိုၵ်း TNLA ဢၼ် တႃႉဢၢႆႈဢွင်ႇ ဢွၼ်ႁူဝ် ႁႅင်းၵူၼ်း မွၵ်ႈ 35 ၵေႃႉ ပၵ်းသဝ်း ဝႆႉတီႈဝၢၼ်ႈလွႆတုင်းၶမ်း ၼၼ်ႉ ပွႆႇၵူၼ်းလူင်းမႃးၸူး ဝၢၼ်ႈႁူၺ်ႈလွတ်ႇ မႃးယိုဝ်းၵိၼ်ဝူဝ်းၵူၼ်းမိူင်း ဝၢၼ်ႈႁူၺ်ႈလွတ်ႈ တူဝ်ၼိုင်ႈ တီႈႁိမ်းၽၢႆႇဢွၵ်ႇ ဝၢၼ်ႈ ယၢၼ်ၵႆဝၢၼ်ႈ မွၵ်ႈ 1 လၵ်း ၊ ဝၢႆးသေ ယိုဝ်းဝူဝ်းတၢႆယဝ်ႉၵေႃႈ ၶိုၼ်းၸႂ်ႉႁႂ်ႈ ၵူၼ်းဝၢၼ်ႈ လုၵ်းၽၵ်းႁႃႈ ၵႂႃႇဢဝ်ၼိူဝ်ႉမၼ်းၵူႈႁိူၼ်း ၵူၼ်းဝၢၼ်ႈၵမ်ႈၽွင်ႈ ဢမ်ႇၶႂ်ႈၵႂႃႇဢဝ်ပေႃးႁႆႈၵေႃႈမီး ယွၼ်ႉမီးၸႂ်ဢီးလူၵူၼ်းၵေႃႉ ဢၼ်လႆႈၶၢမ်ႇသုမ်းဝူဝ်းၼၼ်ႉ ၼႆၶႃႈ ။ ၸိုဝ်ႈၸဝ်ႈဝူဝ်း ဢၼ်ၶၢမ်ႇတၢင်းသိုၵ်း TNLA ယိုဝ်းၵိၼ်ၵႂႃႇၼႆႉ လုင်းဝီႉလိင်ႇ + ဢေးၼွႆႇ ဝၢၼ်ႈလုၵ်းၽၵ်းဝႃႈ ဢိူင်ႇဝၢၼ်ႈၽၢႆႇ ၸေႈဝဵင်းသီႇပေႃႉ ၊ ၼမ်ႉၼၵ်းၼိူဝ်ႉဝူဝ်း မီးမွၵ်ႈ 35 ၸွႆႉ ၼႆၶႃႈ ။ ၵဵဝ်ႇလူၺ်ႈ လွင်ႈယိုဝ်းၵိၼ်ဝူဝ်းၵူၼ်းမိူင်းၼႆႉသေ ယူႇတီႈ ၵေႃႉပဵၼ်ၸဝ်ႈဝူဝ်းတႄႉ ဢမ်ႇလႆႈႁပ်ႉ ၶိုၼ်း လွင်ႈၵႃႈသၢႆႈတႅၼ်းသင် တႃႇတေသၢႆႈတႅၼ်း ၶိုၼ်းၼၼ်ႉၵေႃႈ ဢမ်ႇႁၼ်ၶဝ်လၢတ်ႈသင် ၵူၼ်းဝၢၼ်ႈၵေႃႈ ဢမ်ႇႁတ်းၵႂႃႇယွၼ်း ၵႃႈသၢႆႈတႅၼ်းသင် တီႈၸုမ်းၶဝ် ဝႃႈၼႆ ။ ၵူၼ်းဝၢၼ်ႈ လၢတ်ႈၼႄႁဝ်းၶႃႈဝႃႈ “ သိုၵ်း TNLA ၶဝ်မႃးယိုဝ်း ဝူဝ်းႁဝ်းၶႃႈ ၽၢႆႇဢွၵ်ႇဝၢၼ်ႈ ႁူၺ်ႈလွတ်ႇ တီႈႁူၺ်ႈပႃႇႁဵဝ်ႈၵူၼ်းလွႆ ၼၼ်ႉ ယၢၼ်ၵႆၵၢၼ်တၢင်းဝၢၼ်ႈ ႁူၺ်ႈလွတ်ႇ မွၵ်ႈ 1 လၵ်း ဝၢႆးသေၶဝ်ယိုဝ်းတၢႆယဝ်ႉ ၸႂ်ႉႁႂ်ႈၵူၼ်းဝၢၼ်ႈ လုၵ်းၽၵ်းႁႃႈ ၵႂႃႇဢဝ်ၼိူဝ်ႉဝူဝ်းၼၼ်ႉ ၵူႈႁိူၼ်း ဢမ်ႇၵႂႃႇဢမ်ႇလႆႈၼႆ တဵၵ်းတဵင်ၼင်ႇၼႆၶႃႈ ” ဝႃႈၼႆ ။ ပူၼ်ႉမႃး မိူဝ်ႈဝၼ်းထီႉ -25 လိူၼ်ဢေႃးၵၢသ်ႉ -2021 ၼၼ်ႉၵေႃႈ ယူႇတီႈ သိုၵ်း TNLA ႁႅင်းၵူၼ်း 2 ၵေႃႉ ဢိင်ဢၢင်ႈဝႃႈ လူင်းၵူတ်ႇထတ်း ယႃႈမဝ်းၵမ်ၼႆသေ ၵႂႃႇတီႉၺွပ်း ပေႃႉထုပ်ႉ ၵူၼ်းမိူင်း ဝၢၼ်ႈၼမ်ႉပႃတိုင် ဢိူင်ႇၵုင်းဝႅတ်ႈ ၊ ၵူၼ်းဝၢၼ်ႈ ၵမ်ႈၽွင်ႈၵေႃႈ လႆႈဢဝ်ငိုၼ်းပၼ် တီႈသိုၵ်း TNLA ၶဝ် ၼပ်ႉႁူဝ်သႅၼ်မၼ်း ၸိူဝ်းၼႆႉၵေႃႈမီးမႃး ၼႆၶႃႈ ၊ လိူဝ်သေၼၼ်ႉ တဵၵ်းတဵင်ၸႂ်ႉႁႂ်ႈ ၽူႈမၢႆဝၢၼ်ႈ ၵဵပ်းသိုၵ်းမႂ်ႇပၼ် တႃႇ 8 ၵေႃႉၸိူဝ်းၼႆႉ ပေႃးဢမ်ပၼ် ဢမ်ႇလႆႈၼႆ ႁဵတ်းႁႂ်ႈ ၵူၼ်းဝၢၼ်ႈ ၵူဝ်ႁေဝႆႉယူႇ ဝႃႈၼႆ ။

['သုၼ်ႇလၢႆႈၵူၼ်း']

2021-08-27T07:46:08

https://ssppssa.org/2021/08/%e1%81%bd%e1%81%a2%e1%82%86%e1%82%87%e1%80%90%e1%80%95%e1%80%ba%e1%82%89%e1%80%9e%e1%80%ad%e1%80%af%e1%81%b5%e1%80%ba%e1%80%b8%e1%80%99%e1%81%a2%e1%81%bc%e1%80%ba%e1%82%88-%e1%80%95%e1%80%ad%e1%80%af/

ၽၢႆႇတပ်ႉသိုၵ်းမၢၼ်ႈ ပိုတ်းယိုဝ်း ၵူၼ်းမိူင်း တီႈမိူင်းၵုတ်ႈမၢတ်ႇၸဵပ်းၼိုင်ႈၵေႃႉ

မိူဝ်ႈဝၼ်းထီႉ 24.08.2021 ၵၢင်ၼႂ် 10:00 AM မွင်း ၽွင်းတပ်ႉသိုၵ်းမၢၼ်ႈ လိုဝ်ႈယူႇဝႆႉ တီႈၼႂ်းႁူင်းႁဵၼ်း ဝဵင်းမိူင်းၵူတ်ႈ ပွၵ်ႉဢွင်ႇၶျၢၼ်းတႃႇ ၼၼ်ႉ မီးၵူၼ်းၼုမ်ႇၵေႃႉၼိုင်ႈ ထုၵ်ႇသိုၵ်းမၢၼ်ႈဢဝ်ၵွင်ႈယိုဝ်း တိူဝ်ႉၺႃးတီႈတိၼ် မိူဝ်ႈၽွင်းၽႅတ်ႈၵႂႃႇၽၢႆႇၼႃႈႁူင်းႁဵၼ်းၼႆ လႆႈႁူႉတီႈ ၵူၼ်းမိူင်းပိူၼ်ႉတီႈ ၼိုင်ႈၵေႃႉ လၢတ်ႈၼႄ ဝႃႈၼႆ ။ . ၵူၼ်းမိူင်း ပိူၼ်ႉတီႈၼိုင်ႈၵေႃႉ လၢတ်ႈဝႃႈ ‘’ ၽႂ်ၽႅတ်ႈၵႂႃႇ ႁိမ်းႁွမ်းတီႈၶဝ်ယူႇၼၼ်ႉၵေႃႈ ယိုဝ်းသႂ်ႇၵမ်းလဵဝ် ၊ တိူဝ်ႉၺႃးမၢၵ်ႇၵွင်ႈတီႈတိၼ်သေ လႆႈမၢတ်ႇၸဵပ်းဝႆႉ ၊ ၽၢႆႇသိုၵ်းမၢၼ်ႈ ၶဝ်ႈႁၢင်ႈႁႅၼ်းတူဝ်ႈတၼ်းဝႆႉသေ ပေႃးႁၼ်ၵူၼ်း ဢၼ်ၶဝ်မီးလွင်ႈ ထၢင်ႇထိူမ် ၽႅတ်ႈၼႃႈတီႈၶဝ်ၼႆၸိုင် ၸုမ်းၶဝ်ဢဝ်ၵွင်ႈယိုဝ်းလူင်ၵႂႃႇ ၵူႈတၢင်းယဝ်ႉ ‘’ ၼႆၶႃႈ။ ၵေႃႉဢၼ်ထုၵ်ႇၺႃးယိုဝ်းတိူဝ်ႉမၢတ်ႇၸဵပ်းၵႂႃႇၼၼ်ႉ ယၢမ်းလဵဝ် တိုၵ်ႉယူတ်းယႃဝႆႉ ယူႇဢမ်ႇလႆႈမႂ်ႈၸႂ်ႁႅင်း။ လိူဝ်ၼၼ်ႉ ၸုမ်းသိုၵ်း မၢၼ်ႈၵေႃႈၶဝ်ႈသွၵ်ႈႁႃၵူတ်ႇထတ်း ၼႂ်းပွၵ်ႉဢွင်ႇၶျၢၼ်းတႃႇ ဝႆႉယူႇ ဝႃႈၼႆ ။ မိူဝ်ႈဝၼ်းထီႉ 13.08.2021 ဝၢႆးဝၼ်းၼၼ်ႉ ယွၼ်ႉၸုမ်းသိုၵ်းမၢၼ်ႈၶဝ် ထုၵ်ႇၵူၼ်းဢမ်ႇႁူႉၸၵ်း ၼႂ်းပွၵ်ႉ ဢွင်ႇၶျၢၼ်းတႃႇ ဢဝ်မၢၵ်ႇမႃးထိုမ်ႈသႂ်ႇ ႁူင်းႁဵၼ်း ဢၼ်ၸုမ်းၶဝ်ယူႇသဝ်းဝႆႉယၢမ်းလဵဝ်ၼႆႉ ၽၢႆႇသိုၵ်းမၢၼ်ႈၶဝ် မီးလွင်ႈမၢတ်ႇၸဵပ်း လႆႈလူႉတၢႆ လႄႈ ၵွပ်ႈၼၼ် ယၢမ်းလဵဝ် ပေႃးမီးၵူၼ်း ဢၼ်ၶဝ် ထၢင်ႇထိူမ်ၽႅတ်ႈၵႂႃႇၸိုင် ၶဝ်တိုၼ်းလမ်းယိုဝ်းလူင်ၵႂႃႇၵူႈ ၽၢႆႇယဝ်ႉ ဝႃႈၼႆ။

['သုၼ်ႇလၢႆႈၵူၼ်း']

2021-08-27T07:35:00

https://ssppssa.org/2021/08/%e1%81%bd%e1%81%a2%e1%82%86%e1%82%87%e1%80%a2%e1%80%af%e1%80%95%e1%80%ba%e1%82%89%e1%80%95%e1%80%ad%e1%80%b0%e1%80%84%e1%80%ba%e1%82%87-%e1%80%95%e1%82%83%e1%82%87%e1%80%90%e1%80%ae%e1%82%87-9/

ၽၢႆႇဢုပ်ႉပိူင်ႇ ပႃႇတီႇမႂ်ႇသုင်ၸိုင်ႈတႆး SSPP/SSA ၸွႆႈထႅမ် ၵၢၼ်ၽုၵ်ႇသွမ်ႈ ပေႃႈမႄႈၵူၼ်းမိူင်း

ဝၼ်းထီႉ 25/08/2021 ပႃႇတီႇမႂ်ႇသုင်ၸိုင်ႈတႆး SSPP/SSA ၽၢႆႇဢုပ်ႉပိူင်ႇ ဢၼ်ယူႇၼႂ်းၼႃႈတီႈၸေႈဝဵင်း မၢႆ 10 ၊ ၸေႈဝဵင်း မၢႆ 8 ၊ တီႈဢိူင်ႇၼမ်ႉပွင်ႈ ၸိူဝ်းၼႆႉ ၸွႆႈထႅမ်ၵူၼ်းမိူင်း ထူၺ်ႈထူဝ်ႇလိၼ်ႇ ၊ ႁူမ်ႈၵၼ် ၽုၵ်ႇတူၼ်ႈမႆႉ ၸွမ်း ႁိမ်းႁွမ်း ဝၢၼ်ႈၵူၼ်းမိူင်း လႄႈ ထူၺ်ႈၵႃႈ ၊ သွမ်ႈၼႃး ၸွႆႈၵူၼ်းမိူင်း ၸိူဝ်းၼႆႉဝႃႈၼႆ ။ ဢၼ်လႆႈၵႂႃႇၸွႆႈထႅမ်ၵူၼ်းမိူင်းႁဝ်းၶႃႈၼႆႉတႄႉ ပဵၼ်ၵၢၼ်ၵူၼ်းသိုၵ်းႁဝ်းၶႃႈယဝ်ႉ ၊ ပေႃးမီး ၶၢဝ်းယၢမ်း တၼ်းၵႃႈႁိုဝ်ၵေႃႈ ၸွႆႈထႅမ်ၵူၼ်းမိူင်းႁဝ်းၶႃႈၵႂႃႇတႃႇသေႇၼႆ ၸွမ်းၼင်ႇ ၽူႈယႂ်ႇ ၵူၼ်းလူင် ႁဝ်းၶႃႈ သင်ႇလၢတ်ႈဝႆႉၼၼ်ႉ ႁဝ်းၶႃႈၵေႃႈ တိုၼ်းၶတ်းၸႂ်ၸွႆႈထႅမ်ၵူၼ်းမိူင်းႁဝ်းၶႃႈ ၵႃႈၼင်ႇ ပွင်ပဵၼ်လႆႈယူႇ တႃႇသေႇၶႃႈၼႆ ၽူႈမီးပုၼ်ႈၽွၼ်း ၽၢႆႇဢုပ်ႉပိူင်ႇ ဢၼ်တူင်ႉၼိုင် ၸဝ်ႈၼိုင်ႈ လၢတ်ႈၼႄ ၼင်ႇၼႆၶႃႈ ။ ယူႇတီႈၽၢႆႇဢုပ်ႉပိူင်ႇ လႆႈၵႂႃႇၸွႆႈထႅမ်တႄႉ ၸိုဝ်ႈၸဝ်ႈသူၼ် လုင်းမွင်ႇ + ပႃႈတၢၼ်း ဝၢၼ်ႈလွႆငိုၼ်း ဢိူင်ႇတူၼ်ႈၵႅင်း ၸေႈဝဵင်းသီႇပေႃႉ လႄႈ ဢိၵ်ႇတင်းႁူမ်ႈၵၼ်တင်းၵူၼ်းမိူင်း ၽုၵ်ႇသွမ်ႈ တူၼ်ႈမႆႉ မွၵ်ႇၸလီႇ တႃႇၼိုင်ႈႁဵင် တူၼ်ႈ ႁူမ်ႈၵူၼ်းသိုၵ်းၵူၼ်းမိူင်း 96 ၵေႃႉ တီႈဝၢၼ်ႈပုင်ႇလႅၼ်း ၊ ယူႇတီႈ ငဝ်ႈငုၼ်း SSPP/SSA လႆႈၸွႆႈထႅမ်ပၼ် တူၼ်ႈမွၵ်ႇၸလီႇ တႃႇၼိုင်ႈႁဵင်တူၼ်ႈ ၵႂႃႇဝႃႈၼႆ။ ပူၼ်ႉမႃး မိူဝ်ႈဝၼ်းထီႉ 24-08-2021 ၼၼ်ႉၵေႃႈ ယူႇတီႈ ၽၢႆႇဢုပ်ႉပိူင်ႇ လႆႈၵႂႃႇၸွႆႈထႅမ် ၵူၼ်းမိူင်း သွမ်ႈၼႃႈ ထူၺ်ႈၵႃႈ ၊ ၸိုဝ်ႈၸဝ်ႈၼႃး လုင်းလိင်ႇ + ပႃႈၶႄႇ ၊ လုင်းသႃႇ + ပႃႈလွတ်ႈ ဝၢၼ်ႈႁူဝ်ပၢႆၸၢၼ်း ၸုမ်းၼိုင်ႈ ဢိူင်ႇၼမ်ႉပွင်ႈ ၸေႈဝဵင်းလႃႈသဵဝ်ႈ ၼႆၶႃႈ ။

['ၵၢၼ်ၸွႆႈထႅမ်ပေႃႈမႄႈၵူၼ်းမိူင်း']

2021-07-25T13:40:55

https://ssppssa.org/2021/07/%e1%80%95%e1%80%bd%e1%80%84%e1%80%ba%e1%82%87%e1%80%9c%e1%82%85%e1%80%84%e1%80%ba%e1%80%b8%e1%80%91%e1%80%ad%e1%80%af%e1%80%84%e1%80%ba-%e1%80%95%e1%80%b1%e1%82%83%e1%82%88%e1%80%99%e1%82%84%e1%82%88/

ပွင်ႇလႅင်းထိုင် ပေႃႈမႄႈၵူၼ်းမိူင်း လွင်ႈၵဵပ်းသဵၼ်ႈမၢႆ ယွၼ်းငိုၼ်း တႃႇသမ်းယႃႈယႃၶူဝ်ႊဝိတ်ႉ ဢမ်ႇမၢၼ်ႇမႅၼ်ႈ

ပွင်ႇလႅင်းထိုင် ၵူၼ်းမိူင်းႁဝ်းၶႃႈ တင်းသဵင်ႈ ယၢမ်းလဵဝ် မီးၶၢဝ်ႇပွမ် တီႈၵူၼ်းၵၢင်လၢႆ ၵူၼ်းၵဝ်း ဢဝ်ၶၢဝ်ႇငၢဝ်းဢမ်ႇၸိုဝ်ႈဢမ်ႇၸႂ်ႈ ၶၢဝ်ႇၽၢင်းလႅၼ်တႃၵူၼ်းမိူင်း ႁဝ်းဝႆႉသေ မၢပ်ႇၸီႉၼႄး ၼိူဝ်မုၵ်ႉၸုမ်း SSPP/SSA ယူႇ ။ ယွၼ်ႉပိူဝ်ႈတၢင်းပဵၼ် ၶူဝ်ႊဝိသ်ႉ 19 တုမ်ႉတိူဝ်ႉၵူၼ်းမိူင်းလႆႈလူႉတၢႆ မႃးလိူဝ်ႁႅင်းၵူႈမိုဝ်ႉၵူႈဝၼ်း လႄႈ ၼင်ႇႁိုဝ် တေႁေႉၵင်ႈလႆႈ တၢင်းပဵၼ် ယႃႇႁႂ်ႈတိတ်းၸပ်းလၢမ်းၽေႈၵႂႃႇငၢႆႈၼၼ်ႉ ယူႇတီႈ ၵေႃႇမတီႇၵႅတ်ႇၶႄၶူဝ်ဝိသ်ႉ 19 မုၵ်ႉၸုမ်း SSPP/SSA ၸင်ႇလႆႈၸတ်းႁဵတ်း ပၢင်ၵုမ်ႇဢုပ်ႇဢူဝ်း တႃႇတေၸွႆႈထႅမ် ၵူၼ်းမိူင်း ႁႂ်ႈၵၢင်းလွတ်ႈတၢင်းပဵၼ်ၵႂႃႇၼၼ်ႉ ဢုပ်ႇဢူဝ်းႁႃလွၵ်းလၢႆးမၼ်း တႃႇတေႁဵတ်းသၢင်ႈၵႂႃႇယူႇ ။ ယူႇတီႈ ၸုမ်းပွင်ၵၢၼ် ၵႅတ်ႇၶႄတၢင်းပဵၼ်ၶူဝ်ႊဝိသ်ႉၼၼ်ႉ လႆႈဢုပ်ႇဢူဝ်းၵၼ်ဝႆႉသေတႃႉ တႃႇတေၸွႆႈထႅမ် ၵူၼ်းမိူင်းၼၼ်ႉ တေလႆႈၸွႆႈၸိူင်ႉႁိုဝ် တေႁဵတ်းႁိုဝ်ၸွႆႈထႅမ်ၵူၼ်းမိူင်းႁဝ်းၵႂႃႇ ၼႆၼၼ်ႉ ယူႇတီႈ ၸုမ်းပွင်ၵၢၼ် ၵႅတ်ႇၶႄၶူဝ်ႊဝိသ်ႉ ဢမ်ႇပႆႇလႆႈလၢတ်ႈဢွၵ်ႇၵႂၢမ်းၸိူင်ႉႁိုဝ် သေၵမ်း ။ ၵူၺ်းၵႃႈ မီးၸုမ်းဢမ်ႇႁူဝ်ဢမ်ႇႁၢင် ၸုမ်းၵၢင်လၢႆၵူၼ်းၵဝ်း ဢဝ်းၶၢဝ်ႇၽၢင်းသေ မၢပ်ႇၼႄး ၸီႉၸမ်ႈၼိူဝ် မုၵ်ႉၸုမ်း SSPP/SSA ဝႃႈ ယၢမ်းလဵဝ် ယူႇတီႈ ၽူႈမီးပုၼ်ႈၽွၼ်း SSPP/SSA ၵဵပ်း သဵၼ်ႈမၢႆၵူၼ်းမိူင်း ၼႂ်းၸေႈဝဵင်းသီႇပေႃႉ ၊ ၼမ်ႉတူႈ ၊ ၵျွၵ်ႉမေး ၊ ၸိူဝ်းၼႆႉသေ တေသမ်းပၼ် ယႃႈယႃၶူဝ်ႊဝိသ်ႉ 19 ပေႃးသမ်ႉယဝ်ႉ တေလႆႈပၼ်ငိုၼ်း ၼိုင်ႈၵေႃႉ 45000 ပျူး ၸိူဝ်းၼႆႉ ၽႄႈၵႂႃႇ Socail Online တင်းၼမ် ။ ၵဵဝ်ႇလူၺ်ႈလွင်ႈၵဵပ်းသဵၼ်ႈမၢႆၵူၼ်း လႄႈ ယွၼ်းငိုၼ်းတီႈၵူၼ်းမိူင်း ၼိုင်ႈၵေႃႉ 45000 ပျူး ၸိူဝ်းၼႆႉ ဢမ်ႇၸႂ်ႈလွင်ႈမၢၼ်ႇမႅၼ်ႈလႃးလႃး ၊ ယူႇတီႈ မုၵ်ႉၸုမ်း SSPP/SSA ၵေႃႈ ဢမ်ႇလႆႈႁဵတ်း ဢမ်ႇလႆႈယွၼ်း ၸိူင်ႉၼင်ႇၶၢဝ်ႇလိုဝ်းႁူင်ၼၼ်ႉလႃးလႃးၼႆႉ ၸင်ႇလႆႈပွင်ႇလႅင်းထိုင်မႃးယူႇၶႃႈ ။ ယၢမ်းလဵဝ် ယူႇတီႈငဝ်ႈငုၼ်း တမ်းဝၢင်းၽႅၼ်ၵၢၼ် တႃႇတေၵႅတ်ႇၶႄ ႁေႉၵင်ႈ ၵူၼ်းသိုၵ်း ၵူၼ်းမိူင်း ၼႂ်းၼႃႈတီႈၵုမ်းၵမ် ပႃႇတီႇမႂ်ႇသုင်ၸိုင်ႈတႆး ၸွမ်းၼင်ႇယိုၼ်းထိုင်ပွင်ပဵၼ်လႆႈၼၼ်ႉ တေၶတ်းၸႂ်ႁဵတ်းသၢင်ႈၵႂႃႇ ဢမ်ႇၵွမ်ႉၵူၺ်း တေၸွႆႈထႅမ်ၼႂ်းၼႃႈတီႈၵုမ်းၵမ်ၵူၺ်း တၢင်ႇတီႈၵေႃႈ ၸွမ်းၼင်ႇပွင်ပဵၼ် တေၶတ်းၸႂ်ၸွႆႈထႅမ်ၵႂႃႇယူႇ ၊ ၵွပ်ႈၼၼ် ယၢမ်းလဵဝ် မီးၸုမ်းယႃႉၵဝ်း ဢၼ် လႂ် ၶဝ်ႈမႃးၵေႃႈ ႁႂ်ႈၵူၼ်းမိူင်းႁဝ်း တူၺ်းၵႂၢင်ႈၵႂၢင်ႈသေ ႁဵတ်းသၢင်ႈၵႂႃႇ ဢၼ်ထုၵ်ႇလီႁဵတ်းၵႂႃႇ ယႃႇပေၵႂႃႇယုမ်ႇ ၶၢဝ်ႇလိပ်ႈၶၢဝ်ႇၽၢင်း ၶၢဝ်ႇပွမ်ဢမ်ႇၸိုဝ်ႈဢမ်ႇၸႂ်ႈ ၼၼ်ႉသေၵမ်း ။

['ၶၢဝ်ႇတွပ်ႇၵေႈ']

2021-07-25T09:45:14

https://ssppssa.org/2021/07/sspp-ssa-%e1%81%b8%e1%80%bd%e1%82%86%e1%82%88%e1%80%91%e1%82%85%e1%80%99%e1%80%ba%e1%81%b5%e1%80%b0%e1%81%bc%e1%80%ba%e1%80%b8%e1%80%99%e1%80%ad%e1%80%b0%e1%80%84%e1%80%ba%e1%80%b8%e1%80%9e/

SSPP/SSA ၸွႆႈထႅမ်ၵူၼ်းမိူင်းသွမ်ႈၼႃး

ဝၼ်းထီႉ 24 / July / 2021 ၶၢဝ်းယၢမ်း 8:00 ယူႇတီႈၵေႃႉႁၢၼ် SSPP/SSA ၼႂ်းၼႃႈတီႈဢုပ်ႉပိူင်ႇ ပႃႇတီႇမႂ်ႇသုင်ၸိုင်ႈတႆး တပ်ႉသိုၵ်းၸိုင်ႈတႆး လႆႈၵႂႃႇၸွႆႈထႅမ် ၵၢၼ်ပေႃႈမႄႈၵူၼ်းမိူင်း သွမ်ႈၼႃး ထူၺ်ႈၵႃႈ ၊ ၸိုဝ်ႈၸဝ်ႈၼႃး ၸၢႆးသႃႇ + ၼၢင်းငူၺ်ႇ ယူႇဝၢၼ်ႈၶွၵ်ႈၵႂၢႆး ၸေႈဝဵင်း 30 ဝဵင်းၵူတ်ႉၶၢႆ ႁူမ်ႈတင်းၵူၼ်းမိူင်း 56 ၵေႃႉ သွမ်ႈယဝ်ႉတူႈၵႂႃႇ ၶၢဝ်းယၢမ်း 03:00 ဝၢႆးဝၼ်းၵႂႃႇယူႇၶႃႈ။

['ၵၢၼ်ၸွႆႈထႅမ်ပေႃႈမႄႈၵူၼ်းမိူင်း']

2021-07-24T20:47:32

https://ssppssa.org/2021/07/%e1%82%81%e1%80%bd%e1%80%84%e1%80%ba%e1%82%88%e1%81%b5%e1%81%a2%e1%81%bc%e1%80%ba%e1%81%b6%e1%81%a2%e1%80%9d%e1%80%ba%e1%82%87%e1%80%90%e1%82%86%e1%80%b8%e1%80%9c%e1%80%bd%e1%80%90%e1%80%ba%e1%82%88/

ႁွင်ႈၵၢၼ်ၶၢဝ်ႇတႆးလွတ်ႈလႅဝ်း ဢွၵ်ႇၶၢဝ်ႇၼႄးဝႃႈ ၵူၼ်းမိူင်းပၢႆႈၽေး ယွၼ်ႉသိုၵ်း SSPP

မိူဝ်ႈဝၼ်းထီႉ 22- July-2021 ၼႆႉ ယူႇတီႈႁွင်ႈၵၢၼ်ၶၢဝ်ႇ တႆးလွတ်ႈလႅဝ်း ဢွၵ်ႇၶၢဝ်ႇမၢပ်ႇၸီႉၼႄးဝႃႈ ယွၼ်ႉသိုၵ်း SSPP/SSA သွၵ်ႈတဝ်ပိုတ်းယိုဝ်း RCSS လႄႈ ၵူၼ်းမိူင်းတင်းၼမ်လႆႈပၢႆႈၽေး ၼႆၶႃႈ ။ ၸွမ်းၼင်ႇ ပႃႇတီႇမႂ်ႇသုင်ၸိုင်ႈတႆး တပ်ႉသိုၵ်းၸိုင်ႈတႆး လႆႈတုၵ်းယိုၼ်ႈယွၼ်း ဢုပ်ႇဢူဝ်းၵၼ်မႃး လၢႆပွၵ်ႈလၢႆၵမ်း ႁႂ်ႈသိုၵ်း RCSS ယူႇၶိုၼ်းတီႈယူႇၵဝ်ႇ ၊ SSPP ၵေႃႈႁႂ်ႈလႆႈယူႇၶိုၼ်းတီႈယူႇၵဝ်ႇ ၸုမ်းၽႂ် ၸုမ်းမၼ်းတူင်ႉၼိုင်ႁဵတ်းသၢင်ႈ ၼႂ်းတွၼ်ႈၽႂ်မၼ်း ၼင်ႇႁိုဝ် တင်းသွင်ၽၢႆႇ တေဢမ်ႇလႆႈၵိူတ်ႇပဵၼ် ပၼ်ႁႃတိုၵ်းတေႃး၊ ၼင်ႇႁိုဝ်ၵူၼ်းမိူင်း တေဢမ်ႇလႆႈမီးလွင်ႈတုၵ်ႉၶ ယွၼ်ႉသိုၵ်းတႆးသွင်ၸုမ်း ၼၼ်ႉ ႁႂ်ႈလႆႈယူႇသဝ်းၶိုၼ်းမိူၼ်ၵဝ်ႇ ၼင်ႇဢၼ်မိူဝ်ႈပူၼ်ႉမႃး ၵွၼ်ႇပႆႇယၢမ်ႈပဵၼ်ပၼ်ႁႃၸိူဝ်းၼၼ်ႉ ။ ၽွင်းမိူဝ်ႈဢုပ်ႇဢူဝ်းၵၼ် ၼင်ႇႁိုဝ်တေဢမ်ႇၸၢင်ႈပဵၼ်ပၼ်ႁႃၵိူတ်ႇၶိုၼ်ႈၼၼ်ႉ ၽၢႆႇ RCSS သမ်ႉ ဢဝ်ႁႅင်းသိုၵ်း ၽိုတ်ႉၶဝ်ႈၸိမ်မႃးသေ ၶႃႈႁႅမ်တၢႆပႅတ်ႈ ပူႇယွတ်ႈ ဢၼ်ပဵၼ် ၵေႃႇမတီႇၸေႈဝဵင်း 24 တင်းၵျွၵ်ႉမေး ၊ လွင်ႈၼႆႉ ယူႇတီႈ ၽူႈမီးပုၼ်ႈၽွၼ်း SSPP/SSA လႄႈ ၵူၼ်းမိူင်း ႁူမ်ႈၵၼ် ႁဵတ်း လိၵ်ႈ မိူဝ်းတၢင်ႇထိုင်တီႈ ၸွမ်သိုၵ်းလူင် ယွတ်ႈသိုၵ်း သေတႃႉ ၵူၺ်းလၢတ်ႈဝႃႈတေၵႄႈလိတ်ႈပၼ် ဝႃႈၼႆ တေႃႇထိုင်မိူဝ်ႈလဵဝ် ဢမ်ႇၵႄႈလိတ်ႈပၼ်သင်ၶိုၼ်း ။ ယွၼ်ႉဢမ်ႇႁဵတ်းၸွမ်းၶေႃႈတူၵ်းလူင်းလႆႈၸႂ် ၸွမ်းၼင် သွင်ၽၢႆႇမီးၼၼ်ႉသေ ဢိင်ဢၢင်ႈ ၶေႃႈဢၢင်ႈလၢႆမဵဝ်းယဝ်ႉ ၸႅၵ်ႇဢဝ်ဝၢၼ်ႈဢိူင်ႇ ၸိူဝ်းထုင်ႉၼႃးမၢၵ်ႇၶေႃ ဢၼ်ယၢမ်ႈ မီးလွင်ႈၵတ်း ယဵၼ် ၼိမ်သဝ်း ႁဵတ်းၵိၼ် ၵၢၼ်သူၼ်ႁႆႈမႃး မိူဝ်ႈပူၼ်ႉမႃးၸိူဝ်းၼၼ်ႉ၊ ဝၢႆးသေသိုၵ်း RCSS ၽိုတ်ႉ ၶဝ်ႈမႃးၵေႃႈ ၸႅၵ်ႇယႅၵ်ႈ ဝၢၼ်ႈလဵဝ် ပဵၼ်သွင်ၽၢၵ်ႇ ၊ ဢိူင်ႇလဵဝ် ၶိုၼ်းပဵၼ် သွင်ဢိူင်ႇ ၵူၼ်းဝၢၼ်ႈ ဝၢၼ်ႈၼိုင်ႈ. လႄႈ ဝၢၼ်ႈၼိုင်ႈ ဢမ်ႇလႆႈၶဝ်ႈဢွၵ်ႇၸူးၵၼ်၊ သင်တေၶဝ်ႈဢွၵ်ႇဝၢၼ်ႈၸိုင် ႁႂ်ႈလႆႈ ၶႂၢင်ႉသုၼ်ႇလႆႈ တီႈၽူႈမီးပုၼ်ႈၽွၼ်းယဝ်ႉ ၸင်ႇလႆႈဢွၵ်ႇၵႂႃႇမႃး ၸိူဝ်းၼႆႉ မီးလွင်ႈမိပ်ႇငႅၼ်း ဢမ်ႇပၼ် သုၼ်ႇလႆႈ ၵူၼ်းမိူင်းႁဵတ်းၵိၼ်ၵၢၼ် ဢမ်ႇမီးလွတ်ႈလႅဝ်းထၢင်ႇႁၢင်ႈ ။ ၵူၼ်းမိူင်းၼႃးမၢၵ်ႇၶေႃၵေႃႉၼိုင်ႈလၢတ်ႈၼႄႁဝ်းၶႃႈဝႃႈ- မိူဝ်ႈဢွၼ်တၢင်း မိူဝ်ႉတိုၵ်ႉမီး တပ်ႉသိုၵ်း SSPP/SSA ၵုမ်းၵမ်ၸုမ်းလဵဝ် ၵွၼ်ႇသၢႆသိုၵ်း RCSS ဢမ်ႇပႆႇမႃးထိုင်ပွတ်းတွၼ်ႈၼႆႉ ၵူၼ်းမိူင်းဢမ်ႇ လႆႈယၢပ်ႇၸႂ်သုၵ်ႉၸႂ်ၸိူင်ႉၼႆႉ ပၼ်ႁႃၵေႃႈဢမ်ႇၼမ် ၵူၼ်းမိူင်းၵေႃႈဢမ်ႇလႆႈၵူဝ်သင် ၊ မိူဝ်ႈ SSPP/SSA ၵုမ်းၵမ်ယူႇၼၼ်ႉ လႆႈပဵၼ်ပၢင်တိုၵ်းၵၼ်တင်းသိုၵ်းမၢၼ်ႈၵေႃႈ ၵူၼ်းမိူင်းဢမ်ႇလႆႈ တုၵ်ႉၶ ၵူဝ်ႁေ ၊ ဢမ်ႇလႆႈတၢႆလႆႈႁၢႆ မိူၼ်မိူဝ်ႈသိုၵ်း RCSS ၶဝ်ႈမႃးၵုမ်းၵမ်မိူၼ်မိူဝ်ႈယၢမ်းလဵဝ် ၸိူဝ်းၼႆႉဝႃႈၼႆ ။ ယၢမ်းလဵဝ် ယူႇတီႈ တပ်ႉသိုၵ်းၸိုင်ႈတႆး SSPP/SSA လႆႈၶွၼ်ႈဢဝ်ႁႅင်းသိုၵ်း ၵႂၢင်ႉလၢင်ႉပိုတ်ႉတီႈ ဢၼ်ပဵၼ် ပိုတ်ႉတီႈၼႃႈလိၼ်ၵုမ်းၵမ် ပူၼ်ႉမႃးၵဝ်ႇၵဝ်ႇၼၼ်ႉသေ မီးလွင်ႈပိုတ်းယိုဝ်း တိုၵ်းတေႃး ၵၼ်တၢင်း သၢႆသိုၵ်း RCSS လႄႈ ၵူၼ်းမိူင်းၵမ်ႈၽွင်ႈ လႆႈငိူင်ႉပၢႆႈဝႆႉၸူဝ်ႈၶၢဝ်း ငဝ်းလၢႆးဢမ်ႇပႆႇၼိမ် ၊ မိူဝ်ႈလဵဝ်ၸွမ်းၼင်ႇ ၼႂ်းၼႃႈတီႈ တပ်ႉသိုၵ်း SSPP/SSA ၵုမ်းၵမ်လႆႈယဝ်ႉၸိူဝ်းၼၼ်ႉ ၵူၼ်းမိူင်း ဢမ်ႇမီးလွင်ႈၵူဝ်ႁေ ၶိုၼ်းယူႇသဝ်းၵႂႃႇ မိူၼ်ၵဝ်ႇပၵ်းၵဝ်ႇၵူၺ်း ဝႃႈၼႆ။ လိူဝ်ၼၼ်ႉ ၸိူဝ်းၼႃႈတီႈ SSPP/SSA ၵုမ်းၵမ်လႆႈၸိူဝ်းၼၼ်ႉ ၵူၼ်းမိူင်းပိုၼ်ႉတီႈ ၶိုၼ်းပွၵ်ႈယူႇ သဝ်း ႁဵတ်းၵိၼ်ၵၢၼ်သူၼ်ႁႆႈၼႃးၵႂႃႇၶိုၼ်းမိူၼ်ၵဝ်ႇၵႂႃႇၶိုၼ်း လႄႈ ႁႂ်ႈပွၵ်ႈယူႇၶိုၼ်းႁိူၼ်းၽႂ်မၼ်း လႆႈယူႇ ဝႃႈၼႆ။

['ၶၢဝ်ႇတွပ်ႇၵေႈ']

2021-07-17T20:55:10

https://ssppssa.org/2021/07/%e1%81%b5%e1%80%b0%e1%81%bc%e1%80%ba%e1%80%b8%e1%80%9d%e1%81%a2%e1%81%bc%e1%80%ba%e1%82%88%e1%80%90%e1%80%bd%e1%80%84%e1%80%ba%e1%82%87%e1%80%95%e1%80%9c%e1%80%b0%e1%80%9d%e1%80%ba%e1%82%89-%e1%80%a2/

ၵူၼ်းဝၢၼ်ႈတွင်ႇပလူဝ်ႉ ဢၼ်သိုၵ်း RCSS တီႉၺွပ်းၵႂႃႇ လူႉတၢႆ

ပူၼ်ႉမႃး မိူဝ်ႈဝၼ်းထီႉ 20 လိူၼ် January 2021ၼၼ်ႉ လုင်းၵေႃးလီႇ ၵူၼ်းဝၢၼ်ႈ တွင်ႇပလူဝ်ႉ ၸေႈဝဵင်းၵျွၵ်ႉမေး ထုၵ်ႇၸုမ်းသိုၵ်း ၶွင်ႇသီႇဢဝ်ၶိုၼ်းၸိုင်ႈတႆး RCSS တီႉၺွပ်းၵႂႃႇသေ ၶိုၼ်းမိူဝ်း မွၵ်ႇလၢတ်ႈပီႈၼွင်ႉၵူၼ်းတင်းႁိူၼ်းၶဝ်ၶိုၼ်းဝႃႈ လူႉတၢႆယဝ်ႉ ဝႃႈၼႆ ။ လုင်းၵေႃးလီႇ ၼႆႉ ပဵၼ်ၵူၼ်းၽုၵ်ႇသွမ်ႈၶၢႆၵိၼ်ၼဵင်ႈ လႄႈ ပဵၼ်ပႃးၽူႈၶဝ်ႈၸုမ်း TNP ၵေႃႉၼိုင်ႈၵေႃႈၸႂ်ႈဝႃႈၼႆ ။ “ မိူဝ်ႈတႄႇမၼ်း ၼွင်ႉၸၢႆးမၼ်းမႃးတီႈၶႃႈ မႃးလႄႇၶႃႈသေ ၶႃႈထၢမ် လွင်ႈတၢင်း လုင်းၵေႃးလီႇ ၼွင်ႉၸၢႆးမၼ်းလၢတ်ႈဝႃႈ မၼ်းတၢႆယဝ်ႉ သမ်ႉပေႃးၵၢပ်ႈသွမ်းယဝ်ႉၵႂႃႇယဝ်ႉၼႆ ” ၵူၼ်းဢမ်ႇၶႂ်ႈ ဢွၵ်ႇၸိုဝ်ႈ လၢတ်ႈတီႈ ၸုမ်းၶၢဝ်ႇ သူၺ်ႇၽီႇမေႇၵႂႃႇ ဝႃႈၼႆ။ “ လုင်းၵေႃးလီႇၼႆႉ ထုၵ်ႇသိုၵ်း RCSS တီႉၺွပ်းၵႂႃႇႁိုင်ယဝ်ႉ ၵမ်ႈၽွင်ႈၵေႃႈ ပေႃးလိုမ်းယဝ်ႉ ၊ ၵူၺ်းၵႃႈ ၵူၼ်းႁိူၼ်းၶဝ်တႄႉ ႁိုဝ်တေလိုမ်း ၊ ၵွပ်ႈၼၼ် လမ်းၸွပ်ႇတူၺ်းသေ လႆႈႁူႉဝႃႈ မၼ်းလူႉတၢႆ ၵႂႃႇယဝ်ႉ မိူဝ်ႈလဵဝ် တိုၵ်ႉႁဵတ်းတၢင်းလူႇတၢၼ်းပၼ်ၸွမ်းမၼ်းယူႇၼႆ ” ၵူၼ်းၽၢႆႇ ၸုမ်းၸွႆႈထႅမ် ဢၼ်ဢမ်ႇၶႂ်ႈဢွၵ်ႇၸိုဝ်ႈၵေႃႉၼိုင်ႈ လၢတ်ႈတီႈၸုမ်းၶၢဝ်ႇၽူႈတွႆႇႁွၵ်ႈ ဝႃႈၼႆ ။ ၵဵဝ်ႇၵပ်းလူၺ်ႈ လွင်ႈဢၼ် သိုၵ်း RCSS တီႉၺွပ်း လုင်းၵေႃးလီႇၵႂႃႇၼႆႉၵေႃႈ ၵွပ်ႈသင်လႄႈ တီႉၺွပ်း မီးတၢင်းၽိတ်းသင်ၼၼ်ႉ ၵူၼ်းႁိူၼ်းပီႈၼွင်ႉၶဝ်ၵေႃႈဢမ်ႇလႆႈႁူႉၸွမ်းသင် ဝႃႈၼႆ ။ ၵူၺ်းၵႃႈ ၵဵဝ်ႇလူၺ်ႈ သိုၵ်း RCSS တီႉၺွပ်းၵႂႃႇသေ လုင်းၵေႃးလီႇ လႆႈလူႉတၢႆၵႂႃႇၼႆႉ လႆႈၵပ်းသိုပ်ႇ တွင်ႈထၢမ် ၸဝ်ႈႁၢၼ်ၶမ်းၸၢမ်ႇ ၽူႈၶၢၼ်ပၢၵ်ႇ ၶွင်ႇသီႇဢဝ်ၶိုၼ်းၸိုင်ႈတႆး RCSS တႄႉ တွပ်ႇ လၢတ်ႈဝႃႈ ၵဵဝ်ႇလွင်ႈၼႆႉ ဢမ်ႇလႆႈႁူႉၸွမ်းႁူဝ်ယွႆႈမၼ်း ၼႆတွပ်ႇလၢတ်ႈၸိူင်ႉၼႆၵူၺ်း ဝႃႈၼႆ။ မိူၼ်ၼၼ်ၼင်ႇၵဝ်ႇ ၵဵဝ်ႇလူၺ်ႈသိုၵ်း RCSS တီႉၺွပ်းၵႂႃႇၼႆႉ ၵူၼ်းဝၢၼ်ႈတေႃႉသၢင်ႇ 2 ၵေႃႉ ၊ ဝၢၼ်ႈၵႅတ်ႉတေႇ ၸေႈဝဵင်းၼမ်ႉသၼ်ႇ 2 ၵေႃႉ ၊ ၵူၼ်းဝၢၼ်ႈသႃႇ ၸေႈဝဵင်းၼမ်ႉတူႈ 2 ၵေႃႉ ၊ ၵူၼ်းဝၢၼ်ႈ ယေႇဢူဝ်း 3 ၵေႃႉ ႁူမ်ႈသဵင်ႈ 9 ၵေႃႉၼႆႉ တေႃႇထိုင်မိူဝ်ႈလဵဝ် ဢမ်ႇပႆႇပွႆႇတူဝ်မႃးၶိုၼ်း ၼႂ်း 9 ၵေႃႉၼၼ်ႉ ပႃးတင်း လုၵ်ႈဢွၼ် 12 ၶူပ်ႇ လႄႈ 15 ၶူပ်ႇ 2 ၵေႃႉ ဢၼ်ထုၵ်ႇသိုၵ်း RCSS တီႉၺွပ်းၵႂႃႇပႃး ဝႃႈၼႆ ။ Information – Shwe Phee Myay News AgencyInformation – shannews.org

['သုၼ်ႇလၢႆႈၵူၼ်း']

2021-07-16T17:35:51

https://ssppssa.org/2021/07/%e1%80%9e%e1%80%af%e1%81%bc%e1%80%ba%e1%81%b5%e1%81%a2%e1%80%84%e1%80%ba%e1%80%9a%e1%80%b1%e1%80%b8%e1%80%84%e1%80%ad%e1%80%af%e1%81%bc%e1%80%ba%e1%80%b8-%e1%80%97%e1%80%9f%e1%80%ad%e1%80%af/

သုၼ်ၵၢင်ယေးငိုၼ်း ( ဗဟိုဘဏ် ) ဝႃႈတေပိၵ်ႉဢိုတ်း ယေးငိုၼ်း တႃႇ 9 ဝၼ်း

တႄႇဢဝ်ဝၼ်းထီႉ 17 ဝၼ်းတေႃႇ 25 ဝၼ်း လိူၼ်ၵျူၼ်ႇလၢႆႇ ပီႊ 2021 ၼႆႉ တႃႇၼႂ်းၶၢဝ်းတၢင်း 9 ဝၼ်းတေပိၵ်ႉဢိုတ်းယေး ငိုၼ်းၼႆ ယူႇတီႈ သုၼ်ၵၢင်ယေးငိုၼ်း ( ဗဟိုဘဏ် ) လႆႈပိုၼ်ၽၢဝ်ႇၵႂႃႇ ၼင်ႇၼႆၶႃႈ ။ တီႈၼႂ်း 9 ဝၼ်းၼႆႉ ပဵၼ်ၶၢဝ်းဝၼ်းဢိုတ်းလိုဝ်ႈၵူၼ်းမိူင်းတင်းၼမ်ၵေႃႈၸႂ်ႈ ဝႃႈၼႆ ။ ၵူၺ်းၵႃႈ မိူၼ်ၼင်ႇ ယေးငိုၼ်း သုၼ်ႇတူဝ် ( ပုဂ္ဂလိက) KBZ, AYA , Yoma Bank ၸိူဝ်းၼႆႉတႄႉ ဢမ်ႇပႆႇႁၼ်ႇ လိၵ်ႈပိုၼ်ႇ ၽၢဝ်ႇဢွၵ်ႇမႃးၸိူင်ႉႁိုဝ်ၼင်ႇၵဝ်ႇ ဝႃႈၼႆ ။ ၼႂ်းဝဵင်းလူင်တႃႈၵုင်ႈ ၼွၵ်ႈလိူဝ်သေ ယေးငိုၼ်းယဝ်ႉ ဝဵင်းတႃႈမူၺ်ႇ ၊ ယူႉၸၼပလႃႇၸႃႇ ၸိူဝ်းၼႆႉ တေဢိုတ်းပိၵ်ႉဝၼ်းထီႉ – 17 တေႃႇ 25 လိူၼ်ၵျူၼ်ႇလၢႆႇၼႆႉၵႂႃႇ ၊ ၵူၺ်းၵႃႈ လၢၼ်ႉၶၢႆ ယႃႈယႃ ၊ လၢၼ်ႉတၢင်းၵိၼ် ဢၼ်လူဝ်ႇသိုဝ်ႉ လူဝ်ႇၵိၼ်ယူႇၸိူဝ်း ၼၼ်ႉတႄႉ ႁႂ်ႈၶပ်းႁႅၼ်းသေ ပိုတ်ႇၽုၺ်ႇၵႂႃႇပၼ်ဝႃႈၼႆ။ ၸုမ်းပွင်ၵၢၼ် ၽၢႆႇၵႅတ်ႇၶႄ တၢင်းပဵၼ်ၶူဝ်ႊဝိသ်ႉ ၼႂ်းတပ်ႉသိုၵ်းမၢၼ်ႈ ဢွၵ်ႇၶေႃႈပိုၼ်ၽၢဝ်ႇ ၵႂႃႇပႃးဝႃႈ ၼႂ်းၶၢဝ်းတၢင်း ပိၵ်ႉ ဢိုတ်း တႃႇ 9 ဝၼ်းၼႆႉ ယႃႇပေဢွၵ်ႇတၢင်းၵႂႃႇမႃး ၊ ဢၼ်ပဵၼ် လွင်ႈၵိၼ်လွင်ႈယဵမ်ႉ ၊ ယႃႈယႃ ၊ ၼမ်ႉမၼ်းၸၢၵ်ႈ ၸိူဝ်းၼႆႉ တႄႉ ပိုတ်ႇၽုၺ်ႇၵႂႃႇလႆႈ မိူၼ်ၵဝ်ႇ ၵႂႃႇယူႇ ဝႃႈၼႆ ။ Information-RFA

['ၵၢၼ်မၢၵ်ႈမီး']

2021-07-13T19:44:27

https://ssppssa.org/2021/07/%e1%82%81%e1%80%bd%e1%80%84%e1%80%ba%e1%82%88%e1%81%b5%e1%81%a2%e1%81%bc%e1%80%ba%e1%80%a2%e1%80%af%e1%80%95%e1%80%ba%e1%82%89%e1%80%95%e1%80%ad%e1%80%b0%e1%80%84%e1%80%ba%e1%82%87%e1%80%84%e1%80%9d/

ႁွင်ႈၵၢၼ်ဢုပ်ႉပိူင်ႇငဝ်ႈငုၼ်း SSPP/SSA ၸွႆႈထႅမ် ၶဝ်ႈပိူၵ်ႇသိုၵ်းၵူၼ်းမိူင်း

ယူႇတီႈႁွင်ႈၵၢၼ် ၽၢႆႇဢုပ်ႉပိူင်ႇ ၼႂ်းၼႃႈတီႈၵုမ်းၵမ် SSPP/SSA ဢွၼ်ၵၼ် တူင်ႉၼိုင် ၸွႆႈထႅမ် ၶဝ်ႈပိူၵ်ႇ တီႈသိုၵ်းၵူၼ်းမိူင်း ဢၼ်မီးယူႇၼႂ်းၼႃႈတီႈၸေႈဝဵင်းၽႂ်မၼ်း ။ မိူဝ်ႈဝၼ်းထီႉ 13 ဝၼ်း လိူၼ်ၵျူၼ်ႇလၢႆႇ 2021 ၼၼ်ႉ ယူႇတီႈ ၽူႈၸတ်းၵၢၼ် ၸေႈဝဵင်း လၢႆလၢႆ ၸေႈဝဵင်း မိူၼ်ၼင်ႇ ၸေႈဝဵင်း မၢႆ 9 ၊ ၸေႈဝဵင်း မၢႆ 10 ၊ ၸေႈဝဵင်း 25 ၊ ၸေႈဝဵင်း 26 ၊ ၸေႈဝဵင်း မၢႆ 8 ၊ ဢၼ်မီးၼႂ်းၸေႈဝဵင်း မိူင်းယႆ ၊ သီႇပေႃႉ ၊ ၼမ်ႉလၼ်ႈ ၊ ၸိူဝ်းၼႆႉ ႁူမ်ႈၵၼ် ဢဝ်ၶဝ်ႈပိူၵ်ႇ ဢၼ် လုၵ်ႉတီႈငဝ်ႈငုၼ်း ပႃႇတီႇမႂ်ႇသုင်ၸိုင်ႈတႆး တပ်ႉသိုၵ်းၸိုင်ႈတႆး SSPP/SSA ၸွႆႈထႅမ် တႃႇ 4000 ထူင်ၸႅၵ်ႇပၼ် သိုၵ်းၵူၼ်းမိူင်း ၼႂ်းၼႃႈတီႈၽႂ်မၼ်း ႁႂ်ႈပဵၼ်ဢၼ်ၵမ်ႉၸွႆႈထႅမ်ၵႂႃႇ ၼႆၶႃႈ ။ ပူၼ်ႉမႃး မိူဝ်ႈဝၼ်းထီႉ 06-07 လိူၼ်ၵျုၼ်ႇလၢႆ 2021 ၼၼ်ႉၵေႃႈ ယူႇတီႈၽူႈၸတ်းၵၢၼ် ၸေႈဝဵင်း မၢႆ 10 တင်းၸေႈဝဵင်း မၢႆ 6 ဢၼ်မီးၼႂ်းၸေႈဝဵင်းမိူင်းယႆ ၊ သီႇပေႃႉ လႆႈၸွႆႈထႅမ် ၶဝ်ႈပိူၵ်ႇ သိုၵ်း ၵူၼ်းမိူင်း 380 ထူင်ယူႇၶႃႈ ။ သိုၵ်းၵူၼ်းမိူင်းၼႆႉ ၵွပ်ႈပိူဝ်ႈမီးပုၼ်ႈၽွၼ်း သွင်ၽၢႆႇ ၽၢႆႇၼိုင်ႈယူႇၸွမ်းၵူၼ်းမိူင်း ၸွႆႈထႅမ် ၵူၼ်းမိူင်းၵႅတ်ႇၶႄပၼ်ၵူၼ်းမိူင်း ၼႂ်းဝၢၼ်ႈၼႂ်းဢိူင်ႇၽႂ်မၼ်း ၊ ထႅင်ႈၽၢႆႇၼိုင်ႈ သင်ဝႃႈမုၵ်ႉၸုမ်း ပႃတီႇမႂ်ႇသုင်ၸိုင်ႈတႆး တပ်ႉသိုၵ်းၸိုင်ႈတႆး မီးၼႃႈၵၢၼ်သင်မႃးၵေႃႈ ၶဝ်ႈႁၢပ်ႇၸွႆႈထႅမ်ၵႂႃႇယူႇ ၊ ၵွပ်ႈၼၼ် သိုၵ်းၵူၼ်းမိူင်း ၸိူဝ်းဢၼ်လႆႈႁၢပ်ႇၵၢၼ်ဝႆႉၸိူဝ်းၼႆႉ ၸွမ်းၼင်ႇပွင်ပဵၼ်လႆႈၼၼ်ႉ ယူႇတီႈ SSPP/SSA ၶတ်းၸႂ်ၸွႆႈထႅမ် ၵႂႃႇယူႇ ၼၶႆၶႃႈ ။

['ၵၢၼ်ၸွႆႈထႅမ်ပေႃႈမႄႈၵူၼ်းမိူင်း']

2021-07-09T09:53:31

https://ssppssa.org/2021/07/%e1%81%bd%e1%81%a2%e1%82%86%e1%82%87%e1%80%a2%e1%80%af%e1%80%95%e1%80%ba%e1%82%89%e1%80%95%e1%80%ad%e1%80%b0%e1%80%84%e1%80%ba%e1%82%87-sspp-ssa-%e1%81%b8%e1%80%bd%e1%82%86%e1%82%88%e1%80%91%e1%82%85/

ၽၢႆႇဢုပ်ႉပိူင်ႇ SSPP/SSA ၸွႆႈထႅမ်ၶဝ်ႈပိူၵ်ႇ သိုၵ်းၵူၼ်းမိူင်း

ၽၢႆႇဢုပ်ႇပိူင်ႇပိုၼ်ႉတီႈ တၢင်ႇတူဝ်ငဝ်ႈငုၼ်း SSPP/SSA ၸွႆႈထႅမ်ၶဝ်ႈပိူၵ်ႇ သိုၵ်းၵူၼ်းမိူင်း လၢႆလၢႆဝၢၼ်ႈ ၸိူဝ်းၼၼ်ႉ ၼပ်ႉႁူဝ်ပၢၵ်ႇထူင် ။ ဝၼ်းထီႉ 06 လိူၼ်ၵျုၼ်ႇလၢႆႇ 2021 ၼႆႉ ယူႇတီႈ ၽူႈၸတ်းၵၢၼ်ၸေႈဝဵင်း မၢႆ 06 ၼႂ်းၸေႈဝဵင်း မိူင်းယႆ ဢွၼ်ႁူဝ်သေ ၸွႆႈထႅမ် ၶဝ်ႈပိူၵ်ႈ တႃႇသိုၵ်းၵူၼ်းမိူင်း တီႈဝၢၼ်ႈ ၵုင်းၼိဝ်ႉ ၊ ဝၢၼ်ႈၼမ်ႉ ၽၢတ်ႇ ၊ ဝၢၼ်ႈၶိၼ်ဢုၵ်း ၊ တႃႇၶဝ်ႈပိူၵ်ႇ 28 ထူင် ၼႆၶႃႈ ။ မိူဝ်ႈဝၼ်းထီႉ 07 လိူၼ်ၵျူၼ်ႇလၢႆႇ ၼၼ်ႉၵေႃႈ ယူႇတီႈ ၽူႈၸတ်းၵၢၼ်ၸေႈဝဵင်း မၢႆ 10 လႆႈၸွႆႈ ထႅမ်ပၼ် ၶဝ်ႈသၢၼ် 190 ထူင် တီႈသိုၵ်းၵူၼ်းမိူင်း ၼႂ်းတပ်ႉၵွင် 357 ၵႂႃႇမိူၼ်ၵၼ် ။ သိုၵ်းၵူၼ်းမိူင်းၼႆႉ ၵွပ်ႈပိူဝ်ႈမီးပုၼ်ႈၽွၼ်း သွင်ၽၢႆႇ ၽၢႆႇၼိုင်ႈ ယူႇၸွမ်းၵူၼ်းမိူင်း ၸွႆႈထႅမ် ၵူၼ်းမိူင်း ၵႅတ်ႇၶႄပၼ်ၵူၼ်းမိူင်း ၼႂ်းဝၢၼ်ႈ ၼႂ်းဢိူင်ႇၽႂ်မၼ်း ၊ ထႅင်ႈၽၢႆႇၼိုင်ႈ သင်ဝႃႈမုၵ်ႉၸုမ်း ပႃႇတီႇမႂ်ႇသုင်ၸိုင်ႈတႆး တပ်ႉသိုၵ်းၸိုင်ႈတႆး မီးၼႃႈၵၢၼ်သင်မႃးၵေႃႈ ၶဝ်ႈႁၢပ်ႇၸွႆႈထႅမ်ၵႂႃႇယူႇ ၊ ၵွပ်ႈၼၼ် သိုၵ်းၵူၼ်းမိူင်း ၸိူဝ်းဢၼ်လႆႈႁၢပ်ႇၵၢၼ်သေ ၼႃႈႁိူၼ်း မီးလွင်ႈယၢပ်ႇၽိုတ်ႇၼၼ်ႉ ၸွမ်းၼင်ႇပွင်ပဵၼ်လႆႈၵေႃႈ ၶတ်းၸႂ်ၵႄႈလိတ်ႈပၼ်ၵႂႃႇယူႇ ၼႆၶႃႈ ။

['ၵၢၼ်ၸွႆႈထႅမ်ပေႃႈမႄႈၵူၼ်းမိူင်း']

2021-07-04T20:50:26

https://ssppssa.org/2021/07/%e1%81%bc%e1%82%82%e1%80%ba%e1%80%b8%e1%81%bc%e1%82%83%e1%82%88%e1%80%90%e1%80%ae%e1%82%88-%e1%80%9e%e1%80%ad%e1%80%af%e1%81%b5%e1%80%ba%e1%80%b8%e1%80%95%e1%80%bd%e1%80%90%e1%80%ba%e1%80%b8%e1%82%81/

ၼႂ်းၼႃႈတီႈ သိုၵ်းပွတ်းႁွင်ႇၵုမ်းၵမ်လႆႈသွင်ဢိူင်ႇၼၼ်ႉ ႁႂ်ႈၵူၼ်းမိူင်းပွၵ်ႈမိူဝ်းႁိူၼ်း ႁဵတ်းၵၢၼ်ၶိုၼ်းလႆႈ

သၢႆသိုၵ်း RCSS တင်း တေႃႉသၢင်ႇ လႆႈပိုတ်းယိုဝ်းၵၼ် တင်း ၸုမ်းဢူၺ်းလီ ပွတ်းႁွင်ႇ တီႈဢိူင်ႇတေႃႇသၢင်ႇ ပၢင်မၢၵ်ႇမိုဝ်း သေ ၽၢႆႇသိုၵ်း RCSS ဢဝ်ၵူၼ်းမိူင်း ႁဵတ်းႁူဝ်ႉ သၢႆသိုၵ်း ထွႆဢွၵ်ႇၼႃႈတီႈ ထိုင်ယိူင်းဢၢၼ်းယဝ်ႉ ၸႂ်ႉႁႂ်ႈၵူၼ်းမိူင်း လူင်းၼႂ်းဝဵင်းၵျွၵ်ႉမႄး တင်းသဵင်ႈ ။ တင်ႇတႄႇ ႁၢင်လိူၼ်ၵျူၼ်ႇ တေႃႇထိုင်ထိုင် ၼႂ်းလိူၼ်ၵျူၼ်ႇလၢႆႇၼႆႉ မိူၼ်ၼင်ႇၸွမ်းပိုၼ်ႉတီႈ တေႃႉသၢင်ႇ၊ ပၢင်မၢၵ်ႇမိုဝ်း၊ ၵလွင်းဝွင်း ၊ ၺွင်ႇပၢင်ႇလႃႉ ၊ ပႃႇၶႃး ၊ တွင်ႇပလူဝ်ႉ၊ ပၢင်ႁူႈ၊ ပၢင်ႇတွင်း ၊ လွႆယဵၼ်ၸိူဝ်းၼႆႉ သိုၵ်း RCSS တင်း သိုၵ်းၸုမ်းဢူၺ်းလီပွတ်းႁွင်ႇ 2 ၸုမ်း လႆႈပဵၼ် ပၢင်တိုၵ်း ၵၼ်သေ ၵူၼ်းဝၢၼ်ႈ တႃႇ 16 ဝၢၼ်ႈ လႆႈဢွၼ်ၵၼ်ပၢႆႈယၢၼ်ႁိူၼ်းယေးၵႂႃႇသွၼ်ႈ တီႈလွတ်ႈ ၽေး ႁိမ်းမွၵ်ႈၼိုင်ႈႁဵင် ။ ၶႅပ်းႁၢင်ႈ တီႈဢိူင်ႇတေႃႉသၢင်ႇ ၸွမ်းၼင်ႇသဵၼ်ႈမၢႆဝၢၼ်ႈၸိူဝ်းဢၼ်လႆႈပွႆႇပႅတ်ႈႁိူၼ်းယေးဢွၵ်ႇပၢႆႈမူတ်း ဝၢၼ်ႈတေႃႉသၢင်ႇ ဝၢၼ်ႈလူင် ၊ ဝၢၼ်ႈတေႃႉသၢင်ႇ ဝၢၼ်ႈၵၢတ်ႇ ၊ ဝၢၼ်ႈၵွင်း ၊ ဝၢၼ်ႈၸႃႇပူဝ်ႉ ၊ ဝၢၼ်ႈၵလွင်းဝွင်း ၊ ဝၢၼ်ႈတွင်ႇပလူဝ်ႉ ၊ ဝၢၼ်ႈမႂ်ႇၵတႅင်းလူင်း ၊ ဝၢၼ်ႈၸၢင်ႉႁိူၼ်း ပွၵ်ႉၸၢၼ်း ၊ ဝၢၼ်ႈၸၢင်ႉႁိူၼ်း ပွၵ်ႉႁွင်ႇ ၸိူဝ်းၼႆႉ ဢွၼ်ၵၼ်ပၢႆႈဢွၵ်ႇဝၢၼ်ႈမူတ်း ဢမ်ႇၵိုတ်းၽႂ်သေၵေႃႉ ၊ ဝၢၼ်ႈၸႃႇတီႇ ပွၵ်ႉႁွင်ႇ ၊ ဝၢၼ်ႈၸႃႇတီႇ ပွၵ်ႉၸၢၼ်း ၊ ဝၢၼ်ႈပၢင်မၢၵ်ႇမိုဝ်း ၊ ဝၢၼ်ႈၺွင်ႇပၢင်ႇလႃႉ၊ ဝၢၼ်ႈပႃႇတဵင်း ၊ ဝၢၼ်ႈပၢင်ႁူႈ ၸိူဝ်းၼႆႉ တႄႉ ၵူၼ်းဝၢၼ်ႈၵမ်ႈၽွင်ႈ ဢၼ်ပဵၼ်ၵူၼ်းထဝ်ႈ လႄႈ လုၵ်ႈဢွၼ်ႇ တႄႉ ပၢႆႈယူႇ ၵူၼ်းပႂ်ႉႁိူၼ်းၵေႃႈမီးယူႇ ဢမ်ႇဢွၵ်ႇပၢႆႈမူတ်းၼႆၶႃႈ ။ ဝၢၼ်ႈတႃႇ 16 ဝၢၼ်ႈၼႆႉ ပဵၼ်ၼႂ်းဢိူင်ႇ တေႃႉသၢင်ႇ လႄႈ ဢိူင်ႇပၢင်မၢၵ်ႇမိုဝ်း – ၸွမ်းၼင်ႇၵူၼ်း မိူင်းပိုၼ်ႉတီႈ လၢတ်ႈၼႄတီႈႁဝ်းၶႃႈဝႃႈ ၵူၼ်းဝၢၼ်ႈ ၸိူဝ်းဢၼ်ပၢႆႈဢွၵ်ႇမႃးၼႆႉ ၵွပ်ႈလႆႈငိၼ်း ၵႂၢမ်း တီႈၵေႃႉသိုၵ်း RCSS လွၵ်ႇငိူတ်ႈဝႃႈ ပေႃးဢမ်ႇပၢႆႈၵေႃႈ ပေႃးၸုမ်းဢူၺ်းလီ ပွတ်းႁွင်ႇမႃး ႁွတ်ႈၸိုင် ၵႆမူမႃတေဢမ်ႇဝႆႉ ၵူၼ်းၵေႃႈ ၶဝ်တေဢဝ်တၢႆပႅတ်ႈမူတ်းဢိူဝ်ႈၼႆ ႁဵတ်းႁႂ်ႈၵူၼ်း မိူင်း ၵမ်ႈၽွင်ႈလႆႈဢွၼ်ၵၼ် ၵူဝ်ႁေသေ ပၢႆႈဢွၵ်ႇဝၢၼ်ႈမူတ်း ၼႆၶႃႈ ။ ၶႅပ်းႁၢင်ႈ တီႈဢိူင်ႇတေႃႉသၢင်ႇ လိူဝ်သေၼၼ်ႉ ယင်းသိုပ်ႇလၢတ်ႈၼႄထႅင်ႈဝႃႈ – မိူဝ်ႈၽွင်း သိုၵ်း rcss သုတ်ႉထွႆလုၵ်ႉ တၢင်းတေႃႉသၢင်ႇ လူင်းမႃးတင်း ၶိုမ်းၵဝ်ႇၶိုမ်းမႂ်ႇၼႆႉ ယူႇတီႈသိုၵ်း RCSS လႆႈႁွင်ႉဢဝ်ၵူၼ်းမိူင်း လူင်းမႃးၸွမ်းသၢႆသိုၵ်း တင်းၼမ်၊ ယွၼ်ႉၵူဝ်ပိူၼ်ႈယိုဝ်းႁိုဝ်ၵေႃႈဢမ်ႇႁူႉ တေလႆႈဝႃႈ ဢဝ်ၵူၼ်း မိူင်း ႁဵတ်းႁူဝ်ႉၶဝ်သေလူင်းမႃးထိုင်တီႈ ၶိုမ်းၵဝ်ႇၶိုမ်းမႂ်ႇ ႁိမ်းတပ်ႉၶဝ်ၸိူဝ်းၼၼ်ႉယဝ်ႉ ၸႂ်ႉႁႂ်ႈ ၵူၼ်းမိူင်း မိူဝ်းယူႇတင်းၵျွၵ်ႉမႄးမူတ်းမူတ်း လၢတ်ႈဝႃႈ ယႃႇပေႁႂ်ႈပွၵ်ႈၶိုၼ်းႁိူၼ်း ဝႃႈၼႆၶႃႈ ။ ၵဵဝ်ႇၵပ်းလူၺ်ႈ လွင်ႈၵူၼ်းမိူင်းပၢႆႈၵႂႃႇၼၼ်ႉ ယူႇတီႈ သၢႆသိုၵ်းၸုမ်းဢူၺ်းလီပွတ်းႁွင်ႇလၢတ်ႈ ၼႄဝႃႈ – ၵူၼ်းမိူင်းၼႆႉ ႁဝ်းၶႃႈဢမ်ႇပၼ်ႁႂ်ႈၵူၼ်းသိုၵ်းႁဝ်းၶႃႈ ၵႂႃႇယႃႉတဝ်ပေႉၵိၼ် ၸိူင်ႉႁိုဝ်ၶႃႈ ၊ ၵူၼ်းမိူင်းႁဝ်းဢၼ်ပၢႆႈၵႂႃႇၵမ်ႈၽွင်ႈသေ ဢမ်ႇႁတ်းမႃးၶိုၼ်းၼၼ်ႉၵေႃႈ ၵွပ်ႈထုၵ်ႇတၢင်း သိုၵ်း RCSS ၶဝ်လွၵ်ႇငိူတ်ႈဝႆႉ ၼင်ႇႁိုဝ်ၵူၼ်းမိူင်းတေဢမ်ႇႁတ်းမိူဝ်းႁိူၼ်းၶိုၼ်းၵူၺ်း ယူႇတီႈႁဝ်းၶႃႈ တေဢမ်ႇႁဵတ်းသင် တီႈပေႃႈမႄႈၵူၼ်းမိူင်း ၼႆၶႃႈ ။ ငဝ်းလၢႆးမိူဝ်ႈလဵဝ်ပဵၼ်ၶၢဝ်းၽုၵ်ႇသွမ်ႈမၢၵ်ႇၶဝ်ႈတဝ်ႈၼမ်ႉ ၼႂ်းႁႆႈၼႂ်းသူၼ် ၼႂ်ၼႃး လႄႈ ၼင်ႇႁိုဝ်ၵူၼ်းမိူင်း ပေႃးတေလႆႈၶိုၼ်းႁဵတ်းၵၢၼ်မိူၼ်ၵဝ်ႇလႆႈၶိုၼ်းၼၼ်ႉ ယူႇတီႈသၢႆသိုၵ်း ပွတ်းႁွင်ႇၵုမ်းၵမ်လႆႈ မိူၼ်ၼင်ႇ ၼႂ်းဢိူင်ႇတေႃႉသၢင်ႇ ဢိူင်ႇပၢင်မၢၵ်ႇမိုဝ်း ၸိူဝ်းၼႆႉ ယွၼ်းႁႂ်ႈ ပေႃႈမႄႈ ၵူၼ်းမိူင်း ၶိုၼ်းပွၵ်ႈၶိုၼ်းႁိူၼ်းသေ မိူဝ်းႁဵတ်းၵၢၼ်သူၼ်ႁႆႈ မိူၼ်ၵဝ်ႇၶိုၼ်းလႆႈယူႇၼႆ၊ ယူႇတီႈ ၽူႈၵွၼ်း သၢႆသိုၵ်း ဢၼ်တူင်ႉၼိုင် ပွတ်းတွၼ်ႈ တေႃႉသၢင်ႇၸဝ်ႈၼိုင်ႈ လၢတ်ႈၼႄ ၼင်ႇၼႆယူႇၶႃႈ ။

['ၵၢၼ်သိုၵ်း']

2021-07-02T15:55:00

https://ssppssa.org/2021/07/%e1%81%b5%e1%80%b0%e1%81%bc%e1%80%ba%e1%80%b8%e1%82%81%e1%80%b1%e1%82%83%e1%82%88%e1%82%81%e1%80%ad%e1%80%b0%e1%80%9d%e1%80%ba%e1%80%b8-%e1%80%90%e1%80%ae%e1%82%88%e1%80%91%e1%80%af%e1%80%84%e1%80%ba/

ၵူၼ်းႁေႃႈႁိူဝ်း တီႈထုင်ႉမၢဝ်း ၸၢဝ်းမၢၼ်ႈၵေႃႉၼိုင်ႈ ထုၵ်ႇယိုဝ်းထႅင်ႈ

ၵူၼ်းႁေႃႈႁိူဝ်း တီႈၶၢမ်ႈတႃႈ ၼမ်ႉမၢဝ်း တီႈၼိုင်ႈ ထုၵ်ႇၵူၼ်းဢမ်ႇႁူႉၸၵ်း သွင်ၵေႃႉ ၶီႇလူတ်ႉၶိူင်ႈ မႃးဢဝ်ၵွင်ႈယိုဝ်းတိူဝ်ႉၺႃး လူႉတၢႆ လႄႈ လႆႈသူင်ႇႁူင်းယႃဝႆႉယူႇ။ မိူဝ်ႈဝႃး ဝၼ်းထီႉ 01-လိူၼ်ၵျူၼ်ႇလၢႆႇ 2021 ၶၢဝ်းယၢမ်း 7:30 ၼၼ်ႉ မီးၵူၼ်းဢမ်ႇႁူႉၸၵ်း သွင်ၵေႃႉ ၶီႇလူတ်ႉၶိူင်ႈလမ်းၼိုင်ႈသေ မႃးႁွတ်ႈတီႈတႃႈႁိူဝ်းယဝ်ႉ ဢဝ်ၵွင်ႈပွတ်းယိုဝ်းသႂ်ႇ ၸဝ်ႈၵူၼ်းႁေႃႈႁိူဝ်း ဝၢၼ်ႈၼွင်တိူၼ်း ဝဵင်းၼမ်ႉၶမ်း ၵေႃႉၼိုင်ႈ ယိုဝ်းသႂ်ႇ 11 ၵမ်း တိူဝ်ႉၺႃး တီႈႁူဝ် ၊ တီႈၶႃလူင် လႄႈ တီႈၶႅၼ် လႆႈလူမ်ႉတၢႆထင်တီႈၵႂႃႇသေ ၵူၼ်းၵေႃႉဢၼ်ယိုဝ်း ၼၼ်ႉ ၵေႃႈ ၶိုၼ်းပိၼ်ႇႁူဝ်လူတ်ႉႁေႃႈဢွၵ်ႇၵႂႃႇ ပႅတ်ႈ ဢမ်ႇႁူႉၸၵ်းဝႃႈပဵၼ် ၸုမ်းလႂ် ပဵၼ်ၽီမိုဝ်းၽႂ် ၼႆၶႃႈ ။ . ၵူၼ်းၵေႃႉဢၼ်ထုၵ်ႇၺႃးယိုဝ်းၼၼ်ႉ ပဵၼ်ၸၢဝ်းၶိူဝ်းမၢၼ်ႈ ၸိုဝ်ႈႁွင်ႉ ၵူဝ်ႇမဵဝ်းလုၼ်ႇ ဢႃႇယူႉ 34 ပီႊ ၊ ၸိုဝ်ႈပေႃႈ ဢူးၵျေႃႇၸဵင်ႇ ၊ တီႈယူႇ သိၼ်ႇၶျွင်း ဝဵင်းယေႇၸၵျူဝ်ႇ ၸေႈတွၼ်ႈ ပၶူၵ်ႉၵူႇ တိူင်းပႃႇၵိူဝ်ႇ မိူဝ်ႈၽွင်းထုၵ်ႇၺႃးယိုဝ်းၼၼ်ႉ တိုၵ်ႉၼင်ႈသေၵိၼ်ၶဝ်ႈဝႆႉယူႇ ၊ တီႈသုမ်ႉ တႃႈႁိူဝ်း ၼႆႉ မီးၸုမ်းႁေႃႈႁိူၼ်းယူႇၵိၼ်ၸွမ်းၵၼ် 5 ၵေႃႉ ၼႆၶႃႈ ။ ၵူၼ်းၵေႃႉဢၼ်မႃးယိုဝ်းၼၼ်ႉ ပဵၼ်ၵူၼ်းၽိဝ်ၼိူဝ်ႉၼင်ၶၢဝ် ၊ သုင် ၊ ၶၢတ်ႈလၢမ်းဢႃႇယူႉ တေမီး မွၵ်ႈ 30 ပီႊ ၵူၼ်းႁေႃႈလူတ်ႉတႄႉ ပဵၼ်ၵူၼ်းတူဝ်ၶိင်းယွမ်ၵႅင်း ဢွၼ်ၵူၺ်းၼႆ ၵူၼ်းပိုၼ်ႉတီႈ ႁိမ်းတႃႈႁိူၼ်းၵေႃႉၼိုင်ႈ ဢၼ်ႁၼ်တႂ်ႈတႃ လၢတ်ႈၼႄၼင်ႇ ၼႆၶႃႈ ။ ၵူၼ်းပႂ်ႉႁေႃႈႁိူဝ်းၼႆႉ မီးဝႆႉၸွမ်းၵၼ် 5 ၵေႃႉ ၊ မိူဝ်ႈဢဝ်ၵွင်ႈယိုဝ်းၵႂႃႇၼၼ်ႉ တိူဝ်ႉၺႃး ၵူဝ်ႇမဵဝ်း လုၼ်ႇ ၵူၺ်းထႅင်ႈဢၼ်ပႂ်ႉၸွမ်း ၵၼ်တႄႉ ဢမ်ႇတိူဝ်ႉၺႃး ၊ မိူဝ်ႈလဵဝ် တူဝ်တၢႆၵူၼ်းတႄႉ ယူႇတီႈ ၸုမ်းၽၢႆႇၸွႆႈထႅမ် ၶဝ်မႃးဢဝ်တူဝ်ၵႂႃႇသူင်ႇဝႆႉ တီႈႁူင်းယႃၼမ်ႉၶမ်းယဝ်ႉ ၼႆၶႃႈ ။ ဝၢႆးသေပၼ်ႁႃလွင်ႈပိုတ်းယိုဝ်းၵူၼ်းၵေႃႉၼႆႉ ၵိူတ်ႇၶိုၼ်ႈယဝ်ႉၵေႃႈ ၽၢႆႇၼိုင်ႈသိုၵ်းမၢၼ်ႈ ၵေႃႈဢဝ်ႁႅင်းသိုၵ်း ဢဵၼ်ႁႅင်း မွၵ်ႈႁိမ်း 200 ၽေႁဵတ်းသွင်ငႃးသိုၵ်းသေ ၶဝ်ႈၵူတ်ႇသွၵ်ႈ ၸွမ်းပိုၼ်ႉတီႈ ဢိူင်ႇ 19 ဝၢၼ်ႈ ၸေႈဝဵင်းၼမ်ႉၶမ်း ဝႆႉယူႇ သင်ၸိူဝ်ႉသိုၵ်းမၢၼ်ႈယဵပ်ႇၶဝ်ႈထိူၼ်ႇ လိုၵ်ႉၸိုင် သဵင်ၵွင်ႈတေၸၢင်ႈတႅၵ်ႇ ယွၼ်ႉႁိမ်းႁွမ်း ဢၼ်သိုၵ်းမၢၼ်ႈ ၵူတ်ႇလၢင်ႉယူႇၼႆႉ မီးသၢႆသိုၵ်းတူင်ႉၼိုင် SSPP/SSA တူင်ႉၼိုင်ယူႇသဝ်းဝႆႉယူႇ ၼႆၶႃႈ ။

['သုၼ်ႇလၢႆႈၵူၼ်း']

2021-07-02T09:07:28

https://ssppssa.org/2021/07/sspp-ssa-%e1%80%9c%e1%80%b0%e1%82%87%e1%80%90%e1%81%a2%e1%81%bc%e1%80%ba%e1%80%b8%e1%80%84%e1%80%ad%e1%80%af%e1%81%bc%e1%80%ba%e1%80%b8-%e1%80%90%e1%82%83%e1%82%87%e1%81%b5%e1%80%af%e1%80%99%e1%80%ba/

SSPP/SSA လူႇတၢၼ်းငိုၼ်း တႃႇၵုမ်းၶိုၼ်းဝတ်ႉဝႃးၵျွင်းမုၼ်ၸဝ်ႈ တီႈထုင်ႉ ပၢင်လူင်

ပႃႇတီႇမႂ်ႇသုင်ၸိုင်ႈတႆး တပ်ႉသိုၵ်းၸိုင်ႈတႆး လႆႈလူႇတၢၼ်းငိုၼ်း တႃႇတေၶိုၼ်းၵေႃႇၵုမ်း လုမ်းလႃး ဝတ်ႉၵျွင်း ဢၼ်လႆႈလူႉၵွႆၵႂႃႇ ယွၼ်ႉၸၢၵ်ႇမၢၵ်ႇၵွင်ႈ တိူဝ်ႉၺႃးၸိူဝ်းၼၼ်ႉ ။ မိူဝ်ႈဝႃးဝၼ်းထီႉ 01-07-2021 ၶၢဝ်းယၢမ်း 09 : 00 မူင်း ယူႇတီႈ ၸဝ်ႈႁၢၼ်တၢၼ်းဢွင်ႇ ဢိၵ်ႇတင်း ၵေႃႇမတီႇ ၸေႈတွၼ်ႈ မၢႆ – 8 လႆႈတၢင်တူဝ်ပႃႇတီႇမႂ်ႇသုင်ၸိုင်ႈတႆး တပ်ႉသိုၵ်းၸိုင်ႈတႆး SSPP/SSA လႆႈၵႂႃႇၸွႆႈထႅမ်ငိုၼ်း သၢင်ႉငိုၼ်း 150 သႅၼ်ပျႃး တီႈဝတ်ႉၵျွင်းပၢင်လူင်ပွၵ်းၸၢၼ်း ၸေႈဝဵင်းၼမ်ႉ တူႈ တႃႇတေၶိုၼ်းမႄး ၵေႃႇၵုမ်းလုမ်းလႃးၶိုၼ်း ၊ လိူဝ်ၼၼ်ႉ လႆႈလူႇတၢၼ်းတီႈဝတ်ႉ ၵျွင်းယေႇဢူဝ်း သၢင်ႉငိုၼ်း 150 သႅၼ်ပျူး တႃႇၶိုၼ်းမႄးၵုမ်းလုမ်းလႃး ႁူမ်ႈသၢင်ႉငိုၼ်း 300 သႅၼ်ပျူး ယူႇၶႃႈ ။ ဝတ်ႉၵျွင်းၸိူဝ်းၼႆႉ မိူဝ်ႈပၢင်တိုၵ်း ၸုမ်းဢူၺ်းလီပွတ်းႁွင်ႇ တင်း ၸုမ်းသိုၵ်း RCSS လႆႈပဵၼ်ပၢင် ပိုတ်းယိုဝ်းၵၼ်ၼၼ်ႉ လႆႈတိူဝ်ႉၺႃး ၸၢၵ်ႇမၢၵ်ႇ လူႉၵွႆၵႂႃႇၵမ်ႈၽွင်ႈသေ တႃႇတေၶိုၼ်း မႄးၵုမ်း လုမ်းလႃးၼၼ်ႉ ယူႇတီႈ ၽၢႆႇတပ်ႉ ၽၢႆႇဢုပ်ႉပိူင်ႇ လႆႈတၢင်တူဝ် မုၵ်ႉၸုမ်း SSPP/SSA ၵႂႃႇၸွႆႈထႅမ် လူႇတၢၼ်းၸွႆႈ ၼႆၶႃႈ ။ ၸွမ်းၼင်ႇပိုၼ်ႉတီႈ ၼႂ်းထုင်ႉၼမ်ႉတူႈၸိူဝ်းၼႆႉ လႆႈၺႃးတၢမ်ႇ ပၢင်တိုၵ်းၸုမ်းဢူၺ်းလီ ပွတ်းႁွင်ႇ တင်း ၸုမ်းသိုၵ်း RCSS ပဵၼ်ပၢင်တိုၵ်းၵၼ်သေ ၾႆးမႆႈႁိူၼ်းၵူၼ်းမိူင်း ထုင်ႉၼမ်ႉတူႈ လင်ႁိူၼ်း ၵူၼ်းမိူင်း 100 ပၢႆ ထုၵ်ႇၾႆးမႆႈၵႂႃႇသေ ယူႇတီႈ မုၵ်ႉၸုမ်း SSPP/SSA လႆႈၸွႆႈထႅမ် ငိုၼ်း 630 သႅၼ်ပျူး၊ ၼင်ႇႁိုဝ် တေၸၢင်ႈၶိုၼ်းပူၵ်းပွင်ၶိုၼ်းၵႂႃႇၼၼ်ႉ ၸွမ်းၼင်ႇပွင်ပဵၼ်လႆႈ ယူႇတီႈ ပႃႇတီႇမႂ်ႇသုင်ၸိုင်ႈ တႆး တပ်ႉသိုၵ်းၸိုင်ႈတႆး တေၶတ်းၸႂ်ၸွႆႈထႅမ်ပူၵ်းပွင်ပၼ်ၵူၼ်းမိူင်း ၵႂႃႇယူႇ ၼႆၶႃႈ ။

['ၵၢၼ်သႃႇသၼႃႇ']

2021-06-30T12:16:33

https://ssppssa.org/2021/06/%e1%81%b6%e1%81%a2%e1%80%9d%e1%80%ba%e1%82%87%e1%81%bd%e1%81%a2%e1%80%84%e1%80%ba%e1%80%b8%e1%80%9c%e1%80%ad%e1%80%af%e1%80%9d%e1%80%ba%e1%80%b8-%e1%81%b5%e1%80%b5%e1%80%95%e1%80%ba%e1%80%b8%e1%80%9e/

ၶၢဝ်ႇၽၢင်းလိုဝ်း ၵဵပ်းသိုၵ်းမႂ်ႇပႃးလုၵ်ႈဢွၼ်ႇ ဢႃႇယူႉ 9 ပီႊတီႈမူႇၸေႈ ဢမ်ႇၸႂ်ႈလွင်ႈတႄႉ

မီးၶၢဝ်ႇႁူင်းလိုဝ်း ၼိူဝ် Facebook Social Media ဝႃႈတီႈ ဝဵင်းမူႇၸေႈ ၼမ်ႉၶမ်း ၸိူဝ်းၼႆႉ မီးၸုမ်း ယိပ်းၵွင်ႈၵၢင်ႇ ၵဵပ်းသိုၵ်းမႂ်ႇ ၼၢင်းယိင်း လႄႈ လုၵ်ႈဢွၼ်ႇ ၸိူဝ်းၼၼ်ႉ ဢမ်ႇၸႂ်ႈၶၢဝ်ႇ မၢၼ်ႈမႅၼ်ႈ ။ ဝၢႆးသေ ၵူၼ်းမိူင်းၵမ်ႈၽွင်ႈ တီႈၼမ်ႉၶမ်း မီးလွင်ႈၼႄၵၢင်ၸႂ်ယဝ်ႉၵႂႃႇၼၼ်ႉ မီးၶၢဝ်ႇႁူင်လိုဝ်းဝႃႈ မီးၸုမ်းယိပ်းၵွင်ႈၵၢင်ႇ ဢမ်ႇႁူႉၸၵ်းၸုမ်း ၵဵပ်းယွၼ်းသိုၵ်းမႂ်ႇ ႁႃတီႉၺွပ်းၼႂ်းဝဵင်းမူႇၸေႈ ၊ တီႉၺွပ်း ၵႂႃႇပႃး လုၵ်ႈဢွၼ်ႇ ဢႃႇယူႉ 9 ၶူပ်ႇ လႄႈ ၼၢင်းယိင်းၸိူဝ်းၼႆႉ ၊ပေႃးဢမ်ႇၶႂ်ႈသႂ်ႇၵူၼ်း ၊ ဢမ်ႇၶႂ်ႈပၼ် သိုၵ်းၵူၼ်းၵေႃႈ ႁႂ်ႈသႂ်ႇပၼ်ငိုၼ်း ၼိုင်ႈၵေႃႉ 5 သႅၼ်ၸဵမ်ၸိူဝ်းၼႆႉ မီးၶၢဝ်ႇလိုဝ်းႁူင်လူင်ဝႆႉယူႇ ။ ၵဵဝ်ႇၵပ်းလူၺ်ႈ လွင်ႈၶၢဝ်ႇလိုဝ်းႁူင်ၵၼ် ၸိူဝ်းၼႆႉသေ ယူႇတီႈၽူႈမီးပုၼ်ႈၽွၼ်း ၽူႈၵဵဝ်ႇၶွင်ႈ ၼႂ်းၸုမ်း SSPP/SSA ၽူႈၸတ်းၵၢၼ်ၸေႈဝဵင်း ၸေႈတွၼ်ႈ တီႈတၢင်းထုင်ႉမၢဝ်း လႆႈပွႆႇၵူၼ်း ၸွပ်ႇထတ်းတူၺ်း လွင်ႈတၢင်းပိူင်ပဵၼ်ဢၼ်မၢၼ်ႇ သေ လႆႈႁူႉဝႃႈ ၵဵဝ်ႇလူၺ်ႈ ၶၢဝ်ႇငၢဝ်းဢၼ် လိုဝ်းႁူင်ယူႇၼႆႉ ဢမ်ႇၸႂ်ႈၶၢဝ်ႇမၢၼ်ႇမႅၼ်ႈ ၊ ဢမ်ႇမီး ၸုမ်းလႂ် ၵႂႃႇတီႉၺွပ်းဢဝ်ၵႂႃႇ ၊ ယူႇတီႈ ၽၢႆႇဢုပ်ႇပိူင်ႇ SSPP/SSA ၵေႃႈ ဢမ်ႇလႆႈပၼ်ၶေႃႈသင်ႇတီႉၺွပ်း လႄႈ ၵူၼ်းသိုၵ်းၽၢႆႇ SSPP/SSA ၵေႃႈ ဢမ်ႇလႆႈၵဵပ်းသိုၵ်းမႂ်ႇသေၵေႃႉ ၼႆၶႃႈ ။ ယွၼ်ႉၶၢဝ်ႇလိုဝ်းႁူင်းဝႃႈ ၸုမ်းယိပ်းၵွင်ႈၵၢင်ႇ ၵဵပ်းသိုၵ်းမႂ်ႇ ဢႃႇယူႉ 9 ၶူပ်ႇ တီႈမူႇၸေႈ ပႃးတင်း ၼၢင်းယိင်းၵေႃႈ တီႉၺွပ်းၵႂႃႇၸိူဝ်းၼႆႉ ပဵၼ်ၶၢဝ်ႇၽၢင်း ၶၢဝ်ႇလႅၼ် ဢမ်ႇမီးတီႈယိပ်းတီႈၵမ် ဢမ်ႇမီး လၵ်းထၢၼ်ႇသၢၵ်ႈသေႇ ဢၼ်ပဵၼ်တႄႉ လႄႈ ၶၢဝ်ႇငၢဝ်းၼႆႉ ၵူၺ်းၽၢၼ်ႇသၢင်ႈႁႂ်ႈၵူၼ်းမိူင်းတူၵ်းၸႂ် ၊ ၵူၼ်းၵေႃႉဢၼ် တင်ႈၸႂ်ႈ ၶႂ်ႈႁႂ်ႈၵူၼ်းမိူင်း ဢမ်ႇႁၼ်လီၼိူဝ်ၸုမ်းသေၸုမ်း လႄႈ ၸင်ႇလႆႈပၼ်ၶၢဝ်ႇ ပွႆႇၶၢဝ်ႇၽၢင်းလွၵ်ႈငိူတ်ႈၵူၼ်းမိူင်း ႁႂ်ႈၵူၼ်းမိူင်း ၵူဝ်ႁေၵူၺ်း ၊ ဢၼ်ပိူင်ပဵၼ်တႄႉမီးတႄႉ ဢမ်ႇပႆႇမီး ၸုမ်းလႂ် ၵဵပ်းႁွင်ႉၵႂႃႇ ၸွမ်းၼင်ႇ ၶၢဝ်ႇႁူင်လိုဝ်း ၵၼ်ဝႆႉယူႇၸိူဝ်းၼၼ်ႉ ဝႃႈၼႆၶႃႈ။

['ၶၢဝ်ႇတွပ်ႇၵေႈ']

2021-06-29T13:11:49

https://ssppssa.org/2021/06/%e1%80%84%e1%80%9d%e1%80%ba%e1%82%88%e1%80%84%e1%80%af%e1%81%bc%e1%80%ba%e1%80%b8-sspp-ssa-%e1%80%a2%e1%80%bd%e1%81%b5%e1%80%ba%e1%82%87%e1%80%9c%e1%80%ad%e1%81%b5%e1%80%ba%e1%82%88%e1%80%95%e1%81%bc/

ငဝ်ႈငုၼ်း SSPP/SSA ဢွၵ်ႇလိၵ်ႈပၼ်ၾၢင်ႉ ထိုင် ၵူၼ်းမိူင်း ၵဵဝ်ႇလူၺ်ႈတၢင်းပဵၼ်ၶူဝ်ႊဝိသ်ႉ 19 ထႅင်ႈ

ႁွင်ႈၵၢၼ် ၵေႃႇမတီႇၵႅတ်ႇၶႄ တၢင်းပဵၼ်ၶူဝ်းဝိသ်ႉ 19 ငဝ်ႈငုၼ်း ပႃႇတီႇမႂ်ႇသုင်ၸိုင်ႈတႆး တပ်ႉသိုၵ်းၸိုင်ႈတႆး ဢွၵ်ႇလိၵ်ႈပၼ်ၾၢင်ႉထိုင်ၵူၼ်းမိူင်း ၼင်ႇႁိုဝ်တေၵၢင်းယၢၼ်လႆႈ တၢင်းပဵၼ် ၶူဝ်ႊဝိသ်ႉ ဢၼ်ပဵၼ်မႃးထႅင်ႈၸုပ်ႈၼႆႉ ႁႂ်ႈဢွၼ်ၵၼ်မေႃယူႇမူတ်းသႂ် ပေႃးဢွၵ်ႇတၢင်းၼွၵ်ႈၵေႃႈ ႁႂ်ႈတူမ်းသူပ်း သႂ်ႇ Mark ၵူႈၵေႃႉ ။ လိူဝ်သေၼၼ်ႉ ပၼ်ၾၢင်ႉပႃးလွင်ႈၶႅၵ်ႇတၢင်ႇတီႈ ၵူၼ်းၶဝ်ႈၵူၼ်းဢွၵ်ႇ ၼႂ်းႁိူၼ်းၽႂ်မၼ်း ၊ၵႂႃႇပၼ်သဵၼ်ႈမၢႆတီႈၽူႈမီးပုၼ်ႈၽွၼ်း ၽူႈၵဵဝ်ႇၶွင်ႈ ။

['ပၢႆးယူႇလီ']

2021-06-29T11:18:52

https://ssppssa.org/2021/06/%e1%80%95%e1%80%ad%e1%80%af%e1%81%bc%e1%80%ba%e1%81%bd%e1%81%a2%e1%80%9d%e1%80%ba%e1%82%87-page-%e1%80%a2%e1%81%bc%e1%80%ba%e1%80%90%e1%80%b0%e1%82%89%e1%80%9a%e1%82%83%e1%82%89%e1%81%b8%e1%80%ad/

ပိုၼ်ၽၢဝ်ႇ Page ဢၼ်ပွမ်ယႃႉၸိုဝ်ႈသဵင် SSPP/SSA

မိူဝ်ႈလဵဝ် လႆႈႁၼ် Page ပွမ် ဢၼ်ၸႂ်ႉမိူၼ်ၸိုဝ်ႈ SSPP Info သေတၢင်ႇၶၢဝ်ႇငၢဝ်းဢမ်ႇမၢၼ်ႇမႅၼ်ႈၸိုဝ်ႈၸႂ်ႈ တၢင်ႇၶၢဝ်ႇသႄႉသွမ်း ၸုမ်းၼိုင်ႈၵေႃႉၼိုင်ႈ လႆႈထၢင်ႇၽိတ်းၵၼ် မီးလွင်ႈၸဵပ်းၸႂ်ၵၼ်ဝႆႉယူႇ ၊ Page ၸိူဝ်းၼၼ်ႉ ၵူၼ်းဢၼ် Followe မၼ်းတေ မီးမွၵ်ႈ ၼိုင်ႈႁဵင်ပၢႆ ။ ၸွမ်းၼင်ႇ Page SSPP Info ဢၼ်ပဵၼ်တၢင်းၵၢၼ်ၼႆႉ တေမီးဝႆႉ ၵူၼ်း Followe မၼ်း 6 မိုၼ်ႇပၢႆဝႆႉယူႇၶႃႈ ။ လိူဝ်သေၼၼ်ႉ တေမီးပႃး ၸိုဝ်ႈၶွင် Website http://ssppssa.org လိင်ႉၸွမ်းဝႆႉယူႇ၊ Page SSPP Info ဢၼ်ၼႆႉ ပဵၼ်ၶဝ်ႈတၢင်းၵၢၼ် ၵဵဝ်ႇၵပ်းလူၺ်ႈ လွင်ႈပိုၼ်ၽၢဝ်ႇၶၢဝ်ႇငၢဝ်း ဢၼ်လုၵ်ႉ တီႈ SSPP/SSA ပိုၼ်ဢွၵ်ႇမႃးယူႇၶႃႈ ၊ ပေႃးဢမ်ႇၸႂ်ႈ ၸိုဝ်ႈ Page ဢၼ်ၼႆႉသေ ၵႆႉလႄႇ တၢင်ႇယႃႉသူၼ်းၵဝ်းယူႇတႃႇသေႇၼၼ်ႉ ဢမ်ႇၸႂ်ႈၶွင် SSPP/SSA ႁဝ်းၶႃႈလႄႈ ပဵၼ် Page ပွမ်ၵူၼ်းၵဝ်းၵူၺ်းၼႆႉ ၸင်ႇလႆႈပွင်ႇလႅင်းပၼ် ပီႈၼွင်ႉႁဝ်းၶဝ်မႃးယူႇဢေႃႈ ။ Page SSPP Info ဢၼ်ၸႂ်ႉပဵၼ်တၢင်းၵၢၼ် ပဵၼ်Page ဢၼ်တႄႉ Page SSPP Info ဢၼ်ပွမ် Page SSPP Info ဢၼ်ပွမ်

['ၶၢဝ်ႇၵူႈလွင်ႈလွင်ႈ']

2021-06-28T21:02:02

https://ssppssa.org/2021/06/%e1%81%b6%e1%80%b1%e1%82%83%e1%82%88%e1%80%95%e1%80%ad%e1%80%af%e1%81%bc%e1%80%ba%e1%81%bd%e1%81%a2%e1%80%9d%e1%80%ba%e1%82%87-%e1%80%9e%e1%81%a2%e1%81%bc%e1%80%ba%e1%81%b6%e1%80%90%e1%80%ba%e1%80%b8/

ၶေႃႈပိုၼ်ၽၢဝ်ႇ သၢၼ်ၶတ်း လွင်ႈမၢၵ်ႇတႅၵ်ႇ ၼႂ်းဝဵင်းၼမ်ႉၶမ်း

ၵဵဝ်ႇလူၺ်ႈ လွင်ႈမၢၵ်ႇတႅၵ်ႇတီႈၼႂ်း ၸေႈဝဵင်းၼမ်ႉၶမ်း မိူဝ်ႈၽွင်းၵူၼ်းမိူင်း ၼႄၵၢင်ၸႂ်ၼၼ်ႉ ယူႇတီႈ ပႃႇတီႇမႂ်ႇသုင်ၸိုင်ႈတႆး/တပ်ႉသိုၵ်းၸိုင်ႈတႆး ဢွၵ်ႇလိၵ်ႈသၢၼ်ၶတ်း။

['ေၶႃႈပိုၼ်ၽၢဝ်ႇ']

2021-06-28T11:48:03

https://ssppssa.org/2021/06/%e1%81%bd%e1%80%b0%e1%82%88%e1%81%b8%e1%80%bd%e1%82%86%e1%82%88%e1%81%b5%e1%81%a2%e1%81%bc%e1%80%ba-%e1%81%bc%e1%82%82%e1%80%ba%e1%80%b8-sspp-ssa-%e1%80%91%e1%80%af%e1%81%b5%e1%80%ba%e1%82%87%e1%81%ba/

ၽူႈၸွႆႈၵၢၼ် ၼႂ်း SSPP/SSA ထုၵ်ႇၺႃးယိုဝ်းတၢႆ တီႈၼမ်ႉၶမ်းထႅင်ႈၵေႃႉၼိုင်ႈ

ၽူႈၸွႆႈၵၢၼ် ၼႂ်း SSPP/SSA ထႅင်ႈၵေႃႉၼိုင်ႈ ထုၵ်ႇၺႃးယိုဝ်း တီႈၼႃႈႁိူၼ်းတီႈဝဵင်းၼမ်ႉၶမ်း ၸိုင်ႈတႆး ပွတ်းႁွင်ႇ ။ – ႁၢင်ႈၸၢႆးၸၢႆးၵျၢၼ်ႇ ၵေႃႉဢၼ်ထုၵ်ႇယိုဝ်း မိူဝ်ႈဝၼ်းထီႉ 26 လိူၼ်ၵျူၼ်ႇ ပီႊ 2021 ယၢမ်းတၢမ်းၶမ်ႈ မွၵ်ႈ 7:30 ၶိုင်ႈ မီးၵူၼ်းသွင်ၵေႃႉ ၶီႇလူတ်ႉၶိူင်ႈမႃး ထၢမ်ႁႃ ၸၢႆးၵျၢၼ်ႇ တီႈႁိူၼ်း မၼ်းၸၢႆးသေ ယွၼ်ႉၸၢႆးၵျၢၼ်ႇ ဢမ်ႇယူႇႁိူၼ်း လႄႈ ဢွၵ်ႇၵႂႃႇပႂ်ႉၼႃႈႁိူၼ်းဝႆႉယူႇ ၊ ၽွင်းမိူဝ်ႈၸၢႆးၵျၢၼ်ႇ ပွၵ်ႈၶိုၼ်းႁိူၼ်းၼၼ်ႉယဝ်ႉ ထုၵ်ႇၺႃး ၵူၼ်းသွင်ၵေႃႉဢဝ်ၵွင်ႈပွတ်းယိုဝ်းသႂ်ႇတီႈႁူဝ် ၊ တီႈပုမ်ႇမၼ်းၸၢႆးသေ မၼ်းၸၢႆးလႆႈလူမ်ႉ ၵႂႃႇတီႈၼၼ်ႈၵမ်းလဵဝ်သေ ၸိူဝ်းပဵၼ်ပီႈၼွင်ႉ လႆႈဢွၼ်ၵၼ်ဢွၵ်ႇမႃးတူၺ်း ႁၼ်ၸၢႆးၵျၢၼ်ႇ ထုၵ်ႇၺႃးယိုဝ်း လႄႈ လႆႈဢဝ်သူင်ႇႁူင်း ယႃ ဝဵင်းၼမ်ႉၶမ်းယဝ်ႉ လႆႈလူႉသဵင်ႈၵႂႃႇ တီႈႁူင်းယႃ ၼမ်ႉၶမ်း ။ ၸၢႆးၵျၢၼ်ႇ ၵေႃႉထုၵ်ႇယိုဝ်းတၢႆၼႆႉ ဢႃႇယူႇလႆႈ 32 ပီႊ တႄႇၼႃႈႁိူၼ်းၸွမ်း ၼၢင်းဢေးၸၢမ် မီးလုၵ်ႈသၢဝ်ႁူမ်ႈၵၼ် 3 ၵေႃႉ ဢႃႇယူႉ 6 ၶူပ်ႇ ၽႃၽႄ 2 ၵေႃႉ၊ ၵေႃႉလဵၵ်ႉသုတ်း မီး 2 လိူၼ် ၊ ယူႇဝၢၼ်ႈ ႁွင်းလွႆ ဢိူင်ႇၼွင်လွင်း ၸေႈဝဵင်းၼမ်ႉၶမ်း ။ ၸၢႆးၵျၢၼ်ႇၼႆႉ ၶဝ်ႈႁၢပ်ႇထၢမ်းၵၢၼ် ၸွႆႈတပ်ႉသိုၵ်းၸိုင်ႈတႆး SSPP/SSA မႃးမိူဝ်ႈပီႊ 2015 ပီႊ 2018 ၵိုတ်းပေႃးလိုဝ်ႈယူႇတီႈႁိူၼ်း သေ ယၢမ်းလဵဝ်ထုၵ်ႇၺႃးယိုဝ်းလူႉတၢႆ ။ ၽူႈၸွႆႈၵၢၼ် ၼႂ်းၸုမ်း SSPP/SSA ၼႆႉထုၵ်ႇၺႃးလၵ်ႉယိုဝ်းတၢႆမႃးလၢႆလၢႆၵေႃႉ ၊ မိူဝ်ႈဝၼ်းထီႉ 26 လိူၼ်ၵျူၼ်ႇ ပီႊ 2021 ၵူၺ်းၼင်ႇၵဝ်ႇ ယၢမ်း မွၵ်ႈ 07:30 ၶိုင်ႈ မိူၼ်ၵၼ် ၸၢႆးယူင်ႇ ၵေႃႉဢၼ် ယၢမ်ႈ ပဵၼ်ၽူႈၸွႆႈၵၢၼ် SSPP/SSA ၵဝ်ႇၵိုတ်းလိုဝ်းပေႃးၼၼ်ႉၵေႃႈ ထုၵ်ႇၵူၼ်းသွင်ၵေႃႉ ၶီႇလူတ်ႉၶိူင်ႈ မႃးယိုဝ်းတၢႆပႅတ်ႈ တီႈႁိမ်း ၵၢတ်ႇၼွင်ပိင် မိူၼ်ၵၼ်ၼႆ ။

['သုၼ်ႇလၢႆႈၵူၼ်း']

2021-06-27T18:07:53

https://ssppssa.org/2021/06/%e1%80%95%e1%82%83%e1%82%87%e1%80%90%e1%80%ae%e1%82%87%e1%80%99%e1%82%82%e1%80%ba%e1%82%87%e1%80%9e%e1%80%af%e1%80%84%e1%80%ba%e1%81%b8%e1%80%ad%e1%80%af%e1%80%84%e1%80%ba%e1%82%88%e1%80%90-46/

ပႃႇတီႇမႂ်ႇသုင်ၸိုင်ႈတႆးတပ်ႉသိုၵ်းၸိုင်ႈတႆး ၸွႆႈထႅမ်ၵူၼ်းမိူင်း ဝၢၼ်ႈပၢင်ႇၶႃး ၸေႈဝဵင်းသီႇပေႃႉ

ယူႇတီႈတပ်ႉငဝ်ႈသိုၵ်း (798 ) တၢင်တူဝ်ငဝ်ႈငုၼ်း ပႃႇတီႇမႂ်ႇသုင်ၸိုင်ႈတႆးတပ်ႉသိုၵ်းၸိုင်ႈတႆး(SSPP/SSA)သေ လႆႈ လူင်းႁူပ်ႉထူပ်းၸွႆႈထႅမ် ၵူၼ်းမိူင်းၸိူဝ်းထူပ်းၽေး ဝၢၼ်ႈပၢင်ႇၶႃး ၸေႈဝဵင်းသီႇပေႃႉ ၸိုင်ႈတႆးပွတ်းႁွင်ႇ။ မိူဝ်ႈဝၼ်းထီႉ 26-06-2021 ၼၼ်ႉ ယူႇတီႈတပ်ႉငဝ်ႈသိုၵ်း (798) ဢွၼ်ႁူဝ်သေ လူင်းႁူပ်ႉထူပ်းပေႃႈမႄႈၵူၼ်းမိူင်း ဝၢၼ်ႈပၢင်ႇၶႃး ၸိူဝ်းဢၼ်ထုၵ်ႇၺႃးၸုမ်းသိုၵ်း RCSS သွၵ်ႈတဝ်ယႃႉလႅဝ် ၶူဝ်းႁိူၼ်း မိူဝ်ႈၽွင်းတိုၵ်ႉပၢႆႈၽေးပၢင် တိုၵ်းၼၼ်ႉၼႆလႄႈ ယူႇတီႈပႃႇတီႇမႂ်ႇသုင်ၸိုင်ႈတႆးတပ်ႉသိုၵ်းၸိုင်ႈတႆး(SSPP/SSA) ၸွင်ႇလႆႈၸွႆႈထႅမ်ပၼ် ၽႃႈႁူမ်ႇ ၶူဝ်းၼွၼ်း မေႃႈၶဝ်ႈဝၢၼ်ႇၽၵ်း တႃႇမုင်ႉႁေႃႁိူၼ်း 35 လၢင်ႁိူၼ်း ယူႇယဝ်ႉ။

['ၶၢဝ်ႇ', 'ၵၢၼ်ၸွႆႈထႅမ်ပေႃႈမႄႈၵူၼ်းမိူင်း']

2021-06-06T08:12:46

https://ssppssa.org/2021/06/%e1%80%9e%e1%80%ad%e1%80%af%e1%80%9d%e1%80%ba%e1%82%87%e1%81%b6%e1%81%a2%e1%80%9d%e1%80%ba%e1%82%87%e1%80%90%e1%82%86%e1%80%b8%e1%80%9c%e1%80%bd%e1%80%90%e1%80%ba%e1%82%88%e1%80%9c%e1%82%85%e1%80%9d/

သိုဝ်ႇၶၢဝ်ႇတႆးလွတ်ႈလႅဝ်း မၢပ်ႇၼႄး သိုၵ်းမၢၼ်ႈၸွႆႈထႅမ် SSPP ယိုဝ်းလွႆႁူၼ်း

ယူႇတီႈ webside Taifreedom.com လႆႈဢွၵ်ႇၶၢဝ်ႇဢမ်ႇၸိုဝ်ႈၸႂ်ႈမၢၼ်ႇမႅၼ်ႈသေ မၢပ်ႇၼႄးဝႃႈ သိုၵ်းမၢၼ်ႈ ဢဝ်ႁႅင်းသိုၵ်း ယိုဝ်းၸွႆႈထႅမ် တပ်ႉပႃႇတီႇမႂ်ႇသုင်ၸိုင်ႈတႆး တပ်ႉသိုၵ်းၸိုင်ႈတႆး တီႈလွႆႁူၼ်း ၽွင်းသွင်ၽၢႆႇယိုဝ်းၵၼ်ယူႇၼၼ်ႉ ဢမ်ႇမၢၼ်ႇမႅၼ်ႈၸိုဝ်ႈၸႂ်ႈ ။ မိူဝ်ႈဝၼ်းထီႉ 05-လိူၼ်ၵျူၼ်ႇ- 2021 ယူႇတီႈႁွင်ႈၵၢၼ်ၶၢဝ်ႇ တႆးလွတ်ႈလႅဝ်း Webside Taifreedom.com တႅမ်ႈဢွၵ်ႇၵႂႃႇဝႃႈ တပ်ႉသိုၵ်းမၢၼ်ႈ ပိုတ်ႇၼႃႈသိုၵ်း ႁူမ်ႈၸွမ်း SSPP/SSA ပိုတ်းယိုဝ်း သိုၵ်း RCSS တီႈသၼ်လွႆႁူၼ်း ၼႂ်းၸေႈဝဵင်းၵေးသီးၼၼ်ႉ ဢမ်ႇမၢၼ်ႇမႅၼ်ႈ ၸိုဝ်ႈၸႂ်ႈလႄႈ ပဵၼ်ၶၢဝ်ႇပွမ် တင်ႈၸႂ်ႈမၢပ်ႇၼႄး ၸိုဝ်ႈသဵင် SSPP/SSA ႁႂ်ႈၸိုဝ်ႈလူႉၵူၺ်း ဢမ်ႇၸႂ်ႈၶၢဝ်ႇ မၢၼ်ႇမႅၼ်ႈတႄႉလႄႈ ယူႇတီႈ တပ်ႉသိုၵ်းၸိုင်ႈတႆး SSPP/SSA ၵေႃႈ ဢမ်ႇလႆႈ ႁူမ်ႈပွင်း တပ်ႉသိုၵ်းမၢၼ်ႈ ၸုမ်းလႂ်သေ ပိုတ်းယိုဝ်း သိုၵ်းRCSS တီႈသၼ်လွႆႁူၼ်း ။ ၼႃႈတီႈသၼ်လွႆႁူၼ်း လႄႈ ႁိမ်းႁွမ်းသၼ်လွႆႁူၼ်းၼႆႉ ဢိင်ၼိူဝ် ပေႃႈမႄႈၵူၼ်းမိူင်း ၼႂ်းဢိူင်ႇ မိူင်းၼၢင်း ၊ ဢိူင်ႇၼွင်သွမ်း ၊ ဢိူင်ႇႁူဝ်ပုင်ႇ ၊ ဢိူင်ႇမိူင်းၵၢဝ် ၊ တုၵ်းယွၼ်းထိုင်ႈ တီႈငဝ်ႈငုၼ်း SSPP/SSA ဝႃႈႁႂ်ႈလႆႈၶိုၼ်းယူႇႁူမ်းၸွမ်း ၽၢႆႇတႂ်ႈလွင်ႈဢုပ်ႉပိူင်ႇၶွင် ပႃႇတီႇ မႂ်ႇသုင်ၸိုင်ႈတႆး တပ်ႉသိုၵ်းၸိုင်ႈတႆး မိူၼ်ၼင်ႇပၵ်းၵဝ်ႇပိူင်ၵဝ်ႇ မိူၼ်မိူဝ်ႈပူၼ်ႉမႃး ၸိူဝ်းၼၼ်ႉၵူၺ်းၼႆလႄႈ ယူႇတီႈ ၽၢႆႇတပ်ႉသိုၵ်း SSPP/SSA ၵေႃႈၸင်ႇလႆႈဢဝ်ႁႅင်းသိုၵ်း ၽိုတ်ႉဢီးဢွၵ်ႇ သၢႆသိုၵ်း RCSS မွၵ်ႈၼၼ်ႉၵူၺ်း ၊ ဢၼ်ဢဝ်ႁႅင်းသိုၵ်းသေ ၽိုတ်ႉဢီး သၢႆသိုၵ်း RCSS သုတ်ႉႁူၼ်ဢွၵ်ႇ ၼႆႉၵေႃႈ ဢမ်ႇလႆႈႁူမ်ႈၸွမ်းၸုမ်းလႂ်ၵေႃႉလႂ် တိုၼ်းပဵၼ်ၸုမ်း ၵေႃႉသိုၵ်းၵေႃႉႁၢၼ် ပႃႇတီႇမႂ်ႇသုင်ၸိုင်ႈတႆး တပ်ႉသိုၵ်းၸိုင်ႈတႆး ဢၼ်လဵဝ်ၸုမ်းလဵဝ်ၵူၺ်း ။ ၵဵဝ်ႇလူၺ်ႈ လွင်ႈၶၢဝ်ႇတႆးလွတ်ႈ webside Taifreedom ႁွင်ႈၵၢၼ်ပိုၼ်ၽၢဝ်ႇ ၶွင်တပ်ႉသိုၵ်း ၶွင်ႇသီႇ ဢဝ်ၶိုၼ်းၸိုင်ႈတႆး ပိုၼ်ၽၢဝ်ႇဢွၵ်ႇၵႂႃႇၸိူဝ်းၼၼ်ႉ ပဵၼ်ၶၢဝ်ႇတင်ႈၸႂ်ၸႃႉၵဝ်းမၢပ်ႇၼႄးၸိုဝ်ႈ သဵင် SSPP/SSA လူႉၼဝ်ႈလၢႆလၢႆလူၺ်ႈ ဢမ်ႇႁူႉၶေႃႈမုၼ်းမၢၼ်ႇမႅၼ်ႈတႅတ်ႈတေႃး ဢမ်ႇၸႂ်ႈ ၶေႃႈမုၼ်းမၢၼ်ႇမႅၼ်ႈ ၸွမ်းၼင်ႇပိူင်ပဵၼ်တႄႉမီးတႄႉသေ မၢပ်ႇၽၢမ်း လႃႈလီတႅမ်ႈဢွၵ်ႇ ႁင်းၵူၺ်း လူၺ်ႈဢမ်ႇၸႂ်ႈ ၶေႃႈမုၼ်း မၢၼ်ႇမႅၼ်ႈတႄႉတႄႉ ။ ၵၢၼ်ၶၢဝ်ႇၼႆႉ သင်တေတႅမ်ႈဢွၵ်ႇၶၢဝ်ႇၼိုင်ႈႁူဝ်ၸိုင် ႁႂ်ႈမီးၶေႃႈမုၼ်းဢၼ်မၢၼ်ႇ မႅၼ်ႈၸိုဝ်ႈၸႂ်ႈ လႄႈ ယႃႇႁႂ်ႈပဵၼ်ၶၢဝ်ႇပွမ် ၶၢဝ်ႇၽၢင်း ဢၼ်တင်ႈၸႂ် မၢပ်ႇၼႄး လူၺ်ႈလၢႆး ဢမ်ႇၸိုဝ်ႈဢမ်ႇၸႂ်ႈ ဢမ်ႇမၢၼ်ႇမႅၼ်ႈၼႆႉ ဢထမ်ႇမ တဵၵ်းလၢမ်းလိမ်းတႅမ်ႈၽၢၼ်ႇသၢင်ႈႁႂ်ႈပဵၼ်ၶၢဝ်ႇၵူၺ်းၼႆႉ ဢမ်ႇထုၵ်ႇလီပဵၼ် ။

['ၶၢဝ်ႇ', 'ၵၢၼ်သိုၵ်း']

2021-04-10T11:05:24

https://ssppssa.org/2021/04/%e1%80%9e%e1%81%a2%e1%82%86%e1%80%9e%e1%80%ad%e1%80%af%e1%81%b5%e1%80%ba%e1%80%b8-rcss-%e1%80%a2%e1%80%91%e1%80%99%e1%80%ba%e1%82%87%e1%80%99%e1%82%83%e1%82%89-%e1%80%90%e1%80%ae%e1%82%89%e1%81%ba/

သၢႆသိုၵ်း RCSS ဢထမ်ႇမႃႉ တီႉၺွပ်း ၵူၼ်းၸၢႆးၵူႈၵေႃႉ ၶိုၼ်ႈသွၵ်ႈၵူႈႁိူၼ်း ၼႂ်းဢိူင်ႇမိူင်းလင်း

သၢႆသိုၵ်း RCSS ဢထမ်ႇမႃႉ ၶဝ်ႈတီႉၺွပ်း ၵူၼ်းမိူင်း ၵူၼ်းၸၢႆးၵူႈႁိူၼ်း ၼႂ်းဢိူင်ႇမိူင်းလင်း ၸေႈဝဵင်းသီႇပေႃႉ လူၺ်ႈဢမ်ႇပွင်ႇၶၢဝ်ႇသင်တီႈၵူၼ်းမိူင်းႁူႉၸွမ်း သေ တီႉၺွပ်းႁွင်ႉၸူႉၵၼ် ၶိုၼ်ႈသွၵ်ႈၵူႈႁိူၼ်းဝႆႉတေႃႇထိုင်ယၢမ်းလဵဝ်။ မိူဝ်ႈၼႆႉ ဝၼ်းထီႉ-10 / လိူၼ်ဢေႇပိူဝ်ႊ -2021 ၶၢဝ်းယၢမ်း ၵၢင်ၼႂ် မွၵ်ႈ 5:00 မူင်းပၢႆၼၼ်ႉ သၢႆသိုၵ်း RCSS လုၵ်ႉတၢင်း ၼွင်ဢၢင်ႇ ၊ သႅၼ်ပၢႆး ႁႅင်းသိုၵ်း ႁိမ်းမွၵ်ႈ 200 ၵေႃႉ ၶီႇၵႃး ၶဝ်ႈမႃး ၼႂ်းဢိူင်ႇမိူင်းလင်း သေ မႃးၽႅၼ်ႉႁႅင်းၵူၼ်းယဝ်ႉ ၶဝ်ႈသွၵ်ႈၵူႈႁိူၼ်း ၽွင်းၼႃႈမိူင်းၸမ်လႅင်း ပေႃးႁၼ်ၵူၼ်းၸၢႆး တီႉၺွပ်းၵႂႃႇၵူႈၵေႃႉ ၵူႈႁိူၼ်းသေ ႁွင်ႉၸူႉတုမ်ၵၼ် တီႈ ဝၢင်း ၸဝ်ႈမိူင်း ဝၢၼ်ႈၶူၵ်ႉၼမ်ႉ ဢိူင်ႇမိူင်းလင်း သေ ၸႂ်ႉၵူၼ်းသိုၵ်းၶိုၼ်ႈသွၵ်ႈ တူၺ်းၵူႈႁိူၼ်း ပေႃးမီး ၶူဝ်းသိုၵ်း ၵွင်ႈၵၢင်ႇ ၊ ၸၢၵ်ႈလၢတ်ႈ ၸိုင် တေၽဝ်ႁိူၼ်းပႅတ်ႈ ၼႆ လွၵ်ႈငိူတ်ႈလၢတ်ႈတီႈၵူၼ်းမိူင်းၸိူင်ႉၼင်ႇ ၼႆ ၊ တေႃႇထိုင်ယၢမ်းလဵဝ် ယူႇတီႈၵူၼ်းဝၢၼ်ႈ ၵူၼ်းမိူင်း တိုၵ်ႉယွၼ်းတွင်းပၢၼ်ႇ ဝႆႉယူႇ။ ယူႇတီႈၽူႈမီးပုၼ်ႈၽွၼ်း ၽၢႆႇ SSPP/SSA ၵပ်းသိုပ်ႇထၢမ်တီႈၵူၼ်းမိူင်း ၼႂ်းဢိူင်ႇမိူင်းလင်း သေ ၵူၼ်းမိူင်း လၢတ်ႈၼႄဝႃႈ – သၢႆသိုၵ်း RCSS လုၵ်ႉတၢင်း ဝၢၼ်ႈၼွင်ဢၢင်ႇ ၊ ဝၢၼ်ႈသႅၼ်ပၢႆး တင်းၼႆႉ ၶဝ်ႈမႃးသေ ၵမ်ႈၽွင်ႈၶီႇၵႃး ၽွင်းၵၢင်ၼႂ်ၸဵမ်ၸဝ်ႉမိူင်းပႆႇလႅင်း ဢမ်ႇလၢတ်ႈသင် ဢမ်ႇပွင်ႇၶၢဝ်ႇဝႆႉ ပၼ်သင် တီႈၽူႈယႂ်ႇၵူၼ်းလူင်ဝၢၼ်ႈ ၶဝ်ႈႁွင်ႉဢဝ်ၵူၼ်းၸၢႆးၵူႈႁိူၼ်း ၵႂႃႇၸူႉၵၼ်တီႈၸဝ်ႈမိူင်း ဝၢၼ်ႈၶူၵ်းၼမ်ႉ ယဝ်ႉ ၶိုၼ်ႈသွၵ်ႈၵူႈႁိူၼ်း ဢိင်ဢၢင်ႈဝႃႈ ၶဝ်သွၵ်ႈ တဝ်ၸွင်ႇၵူၼ်းမိူင်း မီးၵွင်ႈ လႄႈ ၸၢၵ်ႈလၢတ်ႈ ဝႃႈၼႆ ပေႃးမီးၸိုင် ႁိူၼ်းၽႂ်သေဢမ်ႇဝႃႈ တိုၼ်းတေၽဝ်ပႅတ်ႈမူတ်း ပႃးၸဵမ်ႁိူၼ်းသိုၵ်းၵူၼ်းမိူင်းၵေႃႈလီ ၼႆ လၢတ်ႈတီႈၵူၼ်းဝၢၼ်ႈ ၸိူင်ႉၼင်ႇၼႆ။ ယၢမ်းလဵဝ် သၢႆသိုၵ်း RCSS ၵမ်ႈၽွင်ႈ တိုၵ်ႉမီးဝႆႉယူႇ ၼႂ်း ပွၵ်ႉဝၢၼ်ႈၵၢတ်ႇ ၊ ပွၵ်ႉဝၢၼ်ႈႁွင်ႇ ၵမ်ႈၽွင်ႈသေ တႃႇသၢႆၼိုင်ႈ ၵႂႃႇဢိုတ်းတၢင်းဝႆႉ တီႈႁိမ်းဝၢၼ်ႈ ၼမ်ႉပႅၼ်ႈ သဵၼ်ႈတၢင်းဢၼ် လုၵ်ႉတၢင်း ၵုင်းသႃႇၶဝ်ႈမႃးၸုမ်းၼိုင်ႈ သဵၼ်ႈတၢင်း လုၵ်ႉၼွင်ဢၢင်ႇမႃး ၸုမ်းၼိုင်ႈ ၵမ်ႈၽွင်ႈ ဢဝ်တီႈယူႇဝႆႉ တီႈလွႆၵွင်းမူး ၽၢႆႇၸၢၼ်းဝၢၼ်ႈၶူၵ်ႉၼမ်ႉ ၊ တေႃႇပေႃးထိုင်သၼ်လွႆႁူဝ်ၼမ်ႉ မိူင်းလင်း ၸိူဝ်းၼႆႉ သၢႆသိုၵ်း RCSS တိုၵ်ႉဢဝ်တီႈယူႇ ဝႆႉယူႇ တေႃႇထိုင်ယၢမ်းလဵဝ် ပႆႇၼုၵ်ႈထွႆ ၸိူင်ႉႁိုဝ်ၼႆ ။ ၸိူဝ်းထုင်ႉဢိူင်ႇမိူင်းလင်းၸိူဝ်းၼႆႉ ပဵၼ်ၼႃႈတီႈၵုမ်းၵမ် SSPP/SSA ပေႃးဢဝ်ၽၢႆႇၼႃႈတီႈ SSPP/SSA ဝႃႈၸိုင် ပဵၼ်ၼႂ်းၸေႈဝဵင်း 25 သေ သၢႆသိုၵ်း RCSS ဢမ်ႇတွၼ်ႉယၢမ်ႈႁွတ်ႈထိုင်မႃး သေပွၵ်ႈ ဝၢႆးသေ သၢႆသိုၵ်းတပ်ႉတူင်ႉၼိုင် SSPP/ SSA တူင်ႉၼိုင်ထွႆဢွၵ်ႇ လႆႈသၢမ်ဝၼ်းယဝ်ႉ ပွၵ်ႈၼႆႉ ပဵၼ်ပွၵ်ႈဢွၼ်တၢင်းသုတ်း ဢၼ် RCSS မႃးႁွတ်ႈထိုင်သေ တီႉၺွပ်းၵူၼ်းဝၢၼ်ႈၼႆႉ ၵေႃႈ ပဵၼ်ပွၵ်ႈ ဢွၼ်တၢင်းသုတ်းၵူၺ်း မိူဝ်ႈဢွၼ်တၢင်းတႄႉ လိူဝ်သေ တုၵ်းယွၼ်း လွင်ႈၸွႆႈထႅမ် ၶဝ်ႈၼမ်ႉ တၢင်းၵိၼ်ၵူၺ်း ၵူၼ်းမိူင်းၵေႃႈ ယၢမ်ႈၸွႆႈထႅမ်မႃးယူႇ လၢႆပွၵ်ႈလၢႆၵမ်း ယၢမ်းလဵဝ်သမ်ႉ မႃးတီႉ ၺွပ်းၵူၼ်းမိူင်း ယဝ်ႉ ၶိုၼ်ႈသွၵ်ႈတဝ်ႁိူၼ်းၵူၼ်းဝၢၼ်ႈၸိူင်ႉၼႆၼႆႉ ဢမ်ႇထုၵ်ႇလီပဵၼ်ၼႆ။

['ၶၢဝ်ႇ', 'ၵၢၼ်သိုၵ်း']

2021-02-15T12:29:55

https://ssppssa.org/2021/02/%e1%80%84%e1%80%9d%e1%80%ba%e1%82%88%e1%80%84%e1%80%af%e1%81%bc%e1%80%ba%e1%80%b8%e1%80%95%e1%82%83%e1%82%87%e1%80%90%e1%80%ae%e1%82%87%e1%80%99%e1%82%82%e1%80%ba%e1%82%87%e1%80%9e%e1%80%af-35/

ငဝ်ႈငုၼ်းပႃႇတီႇမႂ်ႇသုင်ၸိုင်ႈတႆး၊ တပ်ႉသိုၵ်းၸိုင်ႈတႆး(SSPP/SSA)ၸွႆႈထႅမ်ၸိူဝ်ႉၽၼ်းၶဝ်ႈဝၢၼ်ႇ တီႈပေႃႈမႄႈၵူၼ်းမိူင်း ၼႂ်းဢိူင်ႇၶွၵ်ႈၸၢင်ႉ

February 15,2021 By – SSPP/SSA ၼႂ်းလိူၼ်ၾႅပ်ႇဝႃႇရီႇ 14 ဝၼ်း ပီႊ 2021 ၼီႊ ၶၢဝ်းယၢမ်းၵၢင်ၼႂ် 9:00 မူင်း တေႃႇထိုင် ၶၢဝ်းယၢမ်းဝၢႆး ဝၼ်း 2:30 မူင်းၼၼ်ႉ ၽၢႆႇဢုပ်ႉပိူင်ႇပႃႇတီႇမႂ်ႇသုင်ၸိုင်ႈတႆး၊ တပ်ႉသိုၵ်းၸိုင်ႈတႆး(SSPP/SSA) ႁူမ်ႈ ႁႅင်းၵူၼ်း(12)ၵေႃႉ၊ ၵႃးတူင်ႈၽူင်ႈ(1)လမ်း လႆႈတၢင်ႇၸိူဝ်ႉၽၼ်းၶဝ်ႈဝၢၼ်ႇ(30)လင်သေ ၵႂႃႇၸွႆႈ ထႅမ်ၸႅၵ်ႇပၼ်ၸိူဝ်ႉၽၼ်းၶဝ်ႈဝၢၼ်ႇ တီႈပေႃႈမႄႈၵူၼ်းမိူင်းဝၢၼ်ႈၼမ်ႉပူႁွင်ႇလႄႈ ဝၢၼ်ႈၼမ်ႉပူ ၸၢၼ်း၊ ၸုမ်း(2)၊ ဢိူင်ႇၶွၵ်ႈၸၢင်ႉ၊ ၸေႈဝဵင်းဝၢၼ်ႈႁႆး၊ တူင်ႇဝဵင်းၵေႇသီႇ ၵႂႃႇယူႇ။ ၶႅပ်းႁၢင်ႈ – မိူဝ်ႈတိုၵ်ႉၵႂႃႇ ၸႅၵ်ႇမႅင်ႇၸိူဝ်ႉၽၼ်းၶဝ်ႈဝၢၼ်ႇ တီႈၵူၼ်းမိူင်း ၼႂ်းဢိူင်ႇၶွၵ်ႈၸၢင်ႉ ၸိူဝ်ႉၽၼ်းၶဝ်ႈဝၢၼ်ႇ ဢၼ်လႆႈၸွႆႈထႅမ်ၵႂႃႇၼၼ်ႉ တီႈဝၢၼ်ႈၼမ်ႉပူႁွင်ႇ လင်ႁိူၼ်းၵူၼ်းမီး(21) လင် ၸိူဝ်ႉၽၼ်းၶဝ်ႈႁႆႈ(51)တၢင်ပၢႆ(1)ၶႂၢႆးသေ ၸိူဝ်ႉၽၼ်းၶဝ်ႈၼႃး(6)တၢင်ႇယူႇ။ တီႈဝၢၼ်ႈၼမ်ႉပူ ၸၢၼ်း လင်ႁိူၼ်းၵူၼ်းမီး(16)လင် ၸိူဝ်ႉၽၼ်းၶဝ်ႈႁႆႈဢၼ်လႆႈၸွႆႈထႅမ်ၵႂႃႇ(28)တၢင်ပၢႆ(1)ၶႂၢႆးသေ ၸိူဝ်ႉၽၼ်းၶဝ်ႈႁႆႈ(34)တၢင်ယူႇ။

['ၵၢၼ်ၸွႆႈထႅမ်ပေႃႈမႄႈၵူၼ်းမိူင်း', 'ၶၢဝ်ႇ']

2021-02-03T20:14:16

https://ssppssa.org/2021/02/%e1%80%95%e1%82%83%e1%82%87%e1%80%90%e1%80%ae%e1%82%87%e1%80%99%e1%82%82%e1%80%ba%e1%82%87%e1%80%9e%e1%80%af%e1%80%84%e1%80%ba%e1%81%b8%e1%80%ad%e1%80%af%e1%80%84%e1%80%ba%e1%82%88%e1%80%90-45/

ပႃႇတီႇမႂ်ႇသုင်ၸိုင်ႈတႆး၊ တပ်ႉသိုၵ်းၸိုင်ႈတႆး(SSPP/SSA)ၸတ်းႁဵတ်းပၢင်ၵုမ်ၵေႃႇမတီႇ ငဝ်ႈငုၼ်းၸေးၸုမ်ႇ ပၢင်ၵုမ်ႁူဝ်ႁုပ်ႈပီႊ 2020 ၼီႊ တီႈငဝ်ႈငုၼ်းဝဵင်းမႂ်ႇဝၢၼ်ႈႁႆး

February 3,2021 By – SSPP/SSA ၼႂ်းလိူၼ်ၸၼ်ႇဝႃႇရီႇ 23 ဝၼ်း တေႃႇထိုင် 28 ဝၼ်း ပီႊ 2020 ၼီႊ ၶၢဝ်းယၢမ်းၵၢင်ၼႂ် 9:00 မူင်း တေႃႇထိုင် ၶၢဝ်းယၢမ်းတဵင်ႈဝၼ်း 12:00 မူင်း လႄႈ ၶၢဝ်းယၢမ်းဝၢႆးဝၼ်း 2:00 မူင်း တေႃႇထိုင် 4:00 မူင်းၼၼ်ႉ ပႃႇတီႇမႂ်ႇသုင်ၸိုင်ႈတႆး၊ တပ်ႉသိုၵ်းၸိုင်ႈတႆး(SSPP/SSA)လႆႈၸတ်းပဵၼ် ပၢင်ၵုမ်ၵေႃႇ မတီႇငဝ်ႈငုၼ်းၸေးၸုမ်ႇ ပၢင်ၵုမ်ႁူဝ်ႁုပ်ႈပီႊ 2020 ၼီႊ တမ်ႈတီႈႁူင်းႁေႃးလူင်ၼွင်ငိုၼ်း၊ ငဝ်ႈငုၼ်း ဝဵင်းမႂ်ႇဝၢၼ်ႈႁႆး ၵႂႃႇယူႇ။ ၶႅပ်းႁၢင်ႈ – မိူဝ်ႈတိုၵ်ႉပိုတ်ႇပၢင်ၵုမ်ၵေႃႇမတီႇငဝ်ႈငုၼ်းၸေးၸုမ်ႇ ၼႂ်းဝၼ်းထီႉ-23.01.2020 ၸွမ်သိုၵ်းလူင် သိူဝ်ထႅၼ်ႈလႄႈ ၸွမ်သိုၵ်းလူင် ၼေႃႇမိူင်းလူင် ၶဝ်ႈပဵၼ်ၽူႈၼင်ႈၸိုင်ႈပၢင်ၵုမ်သေ ၽူႈၶဝ်ႈၵေႃႇမတီႇငဝ်ႈငုၼ်း(24)ၵေႃႉ၊ ၵႅမ်ၽူႈၶဝ်ႈၵေႃႇမတီႇငဝ်ႈငုၼ်း(5)ၵေႃႉ၊ ၸုမ်းၵၢၼ်လုမ်း(12) ၵေႃႉ ႁူမ်ႈသဵင်ႈ(43)ၵေႃႉသေ ၸတ်းႁဵတ်းပဵၼ်ပၢင်ၵုမ်ၵေႃႇမတီႇငဝ်ႈငုၼ်းၸေးၸုမ်ႇ ပၢင်ၵုမ်ႁူဝ် ႁုပ်ႈပီႊ 2020 ၼီႊၵႂႃႇယူႇ။ ၼႂ်းလိူၼ်ၸၼ်ႇဝႃႇရီႇ 23 ဝၼ်း မႅၼ်ႈဝၼ်းပိုတ်ႇပၢင်ၵုမ်ၵေႃႇတီႇငဝ်ႈငုၼ်းၸေႈၸုမ်ႇ ပၢင်ၵုမ်ႁူဝ် ႁုပ်ႈပီႊ 2020 ၼီႊၼၼ်ႉ ၸွမ်သိုၵ်းလူင် သိူဝ်ထႅၼ်ႈ ၽူႈၼင်ႈၸိုင်ႈပၢင်ၵုမ် လႆႈတိုၵ်းသူၼ်းမွၵ်ႇ လၢတ်ႈၶေႃႈၵႂၢမ်းၵႂႃႇဝႃႈ “ ႁဝ်းၶႃႈလူဝ်ႇၽေႃႇၼမ်ႉၼႄတူဝ် ၶၵ်ႉၵၢၼ်ပႃႇတီႇဢွၼ်ႁူဝ်။ တႄႇၸၼ်ႉ ၸႄႈဝဵင်း၊ ၸၼ်ႉတပ်ႉၵွင်ၶိုၼ်ႈ တေႃႇထိုင်ၸုမ်းဢွၼ်ႁူဝ်ပၢႆးမိူင်း တေလႆႈႁဵတ်းၸွမ်းလၢႆးၵၢၼ် ပႃႇတီႇၵေႃႇမတီႇဢွၼ်ႁူဝ်။ တီႈၶၵ်ႉၵၢၼ်ၽေႃႇၼမ်ႉၼႄတူဝ် ႁဵတ်းသၢင်ႈၼႃႈၵၢၼ်ၼၼ်ႉ လူဝ်ႇလႆႈ ၶၢမ်ႇပိုၼ်ႉတီႈၼိူဝ် လွၵ်းလၢႆးၽွမ်ႉလႆႈၸႂ်ၵၼ်သေဢွၼ်ႁူဝ်၊ ၽွမ်ႉလႆႈၸႂ်ၵၼ်ႁပ်ႉပုၼ်ႈၽွၼ်းလႄႈ ဢဝ်ပုၼ်ႈ ၽွၼ်း။ တီႈဢၼ်ဢမ်ႇမိူၼ်ၵၼ်ၼၼ်ႉ လူဝ်ႇလႆႈၸႂ်ႉတိုဝ်းလွၵ်းပိူင် Diversity to Unity သေ ၶိုပ်ႈၼႃႈၵႂႃႇ။ ႁဝ်းၶႃႈလူဝ်ႇလႆႈဝႆႉၼမ်ႉၸႂ်ၵေႃႉႁၢၼ် Comradeship သေ ပၼ်လွင်ႈဢုၼ်ႇၸႂ် ၼိူဝ်ၵေႃႉသိုၵ်းၵေႃႉႁၢၼ်၊ ၸုင်ၸၼ်ပၼ်ႁႅင်းၸႂ်ၵၼ်ၵႂႃႇ။ ငဝ်းလၢႆးၵၢၼ်မိူင်းယၢမ်းလဵဝ်ၵေႃႈ ဢမ်ႇ ၼိမ်ႇ၊ ငဝ်းလၢႆးလူင်ပွင်ၸိုင်ႈလႄႈ တပ်ႉသိုၵ်းမၢၼ်ႈၶဝ်ၵေႃႈ လႆႈလွင်ႈၶဵင်ႈၶႅင်ၵၢၼ်မိူင်းတေႃႇၵၼ် လူၺ်ႈၶႅပ်းၵၢင်ၸႂ်။ မိူင်းၶႄႇၵေႃႈ ပေႃးတၢင်းပဵၼ် Covid-19 ၼႆႉဢမ်ႇမီးၸိုင် ၶဝ်တေသိုပ်ႇႁဵတ်း သဵၼ်ႈတၢင်းလူတ်ႉၾႆး(BRI) ဢၼ်တေလတ်းၽၢၼ်ႇ ဝဵင်းမူႇၸေႊ-မၢၼ်းတလေး” ၼႆယူႇ။ ၶႅပ်းႁၢင်ႈ – ၸွမ်သိုၵ်းလူင် သိူဝ်ထႅၼ်ႈ မွၵ်ႇလၢတ်ႈၶေႃႈၵႂၢမ်း ပိုတ်ႇၽုၺ်ႇပၢင်ၵုမ်ႁူဝ်ႁုပ်ႈပီႊ 2020 ၼီႊ ဝၼ်းထီႉ-23.01.2021 ၼႂ်းပၢင်ၵုမ်ၼၼ်ႉ လႆႈပိၼ်ႇပၢႆႇဢုပ်ႇဢူဝ်းၼပ်ႉသၢင်ႈ ၶၵ်ႉၵၢၼ်မိူင်း ဢၼ်ပဵၼ်မီးယူႇ ၼႂ်းမိူင်းလႄႈ ၼွၵ်ႈမိူင်း၊ ၶၵ်ႉၵၢၼ်ငမ်းယဵၼ်လႄႈ ၵၢၼ်ၵေႃႇသၢင်ႈတွၼ်ႈလိၼ်ၶိုၼ်ႈယႂ်ႇ လႄႈ ထတ်းႁႃမူၼ်ႉမႄး ထွၼ်ထႅမ် တီႈၶိုၼ်ႈယႂ်ႇ၊ တီႈယူပ်းယွမ်း ၼႂ်းၶၵ်ႉၵၢၼ်ဢုပ်ႉပိူင်ႇ၊ ၵၢၼ်တပ်ႉ ဢၼ်လႆႈႁဵတ်းသၢင်ႈ ပူၼ်ႉမႃး ၼႂ်းပီႊ 2020 ၼီႊ ၼၼ်ႉယူႇ။ ၶႅပ်းႁၢင်ႈ – ႁူမ်ႈထႆႇၶႅပ်းႁၢင်ႈမၢႆတွင်း ဝၼ်းလူပ်းလင် ပၢင်ၵုမ်ၵေႃႇမတီႇငဝ်ႈငုၼ်းၸေးၸုမ်ႇ ႁူဝ်ႁုပ်ႈပီႊ 2020 ၼီႊ ၼႂ်းလိူၼ်ၸၼ်ႇဝႃႇရီႇ 31 ဝၼ်း ပီႊ 2021 ၼီႊ ၸွမ်သိုၵ်း ၶိူဝ်းတႆး ၵႅမ်ႁူဝ်ပဝ်ႈထီႉ(1) ပႃႇတီႇမႂ်ႇသုင် ၸိုင်ႈတႆး၊ တပ်ႉသိုၵ်းၸိုင်ႈတႆး(SSPP/SSA) မွၵ်ႇလၢတ်ႈၶေႃႈၵႂၢမ်း လူပ်းလင်ပၢင်ၵုမ်ၵႂႃႇဝႃႈ“ ၵူႊတပ်ႉ ၵူႊႁွင်ႈၵၢၼ် လူဝ်ႇလႆႈႁဵတ်းၸွမ်း ၶေႃႈတႅပ်းတတ်းပၢင်ၵုမ်ႁူဝ်ႁုပ်ႈပီႊ 2020 ၼီႊၼႆႉသေ ၽေႃႇ ၼမ်ႉၼႄတူဝ် ႁဵတ်းၵၢၼ်ထူပ်းမိုဝ်းၵႂႃႇ ၼႂ်းပီႊ 2021 ၼီႊ” ၼႆယူႇ။

['ၶၢဝ်ႇ', 'ၵၢၼ်သိုၵ်း', 'ၶၢဝ်ႇတူင်ႉၼိုင်ၸုမ်းဢွၼ်ႁူဝ်ငဝ်ႈငုၼ်းပႃႇတီႇမႂ်ႇသုင်ၸိုင်ႈတႆး']

2021-02-03T13:06:02

https://ssppssa.org/2021/02/%e1%81%bd%e1%81%a2%e1%82%86%e1%82%87%e1%80%a2%e1%80%af%e1%80%95%e1%80%ba%e1%82%89%e1%80%95%e1%80%ad%e1%80%b0%e1%80%84%e1%80%ba%e1%82%87%e1%80%95%e1%82%83%e1%82%87%e1%80%90%e1%80%ae%e1%82%87-13/

ၽၢႆႇဢုပ်ႉပိူင်ႇပႃႇတီႇမႂ်ႇသုင်ၸိုင်ႈတႆး၊ တပ်ႉသိုၵ်းၸိုင်ႈတႆး(SSPP/SSA) ပေႃႉၶဝ်ႈၸွႆႈပေႃႈမႄႈၵူၼ်း မိူင်း ၼႂ်းဢိူင်ႇတူၼ်ႈၵႅင်း ၸေႈဝဵင်းမၢႆ(10)

February 3,2021 By – SSPP/SSA ၼႂ်းလိူၼ်ၾႅပ်ႇဝႃႇရီႇ 2 ဝၼ်း ပီႊ 2021 ၼီႊ ၶၢဝ်းယၢမ်းၵၢင်ၼႂ် 8:00 မူင်းၼၼ်ႉ တပ်ႉႁူမ်ႇလူမ်ႈၸေႈ ဝဵင်းမၢႆ(10) ပႃႇတီႇမႂ်ႇသုင်ၸိုင်ႈတႆး၊ တပ်ႉသိုၵ်းၸိုင်ႈတႆး(SSPP/SSA) ႁူမ်ႈႁႅင်းၵူၼ်း(3)ၵေႃႉ လႆႈ ပေႃႉၶဝ်ႈၵၢပ်ႇၸွႆႈ ၸၢႆးမိူင်းလႄႈ ၼၢင်းလီ ယူႇဝၢၼ်ႈၼႃးၽႅမ်း၊ ၸုမ်း(1)၊ ဢိူင်ႇတူၼ်ႈၵႅင်း၊ တူင်ႇဝဵင်း သီႇပေႃႉၵႂႃႇယူႇ။ ၶႅပ်းႁၢင်ႈ – မိူဝ်ႈတိုၵ်ႉပေႃႉၶဝ်ႈၸွႆႈ ပေႃႈမႄႈၵူၼ်းမိူင်း ၼႂ်းဢိူင်ႇတူၼ်ႈၵႅင်း

['ၶၢဝ်ႇ', 'ၵၢၼ်ၸွႆႈထႅမ်ပေႃႈမႄႈၵူၼ်းမိူင်း']

2021-02-02T10:50:46

https://ssppssa.org/2021/02/%e1%81%bd%e1%81%a2%e1%82%86%e1%82%87%e1%80%a2%e1%80%af%e1%80%95%e1%80%ba%e1%82%89%e1%80%95%e1%80%ad%e1%80%b0%e1%80%84%e1%80%ba%e1%82%87%e1%80%95%e1%82%83%e1%82%87%e1%80%90%e1%80%ae%e1%82%87-12/

ၽၢႆႇဢုပ်ႉပိူင်ႇပႃႇတီႇမႂ်ႇသုင်ၸိုင်ႈတႆး၊ တပ်ႉသိုၵ်းၸိုင်ႈတႆး(SSPP/SSA) ဢိတ်ႇၶဝ်ႈၵၢပ်ႇလႄႈ တီႇႁႆႈၸွႆႈပေႃႈမႄႈၵူၼ်းမိူင်း ၼႂ်းၸေႈဝဵင်းမၢႆ(10)

February 2,2021 By – SSPP/SSA ၼႂ်းလိူၼ်ၸၼ်ႇဝႃႇရီႇ 31 ဝၼ်း ပီႊ 20201 ၼီႊ ၶၢဝ်းယၢမ်း 8:00 မူင်းၼၼ်ႉ ၵေႃႇမတီႇၸေႈဝဵင်း မၢႆ(10) ပႃႇတီႇမႂ်ႇသုင်ၸိုင်ႈတႆး၊ တပ်ႉသိုၵ်းၸိုင်ႈတႆး(SSPP/SSA)ႁူမ်ႈႁႅင်းၵူၼ်း (7)ၵေႃႉ လႆႈၵၢၼ်ႉ ၶဝ်ႈၵၢပ်ႇၸွႆႈ လုင်းၵႃႇလိင်ႇလႄႈ ပႃႈၶမ်းမူဝ် ယူႇဝၢၼ်ႈၼႃးၽႅမ်း၊ ၸုမ်း(1)၊ ဢိူင်ႇတူၼ်ႈၵႅင်း၊ တူင်ႇ ဝဵင်းသီႇပေႃႉ ၵႂႃႇယူႇ။ ၶႅပ်းႁၢင်ႈ – မိူဝ်ႈတိုၵ်ႉဢိတ်ႇၶဝ်ႈၵၢပ်ႇၸွႆႈပေႃႈမႄႈၵူၼ်းမိူင်း ၼႂ်းဢိူင်ႇမိူင်းၸိတ်ႇ မိူဝ်ႈၶၢဝ်ႈယၢမ်း 8:30 မူင်းၼၼ်ႉၵေႃႈ ၵေႃႇမတီႇၸေႈဝဵင်းမၢႆ(10) ပႃႇတီႇမႂ်ႇသုင်ၸိုင်ႈတႆး၊ တပ်ႉသိုၵ်း ၸိုင်ႈတႆး(SSPP/SSA) ႁူမ်ႈႁႅင်းၵူၼ်း(5)ၵေႃႉ လႆႈတီႇႁႆႈၸွႆႈ လုင်းၶမ်းလႄႈ ပႃႈၸၢမ်ႇ ယူႇဝၢၼ်ႈ ၼမ်ႉတွင်း၊ ၸုမ်း(1)၊ ဢိူင်ႇမိူင်းၸိတ်ႇ၊ တူင်ႇဝဵင်းသီႇပေႃႉ ၵႂႃႇထႅင်ႈယူႇ။ ၶႅပ်းႁၢင်ႈ – မိူဝ်ႈတိုၵ်ႉတီႇႁႆႈၸွႆႈ ပေႃႈမႄႈၵူၼ်းမိူင်း ၼႂ်းဢိူင်ႇမိူင်းၸိတ်ႇ

['ၶၢဝ်ႇ', 'ၵၢၼ်ၸွႆႈထႅမ်ပေႃႈမႄႈၵူၼ်းမိူင်း']

2021-01-29T16:28:46

https://ssppssa.org/2021/01/%e1%81%bd%e1%81%a2%e1%82%86%e1%82%87%e1%80%a2%e1%80%af%e1%80%95%e1%80%ba%e1%82%89%e1%80%95%e1%80%ad%e1%80%b0%e1%80%84%e1%80%ba%e1%82%87%e1%80%95%e1%82%83%e1%82%87%e1%80%90%e1%80%ae%e1%82%87-11/

ၽၢႆႇဢုပ်ႉပိူင်ႇပႃႇတီႇမႂ်ႇသုင်ၸိုင်ႈတႆး၊ တပ်ႉသိုၵ်းၸိုင်ႈတႆး(SSPP/SSA) ႁဵတ်းႁိူၼ်းၸွႆႈ ပေႃႈမႄႈၵူၼ်းမိူင်း ၼႂ်းဢိူင်ႇမိူင်းၸိတ်ႇ ၸေႈဝဵင်းမၢႆ(10)

January 29,2021 By – SSPP/SSA ၼႂ်းလိူၼ်ၸၼ်ႇဝႃႇရီႇ 28 ဝၼ်း ပီႊ 2021 ၼီႊ ၶၢဝ်းယၢမ်းၵၢင်ၼႂ် 8:00 မူင်းၼၼ်ႉ ၵေႃႇမတီႇၸႄႈ ဝဵင်းမၢႆ(10) ပႃႇတီႇမႂ်ႇသုင်ၸိုင်ႈတႆး၊ တပ်ႉသိုၵ်းၸိုင်ႈတႆး(SSPP/SSA) ႁူမ်ႈႁႅင်းၵူၼ်း(5)ၵေႃႉ လႆႈ ၸွႆႈထႅမ်ႁဵတ်းႁိူၼ်းပၼ် ၸၢႆးၵွႆႇလႄႈ ၼၢင်းလွတ်ႈ ယူႇဝၢၼ်ႈပၢင်ႁႆႈ၊ ၸုမ်း(3)၊ ဢိူင်ႇမိူင်းၸိတ်ႇ၊ တူင်ႇဝဵင်းသီႇပေႃႉ ၵႂႃႇယူႇ။ ၶႅပ်းႁၢင်ႈ – မိူဝ်ႈတိုၵ်ႉ ၸွႆႈထႅမ်ၵေႃႇသၢင်ႈႁဵတ်းႁိူၼ်းပၼ်ပေႃႈမႄႈၵူၼ်းမိူင်း ၼႂ်းဢိူင်ႇမိူင်းၸိတ်ႇ

['ၵၢၼ်ၸွႆႈထႅမ်ပေႃႈမႄႈၵူၼ်းမိူင်း', 'ၶၢဝ်ႇ']

2021-01-25T09:21:29

https://ssppssa.org/2021/01/%e1%80%95%e1%82%83%e1%82%87%e1%80%90%e1%80%ae%e1%82%87%e1%80%99%e1%82%82%e1%80%ba%e1%82%87%e1%80%9e%e1%80%af%e1%80%84%e1%80%ba%e1%81%b8%e1%80%ad%e1%80%af%e1%80%84%e1%80%ba%e1%82%88%e1%80%90-44/

ပႃႇတီႇမႂ်ႇသုင်ၸိုင်ႈတႆး၊ တပ်ႉသိုၵ်းၸိုင်ႈတႆး(SSPP/SSA) ၸွႆႈထႅမ်တီႇႁႆႈပၼ် ပေႃႈမႄႈၵူၼ်းမိူင်း ၼႂ်းဢိူင်ႇမိူင်းၸိတ်ႇ ၸေႈဝဵင်းမၢႆ(10)

January 25,2021 By – SSPP/SSA ၼႂ်းလိူၼ်ၸၼ်ႇဝႃႇရီႇ 24 ဝၼ်း ပီႊ 2021 ၼီႊ ၶၢဝ်းယၢမ်းၵၢင်ဝၼ်း 10:20 မူင်းၼၼ်ႉ ၵေႃႇမတီႇ ၸေႈဝဵင်းမၢႆ(10) ပႃႇတီႇမႂ်ႇသုင်ၸိုင်ႈတႆး၊ တပ်ႉသိုၵ်းၸိုင်ႈတႆး(SSPP/SSA) ႁူမ်ႈႁႅင်းၵူၼ်း(5)ၵေႃႉ လႆႈၸွႆႈထႅမ် တီႇႁႆႈပၼ် ပေႃႈမႄႈၵူၼ်းမိူင်း ၸိုဝ်ႈႁွင်ႉ လုင်းမွင်ႇလႄႈ ပႃႈယွၼ်း ယူႇဝၢၼ်ႈၼႃးမွင်၊ ၸုမ်း(2)၊ ဢိူင်ႇမိူင်း ၸိတ်ႇ၊ ၸေႈဝဵင်းမၢႆ(10)၊ တူင်ႇဝဵင်းသီႇပေႃႉ ၵႂႃႇယူႇ။ ၶႅပ်းႁၢင်ႈ – မိူဝ်ႈတိုၵ်ႉတီႇႁႆႈၸွႆႈပေႃႈမႄႈၵူၼ်းမိူင်း ၼႂ်းဢိူင်ႇမိူင်းၸိတ်ႇ

['ၶၢဝ်ႇ', 'ၵၢၼ်ၸွႆႈထႅမ်ပေႃႈမႄႈၵူၼ်းမိူင်း']

2021-01-21T07:06:07

https://ssppssa.org/2021/01/%e1%80%84%e1%80%9d%e1%80%ba%e1%82%88%e1%80%84%e1%80%af%e1%81%bc%e1%80%ba%e1%80%b8%e1%80%95%e1%82%83%e1%82%87%e1%80%90%e1%80%ae%e1%82%87%e1%80%99%e1%82%82%e1%80%ba%e1%82%87%e1%80%9e%e1%80%af-34/

ငဝ်ႈငုၼ်းပႃႇတီႇမႂ်ႇသုင်ၸိုင်ႈတႆး၊ တပ်ႉသိုၵ်းၸိုင်ႈတႆး(SSPP/SSA) ၵေႃႇသၢင်ႈႁဵတ်းၵျွင်းမုၼ်ၸဝ်ႈ လင်မႂ်ႇ တီႈဝၢၼ်ႈပၢင်ႁုင်း ဢိူင်ႇၼမ်ႉဢုၼ်ႇ ၸေႈဝဵင်းမၢႆ(7) ၼႃႈတီႈဢုပ်ႉပိူင်ႇတပ်ႉငဝ်ႈသိုၵ်း(918)

January 21,2021 By – SSPP/SSA တင်ႈတေႇဢဝ်ၼႂ်းလိူၼ်တီႇၸိမ်ႇပႃႇ 21 ဝၼ်း ပီႊ 2020 ၼီႊ တေႃႇထိုင် ၼႂ်းလိူၼ်ၸၼ်ႇဝႃႇရီႇ 19 ဝၼ်း ပီႊ 2021 ၼီႊၼႆႉ ငဝ်ႈငုၼ်းပႃႇတီႇမႂ်ႇသုင်ၸိုင်ႈတႆး၊ တပ်ႉသိုၵ်းၸိုင်ႈတႆး(SSPP/SSA)လႆႈ ၵေႃႇသၢင်ႈပူၵ်းပွင်ပၢႆးၵၢၼ်သႃႇသၼႃႇ ႁဵတ်းၵျွင်းမုၼ်ၸဝ်ႈလင်မႂ်ႇ တီႈဝၢၼ်ႈပၢင်ႁုင်း ဢိူင်ႇၼမ်ႉ ဢုၼ်ႇ၊ ၸေႈဝဵင်းမၢႆ(7)၊ ၼႃႈတီႈဢုပ်ႉပိူင်ႇ တပ်ႉငဝ်ႈသိုၵ်း(918)ၵႂႃႇယူႇ။ ၶႅပ်းႁၢင်ႈ – မိူဝ်ႈတိုၵ်ႉၵေႃႇသၢင်ႈၵျွင်းမုၼ်ၸဝ်ႈ တီႈဝၢၼ်ႈပၢင်ႁုင်း ၼႂ်းႁၢင်ပီႊ 2020 ၼီႊ တီႈၵၢၼ်ၵေႃႇသၢင်ႈ ၵျွင်းမုၼ်ၸဝ်ႈၼၼ်ႉ လုင်းလွႆလူႇ လႆႈဢဝ်ပုၼ်ႈၽွၼ်း ဢွၼ်ႁူဝ်ၸုမ်းမေႃမိုဝ်း ႁႅင်းၵူၼ်း(8)ၵေႃႉသေ လႆႈၸႂ်ႉတိုဝ်းၵႂႃႇသၢႆး(3)ၵိၼ်း၊ လိၼ်ပုၼ်(40)ထူင်၊ လဵၵ်းမုင်း 7 ထတ်း(400) ၶႅပ်း ယူႇ။ ၶႅပ်းႁၢင်ႈ – မိူဝ်ႈတိုၵ်ႉၵေႃႇသၢင်ႈ ၵျွင်းမုၼ်ၸဝ်ႈ ၼႂ်းႁူဝ်ပီႊ 2021 ၼီႊ ၵျွင်းမုၼ်ၸဝ်ႈဝၢၼ်ႈပၢင်ႁုင်းၼႆႉ ႁူဝ်ၼပ်ႉသင်ႇၶႃႇၸဝ်ႈမီး(10)ပႃး၊ ၼႃႈယၢဝ်းၵျွင်းလင်မႂ်ႇၼႆႉ မီး (94)ထတ်း၊ ၼႃႈပွတ်းမီး(36)ထတ်း၊ တၢင်းသုင်ၶေႃးႁိမ်းမီး(20)ထတ်း၊ တၢင်းသုင်ၸွမ်ၵျွင်းမီး(31) ထတ်း၊ ႁူးလႅင်းမၢၼ်ႇမီး(6)ႁူးသေ ၶဝ်ႈပဵၼ်ၵျွင်းမုၼ်ၸဝ်ႈ ဢၼ်သိူဝ်ႇပႅၼ်ႈ ၵင်ႈပႅၼ်ႈ မုင်းႁဵၵ်ႇ လင်ၼိုင်ႈယူႇ။

['ၵၢၼ်သႃႇသၼႃႇ', 'ၶၢဝ်ႇ']

2021-01-15T12:42:29

https://ssppssa.org/2021/01/%e1%80%84%e1%80%9d%e1%80%ba%e1%82%88%e1%80%84%e1%80%af%e1%81%bc%e1%80%ba%e1%80%b8%e1%80%95%e1%82%83%e1%82%87%e1%80%90%e1%80%ae%e1%82%87%e1%80%99%e1%82%82%e1%80%ba%e1%82%87%e1%80%9e%e1%80%af-33/

ငဝ်ႈငုၼ်းပႃႇတီႇမႂ်ႇသုင်ၸိုင်ႈတႆး၊ တပ်ႉသိုၵ်းၸိုင်ႈတႆး(SSPP/SSA) ၵေႃႇသၢင်ႈမေးၵုမ်း ၶူဝ်ဝၢၼ်ႈပၢင်ႇလႅင်း ဢိူင်ႇမေႃႇမေႈ ၸေႈဝဵင်းမၢႆ(7) တူင်ႇဝဵင်းတၢင်ႉယၢၼ်း

January 15,2021 By – SSPP/SSA ၼႂ်းလိူၼ်တီႇၸိမ်ႇပႃႇ 19 ဝၼ်း ပီႊ 2020 ၼီႊ တေႃႇထိုင် ၼႂ်းလိူၼ်ၸၼ်ႇဝႃႇရီႇ 7 ဝၼ်း ပီႊ 2021 ၼီႊၼၼ်ႉ ငဝ်ႈငုၼ်းပႃႇတီႇမႂ်ႇသုင်ၸိုင်ႈတႆး၊ တပ်ႉသိုၵ်းၸိုင်ႈတႆး(SSPP/SSA) လႆႈၵေႃႇသၢင်ႈမေး ၵုမ်းလုမ်းလႃး ၶူဝ်တီႈဝၢၼ်ႈပၢင်ႇလႅင်း၊ ဢိူင်ႇမေႃႇမေႈ၊ ၸေႈဝဵင်းမၢႆ(7)၊ တူင်ႇဝဵင်းတၢင်ႉယၢၼ်း ၵႂႃႇယူႇ။ ၶႅပ်းႁၢင်ႈ – မိူဝ်ႈတိုၵ်ႉမေးၵုမ်းလုမ်းလႃး ၶူဝ်တီႈဝၢၼ်ႈပၢင်ႇလႅင်း ၼႂ်းႁၢင်ပီႊ 2020 ၼီႊ တီႈၵၢၼ်ၵေႃႇသၢင်ႈၶူဝ် တီႈဝၢၼ်ႈပၢင်လႅင်းၼၼ်ႉ ၸဝ်ႈႁၢၼ် ၸၢႆးယီႈ လႆႈဢဝ်ပုၼ်ႈၽွၼ်း ဢွၼ် ႁူဝ်ႁႅင်းၵူၼ်းမွၵ်ႈ(10)ၵေႃႉသေ လႆႈၸႂ်ႉတိုဝ်းၵႂႃႇ မႆႉတူင်ၶူဝ် (မႆႉ 3-8) 104 ၶႅပ်း၊ လိၼ်ပုၼ်(28)ထူင်၊ သၢႆး(3)ၵိၼ်း၊ မၢၵ်ႇႁိၼ်(100)ၵိၼ်း၊ လဵၵ်းလႅမ်ႈ တၢင်းယၢဝ်း(40)ထတ်း 7 လႅမ်ႈ ယူႇ။ ၶႅပ်းႁၢင်ႈ – ၶူဝ်တီႈဝၢၼ်ႈပၢင်ႇလႅင်း ဢၼ်ၵေႃႇသၢင်ႈယဝ်ႉတူဝ်ႈၵႂႃႇ ၼႂ်းဝၼ်းထီႉ-7.1.2021ၶႅပ်းႁၢင်ႈ – ၶူဝ်တီႈဝၢၼ်ႈပၢင်ႇလႅင်း ဢၼ်ၵေႃႇသၢင်ႈယဝ်ႉတူဝ်ႈၵႂႃႇ ၼႂ်းဝၼ်းထီႉ-7.1.2021 ၶူဝ်တီႈဝၢၼ်ႈပၢင်ႇလႅင်းၼႆႉ တၢင်းယၢဝ်းမီး(85)ထတ်း၊ တၢင်းၵႂၢင်ႈမီး(12)ထတ်းၶိုင်ႈ၊ တၢင်းသုင် (ဢမ်ႇပႃးပိုၼ်ႉ)မီး 12 ထတ်းယူႇ။

['ၶၢဝ်ႇ', 'ၵၢၼ်ၵေႃႇသၢင်ႈတွၼ်ႈလိၼ်ၶိုၼ်ႈယႂ်']

2021-01-14T16:31:33

https://ssppssa.org/2021/01/%e1%80%95%e1%82%83%e1%82%87%e1%80%90%e1%80%ae%e1%82%87%e1%80%99%e1%82%82%e1%80%ba%e1%82%87%e1%80%9e%e1%80%af%e1%80%84%e1%80%ba%e1%81%b8%e1%80%ad%e1%80%af%e1%80%84%e1%80%ba%e1%82%88%e1%80%90/

“ပႃႇတီႇမႂ်ႇသုင်ၸိုင်ႈတႆး၊တပ်ႉသိုၵ်းၸိုင်ႈတႆး ၸွႆႈၸိူဝ်ႉထူဝ်ႇလိၼ် ပၼ်ပေႈမႄႈၵူၼ်းမိူင်း ၸိူဝ်းဢမ်ႇမီးၸိူဝ်ႉ ၽၼ်းထူဝ်ႇလိၼ်”

ၶၢဝ်ႇ – SSPP Infoဝၼ်းထီႉ- 14.01.2021 ၼင်ႇႁိုဝ်တေပဵၼ်လွင်ႈၵေႈၶႆ တၢင်းယၢပ်ႇၽိုတ်ႇပေႃႈမႄႈၵူၼ်းမိူင်း ၸိူဝ်းလွင်ႈၵိၼ်ယမ်ႉဢမ်ႇတဵမ်ထူၼ်ႈ ၸိူဝ်ႈၼၼ်ႉသေ ယူႇတီႈငဝ်ႈငုၼ်း ပႃႇတီႇမႂ်ႇ သုင်ၸိုင်ႈတႆး၊တပ်ႉသိုၵ်းၸိုင်ႈတႆး ၸွႆႈပၼ် ၸိူဝ်ႉၽၼ်းထူဝ်ႇလိၼ် တီႈပေႃႈမႄႈၵူၼ်းမိူင်း ၸိူဝ်းမီးလွင်ႈယၢပ်ႇ ဢမ်ႇမီးၸိူဝ်ႉၽၼ်းထူဝ်ႇလိၼ် တီႈဝၢၼ်ႈမၢၵ်ႇႁိၼ်မႅဝ်း၊ဝၢၼ်ႈမႂ်ႇ၊ ဝၢၼ်ႈၼမ်ႉလိၼ်းသႂ် ဢိူင်ႇဝၢၼ်ႈႁႆး တူင်ႇဝဵင်းၵေးသီး ၸိူဝ်းၼႆႉယူႇယဝ်ႉ။ ၶုၼ်သိုၵ်းၸွမ်မၢဝ်း ဢဝ်ပုၼ်ႈၽွၼ်း ၸႅၵ်ႇဝၢၵ်ႈပၼ်သေ ၸိူဝ်းၽၼ်းထူဝ်ႇလိၼ် ဢၼ်လႆႈ ၸွႆႈထႅမ်ၵႂႃႇတင်း သဵင်ႈ(10)ၸေႃး၊ လင်ႁိူၼ်း ဢၼ်လႆႈၸွႆႈထႅမ်ၵႂႃႇတင်းသဵင်ႈ (51)ႁိူၼ်းၵႂႃႇလီငၢမ်းယူႇ။

['ၶၢဝ်ႇ', 'ၵၢၼ်ၸွႆႈထႅမ်ပေႃႈမႄႈၵူၼ်းမိူင်း']

2021-01-13T12:25:53

https://ssppssa.org/2021/01/%e1%81%bd%e1%81%a2%e1%82%86%e1%82%87%e1%80%a2%e1%80%af%e1%80%95%e1%80%ba%e1%82%89%e1%80%95%e1%80%ad%e1%80%b0%e1%80%84%e1%80%ba%e1%82%87%e1%80%95%e1%82%83%e1%82%87%e1%80%90%e1%80%ae%e1%82%87-10/

ၽၢႆႇဢုပ်ႉပိူင်ႇပႃႇတီႇမႂ်ႇသုင်ၸိုင်ႈတႆး၊ တပ်ႉသိုၵ်းၸိုင်ႈတႆး(SSPP/SSA) ႁွၼ်းၽိုၼ်းၸွႆႈ ပေႃႈမႄႈၵူၼ်းမိူင်း ၼႂ်းဢိူင်ႇၼႃးၼိဝ်ႉ၊ ၸေႈဝဵင်းမၢႆ(10)

January 12,2021 By – SSPP/SSA ၼႂ်းလိူၼ်ၸၼ်ႇဝႃႇရီႇ 11 ဝၼ်း ပီႊ 2021 ၼီႊ ၶၢဝ်းယၢမ်းၵၢင်ၼႂ် 8:00 မူင်းၼၼ်ႉ ၵေႃႇမတီႇၸေႈ ဝဵင်းမၢႆ(10) ပႃႇတီႇမႂ်ႇသုင်ၸိုင်ႈတႆး၊ တပ်ႉသိုၵ်းၸိုင်ႈတႆး(SSPP/SSA) ႁူမ်ႈႁႅင်းၵူၼ်း(5)ၵေႃႉ လႆႈ ႁွၼ်းၽိုၼ်းၸွႆႈပေႃႈမႄႈၵူၼ်းမိူင်း ၸိုဝ်ႈႁွင်ႉ ပႃႈၺုၼ်ႉ တီႈယူႇဝၢၼ်ႈၵွင်းသၢၼ်ႈ၊ ၸုမ်း(1)၊ ဢိူင်ႇ ၼႃးၼိဝ်ႉ၊ တူင်ႇဝဵင်းသီႇပေႃႉ ၵႂႃႇယူႇ။ ၶႅပ်းႁၢင်ႈ – မိူဝ်ႈတိုၵ်ႉႁွၼ်းၽိုၼ်းၸွႆႈ ပေႃႈမႄႈၵူၼ်းမိူင်း ၼႂ်းဢိူင်ႇၼႃးၼိဝ်ႉ

['ၶၢဝ်ႇ', 'ၵၢၼ်ၸွႆႈထႅမ်ပေႃႈမႄႈၵူၼ်းမိူင်း']

2021-01-13T06:10:24

https://ssppssa.org/2021/01/%e1%80%84%e1%80%9d%e1%80%ba%e1%82%88%e1%80%84%e1%80%af%e1%81%bc%e1%80%ba%e1%80%b8%e1%80%95%e1%82%83%e1%82%87%e1%80%90%e1%80%ae%e1%82%87%e1%80%99%e1%82%82%e1%80%ba%e1%82%87%e1%80%9e%e1%80%af-32/

ငဝ်ႈငုၼ်းပႃႇတီႇမႂ်ႇသုင်ၸိုင်ႈတႆး၊ တပ်ႉသိုၵ်းၸိုင်ႈတႆး(SSPP/SSA)ၵေႃႇသၢင်ႈထမ်ႇမႃႇရူင်ႇ တီႈၵွင်းမူးထၢတ်ႈ သပ်ႉပိင်ႇၺုၸုမ်ႈမိူင်း ၼိူဝ်သၼ်လွႆလၢၼ်း ဢိူင်ႇၼႃးၶႃႇ တူင်ႇဝဵင်းတၢင်ႉယၢၼ်း

January 13,1,2021 By – SSPP/SSA ၼႂ်းလိူၼ်တီႇၸိမ်ႇပႃႇ 21 ဝၼ်း ပီႊ 2020 ၼီႊ တေႃႇထိုင် ၼႂ်းလိူၼ်ၸၼ်ႇဝႃႇရီႇ 7 ဝၼ်း ပီႊ 2021 ၼီႊၼၼ်ႉ ငဝ်ႈငုၼ်းပႃႇတီႇမႂ်ႇသုင်ၸိုင်ႈတႆး၊ တပ်ႉသိုၵ်းၸိုင်ႈတႆး(SSPP/SSA) လႆႈၵေႃႇသၢင်ႈထမ်ႇ မႃႇရူင်ႇ တီႈႁိမ်းၵွင်းမူးထၢတ်ႈ သပ်ႉပိင်ႇၺုၸုမ်ႈမိူင်း ၼိူဝ်သၼ်လွႆလၢၼ်း ဢိူင်ႇၼႃးၶႃႇ၊ ၸေႈဝဵင်း မၢႆ(7)၊ တူင်ႇဝဵင်းတၢင်ႉယၢၼ်းၵႂႃႇယူႇ။ ၶႅပ်းႁၢင်ႈ – မိူဝ်ႈတိုၵ်ႉၵေႃႇသၢင်ႈ ထမ်ႇမႃႇရူင်ႇ ၼိူဝ်သၼ်လွႆလၢၼ်း တီႈၵၢၼ်ၵေႃႇသၢင်ႈ ထမ်ႇမႃႇရူင်ႇၼၼ်ႉ ၸဝ်ႈသိုၵ်း ၸၼ်ၶိူဝ်း လႆႈဢဝ်ပုၼ်ႈၽွၼ်း ဢွၼ်ႁူဝ်ၸုမ်း မေႃမိုဝ်း ဝၢၼ်ႈၼွင်ၽႃ ၸေႈဝဵင်းတၢင်ႉယၢၼ်း ႁူမ်ႈႁႅင်းၵူၼ်း(38)ၵေႃႉသေ ၵေႃႇသၢင်ႈမႃးယူႇ။ ၶႅပ်းႁၢင်ႈ – မိူဝ်ႈတိုၵ်ႉႁၢင်ႈႁႅၼ်း ၵေႃႇသၢင်ႈထမ်ႇမႃႇရူင်ႇ ၼိူဝ်သၼ်လွႆလၢၼ်း ထမ်ႇမႃႇရူင်ႇ ၼိူဝ်သၼ်လွႆလၢၼ်းၼႆႉ ၼႃႈယၢဝ်းမီး(62)ထတ်း၊ ၼႃႈပွတ်းမီး(29)ထတ်း၊ တၢင်းသုင် ႁိမ်းမီး(8)ထတ်းၶိုင်ႈ၊ တၢင်းသုင်ၸွမ်မီး(20)ထတ်း၊ ႁူးလႅင်း(16)ႁူး၊ ၽၵ်းတူလူင်(1)ႁူး၊ ႁူးလႅင်း မၢၼ်ႇ တီႈၽုင်ႇၵၢင်(6)ၶႅပ်းသေ လႆႈၸႂ်ႉတိုဝ်းလဵၵ်းမုင်း 9 ထတ်း(80)ၶႅပ်း၊ လဵၵ်းမုင်း 11 ထတ်း (80) ၶႅပ်း၊ လိၼ်ပုၼ်(50)ထူင်၊ သၢႆး(4)ၵိၼ်း ယူႇယဝ်ႉ။ ၶႅပ်းႁၢင်ႈ – ထမ်ႇမႃႇရူင်ႇ ဢၼ်ၵေႃႇသၢင်ႈယဝ်ႉတိူဝ်ႈ ၼႂ်းဝၼ်းထီႉ-7.1.2021

['ၵၢၼ်ပူၵ်းပွင်', 'ၶၢဝ်ႇ', 'ၵၢၼ်သႃႇသၼႃႇ']

2021-01-07T20:10:30

https://ssppssa.org/2021/01/%e1%81%bd%e1%81%a2%e1%82%86%e1%82%87%e1%80%a2%e1%80%af%e1%80%95%e1%80%ba%e1%82%89%e1%80%95%e1%80%ad%e1%80%b0%e1%80%84%e1%80%ba%e1%82%87%e1%80%95%e1%82%83%e1%82%87%e1%80%90%e1%80%ae%e1%82%87%e1%80%99-9/

ၽၢႆႇဢုပ်ႉပိူင်ႇပႃႇတီႇမႂ်ႇသုင်ၸိုင်ႈတႆး၊ တပ်ႉသိုၵ်းၸိုင်ႈတႆး(SSPP/SSA) ၸွႆႈထႅမ်ပေႃႈမႄႈၵူၼ်းမိူင်း ဢိတ်ႇၶဝ်ႈၵၢပ်ႇ ၼႂ်းဢိူင်ႇတူၼ်ႈၵႅင်းလႄႈ ဢိူင်ႇႁၢင်ၼႃး ၸေႈဝဵင်းမၢႆ(10)

January 7,2021 By – SSPP/SSA ၼႂ်းလိူၼ်တီႇၸိမ်ႇပႃႇ 6 ဝၼ်း ပီႊ 2021 ၼီႊ ၶၢဝ်းယၢမ်းၵၢင်ၼႂ် 8:00 မူင်းၼၼ်ႉ တပ်ႉႁူမ်ႈလူမ်ႈ ၸေႈဝဵင်းမၢႆ(10) ပႃႇတီႇမႂ်ႇသုင်ၸိုင်ႈတႆး၊ တပ်ႉသိုၵ်းၸိုင်ႈတႆး(SSPP/SSA) ႁူမ်ႈႁႅင်းၵူၼ်း(8)ၵေႃႉ လႆႈဢိတ်ႇၶဝ်ႈၵၢပ်ႇၸွႆႈ ၸၢႆးပီႊလႄႈ ၼၢင်းလွတ်ႈ ယူႇဝၢၼ်ႈၶူဝ်ၶႃႉ၊ ၸုမ်း(2)၊ ဢိူင်ႇတူၼ်ႈၵႅင်း၊ တူင်ႇ ဝဵင်းသီႇပေႃႉၵႂႃႇယူႇ။ ၶႅပ်းႁၢင်ႈ – မိူဝ်ႈတိုၵ်ႉဢိတ်ႇၶဝ်ႈၵၢပ်ႇၸွႆႈ ပေႃႈမႄႈၵူၼ်းမိူင်း ၼႂ်းဢိူင်ႇတူၼ်ႈၵႅင်း မိူဝ်ႈယၢမ်းၵၢင်ၼႂ် 9:00 မူင်းၼၼ်ႉၵေႃႈ ၵေႃႇမတီႇၸေႈဝဵင်းမၢႆ(10) ပႃႇတီႇမႂ်ႇသုင်ၸိုင်ႈတႆး၊ တပ်ႉ သိုၵ်းၸိုင်ႈတႆး(SSPP/SSA) ႁူမ်ႈႁႅင်းၵူၼ်း(5)ၵေႃႉ လႆႈဢိတ်ႇၶဝ်ႈၵၢပ်ႇၸွႆႈ ၸၢႆးသၢင်ႇမျႃႉလႄႈ ၼၢင်းၸိင်ႇ ယူႇဝၢၼ်ႈၼမ်ႉပူ၊ ၸုမ်း(3)၊ ဢိူင်ႇႁၢင်ၼႃး၊ တူင်ႇဝဵင်းသီႇပေႃႉ ၵႂႃႇထႅင်ႈယူႇ။ ၶႅပ်းႁၢင်ႈ – မိူဝ်ႈတိုၵ်ႉဢိတ်ႇၶဝ်ႈၵၢပ်ႇၸွႆႈပေႃႈမႄႈၵူၼ်းမိူင်း ၼႂ်းဢိူင်ႇႁၢင်ၼႃး

['ၶၢဝ်ႇ', 'ၵၢၼ်ၸွႆႈထႅမ်ပေႃႈမႄႈၵူၼ်းမိူင်း']

2021-01-06T17:20:01

https://ssppssa.org/2021/01/%e1%80%84%e1%80%9d%e1%80%ba%e1%82%88%e1%80%84%e1%80%af%e1%81%bc%e1%80%ba%e1%80%b8%e1%80%95%e1%82%83%e1%82%87%e1%80%90%e1%80%ae%e1%82%87%e1%80%99%e1%82%82%e1%80%ba%e1%82%87%e1%80%9e%e1%80%af-31/

ငဝ်ႈငုၼ်းပႃႇတီႇမႂ်ႇသုင်ၸိုင်ႈတႆး၊ တပ်ႉသိုၵ်းၸိုင်ႈတႆး(SSPP/SSA)ၸတ်းႁဵတ်းပၢင်ၵႅဝ်ႈမၢႆတွင်း ၵေႃႇတင်ႈႁူင်းႁဵၼ်းၼေႃႇတႅၼ်းၶိူဝ်း ၶွပ်ႈတဵမ်(20)ပီႊ

January 6,2021 By – SSPP/SSA ၼႂ်းလိူၼ်ၸၼ်ႇဝႃႇရီႇ 5 ဝၼ်း တေႃႇထိုင် 6 ဝၼ်း ပီႊ 2021 ၼီႊ ၶၢဝ်းယၢမ်းၵၢင်ၼႂ် 9:00 မူင်း တေႃႇ ထိုင် ၶၢဝ်းယၢမ်းဝၢႆးဝၼ်း 4:00 မူင်းၼၼ်ႉ ငဝ်ႈငုၼ်းပႃႇတီႇမႂ်ႇသုင်ၸိုင်ႈတႆး၊ တပ်ႉသိုၵ်းၸိုင်ႈတႆး (SSPP/SSA) လႆႈၸတ်းႁဵတ်းပဵၼ် ပၢင်ၵႅဝ်ႈမၢႆတွင်းဝၼ်းၵေႃႇတင်ႈႁူင်းႁဵၼ်းၼေႃႇတႅၼ်းၶိူဝ်း ၶွပ်ႈ တဵမ်(20)ပီႊ လႄႈ ပၢင်ႁူပ်ႉထူပ်းလုၵ်ႈႁဵၼ်းၼေႃႇတႅၼ်းၶိူဝ်းၸုပ်ႈၵဝ်ႇတင်းၸုပ်ႈမႂ်ႇ၊ ႁူမ်ႈၵၼ်ႇတေႃး မေႃသွၼ် ဢွင်ႈတီႈႁူင်းႁဵၼ်းၼေႃႇတႅၼ်းၶိူဝ်း၊ ဝဵင်းမႂ်ႇဝၢၼ်ႈႁႆး၊ တူင်ႇဝဵင်းၵေႇသီႇ ၵႂႃႇယူႇ။ ၶႅပ်းႁၢင်ႈ – ၸဝ်ႈႁၢၼ် ၽူးလူႇ ၽူႈၸတ်းၵၢၼ်ႁူင်းႁဵၼ်းၼေႃႇတႅၼ်းၶိူဝ်း မွၵ်ႇလၢတ်ႈၶေႃႈၵႂၢမ်း ၼႂ်းပၢင်ၵႅဝ်ႈၼၼ်ႉ ၸဝ်ႈႁၢၼ် ၽူးလူႇ ၵေႃႉပဵၼ်ၽူႈၸတ်းၵၢၼ်ႁူင်းႁဵၼ်းၼေႃႇတႅၼ်းၶိူဝ်း လႆႈ ဢွၼ်ႁူဝ် ၶဝ်ႈပႃးမေႃသွၼ်လူင် ၼၢင်းၸၢမ်ၶမ်း၊ မေႃသွၼ် ၸၢႆးတၢၼ်းဢူးလႄႈ လုၵ်ႈႁဵၼ်းၼေႃႇ တႅၼ်းၶိူဝ်း ၸုပ်ႈၵဝ်ႇဢိၵ်ႇတင်းၸုပ်ႈမႂ်ႇ(ယိင်း/ၸၢႆး) ဢၼ်လႆႈယူႇသဝ်းႁဵၼ်းသွၼ် တီႈႁူင်းႁဵၼ်း ၼေႃႇတႅၼ်းၶိူဝ်းမႃး တေႇပီႊ 2000 ၼီႊ တေႃႇထိုင် ပီႊ 2020 ၼီႊ ၶၢဝ်းတၢင်း(20)ပီႊၼၼ်ႉ လႆႈ ၶိုၼ်ႈႁွတ်ႈ(436) ၵေႃႉယူႇ။ ၶႅပ်းႁၢင်ႈ – မေႃသွၼ်လူင် ၼၢင်းၸၢမ်ၶမ်း မွၵ်ႇလၢတ်ႈၶေႃႈၵႂၢမ်း ယိူင်းဢၢၼ်း ဢၼ်လႆႈၸတ်းပဵၼ်ပၢင်ၵႅဝ်ႈဝၼ်းမၢႆတွင်း ၵေႃႇတင်ႈႁူင်းႁဵၼ်းၼေႃႇတႅၼ်းၶိူဝ်း ၶွပ်ႈ တဵမ်(20)ပီႊၼႆႉ ပိူဝ်ႈတႃႇႁႂ်ႈလုၵ်ႈႁဵၼ်းၼေႃႇတႅၼ်းၶိူဝ်း ၵူႊသိုပ်ႇသိုပ်ႇ မီးလွင်ႈၸမ်ၸႂ်ၵၼ်၊ မီးလွင်ႈ ႁူမ်ႈသၢၼ်မိုဝ်းၵၼ်သေ ႁဵတ်းသၢင်ႈၼႃႈၵၢၼ် ၵမ်ႉယၼ်ပၼ် ပႃႇတီႇမႂ်ႇသုင်ၸိုင်ႈတႆး၊ တပ်ႉသိုၵ်း ၸိုင်ႈတႆး(SSPP/SSA) ၵႂႃႇဝၼ်းၶၢဝ်းမိူဝ်းၼႃႈ ၼႆယဝ်ႉ။ ၶႅပ်းႁၢင်ႈ – လုၵ်ႈႁဵၼ်းလႄႈ မေႃသွၼ်ႁူမ်ႈထႆႇႁၢင်ႈမၢႆတွင်း တီႈၼႂ်းပၢင်ၵႅဝ်ႈၼၼ်ႉ ၸဝ်ႈႁၢၼ် ၽူးလူႇ မွၵ်ႇလၢတ်ႈၶေႃႈၵႂၢမ်းတူၵ်ႇၼၢႆထိုင် လုၵ်ႈႁႅၼ်းတၢင်းသဵင်း ၵႂႃႇဝႃႈ “ ၵိၼ်ၼမ်ႉယႃႇလိုမ်းၵေႃႉၶုတ်းမေႃႇ၊ ၵိၼ်ၶဝ်ႈယႃႇလိုမ်းၵေႃႉၵေႃႇတေးၼႃး။ လွင်ႈဢၼ်ႁူဝ် ပဝ်ႈလူင်ႁဝ်းၶႃႈ ၵေႃႇတင်ႈႁူင်းႁဵၼ်းၼေႃႇတႅၼ်းၶိူဝ်းမႃးၼႆႉၵေႃႈ ပုၼ်ႈတႃႇႁႂ်ႈပဵၼ် သိူဝ်တၢႆသိူဝ် တႅၼ်း၊ လႅၼ်းတၢႆလႅၼ်းပုတ်ႈ။ ၸူဝ်ႈသိူဝ်ပႆႇတၢႆ လူဝ်ႇႁၢင်ႈႁႅၼ်းသိူဝ်ပႂ်ႉထႃႈ။ ယိူင်းဢၢၼ်းတႃႇ ၵိူတ်ႇ ဢွၵ်ႇသႅၼ်းႁုၼ်ႈမႂ်ႇ ႁႂ်ႈပဵၼ်ၽူႈဢွၼ်ႁူဝ်/ ၽူႈၵေႃႉဢၼ်ႁဵတ်းၵၢၼ်ၵမ်ႉယွင်ပၼ်ပုၼ်ႈတႃႇ မုၵ်ႉ ၸုမ်း ၼႂ်းဝၼ်းၶၢဝ်းမိူဝ်းၼႃႈ” ၼႆယူႇ။ ၶႅပ်းႁၢင်ႈ – မိူဝ်ႈတိုၵ်ႉၸတ်းပဵၼ်ပၢင်ၵႅဝ်ႈ တီႈႁူင်းႁဵၼ်းၼေႃႇတႅၼ်းၶိူဝ် လိူဝ်ၼၼ်ႉ မေႃသွၼ်လူင် ၼၢင်းၸၢမ်ၶမ်း သိုပ်ႇမွၵ်ႇလၢတ်ႈၶေႃႈၵႂၢမ်းၵႂႃႇထႅင်ႈဝႃႈ“ တေႇပီႊ 2000 ၼီႊ တေႃႇထိုင် 2020 ၼီႊၼႆႉ ႁဝ်းႁႃးလႆႈဢွၼ်ၵၼ်လတ်းၽၢၼ်ႇ လွင်ႈယၢပ်ႇၽိုတ်ႇမႃးၸွမ်းၵၼ်။ ၸုမ်းမေႃသွၼ်ၵဝ်ႇ၊ မေႃသွၼ်မႂ်ႇႁဝ်းၶဝ် လႆႈဢွၼ်ၵၼ် တီႇၽဵဝ်ႈပႅတ်ႈယုမ်းၼၢမ်လူင်မႃး ။ ၽူႈၵေႃႉ ဢၼ်ဢွၼ်ႁူဝ်ပူၵ်းတင်ႈ ႁူင်းႁဵၼ်းၼေႃႇတႅၼ်းၶိူဝ်းၼႆႉ ပဵၼ်တူဝ်ၸဝ်ႈပၢင်ႇၾႃႉ ၸဵမ်မိူဝ်ႈပၢၼ်ပဵၼ် ၽူႈၵွၼ်းတပ်ႉၸုမ်းမၢႆ(1)။ ၵွပ်ႈၼၼ် ယုမ်ႇယမ်ဝႃႈ လုၵ်ႈႁဵၼ်းႁဝ်းၶဝ်ၵူႊၵေႃႉ တေပဵၼ်ၽူႈဢွၼ် ႁူဝ်လီၵႂႃႇ ႁင်းၽႂ်မၼ်း” ၼႆယူႇ။

['ၵၢၼ်ပူၵ်းပွင်', 'ပၢႆးပိင်ႇၺႃႇ', 'ၶၢဝ်ႇ']

2021-01-01T15:33:09

https://ssppssa.org/2021/01/%e1%80%95%e1%82%83%e1%82%87%e1%80%90%e1%80%ae%e1%82%87%e1%80%99%e1%82%82%e1%80%ba%e1%82%87%e1%80%9e%e1%80%af%e1%80%84%e1%80%ba%e1%81%b8%e1%80%ad%e1%80%af%e1%80%84%e1%80%ba%e1%82%88%e1%80%90-43/

ပႃႇတီႇမႂ်ႇသုင်ၸိုင်ႈတႆး၊ တပ်ႉသိုၵ်းၸိုင်ႈတႆး(SSPP/SSA) ဢိတ်ႇၶဝ်ႈၵၢပ်ႇၸွႆႈ ပေႃႈမႄႈၵူၼ်းမိူင်း ၼႂ်းဢိူင်ႇႁၢင်ၼႃးလႄႈ ဢိူင်ႇမိူင်းၸိတ်ႇ ၸေႈဝဵင်းမၢႆ(10)

January 1,2021 By – SSPP/SSA ၼႂ်းလိူၼ်တီႇၸိမ်ႇပႃႇ 31 ဝၼ်း ပီႊ 2020 ၼီႊ ၶၢဝ်းယၢမ်းၵၢင်ၼႂ် 8:00 မူင်းၼၼ်ႉ ၽၢႆႇဢုပ်ႉပိူင်ႇပႃႇ တီႇမႂ်ႇသုင်ၸိုင်ႈတႆး၊ တပ်ႉသိုၵ်းၸိုင်ႈတႆး(SSPP/SSA) ႁူမ်ႈႁႅင်းၵူၼ်း(5)ၵေႃႉ လႆႈၸွႆႈထႅမ် ဢိတ်ႇ ၶဝ်ႈၵၢပ်ႇပၼ် လုင်းသၢင်ႇဢုင်းလႄႈ ပႃႈၵေႃႇ ယူႇဝၢၼ်ႈၼမ်ႉပူ၊ ၸုမ်း(3)၊ ဢိူင်ႇႁၢင်ၼႃး၊ ၸေႈဝဵင်း မၢႆ(10)၊ တူင်ႇဝဵင်းသီႇပေႃႉ ၵႂႃႇယူႇ။ ၶႅပ်းႁၢင်ႈ – မိူဝ်ႈတိုၵ်ႉဢိတ်ႇၶဝ်ႈၵၢပ်ႇၸွႆႈ ပေႃႈမႄႈၵူၼ်းမိူင်း ၼႂ်းဢိူင်ႇႁၢင်ၼႃး ၼႂ်းလိူၼ်တီႇၸိမ်ႇပႃႇ 31 ဝၼ်း ပီႊ 2020 ၼီႊ ၶၢဝ်းယၢမ်းၵၢင်ၼႂ် 9:30 မူင်းၼၼ်ႉၵေႃႈ ၽၢႆႇဢုပ်ႉ ပိူင်ႇ ပႃႇတီႇမႂ်ႇသုင်ၸိုင်ႈတႆး၊ တပ်ႉသိုၵ်းၸိုင်ႈတႆး(SSPP/SSA) ႁူမ်ႈႁႅင်းၵူၼ်း(5)ၵေႃႉ လႆႈၸွႆႈထႅမ် ဢိတ်ႇၶဝ်ႈၵၢပ်ႇပၼ် ၸၢႆးလူၼ်းလႄႈ ၼၢင်းၸိင်ႇ ယူႇဝၢၼ်ႈပၢင်ႇႁႆႈ၊ ၸုမ်း(3)၊ ဢိူင်ႇမိူင်းၸိတ်ႇ၊ ၸေႈဝဵင်းမၢႆ(10)၊ တူင်ႇဝဵင်းသီႇပေႃႉ ၵႂႃႇထႅင်ႈယူႇ။ ၶႅပ်းႁၢင်ႈ – မိူဝ်ႈတိုၵ်ႉဢိတ်ႇၶဝ်ႈၵၢပ်ႇၸွႆႈ ပေႃႈမႄႈၵူၼ်းမိူင်း ၼႂ်းဢိူင်ႇမိူင်းၸိတ်ႇ

['ၵၢၼ်ၸွႆႈထႅမ်ပေႃႈမႄႈၵူၼ်းမိူင်း', 'ၶၢဝ်ႇ']

2020-12-28T10:34:11

https://ssppssa.org/2020/12/%e1%81%bd%e1%81%a2%e1%82%86%e1%82%87%e1%80%a2%e1%80%af%e1%80%95%e1%80%ba%e1%82%89%e1%80%95%e1%80%ad%e1%80%b0%e1%80%84%e1%80%ba%e1%82%87-%e1%80%95%e1%82%83%e1%82%87%e1%80%90%e1%80%ae%e1%82%87/

“ၽၢႆႇဢုပ်ႉပိူင်ႇ ပႃႇတီႇမႂ်ႇသုင်ၸိုင်ႈတႆး၊ တပ်ႉသိုၵ်းၸိုင်ႈတႆး ဢၼ်တူၵ်းပုၼ်ႈၽွၼ်း ၼႂ်းဢိူင်ႇမိူင်းၸိတ်ႇ တူင်ႇဝဵင်းမိူင်းယႆ ၸွႆႈၵၢၼ်ပေႃႈမႄႈၵူၼ်းမိူင်း”

ၶၢဝ်ႇ – SSPP Infoဝၼ်းထီႉ – 28.12.2020 ဝၼ်းထီႉ 27.12.2020 ၼႆႉ သိုၵ်းၽၢႆႇဢုပ်ႉပိူင်ႇ ပႃႇတီႇမႂ်ႇသုင်ၸိုင်ႈတႆး၊ တပ်ႉသိုၵ်းၸိုင်ႈတႆး ဢၼ်တူၵ်း ပုၼ်ႈၽွၼ်း တူင်ႉၼိုင် ၼႂ်းဢိူင်ႇမိူင်းၸိတ်ႇ တူင်ႇဝဵင်းမိူင်းယႆ ၸွႆႈထႅမ်ပေႃႉၶဝ်ႈႁႆႈပၼ် ပႃႈလူႇ တီႈယူႇ ဝၢၼ်ႈပၢင်ႁၢႆး ဢိူင်ႇမိူင်းၸိတ်ႇ ၸေႈဝဵင်းမၢႆ(10)။

['ၶၢဝ်ႇ', 'ၵၢၼ်ၸွႆႈထႅမ်ပေႃႈမႄႈၵူၼ်းမိူင်း']

2020-12-27T11:39:34

https://ssppssa.org/2020/12/%e1%81%bd%e1%81%a2%e1%82%86%e1%82%87%e1%80%a2%e1%80%af%e1%80%95%e1%80%ba%e1%82%89%e1%80%95%e1%80%ad%e1%80%b0%e1%80%84%e1%80%ba%e1%82%87-%e1%80%95%e1%82%83%e1%82%87%e1%80%90%e1%80%ae%e1%82%87-8/

ၽၢႆႇဢုပ်ႉပိူင်ႇ ပႃႇတီႇမႂ်ႇသုင်ၸိုင်ႈတႆး၊ တပ်ႉသိုၵ်းၸိုင်ႈတႆး(SSPP/SSA)ၵၢၼ်ႉၶဝ်ႈၵၢပ်ႇၸွႆႈပေႃႈ မႄႈၵူၼ်းမိူင်း ၼႂ်းၸေႈဝဵင်းမၢႆ(10)

December 27,2020 By – SSPP/SSA ၼႂ်းလိူၼ်တီႇၸိမ်ႇပႃႇ 24 ဝၼ်း ပီႊ 2020 ၼီႊ ၶၢဝ်းယၢမ်း 8:30 မူင်းၼၼ်ႉ တပ်ႉႁူမ်ႇလူမ်ႈၸေႈ ဝဵင်းမၢႆ(10) ပႃႇတီႇမႂ်ႇသုင်ၸိုင်ႈတႆး၊ တပ်ႉသိုၵ်းၸိုင်ႈတႆး(SSPP/SSA) ႁူမ်ႈႁႅင်းၵူၼ်း(7)ၵေႃႉ လႆႈ ၵၢၼ်ႉၶဝ်ႈၵၢပ်ႇၸွႆႈ ပေႃႈမႄႈၵူၼ်းမိူင်း ၸိုဝ်ႈႁွင်ႉ လုင်းၶမ်းလႄႈ ပႃႈသေး ယူႇဝၢၼ်ႈၼွင်တူမ်၊ ၸုမ်း (1)၊ ဢိူင်ႇတူၼ်ႈ ၵႅင်း၊ တူင်ႇဝဵင်းသီႇပေႃႉ ၵႂႃႇယူႇ။ ၶႅပ်းႁၢင်ႈ – မိူဝ်ႈတိုၵ်ႉၵၢၼ်ႉၶဝ်ႈၵၢပ်ႇၸွႆႈ ပေႃႈမႄႈၵူၼ်းမိူင်း ၼႂ်းဢိူင်ႇတူၼ်ႈၵႅင်း

['ၶၢဝ်ႇ', 'ၵၢၼ်ၸွႆႈထႅမ်ပေႃႈမႄႈၵူၼ်းမိူင်း']

2020-12-24T14:54:48

https://ssppssa.org/2020/12/%e1%81%bd%e1%81%a2%e1%82%86%e1%82%87%e1%80%a2%e1%80%af%e1%80%95%e1%80%ba%e1%82%89%e1%80%95%e1%80%ad%e1%80%b0%e1%80%84%e1%80%ba%e1%82%87%e1%80%95%e1%82%83%e1%82%87%e1%80%90%e1%80%ae%e1%82%87%e1%80%99-8/

ၽၢႆႇဢုပ်ႉပိူင်ႇပႃႇတီႇမႂ်ႇသုင်ၸိုင်ႈတႆး၊ တပ်ႉသိုၵ်းၸိုင်ႈတႆး(SSPP/SSA) ၵၢၼ်ႉၶဝ်ႈၵၢပ်ႇၸွႆႈပေႃႈ မႄႈၵူၼ်းမိူင်း ၼႂ်းဢိူင်ႇတူၼ်ႈၵႅင်း ၸေႈဝဵင်းမၢႆ(10)

December 24,2020 By – SSPP/SSA ၼႂ်းလိူၼ်တီႇၸိမ်ႇပႃႇ 21 ဝၼ်း ပီႊ 2020 ၼီႊ ၶၢဝ်းယၢမ်းၵၢင်ၼႂ် 8:00 မူင်းၼၼ်ႉ ၽၢႆႇႁူမ်ႇလူမ်ႈ ၸေႈဝဵင်းမၢႆ(10) ပႃႇတီႇမႂ်ႇသုင်ၸိုင်ႈတႆး၊ တပ်ႉသိုၵ်းၸိုင်ႈတႆး(SSPP/SSA) ႁူမ်ႈႁႅင်းၵူၼ်း(10) ၵေႃႉ လႆႈၵၢၼ်ႉၶဝ်ႈၵၢပ်ႇၸွႆႈ လုင်းလႅင်လႄႈ ပႃႈမူၺ်း ယူႇဝၢၼ်ႈၼွင်တူမ်၊ ဢိူင်ႇတူၼ်ႈၵႅင်း၊ တူင်ႇဝဵင်းသီႇ ၵေႃႉၵႂႃႇယူႇ။ ၶႅပ်းႁၢင်ႈ – မိူဝ်ႈတိုၵ်ႉၵၢၼ်ႉၶဝ်ႈၵၢပ်ႇၸွႆႈ ပေႃႈမႄႈၵူၼ်းမိူင်း

['ၵၢၼ်ၸွႆႈထႅမ်ပေႃႈမႄႈၵူၼ်းမိူင်း', 'ၶၢဝ်ႇ']

2020-12-21T19:42:23

https://ssppssa.org/2020/12/%e1%80%9e%e1%80%ad%e1%80%af%e1%81%b5%e1%80%ba%e1%80%b8%e1%81%bd%e1%81%a2%e1%82%86%e1%82%87%e1%80%a2%e1%80%af%e1%80%95%e1%80%ba%e1%82%89%e1%80%95%e1%80%ad%e1%80%b0%e1%80%84%e1%80%ba%e1%82%87-2/

သိုၵ်းၽၢႆႇဢုပ်ႉပိူင်ႇ ပႃႇတီႇမႂ်ႇသုင်ၸိုင်ႈတႆး၊တပ်ႉသိုၵ်းၸိုင်ႈတႆး ၸွႆႈၶုတ်းတၢင်းပၼ် ပေႃႈမႄႈၵူၼ်းမိူင်း ၼႂ်းဢိူင်ႇၼႃးလဝ်း တူင်ႇဝဵင်းတၢင်ႉယၢၼ်း

ၶၢဝ်ႇ – SSPP Infoဝၼ်းထီႉ -21.12.2020 ၼႂ်းဝၼ်းထီႉ 21.12.2020 ၼႆႉ သိုၵ်းၽၢႆႇဢုပ်ႉပိူင်ႇ ဢၼ်တူၵ်းပုၼ်ႈၽွၼ်း ၼႂ်းၸေႈဝဵင်းမၢႆ(1)တၢင်ႉယၢၼ်း ၸွႆႈတီႇၽဵဝ်ႈၶုတ်းတၢင်းပၼ် ပေႃႈမႄႈၵူၼ်းမိူင်း ၵႂႃႇမႃးပႆ ၼႂ်းဢိူင်ႇၼႃးလဝ်း တူင်ႇဝဵင်းတၢင်ႉယၢၼ်း ယူႇ ယဝ်ႉ။ ၼႂ်းၵၢၼ်ၸွႆႈထႅမ်ပေႃႈမႄႈၵူၼ်းမိူင်းၼၼ်ႉ ၸၢႆးလႅင် ၽူႈၵွၼ်းတပ်ႉၵွင်ႁူမ်ႇလူမ်ႈၸေႈဝဵင်းဢွၼ်ႁူဝ်ႁႅင်း ၵူၼ်းသိုၵ်း(10)ၵေႃႉ ႁူမ်ႈပႃးပေႃႈမႄႈၵူၼ်းမိူင်း ၼႂ်းဢိူင်ႇၼႃးလဝ်းသေ တေႇၶုတ်းတီႈလွႆၽၢၼ်းတၢင်ႇ တေႃႇ ထိုင်တီႈလွႆၽုၺ်းယူႇ။

['ၵၢၼ်ၸွႆႈထႅမ်ပေႃႈမႄႈၵူၼ်းမိူင်း', 'ၶၢဝ်ႇ']

2020-12-20T13:06:37

https://ssppssa.org/2020/12/%e1%81%b8%e1%80%af%e1%80%99%e1%80%ba%e1%80%b8%e1%81%b5%e1%80%b0%e1%81%bc%e1%80%ba%e1%80%b8%e1%81%bc%e1%80%af%e1%80%99%e1%80%ba%e1%82%87-%e1%80%91%e1%80%af%e1%80%84%e1%80%ba%e1%82%89%e1%80%9e%e1%81%a2/

ၸုမ်းၵူၼ်းၼုမ်ႇ ထုင်ႉသၢၼ်လွႆလၢၼ်း ၸတ်းပဵၼ်ပၢင်ၶေႉၶဵင်ႇ ပိတ်ႉမၢၵ်ႇၼင် တီႈၼႂ်းဢိူင်ႇ ၼႃးၶႃႇ ၸေႈဝဵင်းမၢႆ(7) တူင်ႇဝဵင်းတၢင်ႉယၢၼ်း

December 20,2020 By – SSPP/SSA ၼႂ်းလိူၼ်တီႇၸိမ်ႇပႃႇ 19 ဝၼ်း ပီႊ 2020 ၼီႊ ၶၢဝ်းယၢမ်းဝၢႆးဝၼ်း 3:45 မူင်း တေႃႇထိုင် 4:45 မူင်းၼၼ်ႉ ၸုမ်းၵူၼ်းၼုမ်ႇ ၽၢႆႇလဵၼ်ႈႁႅင်းပိတ်ႉမၢၵ်ႇၼင် ၸိုဝ်ႈၸုမ်း “ႁူမ်ႈႁႅင်းပၢင်မႂ်ႇသုင်” လႄႈ ၸုမ်းၼုမ်ႇႁၢၼ် တပ်ႉဢိူမ်ႈၸမ်ႁူဝ်ပဝ်ႈလူင် ၸိုဝ်ႈၸုမ်း “ သၢႆၼမ်ႉသႃႈ” လႆႈၶေႉၶဵင်ႇ လဵၼ်ႈမၢၵ်ႇၼင်ၵၼ် တီႈဝၢင်းမၢၵ်ႇၼင် “ႁူၺ်ႈငိုၼ်း” ဢၼ်ယူႇတီႈငဝ်ႈငုၼ်းပႃႇတီႇမႂ်ႇသုင် ၸိုင်ႈတႆး၊ တပ်ႉသိုၵ်းၸိုင်ႈတႆး(SSPP/SSA) ဢဝ်ပုၼ်ႈၽွၼ်း ၵေႃႇသၢင်ႈမီးဝႆႉ ၼႂ်းဢိူင်ႇၼႃး ၶႃႇ၊ ၸေႈဝဵင်းမၢႆ(7)၊ တူင်ႇဝဵင်းတၢင်ႉယၢၼ်း ၼၼ်ႉယူႇ။ ၶႅပ်းႁၢင်ႈ – မိူဝ်ႈတိုၵ်ႉၽိုၵ်းသၢၼ်း ႁၢင်ႈႁႅၼ်း တႃႇၶဝ်ႈၶေႉၶႅင်ႇပိတ်ႉမၢၵ်ႇၼင် ယိူင်းဢၢၼ်းဢၼ်လႆႈ ၶပ်ႉၶိုင်ႁဵတ်းပဵၼ်ပၢင်ၶေႉၶဵင်ႇပိတ်ႇမၢၵ်ႇၼင်ပွၵ်ႈၼႆႉ တႃႇႁႂ်ႈၵူၼ်း ၼုမ်ႇၼႂ်းတပ်ႉသိုၵ်းလႄႈ ၸုမ်းၵူၼ်းၼုမ်ႇၸၢႆးယိင်းပၢၼ်မႂ်ႇ ၼႂ်းပေႃႈမႄႈၵူၼ်းမိူင်း မီးလွင်ႈ မိုတ်ႇၵိုဝ်းၸမ်ၸႂ်ၵၼ်သေ ႁူမ်ႈမိုဝ်းၵၼ် ၵႅတ်ႇၶႄႇႁႄႉၵင်ႈ ၽေးၶဵၼ်ယႃႈမဝ်းၵမ် ၼႆယူႇ။ ၶႅပ်းႁၢင်ႈ – မိူဝ်ႈတိုၵ်ႉလဵၼ်ႈမၢၵ်ႇၼင်

['ၶၢဝ်ႇ']

2020-12-20T12:16:19

https://ssppssa.org/2020/12/%e1%81%bd%e1%81%a2%e1%82%86%e1%82%87%e1%80%a2%e1%80%af%e1%80%95%e1%80%ba%e1%82%89%e1%80%95%e1%80%ad%e1%80%b0%e1%80%84%e1%80%ba%e1%82%87%e1%80%95%e1%82%83%e1%82%87%e1%80%90%e1%80%ae%e1%82%87%e1%80%99-7/

ၽၢႆႇဢုပ်ႉပိူင်ႇပႃႇတီႇမႂ်ႇသုင်ၸိုင်ႈတႆး၊ တပ်ႉသိုၵ်းၸိုင်ႈတႆး(SSPP/SSA) ၸွႆႈထႅမ်ၵၢၼ် ပေႃႈမႄႈ ၵူၼ်းမိူင်း ၼႂ်းၸေႈဝဵင်းမၢႆ(10) တူင်ႇဝဵင်းသီႇပေႃႉ

December 20,2020 By – SSPP/SSA ၼႂ်းလိူၼ်တီႇၸိမ်ႇပႃႇ 19 ဝၼ်း ပီႊ 2020 ၼီႊ ၶၢဝ်းယၢမ်းၵၢင်ၼႂ် 8:00 မူင်းၼၼ်ႉ တပ်ႉႁူမ်ႇလူမ်ႈ ၸေႈဝဵင်းမၢႆ(10) ပႃႇတီႇမႂ်ႇသုင်ၸိုင်ႈတႆး၊ တပ်ႉသိုၵ်းၸိုင်ႈတႆး(SSPP/SSA) ႁူမ်ႈႁႅင်းၵူၼ်း(10)ၵေႃႉ လႆႈၵၢၼ်ႉၶဝ်ႈၵၢပ်ႇၸွႆႈပေႃႈမႄႈၵူၼ်းမိူင်း ၸိုဝ်ႈႁွင်ႉပႃႈတၢၼ်း ယူႇဝၢၼ်ႈလွႆငိုၼ်း၊ ၸုမ်း(1)၊ ဢိူင်ႇ တူၼ်ႈၵႅင်း ၵႂႃႇယူႇ။ ၶႅပ်းႁၢင်ႈ – မိူဝ်ႈတိုၵ်ႉၵၢၼ်ႉၶဝ်ႈၵၢပ်ႇၸွႆႈပေႃႈမႄႈၵူၼ်းမိူင်း ၼႂ်းဢိူင်ႇတူၼ်ႈၵႅင်း ၽၢႆႇၼိုင်ႈၵေႃႈ သိုၵ်းၵူၼ်းမိူင်း ၼႂ်းၸေႈဝဵင်းမၢႆ(10) ပႃႇတီႇမႂ်ႇသုင်ၸိုင်ႈတႆး၊ တပ်ႉသိုၵ်းၸိုင်ႈတႆး (SSPP/SSA) ႁူမ်ႈႁႅင်းၵူၼ်း(10)ၵေႃႉ လႆႈဢိတ်ႇၶဝ်ႈၵၢပ်ႇၸွႆႈ ၸၢႆးပီးလႄႈ ၼၢင်းလွတ်ႈ ယူႇဝၢၼ်ႈ ၵွင်းႁုင်း(ၶူဝ်ႉၶႃႉ)၊ ၸုမ်း(2)၊ ဢိူင်ႇတူၼ်ႈၵႅင်း ၵႂႃႇထႅင်ႈယူႇ။ ၶႅပ်းႁၢင်ႈ – မိူဝ်ႈတိုၵ်ႉဢိတ်ႇၶဝ်ႈၵၢပ်ႇၸွႆႈ ပေႃႈမႄႈၵူၼ်းမိူင်း ၼႂ်းဢိူင်ႇတူၼ်ႈၵႅင်း

['ၵၢၼ်ၸွႆႈထႅမ်ပေႃႈမႄႈၵူၼ်းမိူင်း', 'ၶၢဝ်ႇ']

2020-12-20T12:05:46

https://ssppssa.org/2020/12/%e1%80%90%e1%80%95%e1%80%ba%e1%82%89%e1%80%9e%e1%80%ad%e1%80%af%e1%81%b5%e1%80%ba%e1%80%b8%e1%80%99%e1%81%a2%e1%81%bc%e1%80%ba%e1%82%88-%e1%81%b6%e1%80%ad%e1%80%af%e1%81%bc%e1%80%ba%e1%82%88%e1%80%9c/

တပ်ႉသိုၵ်းမၢၼ်ႈ ၶိုၼ်ႈလေႃႇတိုၵ်းတပ်ႉဢူၺ်းလီ တီႈမိူင်းပေႃႈၼႂ်းၶၢဝ်းယၢမ်းၵိုတ်းတိုၵ်း

ၶၢဝ်ႇ- SSPP info December,20,2020 သိုၵ်းမၢၼ်ႈတပ်ႉၵွင် ၶလရ 79 ၽၢႆႇတႂ်ႈၵုမ်းၵမ် တပ်ႉမ 99 ႁႅင်းၵူၼ်း(60) ၶိုၼ်ႈလေႃႇတိုၵ်း တပ်ႉဢူၺ်း လီတီႈလွႆၵွင်းတုၺ် ဢိူင်ႇမိူင်းပေႃႈ ၸေႈဝဵင်းပၢင်သၢႆး ၸိုင်ႈတႆးပွတ်းႁွင်ႇ။ ဝၼ်းထီႉ 19.12.2020 ၶၢဝ်းယၢမ်း 5:56မူင်းၼၼ်ႉ သိုၵ်းမၢၼ်ႈတပ်ႉၶလရ (79)လုၵ်ႉတၢင်းၼွင်ၶမ်း ၵႂႃႇ တၢင်းပဵင်းဢွႆႈသေ ၶိုၼ်ႈလေႃႇတိုၵ်းတပ်ႉပၢင်သဝ်း ၸုမ်းဢူၺ်းလီ(3)ၸုမ်း ဢၼ်ပၵ်းသဝ်းဝႆႉ ၼိူဝ်လွႆၵွင်းတုၺ်ၼၼ်ႉ သွင်ၽၢႆႇလႆႈပဵၼ်ပၢင်တိုၵ်းၵၼ် တေႃႇထိုင်ယၢမ်း 8:15 မူင်းၼၼ်ႉသဵင်ၵွင်ႈ ၸင်ႇယဵၼ်ၵႂႃႇ၊ ၽွင်းသွင်ၽၢႆႇပဵၼ်ပၢင်တိုၵ်းၵၼ်ယူႇၼၼ်ႉ သိုၵ်းမၢၼ်ႈၶဝ် လုၵ်ႉတီႈၵွင်းတပ်ႉ 105 လၵ်းၼၼ်ႉသေ ဢဝ်ၶိူင်ႈလူင် 120 ယိုဝ်းၸွႆႈၵႂႃႇတၢင်းပၢင်တိုၵ်းၼၼ်ႉ 12 လုၵ်ႈ ၵူၺ်းဢမ်ႇတိူဝ်ႉၽႂ်။ တပ်ႉဢူၺ်းလီသၢမ်ၸုမ်း ဢၼ်ပၵ်းသဝ်းဢဝ်တီႈယူႇဝႆႉၼိူဝ်လွႆၵွင်းတုၺ်ၼၼ်ႉ ပဵၼ်တပ်ႉသိုၵ်းၸိုင်ႈ တႆး ဢၼ်ဢဝ်ႁူမ်ႇလူမ်ႈၸေႈဝဵင်းမၢႆ(15)ပၢင်ႇသၢႆး၊ တပ်ႉသိုၵ်းယၶႅင်ႇလႄႈတပ်ႉသိုၵ်းၵူဝ်းၵၢင်ႉယူႇ သဝ်းၸွမ်းၵၼ် ပူၼ်ႉမႃးမိူဝ်ႈၼႂ်းလိူၼ်ႈဢေႃးၵတ်ႊၼၼ်ႉၵေႃႈ သိုၵ်းမၢၼ်ႈယၢမ်ႈၶွၼ်ႈႁႅင်းၶိုၼ်ႈ လေႃႇတိုၵ်းမႃးပွၵ်ႈၼိုင်ႈယူႇယဝ်ႉ။ယူႇတီႈၽၢႆႇတပ်ႉသိုၵ်းမၢၼ်ႈ ပိုၼ်ၽၢဝ်ႇၵိုတ်းတိုၵ်းတေႃႇထိုင်လိူၼ် တီႊၸိမ်ႊပႃႊသုတ်းၼႆသေတႃႉ ပၢင်တိုၵ်းယင်းၵိုတ်ႇၶိုၼ်ႈလၢႆလၢႆတီႈ မိူၼ်ၼင်ႇၸေႈဝဵင်းၼမ်ႉတူႈၵေႃႈ တပ်ႉသိုၵ်းမၢၼ်ႈပိုတ်ႇၼႃႈ သိုၵ်းတေႃႇ တပ်ႉသိုၵ်းTNLA (2)ပွၵ်ႈယူႇယဝ်ႉ။

['ၵၢၼ်သိုၵ်း', 'ၶၢဝ်ႇ']

2020-12-19T07:29:43

https://ssppssa.org/2020/12/%e1%80%95%e1%82%83%e1%82%87%e1%80%90%e1%80%ae%e1%82%87%e1%80%99%e1%82%82%e1%80%ba%e1%82%87%e1%80%9e%e1%80%af%e1%80%84%e1%80%ba%e1%81%b8%e1%80%ad%e1%80%af%e1%80%84%e1%80%ba%e1%82%88%e1%80%90-42/

ပႃႇတီႇမႂ်ႇသုင်ၸိုင်ႈတႆး၊ တပ်ႉသိုၵ်းၸိုင်ႈတႆး(SSPP/SSA) ၵၢၼ်ႉၶဝ်ႈၵၢပ်ႇလႄႈ ဢိတ်ႇၶဝ်ႈၵၢပ်ႇၸွႆႈ ပေႃႈမႄႈၵူၼ်းမိူင်း ၼႂ်းၸေႈဝဵင်းမၢႆ(10) တူင်ႇဝဵင်းသီႇပေႃႉ

December 19,2020 By – SSPP/SSA ၼႂ်းလိူၼ်တီႇၸိမ်ႇပႃႇ 18 ဝၼ်း ပီႊ 2020 ၼီႊ ၶၢဝ်းယၢမ်းၵၢင်ၼႂ် 8:00 မူင်းၼၼ်ႉ တပ်ႉႁူမ်ႇလူမ်ႈ ၸေႈဝဵင်းမၢႆ(10) ပႃႇတီႇမႂ်ႇသုင်ၸိုင်ႈတႆး၊ တပ်ႉသိုၵ်းၸိုင်ႈတႆး(SSPP/SSA) ႁူမ်ႈႁႅင်းၵူၼ်း(6)ၵေႃႉ လႆႈၵၢၼ်ႉၶဝ်ႈၵၢပ်ႇၸွႆႈပေႃႈမႄႈၵူၼ်းမိူင်း ၸိုဝ်ႈႁွင်ႉလုင်းၸႃႇလိင်ႇလႄႈ ပႃႈၶမ်းမူဝ် ယူႇဝၢၼ်ႈၼႃး ၽႅမ်း၊ ၸုမ်း(1)၊ ဢိူင်ႇတူၼ်ႈၵႅင်း၊ တူင်ႇဝဵင်းသီႇပေႃႉ ၵႂႃႇယူႇ။ ၶႅပ်းႁၢင်ႈ – မိူဝ်ႈတိုၵ်ႉၵၢၼ်ႉၶဝ်ႈၵၢပ်ႇၸွႆႈ ပေႃႈမႄႈၵူၼ်းမိူင်း ၼႂ်းဢိူင်ႇတူၼ်ႈၵႅင်း ၽၢႆႇၼိုင်ႈၵေႃႈ သိုၵ်းၵူၼ်းမိူင်း ပႃႇတီႇမႂ်ႇသုင်ၸိုင်ႈတႆး၊ တပ်ႉသိုၵ်းၸိုင်ႈတႆး(SSPP/SSA) ႁူမ်ႈႁႅင်း ၵူၼ်း(5)ၵေႃႉ လႆႈဢိတ်ႇၶဝ်ႈၵၢပ်ႇၸွႆႈ ၸၢႆးသၢင်ႇၼုမ်ႇလႄႈ ၼၢင်းယိင်း ယူႇဝၢၼ်ႈၼမ်ႉပူလႅင်၊ ၸုမ်း (3)၊ ဢိူင်ႇႁၢင်ၼႃး၊ တူင်ႇဝဵင်းသီႇပေႃႉ ၵႂႃႇထႅင်ႈယူႇ။ ၶႅပ်းႁၢင်ႈ – မိူဝ်ႈတိုၵ်ႉ ဢိတ်ႇၶဝ်ႈၵၢပ်ႇၸွႆႈပေႃႈမႄႈၵူၼ်းမိူင်း ၼႂ်းဢိူင်ႇႁၢင်ၼႃး

['ၶၢဝ်ႇ', 'ၵၢၼ်ၸွႆႈထႅမ်ပေႃႈမႄႈၵူၼ်းမိူင်း']

2020-12-18T23:37:49

https://ssppssa.org/2020/12/%e1%80%84%e1%80%9d%e1%80%ba%e1%82%88%e1%80%84%e1%80%af%e1%81%bc%e1%80%ba%e1%80%b8%e1%80%95%e1%82%83%e1%82%87%e1%80%90%e1%80%ae%e1%82%87%e1%80%99%e1%82%82%e1%80%ba%e1%82%87%e1%80%9e%e1%80%af-30/

ငဝ်ႈငုၼ်းပႃႇတီႇမႂ်ႇသုင်ၸိုင်ႈတႆး၊ တပ်ႉသိုၵ်းၸိုင်ႈတႆး(SSPP/SSA) ၵေႃႇသၢင်ႈၶူဝ်ႁိၼ်လႄႈ ၶူဝ်မႆႉ ပၼ်ပေႃႈမႄႈၵူၼ်းမိူင်း ဝၢၼ်ႈႁူဝ်ၸႅင်လႄႈ ဝၢၼ်ႈၵွင်းၵၢတ်ႇ ဢိူင်ႇၼႃးၶႃႇ ၸေႈဝဵင်းမၢႆ(7)

December 18,2020 By – SSPP/SSA ၼႂ်းလိူၼ်ၼူဝ်ႇဝႅမ်ႇပႃႇ 12 ဝၼ်း တေႃႇထိုင် လိူၼ်တီႇၸိမ်ႇပႃႇ 15 ဝၼ်း ပီႊ 2020 ၼီႊၼၼ်ႉ ငဝ်ႈငုၼ်းပႃႇတီႇမႂ်ႇသုင်ၸိုင်ႈတႆး၊ တပ်ႉသိုၵ်းၸိုင်ႈတႆး(SSPP/SSA) လႆႈၵေႃႇသၢင်ႈၶူဝ်ႁိၼ်လႄႈ ၶူဝ် မႆႉပၼ်ပေႃႈမႄႈၵူၼ်းမိူင်း ဝၢၼ်ႈႁူဝ်ၸႅင်လႄႈ ဝၢၼ်ႈၵွင်းၵၢတ်ႇ၊ ၸုမ်း(2)၊ ဢိူင်ႇၼႃးၶႃႇ၊ ၸေႈဝဵင်း မၢႆ(7)၊ တူင်ႇဝဵင်းတၢင်ႉယၢၼ်း ၵႂႃႇယူႇ။ ၶႅပ်းႁၢင်ႈ – ၶူဝ်ႁိၼ် တီႈဝၢၼ်ႈႁူဝ်ၸႅင် ဢၼ်ၵေႃႇသၢင်ႈယဝ်ႉတူဝ်ႈၵႂႃႇ ၼႂ်းဝၼ်းထီႉ-15.12.2020 တီႈၵၢၼ်ၵေႃႇသၢင်ႈၶူဝ်ႁိၼ်ၼၼ်ႉ လႆႈၸႂ်ႉတိုဝ်းႁႅင်းၵႃးၸၢၵ်ႈပႅၵ်ႉၽူဝ်း(1)လမ်း၊ လိၼ်ပုၼ် (Cement) 949 ထူင်၊ မၢၵ်ႇႁိၼ်(117)ၵိၼ်း၊ သၢႆး(101) ၵိၼ်း၊ ၼမ်ႉမၼ်းတီႇၸေႇ(9)ထၢင်၊ ယၢမ်းတႃႇ ပွႆႇမၢၵ်ႇႁိၼ်(2)တိူၵ်ႈလႄႈ သၢင်ႉငိုၼ်းသဵင်ႈ(26,499,050)ၵျၢပ်ႈသေ တၢင်းယၢဝ်းၶူဝ်မီး(22)ထတ်း၊ တၢင်းသုင်ၶူဝ်မီး(8)ထတ်း၊ တၢင်းၵႂၢင်ႈၶူဝ်မီး(18)ထတ်း၊ တၢင်းသုင်ၽၢႆႁိၼ် ဢၼ်ဢုမ်ႈႁွပ်ႇၶူဝ်မီး (24) ထတ်း၊ တၢင်းယၢဝ်းၽၢႆႁိၼ် ဢၼ်ဢုမ်ႈႁွပ်ႇၶူဝ်မီး(51)ထတ်း၊ တၢင်းၵႂၢင်ႈပိုၼ်ႉၽၢႆႇႁိၼ် ဢၼ် ဢုမ်ႈႁွပ်ႇၶူဝ်မီး(18)ထတ်း ယူႇ။ ၶႅပ်းႁၢင်ႈ – ၶူဝ်ႁိၼ် တီႈဝၢၼ်ႈႁူဝ်ၸႅင် ဢၼ်ၵေႃႇသၢင်ႈယဝ်ႉတူဝ်ႈၵႂႃႇ ၼႂ်းဝၼ်းထီႉ-15.12.2020 တႃႇတေၵေႃႈသၢင်ႈပၼ်မႃးၶူဝ်ႁိၼ်လႄႈ ၶူဝ်မႆႉ တီႈဝၢၼ်ႈႁူဝ်ၸႅင်လႄႈ ဝၢၼ်ႈၵွင်းၵၢတ်ႇၼႆႉ ငဝ်ႈ ငုၼ်းပႃႇတီႇမႂ်ႇသုင်ၸိုင်ႈတႆး၊ တပ်ႉသိုၵ်းၸိုင်ႈတႆး(SSPP/SSA) လႆႈၽိတ်ႈႁွင်ႉဢဝ် ၸုမ်းမေႃမိုဝ်း ဢၼ်လုင်းမႁႃႇဢိၼ်းဢွၼ်ႁူဝ် ႁႅင်းၵူၼ်းမွၵ်ႈ(21)ၵေႃႉၼၼ်ႉသေ ၵေႃႇသၢင်ႈၵႂႃႇယူႇ။ ၶႅပ်းႁၢင်ႈ – ၶူဝ်မႆႉ တီႈဝၢၼ်ႈၵွင်းၵၢတ်ႇ ဢၼ်ၵေႃႇသၢင်ႈယဝ်ႉတူဝ်ႈၵႂႃႇ ၼႂ်းဝၼ်းထီႉ-17.12.2020

['ၶၢဝ်ႇ', 'ၵၢၼ်ၵေႃႇသၢင်ႈတွၼ်ႈလိၼ်ၶိုၼ်ႈယႂ်']

2020-12-18T20:59:54

https://ssppssa.org/2020/12/%e1%80%9c%e1%80%b0%e1%80%84%e1%80%ba%e1%80%95%e1%80%bd%e1%80%84%e1%80%ba%e1%81%b8%e1%80%ad%e1%80%af%e1%80%84%e1%80%ba%e1%82%88%e1%80%99%e1%80%ad%e1%80%b0%e1%80%84%e1%80%ba%e1%80%b8%e1%81%b6%e1%80%b1/

လူင်ပွင်ၸိုင်ႈမိူင်းၶေႇ ၸွႆႈထႅမ် SSPP/SSA ၶိူင်ႈၶူဝ်းၵႅတ်ႇၶႄၶူဝ်ႊဝိတ်ႉ-19 ပွၵ်ႈၵမ်း(4)

SSPP info December 18, 2020 ၽူႈတၢင်တူဝ် ငဝ်ႈငုၼ်းပႃႇတီႇမႂ်ႇသုင်ၸိုင်ႈတႆး တပ်ႉသိုၵ်းၸိုင်ႈတႆး SSPP/SSA လႆႈႁပ်ႉၶူဝ်းၶွင် ၵႅတ်ႇၶေ တၢင်းပဵၼ်ၵႃႇလၵူၼ်း ၶူဝ်ႊဝိတ်ႉ-19 (COVID-19) ဢၼ် လုၵ်ႉတီႈလုမ်းၵပ်းသိုပ်ႇၼွၵ်ႈမိူင်း လူင်ပွင်ၸိုင်ႈယူႊၼၢၼ်ႊ ၸိုင်ႈမိူင်းၶေႇၸွႆႈထႅမ်ပွၵ်ႈၵမ်း(4)။ ဝၼ်းထီႉ 18.12.2020 ၸုမ်းတၢင်တူဝ် ငဝ်ႈငုၼ်း SSPP/SSA ႁပ်ႉဢဝ်ၶူဝ်း ၵႅတ်ႇၶေၶူဝ်ႊဝိတ်ႉ-19 ဢၼ်လူင်ပွင်ၸိုင်ႈမိူင်းၶေႇၸွႆႈထႅမ်မႃး ၽႅၼ်ႇတူမ်းသူပ်း-20,500 ဢၼ်၊ သိူဝ်ႈ BPE- 700 ၸုမ်ႇ၊ ၶိူင်ႈ ႁႄႉၼႃႈ-1400 ဢၼ်၊ သိူဝ်ႈၶူဝ်းတႃႇၼုင်ႈယူႇၼႂ်း ၵရၢၼ်ႊတိၼ်း-200 ၸုမ်ႇ၊ မူင်မိုဝ်းဢၼ်ၸႂ်ႉၼိုင်ႈ ပွၵ်ႈ-2100 ၵူႈ၊ မၢၵ်ႇႁူဝ်တိုဝ်းပွၵ်ႈလဵဝ်-2100 လုၵ်ႈ၊ ၶိူင်ႈတႅၵ်ႈလူမ်းၼၢဝ်-80 ဢၼ်၊ ၶိူင်ႈတႅၵ်ႇလူမ်းၼၢဝ် (တႃႇမူဝ်ႇမီႇတႃႇ)-430 ဢၼ်၊ ၵျႄႇလၢင်ႉမိုဝ်း-1900 တဝ်ႈ၊ ၶိူင်ႈတႃးမိုဝ်း-125တဝ်ႈ၊ မူင်မိုဝ်းတႃႇၸႂ်ႉၼႂ်း ႁူင်းယႃ- 2600 ၵူႈ၊ ၵွၼ်ႈသီ-250 ၵွၼ်ႈ၊ ၶိူင်ႈသိတ်းမူင်ႈမႅင်း-20 ဢၼ်၊ ၼမ်ႉယႃသိတ်းမူင်ႈမႅင်း-80 ပုင်း၊ လႄႈတီႈႁွင်ႈၵၢၼ်တပ်ႉႁၢၼ်မိူင်းၶေႇ ၸွႆႈထႅမ်ၶိူင်ႈၸႅတ်ႈယဵဝ်ႈ-150,000ဢၼ် ၸိူဝ်းၼႆႉ မႅၼ်ႈငိုၼ်း ၶႄႇ 344078.5 ယွၼ်ႇယူႇယဝ်ႉ။ ၶိူင်ႈၶူဝ်းၸိူဝ်းဢၼ်လူင်ပွင်ၸိုင်ႈၶေႇၸွႆႈထႅမ်ၼၼ်ႉ တေၶိုၼ်းၸွႆႈထႅမ်ၼႂ်းပေႃႈမႄႈၵူၼ်းမိူင်းႁဝ်းၵႂႃႇ ၸွမ်းၼင်ႇတီႈၵိုင်ႇဢၢပ်ႈၵူၺ်းဢမ်ႇၵႃး တီႈၼႂ်းၼႃႈတီႈဢုပ်ႉပိူင်ႇပႃႇတီႇမႂ်ႇသုင်ၸိုင်ႈတႆး တပ်ႉသိုၵ်း ၸိုင်ႈတႆး ယိုၼ်းထိုင်လႆႈၼၼ်ႉ တေၸႂ်ႉႁႂ်ႈပဵၼ်ၽွၼ်းလီၵူၼ်းမိူင်းႁဝ်းၵႂႃႇယူႇယဝ်ႉ။

['ပၢႆးယူႇလီ', 'ၶၢဝ်ႇ']

2020-12-15T09:41:35

https://ssppssa.org/2020/12/%e1%80%95%e1%81%a2%e1%80%84%e1%80%ba%e1%82%81%e1%80%95%e1%80%ba%e1%82%89%e1%81%b8%e1%80%b5%e1%80%84%e1%80%ba%e1%80%95%e1%80%ae%e1%82%8a%e1%80%99%e1%82%82%e1%80%ba%e1%82%87%e1%80%90%e1%82%86%e1%80%b8-2/

ပၢင်ႁပ်ႉၸဵင်ပီႊမႂ်ႇတႆး 2115ၼီႈ တီႈၽႂ်တီႈမၼ်း

SSPP info December 15, 2020 ပၢင်ပွႆးႁပ်ႉပီႊမႂ်ႇတႆး 2115 ၼီႈၼႆႉ ဢိင်ၼိူဝ်တၢင်းပဵၼ်ၵႃႇလႃႉၵူၼ်း ၶူဝ်ႊဝိတ်ႉ-19 (Covid-19)သေ ဢမ်ႇၸၢင်ႈၸတ်းႁဵတ်း ပဵၼ်ပၢင်ပွႆးယႂ်ႇၵိုၼ်းၶွၼ်ႈၼႆသေတႃႉ ၸွမ်းၼင်ႇၽိင်ႈထုင်းမီးၼၼ်ႉ ၸၢဝ်းၶိူဝ်းတႆးႁဝ်း ႁွတ်ႈၽႅဝ်တီႈလႂ်ၵေႃႈ ဢွၼ်ၵၼ်ႁပ်ႉပီႊမႂ်ႇသိုဝ်ႈၽႂ်မၼ်းယူႇ။ တီႈငဝ်ႈငုၼ်းပႃႇတီႇမႂ်ႇသုင်ၸိုင်ႈတႆး တပ်ႉသိုၵ်းၸိုင်ႈတႆး SSPP/SSA ၵေႃႈ ဢမ်ႇလႆႈၸတ်းႁဵတ်းပၢင် ပွႆးႁပ်ႉပီႊမႂ်ႇသေတႃႉ ယူႇတီႈႁွင်ႈၵၢၼ်ၽႂ်မၼ်း မီးလွင်ႈၵိၼ်လဵင်ႉပႂ်ႉႁပ်ႉပီႊမႂ်ႇ 2115 ၼီႈယူႇ။

['ၾိင်ႈငႄႈၾိင်ႈထုင်း', 'ၶၢဝ်ႇ']

2020-12-14T11:06:27

https://ssppssa.org/2020/12/%e1%80%95%e1%82%83%e1%82%87%e1%80%90%e1%80%ae%e1%82%87%e1%80%99%e1%82%82%e1%80%ba%e1%82%87%e1%80%9e%e1%80%af%e1%80%84%e1%80%ba%e1%81%b8%e1%80%ad%e1%80%af%e1%80%84%e1%80%ba%e1%82%88%e1%80%90-41/

ပႃႇတီႇမႂ်ႇသုင်ၸိုင်ႈတႆး၊ တပ်ႉသိုၵ်းၸိုင်ႈတႆး(SSPP/SSA)ၵၢၼ်ႉၶဝ်ႈၵၢပ်ႇၸွႆႈပေႃႈမႄႈၵူၼ်းမိူင်း ဢိူင်ႇတူၼ်ႈၵႅင်း

December 14,2020 By – SSPP/SSA ၼႂ်းလိူၼ်တီႇၸိမ်ႇပႃႇ 13 ဝၼ်း ပီႊ 2020 ၼီႊ ၶၢဝ်းယၢမ်းၵၢင်ၼႂ် 8:00 မူင်းၼၼ်ႉ တပ်ႉႁူမ်ႇလူမ်ႈ ၸေႈဝဵင်းမၢႆ(10) ၽၢႆႇဢုပ်ႉပိူင်ႇပႃႇတီႇမႂ်ႇသုင်ၸိုင်ႈတႆး၊ တပ်ႉသိုၵ်းၸိုင်ႈတႆး(SSPP/SSA) ႁူမ်ႈႁႅင်း ၵူၼ်း(8)ၵေႃႉ လႆႈၵၢၼ်ႉၶဝ်ႈၵၢပ်ႇၸွႆႈပေႃႈမႄႈၵူၼ်းမိူင်းၼႂ်းပိုၼ်ႉတီႈ ၸိုဝ်ႈႁွင်ႉ ပႃႈသူၺ်ႇ ယူႇဝၢၼ်ႈ ၼွင်တူမ်၊ ၸုမ်း(1)၊ ဢိူင်ႇတူၼ်ႈၵႅင်း၊ တူင်ႇဝဵင်းသီႇပေႃႉ ၵႂႃႇယူႇ။ ၶႅပ်းႁၢင်ႈ – မိူဝ်ႈတိုၵ်ႉၵၢၼ်ႉၶဝ်ႈၵၢပ်ႇၸွႆႈ ပေႃႈမႄႈၵူၼ်းမိူင်း ဝၢၼ်ႈၼွင်တူမ်၊ ဢိူင်ႇတူၼ်ႈၵႅင်း

['ၶၢဝ်ႇ', 'ၵၢၼ်ၸွႆႈထႅမ်ပေႃႈမႄႈၵူၼ်းမိူင်း']

2020-12-14T09:27:29

https://ssppssa.org/2020/12/%e1%81%bd%e1%80%b0%e1%82%88%e1%80%99%e1%80%ae%e1%80%b8%e1%80%95%e1%80%af%e1%81%bc%e1%80%ba%e1%82%88%e1%81%bd%e1%80%bd%e1%81%bc%e1%80%ba%e1%80%b8-sspp-ssa-%e1%80%a2%e1%80%bd%e1%81%bc%e1%80%ba%e1%82%81/

ၽူႈမီးပုၼ်ႈၽွၼ်း SSPP/SSA ဢွၼ်ႁူဝ်ၸတ်းႁဵတ်းပၢင်လဵၼ်ႈႁႅင်း ပိတ်ႉမၢၵ်ႇသွင်းဝၢႆ တႃႇမၢႆတွင်းဝၼ်းပီႊမႂ်ႇတႆး

14-12-2020SSPPInfo ၽူႈမီးပုၼ်ႈၽွၼ်းၽၢႆႇ ပႃႇတီႇမႂ်ႇသုင်ၸိုင်ႈတႆးတပ်ႉသိုၵ်းၸိုင်ႈတႆး ဢၼ်တူင်ႉၼိုင်ပၵ်းသဝ်းဝႆႉ ၼႂ်းၸေႈဝဵင်းၼမ်ႉၶမ်း ၼၼ်ႉ ဢွၼ်ႁူဝ်သေ လႆႈၸတ်းႁဵတ်း ပၢင်လဵၼ်ႈႁႅင်းၶေႉၶဵင်ႇ ပိတ်ႉမၢၵ်ႇသွင်းဝၢႆ တီႈဝၢၼ်ႈႁွင်းလူင် ၸေႈဝဵင်းၼမ်ႉ ၶမ်း ၸိုင်ႈတႆးပွတ်းႁွင်ႇ။ ပၢင်လဵၼ်ႈႁႅင်းၶေႉၶဵင်ႇပိတ်ႉမၢၵ်ႇသွင်းဝၢႆၼႆႉ လႆႈတေႇၸတ်းႁဵတ်းမိူဝ်ႈဝၼ်းထီႉ 13-12-2020 ၶၢဝ်းယၢမ်း ဝၢႆးၼႂ် 09:00 မူင်း ၼၼ်ႉသေ ၽူႈၶဝ်ႈႁူမ်ႈ ၸွမ်းတၢင်းမူတ်း မီး 150 ၵေႃႉၼႆယဝ်ႉ။ဢၼ်လႆႈၸတ်းႁဵတ်းပၢင်လဵၼ်ႈႁႅင်းၶေႉၶဵင်ႇပိတ်ႉမၢၵ်ႇသွင်းဝၢႆၼႆႉ ယိူင်းဢၢၼ်းပိူဝ်ႈတႃႇပဵၼ်မၢႆတွင်း ဝၼ်းပီႊမႂ်ႇတႆး 2115 ၼီႊ လႄႈ တႃႇႁႂ်ႈၵူၼ်းၼုမ်ႇၶဝ်မေႃၶဝ်ႈဢွၵ်ႇမိုတ်ႈ ၵိုဝ်းၸမ်ၸႂ်ၵၼ်ၵႂႃႇမိူဝ်းၼႃႈၼႆယူႇယဝ်ႉ။

['ၾိင်ႈငႄႈၾိင်ႈထုင်း', 'ၶၢဝ်ႇ']

2020-12-13T10:37:38

https://ssppssa.org/2020/12/%e1%80%84%e1%80%9d%e1%80%ba%e1%82%88%e1%80%84%e1%80%af%e1%81%bc%e1%80%ba%e1%80%b8%e1%80%95%e1%82%83%e1%82%87%e1%80%90%e1%80%ae%e1%82%87%e1%80%99%e1%82%82%e1%80%ba%e1%82%87%e1%80%9e%e1%80%af-29/

ငဝ်ႈငုၼ်းပႃႇတီႇမႂ်ႇသုင်ၸိုင်ႈတႆး၊ တပ်ႉသိုၵ်းၸိုင်ႈတႆး(SSPP/SSA) ၵေႃႇသၢင်ႈပၼ်သဵၼ်ႈတၢင်းၵပ်းသိုပ်ႇၸူး ဝၢၼ်ႈၶမ်းပူင်း၊ ဝၢၼ်ႈၼမ်ႉပေႃႉ၊ ဝၢၼ်ႈၼမ်ႉၶမ်း၊ ဝၢၼ်ႈၼမ်ႉၶႃ ဢိူင်ႇၼမ်ႉဢုၼ်ႇ ၸေႈဝဵင်းမၢႆ(7)

December 12,2020 By – SSPP/SSA ၼႂ်းလိူၼ်ၼူဝ်ႇဝႅမ်ႇပႃႇ 30 ဝၼ်း ပီႊ 2020 ၼီႊ တေႃႇထိုင် လိူၼ်တီႇၸိမ်ႇပႃႇ 8 ဝၼ်း ပီႊ 2020 ၼီႊၼၼ်ႉ ငဝ်ႈငုၼ်းပႃႇတီႇမႂ်ႇသုင်ၸိုင်ႈတႆး၊ တပ်ႉသိုၵ်းၸိုင်ႈတႆး(SSPP/SSA) လႆႈၵေႃႇသၢင်ႈပၼ်သဵၼ်ႈတၢင်း တႃႇၵပ်း သိုပ်ႇၸူး ဝၢၼ်ႈၶမ်းပူင်း၊ ဝၢၼ်ႈၼမ်ႉပေႃႉ၊ ဝၢၼ်ႈၼမ်ႉၶမ်း၊ ဝၢၼ်ႈၼမ်ႉၶႃ ၊ ဢိူင်ႇၼမ်ႉဢုၼ်ႇ၊ ၸေႈဝဵင်းမၢႆ(7)၊ ၼႃႈတီႈဢုပ်ႉပိူင်ႇ တပ်ႉငဝ်ႈသိုၵ်း(918)၊ တူင်ႇဝဵင်းတၢင်ႉယၢၼ်း ၵႂႃႇယူႇ။ ၶႅပ်းႁၢင်ႈ – တၢမ်တူဝ်ၽူႈၵွၼ်းတပ်ႉငဝ်ႈသိုၵ်း(918) လႆႈဢွၼ်လုၵ်ႈၼွင်ႉလႄႈ ပေႃႈမႄႈၵူၼ်းမိူင်း ၵေႃႇသၢင်ႈ သဵၼ်ႈတၢင်း တီႈဝၢၼ်ႈၼမ်ႉၶႃ ၼႂ်းၶၵ်ႉၵၢၼ်ၵေႃႇသၢင်ႈသဵၼ်ႈတၢင်းတိတ်းတေႃႇၵပ်းသိုပ်ႇၸူး ဝၢၼ်ႈၶမ်းပူင်း၊ ဝၢၼ်ႈၼမ်ႉပေႃႉ၊ ဝၢၼ်ႈၼမ်ႉၶမ်း၊ ဝၢၼ်ႈၼမ်ႉဢုၼ်ႇၼၼ်ႉ လႆႈၸႂ်ႉတိုဝ်းၵႃးၸၢၵ်ႈဝီးလူဝ်ႊတႃႊ(Wheel Loader) 1 လမ်း၊ ၵႃးၸၢၵ်ႈၵိူင်လိၼ်(1)လမ်းသေ တၢင်းၵႆသဵၼ်ႈတၢင်းၼႆႉ မီးမွၵ်ႈ(15)လၵ်းယူႇ။ ၼႂ်းဝၢၼ်ႈ ၼမ်ႉၶႃ၊ ဝၢၼ်ႈၶမ်းပူင်းၼႆႉ မီးဝႆႉၸၢဝ်းၶိူဝ်းတႆး၊ ၸၢဝ်းၶိူဝ်းလႃးႁူႇ၊ ၸၢဝ်းၶိူဝ်းၸွၼ်း ယူႇႁူမ်ႈၵိုၵ်း ၵၼ်မႃး ပီႊယၢဝ်းၶၢဝ်းႁိုင် ၼပ်ႉတေႃႇထိုင်ဝၼ်းၶၢဝ်းမိူဝ်ႈလဵဝ်ယူႇ။ ၼင်ႇႁိုဝ်ပေႃႈမႄႈၵူၼ်းမိူင်းၸိူဝ်ႉၸၢတ်ႈၸၢဝ်းၶိူဝ်း ဢၼ်ယူႇထင်သဝ်း ၼႂ်းဝၢၼ်ႈၼွၵ်ႈၸွၵ်ႉထိူၼ်ႇ လႄႈ ၼႂ်းဝဵင်းပေႃးတေမီးလွင်ႈ ၵပ်းသိုပ်ႇၶဝ်ႈဢွၵ်ႇၵၼ်လႆႈ၊ ၼင်ႇႁိုဝ်ၽဝၸၼ်ႉယူႇၵိၼ်သဝ်း ပေႃႈ မႄႈၵူၼ်းမိူင်း ပေႃးတေၶိုၼ်ႈယႂ်ႇမႂ်ႇသုင်ၼၼ်ႉ ယူႇတီႈငဝ်ႈငုၼ်းပႃႇတီႇမႂ်ႇသုင်ၸိုင်ႈတႆး၊ တပ်ႉသိုၵ်း ၸိုင်ႈတႆး(SSPP/SSA) ၸင်ႇလႆႈၵေႃႇသၢင်ႈပၼ် သဵၼ်ႈတၢင်းၵပ်းသိုပ်းတိတ်းတေႃႇၸူးဝၢၼ်ႈ တေႃႇ ဝၢၼ်ႈၵႂႃႇယူႇ။ ၶႅပ်းႁၢင်ႈ – သဵၼ်ႈတၢင်းဢၼ်ၵပ်းသိုပ်ႇတိတ်းတေႃႇၸူး ဝၢၼ်ႈၶမ်းပူင်း၊ ဝၢၼ်ႈၼမ်ႉပေႃႉ၊ ဝၢၼ်ႈၼမ်ႉၶမ်း၊ ဝၢၼ်ႈၼမ်ႉၶႃ ဢိူင်ႇၼမ်ႉဢုၼ်ႇ

['ၶၢဝ်ႇ', 'ၵၢၼ်ၵေႃႇသၢင်ႈတွၼ်ႈလိၼ်ၶိုၼ်ႈယႂ်']

2020-12-12T07:32:40

https://ssppssa.org/2020/12/%e1%81%bd%e1%81%a2%e1%82%86%e1%82%87%e1%80%a2%e1%80%af%e1%80%95%e1%80%ba%e1%82%89%e1%80%95%e1%80%ad%e1%80%b0%e1%80%84%e1%80%ba%e1%82%87-%e1%80%95%e1%82%83%e1%82%87%e1%80%90%e1%80%ae%e1%82%87-7/

ၽၢႆႇဢုပ်ႉပိူင်ႇ ပႃႇတီႇမႂ်ႇသုင်ၸိုင်ႈတႆး၊ တပ်ႉသိုၵ်းၸိုင်ႈတႆး(SSPP/SSA) ဢိတ်ႇၶဝ်ႈၵၢပ်ႇလႄႈ တေႃႉၶဝ်ႈၵၢပ်ႇၸွႆႈပေႃႈမႄႈၵူၼ်းမိူင်း ၼႂ်းၸေႈဝဵင်းမၢႆ(10)

December 12,2020 By – SSPP/SSA ၼႂ်းလိူၼ်တီႇၸိမ်ႇပႃႇ 11 ဝၼ်း ပီႊ 2020 ၼီႊ ၶၢဝ်းယၢမ်းၵၢင်ဝၼ်း 11:30 မူင်းၼၼ်ႉ ၵေႃႇမတီႇ ၸေႈဝဵင်းမၢႆ(10) ၽၢႆႇဢုပ်ႉပိူင်ႇပႃႇတီႇမႂ်ႇသုင်ၸိုင်ႈတႆး၊ တပ်ႉသိုၵ်းၸိုင်ႈတႆး(SSPP/SSA) ႁူမ်ႈႁႅင်း ၵူၼ်း(5)ၵေႃႉ လႆႈဢိတ်ႇၶဝ်ႈၵၢပ်ႇၸွႆႈပေႃႈမႄႈၵူၼ်းမိူင်း ၸိုဝ်ႈႁွင်ႉလုင်းမိူင်းလီလႄႈ ပႃႈဢူး ယူႇ ဝၢၼ်ႈမွၵ်ႇတွင်း၊ ၸုမ်း(1)၊ ဢိူင်ႇႁၢင်ၼႃး၊ တူင်ႇဝဵင်းသီႇပေႃႉ ၵႂႃႇယူႇ။ ၶႅပ်းႁၢင်ႈ – မိူဝ်ႈတိုၵ်ႉဢိတ်ႇၶဝ်ႈၵၢပ်ႇၸွႆႈ ပေႃႈမႄႈၵူၼ်းမိူင်း ၼႂ်းဢိူင်ႇႁၢင်ၼႃး မိူဝ်ႈၶၢဝ်းယၢမ်းၵၢင်ၼႂ် 8:00 မူင်းၼၼ်ႉၵေႃႈ သိုၵ်းၵူၼ်းမိူင်း ၽၢႆႇႁူမ်ႇလူမ်ႈၸေႈဝဵင်းမၢႆ(10) ၽၢႆႇ ဢုပ်ႉပိူင်ႇပႃႇတီႇမႂ်ႇသုင်ၸိုင်ႈတႆး၊ တပ်ႉသိုၵ်းၸိုင်ႈတႆး(SSPP/SSA) ႁူမ်ႈႁႅင်းၵူၼ်း(10)ၵေႃႉ လႆႈ တေႃႉၶဝ်ႈၵၢပ်ႇၸွႆႈ လုင်းထုၼ်းလႄႈ ပႃႈသႃႇ ယူႇဝၢၼ်ႈလွႆငိုၼ်း၊ ၸုမ်း(1)၊ ဢိူင်ႇတူၼ်ႈၵႅင်း၊ တူင်ႇ ဝဵင်းသီႇပေႃႉ ၵႂႃႇယူႇ။ ၶႅပ်းႁၢင်ႈ – မိူဝ်ႈတိုၵ်ႉတေႃႉၶဝ်ႈၵၢပ်ႇၸွႆႈ ပေႃႈမႄႈၵူၼ်းမိူင်း ၼႂ်းဢိူင်ႇတူၼ်ႈၵႅင်း

['ၶၢဝ်ႇ', 'ၵၢၼ်ၸွႆႈထႅမ်ပေႃႈမႄႈၵူၼ်းမိူင်း']

2020-12-12T07:27:12

https://ssppssa.org/2020/12/%e1%81%bd%e1%81%a2%e1%82%86%e1%82%87%e1%80%a2%e1%80%af%e1%80%95%e1%80%ba%e1%82%89%e1%80%95%e1%80%ad%e1%80%b0%e1%80%84%e1%80%ba%e1%82%87%e1%80%95%e1%82%83%e1%82%87%e1%80%90%e1%80%ae%e1%82%87%e1%80%99-6/

ၽၢႆႇဢုပ်ႉပိူင်ႇပႃႇတီႇမႂ်ႇသုင်ၸိုင်ႈတႆး၊ တပ်ႉသိုၵ်းၸိုင်ႈတႆး(SSPP/SSA) ၵၢၼ်ႉၶဝ်ႈၵၢပ်ႇၸွႆႈပေႃႈ မႄႈၵူၼ်းမိူင်း ဝၢၼ်ႈလွႆငိုၼ်း၊ ဢိူင်ႇတူၼ်ႈၵႅင်း

December 12,2020 By – SSPP/SSA ၶႅပ်းႁၢင်ႈ – မိူဝ်ႈတိုၵ်ႉ ၵၢၼ်ႉၶဝ်ႈၵၢပ်ႇၸွႆႈပေႃႈမႄႈၵူၼ်းမိူင်း ဝၢၼ်ႈလွႆငိုၼ်း၊ ဢိူင်ႇတူၼ်ႈၵႅင်း ၼႂ်းလိူၼ်တီႇၸိမ်ႇပႃႇ 9 ဝၼ်း ပီႊ 2020 ၼီႊ ၶၢဝ်းယၢမ်းၵၢင်ၼႂ် 8:00 မူင်းၼၼ်ႉ တပ်ႉႁူမ်ႇလူမ်ႈ ၸေႈဝဵင်းမၢႆ(10) ၽၢႆႇဢုပ်ႉပိူင်ႇပႃႇတီႇမႂ်ႇသုင်ၸိုင်ႈတႆး၊ တပ်ႉသိုၵ်းၸိုင်ႈတႆး(SSPP/SSA) ႁူမ်ႈႁႅင်း ၵူၼ်း(10)ၵေႃႉ လႆႈၵၢၼ်ႉၶဝ်ႈၵၢပ်ႇၸွႆႈပေႃႈမႄႈၵူၼ်းမိူင်း ၸိုဝ်ႈႁွင်ႉလုင်းလိုၼ်းလႄႈ ပႃႈႁၢၼ်ႇ ယူႇဝၢၼ်ႈလွႆငိုၼ်း၊ ၸုမ်း(1)၊ ဢိူင်ႇတူၼ်ႈၵႅင်း၊ တူင်ႇဝဵင်းသီႇပေႃႉ ၵႂႃႇယူႇ။

['ၶၢဝ်ႇ', 'ၵၢၼ်ၸွႆႈထႅမ်ပေႃႈမႄႈၵူၼ်းမိူင်း']

2020-12-10T10:08:53

https://ssppssa.org/2020/12/%e1%81%bd%e1%81%a2%e1%82%86%e1%82%87%e1%80%a2%e1%80%af%e1%80%95%e1%80%ba%e1%82%89%e1%80%95%e1%80%ad%e1%80%b0%e1%80%84%e1%80%ba%e1%82%87%e1%80%9c%e1%82%84%e1%82%88-%e1%81%bd%e1%81%a2%e1%82%86-4/

ၽၢႆႇဢုပ်ႉပိူင်ႇလႄႈ ၽၢႆႇတပ်ႉ ပႃႇတီႇမႂ်ႇသုင်ၸိုင်ႈတႆး၊ တပ်ႉသိုၵ်းၸိုင်ႈတႆး(SSPP/SSA) ၵၢၼ်ႉၶဝ်ႈ ၵၢပ်ႇၸွႆႈပေႃႈမႄႈၵူၼ်းမိူင်း ၼႂ်းဢိူင်ႇတူၼ်ႈၵႅင်းလႄႈ ဢိူင်ႇႁၢင်ၼႃး ၸေႈဝဵင်းမၢႆ(10)

December 10,2020 By – SSPP/SSA ၼႂ်းလိူၼ်တီႇၸိမ်ႇပႃႇ 9 ဝၼ်း ပီႊ 2020 ၼီႊ ၶၢဝ်းယၢမ်းၵၢင်ၼႂ် 8:00 မူင်းၼၼ်ႉ တပ်ႉႁူမ်ႇလူမ်ႈ ၸေႈဝဵင်းမၢႆ(10) ပႃႇတီႇမႂ်ႇသုင်ၸိုင်ႈတႆး၊ တပ်ႉသိုၵ်းၸိုင်ႈတႆး(SSPP/SSA) ႁူမ်ႈႁႅင်းၵူၼ်း(10)ၵေႃႉ လႆႈၵၢၼ်ႉၶဝ်ႈၵၢပ်ႇၸွႆႈ လုင်းၶႅမ်းလႄႈ ပႃႈသေး ယူႇဝၢၼ်ႈလွႆငိုၼ်း၊ ၸုမ်း(1)၊ ဢိူင်ႇတူၼ်ႈၵႅင်း ၵႂႃႇယူႇ။ ၼႂ်းလိူၼ်တီႇၸိမ်ႇပႃႇ 9 ဝၼ်း ပီႊ 2020 ၼီႊ ၶၢဝ်းယၢမ်းၵၢင်ၼႂ် 8:30 မူင်းၼၼ်ႉ ၵေႃႇမတီႇၸေႈ ဝဵင်းမၢႆ(10) ၽၢႆႇဢုပ်ႉပိူင်ႇ ပႃႇတီႇမႂ်ႇသုင်ၸိုင်ႈတႆး၊ တပ်ႉသိုၵ်းၸိုင်ႈတႆး(SSPP/SSA) ႁူမ်ႈႁႅင်းၵူၼ်း (5)ၵေႃႉ လႆႈၵၢၼ်ႉၶဝ်ႈ ၵၢပ်ႇၸွႆႈလုင်းသူၺ်ႇလႄႈ ပႃႈဢိင်ႇ ယူႇဝၢၼ်ႈၼမ်ႉပူ၊ ၸုမ်း(3)၊ ဢိူင်ႇႁၢင်ၼႃး ၵႂႃႇထႅင်ႈယူႇ။ ပူၼ်ႉမႃးၼႂ်းလိူၼ်တီႇၸိမ်ႇပႃႇ 7 ဝၼ်း ပီႊ 2020 ၼီႊ ၶၢဝ်းယၢမ်းၵၢင်ၼႂ် 8:00 မူင်းၼၼ်ႉၵေႃႈ တပ်ႉ ႁူမ်ႇလူမ်ႈၸေႈဝဵင်းမၢႆ(10) ပႃႇတီႇမႂ်ႇသုင်ၸိုင်ႈတႆး၊ တပ်ႉသိုၵ်းၸိုင်ႈတႆး(SSPP/SSA) ႁူမ်ႈႁႅင်းၵူၼ်း (6)ၵေႃႉ လႆႈၵၢၼ်ႉၶဝ်ႈၵၢပ်ႇၸွႆႈ ၸၢႆးသၢင်ႇပၢၼ်းလႄႈ ၼၢင်းၶႅၼ်ႉ ယူႇဝၢၼ်ႈၼွင်တူမ်၊ ၸုမ်း(1)၊ ဢိူင်ႇတူၼ်ႈၵႅင်း၊ တူင်ႇဝဵင်းသီႇပေႃႉ ၵႂႃႇယူႇ။

['ၶၢဝ်ႇ', 'ၵၢၼ်ၸွႆႈထႅမ်ပေႃႈမႄႈၵူၼ်းမိူင်း']

2020-12-09T18:41:28

https://ssppssa.org/2020/12/rcss-%e1%80%90%e1%80%84%e1%80%ba%e1%80%b8-sspp-ssa-%e1%80%95%e1%80%b5%e1%81%bc%e1%80%ba%e1%80%95%e1%81%a2%e1%80%84%e1%80%ba%e1%80%90%e1%80%ad%e1%80%af%e1%81%b5%e1%80%ba%e1%80%b8%e1%81%b5%e1%81%bc-2/

RCSS တင်း SSPP/SSA ပဵၼ်ပၢင်တိုၵ်းၵၼ်ၼႂ်းၸေႈဝဵင်းၼမ်ႉတူႈ

09-12-2020ၶၢဝ်-SSPPInfo သၢႆသိုၵ်း RCSS ၶဝ်သူင်ႇႁႅင်းသိုၵ်းၶိုၼ်ႈၸူးၽၢႆႇ ပႃႇတီႇမႂ်ႇသုင်ၸိုင်ႈတႆးတပ်ႉသိုၵ်းၸိုင်ႈတႆးလႄႈ သွင်ၽၢႆႇလႆႈပဵၼ် ပၢင်တိုၵ်းၵၼ် ၼႂ်းဢိူင်ႇဝၢၼ်ႈၸၢမ် ၸေႈဝဵင်းၼမ်ႉတူႈ ၸိုင်ႈတႆးပွတ်းႁွင်ႇ။ မိူဝ်ႈဝၼ်းထီႉ 09-12-2020 ၼၼ်ႉ သၢႆသိုၵ်းတူင်ႉၼိုင် ပႃႇတီႇမႂ်ႇသုင်ၸိုင်ႈတႆးတပ်ႉသိုၵ်းၸိုင်ႈတႆး တူင်ႉၼိုင်ၵူတ်ႇ ထတ်းၼႃႈတီႈ ၼႂ်းဢိူင်ႇဝၢၼ်ႈၸၢမ် ၸေႈဝဵင်းၼမ်ႉတူႈ မိူဝ်ႈၽွင်းသၢႆသိုၵ်းပႃႇတီႇမႂ်ႇသုင်ၸိုင်ႈတႆးတပ်ႉသိုၵ်း ၸိုင်ႈ တႆးတေၵႂႃႇတီႈဝၢၼ်ႈၼႃးၵႄးၼၼ်ႉ လႆႈပွင်ႇၶၢဝ်ႇပၼ်တီႈ တပ်ႉသိုၵ်း RCSS ဢွၼ်တၢင်းသေ ၽိူဝ်ႇထိုင်သၢႆသိုၵ်း ပႃႇတီႇမႂ်ႇသုင်ၸိုင်ႈတႆးတပ်ႉသိုၵ်းၸိုင်ႈတႆး ႁွတ်ႈၽႅဝ်တီႈ ဝတ်ႉၵျွင်းၼႃးၵႄးၼၼ်ႉ ၽၢႆႇတပ်ႉသိုၵ်း RCSS ၶိုၼ်ႈၸူး သၢႆသိုၵ်းပႃႇတီႇမႂ်ႇသုင်ၸိုင်ႈတႆးတပ်ႉသိုၵ်းၸိုင်ႈတႆးဢွၼ်တၢင်းလႄႈ သွင်ၽၢႆႇလႆႈပဵၼ်ပၢင်တိုၵ်းၵၼ် တင်ႈတေႇ ယၢမ်းၵၢင်ၼႂ် 8 : 45 မူင်း ၼႆယဝ်ႉ။ ထိုင်မႃးယၢမ်းဝၢႆးၼႂ် 10 : 00 မူင်းၼၼ်ႉ တပ်ႉသိုၵ်းမၢၼ်ႈ တပ်ႉၶလယ 256 ႁူမ်ႈ ၶမယ 324 ႁႅင်းၵူၼ်းမွၵ်ႈ 70 လုၵ်ႉတၢင်းဝၢၼ်ႈၸၢမ်သေ မႃးထႅမ်ႁႅင်းၸွႆႈ RCSS တီႈဢၼ် ပဵၼ်ပၢင်တိုၵ်းၼၼ်ႉလႄႈ တေႃႇထိုင်မိူဝ်ႈ လဵဝ် ၽၢႆႇပႃႇတီႇမႂ်ႇသုင်ၸိုင်ႈတႆးတပ်ႉသိုၵ်းၸိုင်ႈတႆး လႆႈပဵၼ်ပၢင်တိုၵ်းၵၼ်တင်း သိုၵ်းမၢၼ်ႈႁူမ်ႈ RCSS သေ သဵင်ၵွင်ႈ သဵင်မၢၵ်ႇတိုၵ်ႉပၼ်းဝႆႉယူႇယဝ်ႉ။

['ၶၢဝ်ႇ', 'ၵၢၼ်သိုၵ်း']

2020-12-09T10:22:10

https://ssppssa.org/2020/12/%e1%81%b6%e1%81%a2%e1%80%9d%e1%80%ba%e1%80%b8%e1%80%90%e1%81%a2%e1%80%84%e1%80%ba%e1%80%b8%e1%80%9c%e1%80%bd%e1%80%84%e1%80%ba%e1%82%88%e1%80%90%e1%80%b0%e1%80%84%e1%80%ba%e1%82%89%e1%81%bc%e1%80%ad/

ၶၢဝ်းတၢင်းလွင်ႈတူင်ႉၼိုင် ႁူဝ်ပဝ်ႈလူင် ပႃႇတီႇမႂ်ႇသုင်ၸိုင်ႈတႆး၊ တပ်ႉသိုၵ်းၸိုင်ႈတႆး(SSPP/SSA) ႁူပ်ႉထူပ်းၵၼ်တင်း ၵေႃႇမတီႇဢုပ်ႉပိူင်ႇ ၼႂ်းဢိူင်ႇၼႃးၵွၼ်လႄႈ ဢိူင်ႇၵွင်းႁၵ်ႉ တူင်ႇဝဵင်းမိူင်းသူႈ

December 9,2020 By – SSPP/SSA ၼႂ်းလိူၼ်တီႇၸိမ်ႇပႃႇ 8 ဝၼ်း ပီႊ 2020 ၼီႊ ၶၢဝ်းယၢမ်းၵၢင်ဝၼ်း 10:45 မူင်း တေႃႇထိုင် ၶၢဝ်း ယၢမ်းတဵင်ႈဝၼ်း 12:30 မူင်းၼၼ်ႉ ႁူဝ်ပဝ်ႈလူင်ပႃႇတီႇမႂ်ႇသုင်ၸိုင်ႈတႆး၊ တပ်ႉသိုၵ်းၸိုင်ႈတႆး (SSPP/SSA) လႆႈႁူပ်ႉထူပ်း ၵိၼ်ၶဝ်ႈႁူမ်ႈမူႇ ဢုပ်ႇဢူဝ်းပိၼ်ႇပၢႆႇၵၼ်တင်း ၵေႃႇမတီႇဢုပ်ႉပိူင်ႇ ဢိူင်ႇၼႃးၵွၼ်လႄႈ ဢိူင်ႇၵွင်းႁၵ်ႉ တီႈထုင်ႉသူၼ်ၼမ်ႉဢုၼ်ႇ၊ ႁိမ်းၽင်ႇမေႈၼမ်ႉငႃႉ၊ တူင်ႇဝဵင်းမိူင်း သူႈၵႂႃႇယူႇ။ ၶႅပ်းႁၢင်ႈ – ႁူဝ်ပဝ်ႈလူင် ႁူပ်ႉထူပ်းဢုပ်ႇဢူဝ်းၵၼ်တင်း ၵေႃႇမတီႇဢုပ်ႉပိူင်ႇ ဢိူင်ႇၼႃးၵွၼ်လႄႈ ဢိူင်ႇၵွင်းႁၵ်ႉ တီႈသူၼ်ၽင်ႇၼမ်ႉငႃႉ၊ ထုင်ႉၼမ်ႉဢုၼ်ႇ တီႈပၢင်ၵိၼ်ၶဝ်ႈသုမ်လီၵၼ်ၼၼ်ႉ ႁူဝ်ပဝ်ႈလူင် တူၵ်ႇၼၢႆႇၶေႃႈၵႂၢမ်း ပၼ်တီႈၵေႃႇမတီႇဢုပ်ႉပိူင်ႇ ၵႂႃႇဝႃႈ “ ၼႂ်းၼႃႈတီႈဢုပ်ႉပိူင်ႇႁဝ်းၼႆႉ ထၢၼ်ႈၵူၼ်း၊ ၶိူဝ်းၵူၼ်း ဢမ်ႇမိူၼ်ၵၼ်ၵေႃႈ ႁႂ်ႈမေႃယူႇႁူမ်ႈ ႁွမ်းၸွမ်းၵၼ်ၵႂႃႇ။ ၵၢၼ်ၵေႃႇသၢင်ႈတွၼ်ႈလိၼ်ၶိုၼ်ႈယႂ်ႇလႄႈ ၵၢၼ်ပူၵ်းပွင်ၽဝၵူၼ်းမိူင်း ႁႂ်ႈၶိုၼ်ႈ ယႂ်ႇမႂ်ႇသုင်ၼႆႉ ႁဝ်းဢမ်ႇပႆႇႁဵတ်းလႆႈထိုင် ၸၼ်ႉၸႄႈမိူင်းၵေႃႈ လူဝ်ႇလႆႈႁဵတ်းၵႂႃႇ ၼႂ်းၼႃႈတီႈတွၼ်ႈ လိၼ်ဢုပ်ႉပိူင်ႇႁဝ်းၵမ်းသၢင်ႉသၢင်ႉ။ ၽၢႆႇဢုပ်ႉပိူင်ႇ ၸႄႈတွၼ်ႈလႄႈ ၸႄႈဝဵင်းႁဝ်းၶဝ် လူဝ်ႇလႆႈ ၸႂ်ႉတိုဝ်းဢႃႇၼႃႇဢၼ်တြႃးသေ တၢင်တူဝ်ပႃႇတီႇလႄႈ တပ်ႉသိုၵ်းႁဝ်း ၶဝ်ႈဢွၵ်ႇၵပ်းသိုပ်ႇၵၼ် တင်းပေႃႈမႄႈၵူၼ်းမိူင်း။ ၼႂ်းၼႃႈတီႈဢုပ်ႉပိူင်ႇၼႆႉ လူဝ်ႇလႆႈမီးလုမ်း ၸႄႈတွၼ်ႈလႄႈ ၸႄႈဝဵင်း ႁႂ်ႈ ပဵၼ်ဢွင်ႈတီႈၶွၼ်ႈတုမ် ဢုပ်ႇဢူဝ်းပိၼ်ႇပၢႆႇၼႃႈၵၢၼ်ၵႂႃႇ။ တီႈၵၢၼ်ထတ်းသၢင်ႈ လွင်ႈတူင်ႉၼိုင် ႁဵတ်းသၢင်ႈၼႃႈၵၢၼ် ၶွင်ၽူႈဢွၼ်ႁူဝ်ၼိုင်ႈၵေႃႉၼၼ်ႉၵေႃႈ တေလႆႈထတ်းတူၺ်းဢတိၵ်ႉ ၶၢဝ်း ယၢမ်းဢၼ်ပူၼ်ႉမႃး၊ ပိတ်ႉၸူၵ်ႉပၢၼ်ႇ ဢၼ်ၶိုင်ပွင်ႁဵတ်းသၢင်ႈယူႇယၢမ်းလဵဝ်လႄႈ ဢႃႊၼႃႇၵၢတ်ႈ ဝၢၼ်ႈမိူဝ်းၼႃႈ ” ၼႆယဝ်ႉ။ ၶႅပ်းႁၢင်ႈ – ႁူဝ်ပဝ်ႈလူင် ႁူပ်ႉထူပ်းဢုပ်ႇဢူဝ်းၵၼ်တင်း ၵေႃႇမတီႇဢုပ်ႉပိူင်ႇ ဢိူင်ႇၼႃးၵွၼ်လႄႈ ဢိူင်ႇၵွင်းႁၵ်ႉ တီႈသူၼ်ၽင်ႇၼမ်ႉငႃႉ၊ ထုင်ႉၼမ်ႉဢုၼ်ႇ

['ၶၢဝ်ႇတူင်ႉၼိုင်ၸုမ်းဢွၼ်ႁူဝ်ငဝ်ႈငုၼ်းပႃႇတီႇမႂ်ႇသုင်ၸိုင်ႈတႆး', 'ၶၢဝ်ႇ']

2020-12-09T10:09:53

https://ssppssa.org/2020/12/rcss-%e1%80%90%e1%80%84%e1%80%ba%e1%80%b8-sspp-ssa-%e1%80%95%e1%80%b5%e1%81%bc%e1%80%ba%e1%80%95%e1%81%a2%e1%80%84%e1%80%ba%e1%80%90%e1%80%ad%e1%80%af%e1%81%b5%e1%80%ba%e1%80%b8%e1%81%b5%e1%81%bc/

RCSS တင်း SSPP/SSA ပဵၼ်ပၢင်တိုၵ်းၵၼ်ၼႂ်းၸေႈဝဵင်းၼမ်ႉတူႈ

09-12-2020ၶၢဝ်-SSPPInfo သၢႆသိုၵ်း RCSS ၶဝ်သူင်ႇႁႅင်းသိုၵ်းၶိုၼ်ႈၸူးၽၢႆႇ ပႃႇတီႇမႂ်ႇသုင်ၸိုင်ႈတႆးတပ်ႉသိုၵ်းၸိုင်ႈတႆးလႄႈ သွင်ၽၢႆႇလႆႈပဵၼ် ပၢင်တိုၵ်းၵၼ် ၼႂ်းဢိူင်ႇဝၢၼ်ႈၸၢမ် ၸေႈဝဵင်းၼမ်ႉတူႈ ၸိုင်ႈတႆးပွတ်းႁွင်ႇ။ မိူဝ်ႈဝၼ်းထီႉ 09-12-2020 ၼၼ်ႉ သၢႆသိုၵ်းတူင်ႉၼိုင် ပႃႇတီႇမႂ်ႇသုင်ၸိုင်ႈတႆးတပ်ႉသိုၵ်းၸိုင်ႈတႆး တူင်ႉၼိုင်ၵူတ်ႇ ထတ်းၼႃႈတီႈ ၼႂ်းဢိူင်ႇဝၢၼ်ႈၸၢမ် ၸေႈဝဵင်းၼမ်ႉတူႈ မိူဝ်ႈၽွင်းသၢႆသိုၵ်းပႃႇတီႇမႂ်ႇသုင်ၸိုင်ႈတႆးတပ်ႉသိုၵ်း ၸိုင်ႈ တႆးတေၵႂႃႇတီႈဝၢၼ်ႈၼႃးၵႄးၼၼ်ႉ လႆႈပွင်ႇၶၢဝ်ႇပၼ်တီႈ တပ်ႉသိုၵ်း RCSS ဢွၼ်တၢင်းသေ ၽိူဝ်ႇထိုင်သၢႆသိုၵ်း ပႃႇတီႇမႂ်ႇသုင်ၸိုင်ႈတႆးတပ်ႉသိုၵ်းၸိုင်ႈတႆး ႁွတ်ႈၽႅဝ်တီႈ ဝတ်ႉၵျွင်းၼႃးၵႄးၼၼ်ႉ ၽၢႆႇတပ်ႉသိုၵ်း RCSS ၶိုၼ်ႈၸူး သၢႆသိုၵ်းပႃႇတီႇမႂ်ႇသုင်ၸိုင်ႈတႆးတပ်ႉသိုၵ်းၸိုင်ႈတႆးဢွၼ်တၢင်းလႄႈ သွင်ၽၢႆႇလႆႈပဵၼ်ပၢင်တိုၵ်းၵၼ် တေႃႇထိုင်မိူဝ်ႈ လဵဝ်သဵင်ႈ ၵွင်ႈသဵင်မၢၵ်ႇတိုၵ်ႉပၼ်းဝႆႉယူႇၼႆယဝ်ႉ။

['ၶၢဝ်ႇ', 'ၵၢၼ်သိုၵ်း']

2020-12-07T19:59:08

https://ssppssa.org/2020/12/%e1%81%bd%e1%81%a2%e1%82%86%e1%82%87%e1%80%a2%e1%80%af%e1%80%95%e1%80%ba%e1%82%89%e1%80%95%e1%80%ad%e1%80%b0%e1%80%84%e1%80%ba%e1%82%87%e1%80%9c%e1%82%84%e1%82%88-%e1%81%bd%e1%81%a2%e1%82%86-3/

ၽၢႆႇဢုပ်ႉပိူင်ႇလႄႈ ၽၢႆႇတပ်ႉ ၼႂ်းၸေႈဝဵင်းမၢႆ(10) ပႃႇတီႇမႂ်ႇသုင်ၸိုင်ႈတႆး၊ တပ်ႉသိုၵ်းၸိုင်ႈတႆး (SSPP/SSA)လႆႈၵၢၼ်ႉၶဝ်ႈၵၢပ်ႇလႄႈ ဢိတ်ႇၶဝ်ႈၵၢပ်ႇၸွႆႈ ပေႃႈမႄႈၵူၼ်းမိူင်း ၼႂ်းတူင်ႇဝဵင်းသီႇပေႃႉ

December 7,2020 By – SSPP/SSA ၼႂ်းလိူၼ်ၼူဝ်ႇဝႅမ်ႇပႃႇ 6 ဝၼ်း ပီႊ 2020 ၼီႊ ၶၢဝ်းယၢမ်းၵၢင်ၼႂ် 8:00 မူင်းၼၼ်ႉ ၵေႃႇမတီႇၸေႈ ဝဵင်းမၢႆ(10) ပႃႇတီႇမႂ်ႇသုင်ၸိုင်ႈတႆး၊ တပ်ႉသိုၵ်းၸိုင်ႈတႆး (SSPP/SSA) ႁူမ်ႈႁႅင်းၵူၼ်း(8)ၵေႃႉ လႆႈ ၵၢၼ်ႉၶဝ်ႈၵၢပ်ႇၸွႆႈ လုင်းဝီႉလႄႈ ပႃႈၸိင်ႇ ယူႇဝၢၼ်ႈပၢင်ႁႆႈ၊ ၸုမ်း(3)၊ ဢိူင်ႇမိူင်းၸိတ်ႇ၊ တူင်ႇဝဵင်း သီႇပေႃႉ ၵႂႃႇယူႇ။ ၶႅပ်းႁၢင်ႈ – မိူဝ်ႈတိုၵ်ႉဢိတ်ႇၶဝ်ႈၵၢပ်ႇၸွႆႈ ပေႃႈမႄႈၵူၼ်းမိူင်း ၼႂ်းဢိူင်ႇတူၼ်ႈၵႅင်း မိူဝ်ႈယၢမ်းၵၢင်ၼႂ် 8:00 မူင်းၼၼ်ႉၼင်ႇၵဝ်ႇ တပ်ႉႁူမ်ႇလူမ်ႈ ၸေႈဝဵင်းမၢႆ(10) ပႃႇတီႇမႂ်ႇသုင်ၸိုင်ႈ တႆး၊ တပ်ႉသိုၵ်းၸိုင်ႈတႆး(SSPP/SSA) ႁူမ်ႈႁႅင်းၵူၼ်း(8)ၵေႃႉ လႆႈဢိတ်ႇၶဝ်ႈၵၢပ်ႇၸွႆႈ လုင်းမူးလိင်ႇ လႄႈ ပႃႈသႃႇ ယူႇဝၢၼ်ႈလွႆငိုၼ်း၊ ၸုမ်း(1)၊ ဢိူင်ႇတူၼ်ႈၵႅင်း၊ တူင်ႇဝဵင်းသီႇပေႃႉ ၵႂႃႇထႅင်ႈယူႇ။ ၶႅပ်းႁၢင်ႈ – မိူဝ်ႈတိုၵ်ႉၵၢၼ်ႉၶဝ်ႈၵၢပ်ႇၸွႆႈ ပေႃႈမႄႈၵူၼ်းမိူင်း ၼႂ်းဢိူင်ႇမိူင်းၸိတ်ႇ

['ၵၢၼ်ၸွႆႈထႅမ်ပေႃႈမႄႈၵူၼ်းမိူင်း', 'ၶၢဝ်ႇ']

2020-12-07T15:28:46

https://ssppssa.org/2020/12/%e1%80%9e%e1%80%ad%e1%80%af%e1%81%b5%e1%80%ba%e1%80%b8rcss-%e1%80%90%e1%80%84%e1%80%ba%e1%80%b8%e1%80%9e%e1%80%ad%e1%80%af%e1%81%b5%e1%80%ba%e1%80%b8%e1%80%9c%e1%80%bd%e1%82%86tnla-%e1%80%95%e1%80%b5/

သိုၵ်းRCSS တင်းသိုၵ်းလွႆTNLA ပဵၼ်ပၢင်တိုၵ်းၵၼ် ၼႂ်းၸေႈဝဵင်းၼမ်ႉတူႈ

ၶၢဝ်ႇ – SSPP Info ဝၼ်းထီႉ – 07.12.2020 ၼႂ်းဝၼ်းထီႉ -07.12.2020 ယၢမ်းၵၢင်ၼႂ် 8:01ၼႆႉ သိုၵ်းRCSS လႄႈတင်းသိုၵ်းလွႆTNLA ပဵၼ်ပၢင်တိုၵ်းၵၼ် တီႈၶူဝ်ပၢင်တွင်း ဢိူင်ႇဝၢၼ်ႈၸၢမ် ၸေႈဝဵင်းၼမ်ႉတူႈ။ ပၢင်တိုၵ်းပဵၼ်ၶၢဝ်းတၢင်း ၶိုင်ႈၸူဝ်ႈမွင်းသေ သိုၵ်းတင်းသွင်ၽၢႆႇၵေႃႈ ၽႂ်ပႆႇထွၼ်ဢွၵ်ႇၼႃႈတီႈပၢင်တိုၵ်း တိုၵ်ႉသိုပ်ႇၶဵင်ႈၶႅင်ၵၢၼ်သိုၵ်းတေႃႇၵၼ်ယူႇဝႃႈၼႆ။ ၵူၼ်းမိူင်းၵေႃႉၼိုင်ႈလၢတ်ႈဝႃႈ “ပၢင်တိုၵ်းတႄႉၵေႃႈ ဢမ်ႇလႅပ်ႈႁၢဝ်ႈႁႅင်းၵႃႈႁိုဝ်ၶႃႈ ပဵၼ်ၽၢႆႇလႂ် ယိုဝ်းဢွၼ် တၢင်းတႄႉၵေႃႈ ႁဝ်းၶႃႈဢမ်ႇလႆႈႁူႉၸွမ်း ႁဝ်းၶႃႈငိၼ်းၼႂ်းဝၢၼ်ႈၼင်ႇၵၼ်ဢုပ်ႇၵၼ်ဝႃႈ ပဵၼ်သိုၵ်းၶူဝ်း လၢႆးလႄႈ သိုၵ်းလွႆၼႆဢေႃႈ” လၢတ်ႈၼင်ႇၼႆ။

['ၶၢဝ်ႇ', 'ၵၢၼ်သိုၵ်း']

2020-12-07T11:32:09

https://ssppssa.org/2020/12/%e1%81%bd%e1%81%a2%e1%82%86%e1%82%87%e1%80%a2%e1%80%af%e1%80%95%e1%80%ba%e1%82%89%e1%80%95%e1%80%ad%e1%80%b0%e1%80%84%e1%80%ba%e1%82%87-%e1%81%b8%e1%80%b1%e1%82%88%e1%80%9d%e1%80%b5%e1%80%84-3/

ၽၢႆႇဢုပ်ႉပိူင်ႇ ၸေႈဝဵင်းမၢႆ(1)တၢင်ႉယၢၼ်း ပႃႇတီႇမႂ်ႇသုင်ၸိုင်ႈတႆး၊ တပ်ႉသိုၵ်းၸိုင်ႈတႆး တီႉၺွပ်းဢဝ် လိူင်ႈ ၵူၼ်းၵႃႉၶၢႆ/သူႇ/သမ်း/ၵိၼ် ယႃႈမဝ်းၵမ် ၼႂ်းဢိူင်ႇ/ၼႂ်းဝၢၼ်ႈ တူင်ႇဝဵင်းတၢင်ႉယၢၼ်း

ၶၢဝ်ႇ – SSPP Info ဝၼ်းထီႉ – 07. 12.2020 ၸွမ်းၼင်ႇပေႃႈမႄႈၵူၼ်းမိူင်း တုၵ်းယွၼ်းသေ ၽၢႆႇဢုပ်ႉပိူင်ႇ ၸေႈဝဵင်းမၢႆ(1)တၢင်ႉယၢၼ်း တီႉၺွပ်းဢဝ် လိူင်ႈ ၵူၼ်းၵႃႉၶၢႆ သူသမ်း ၵိၼ်ယႃႈမဝ်းၵမ် ၼႂ်းဢိူင်ႇႁူဝ်မၢင်း၊ ဢိူင်ႇလူင်မူင်ႈ တူင်ႇဝဵင်းတၢင်ႉယၢၼ်း။ ၸိူဝ်းထုၵ်ႇၺႃး ပႃႇတီႇမႂ်ႇသုင်ၸိုင်ႈတႆး၊ တပ်ႉသိုၵ်းၸိုင်ႈတႆး တီႉၺွပ်းဢဝ်လိူင်ႈၼၼ်ႉ လုင်းၺုၼ်ႉ ဝၢၼ်ႈ ပႃႇသႃ၊ လုင်းထုၼ်း ဝၢၼ်ႈၵုၼ်ၵွၵ်ႇ၊ လုင်းမွင်ႇ ဝၢၼ်ႈၽႃၽိုင်ႈ၊ ၸၢႆးထုၼ်းလူႇ ဝၢၼ်ႈႁူဝ်မၢင်း၊ ၸၢႆးၶိူဝ်း ဝၢၼ်ႈၵုၼ်ၵွၵ်ႇ၊ လုင်းတီႉ ဝၢၼ်ႈမႂ်ႇလူင်ၵႃ၊ ၸၢႆးထုၼ်း ဝၢၼ်ႈပဵင်းၵၢင်း၊ ၸၢႆးၶမ်းလူႇ ဝၢၼ်ႈပၢင်ႁုင်း၊ ၸၢႆး သူၺ်ႇလ ဝၢၼ်ႈလူင်ၵဵင်၊ ၸၢႆးထုၼ်းဢွင်ႇ ဝၢၼ်ႈလူင်ၵဵင်၊ ၸၢႆးပၢၼ်း ဝၢၼ်ႈၵုၼ်ဝႅတ်ႈ ၸိူဝ်းၼႆႉ တေဢဝ် မူႇပိူင် ပႃႇတီႇမႂ်ႇသုင်ၸိုင်ႈတႆး၊ တပ်ႉသိုၵ်းၸိုင်ႈတႆးသေ တႅပ်းတတ်း ပၼ်တူတ်ႈတၢမ်ႇၵႂႃႇ ၼႆယဝ်ႉ။

['ၶၢဝ်ႇ', 'ယႃႈမဝ်းၵမ်']

2020-12-07T11:23:03

https://ssppssa.org/2020/12/%e1%80%90%e1%80%95%e1%80%ba%e1%82%89%e1%82%81%e1%80%b0%e1%80%99%e1%80%ba%e1%82%87%e1%80%9c%e1%80%b0%e1%80%99%e1%80%ba%e1%82%88%e1%81%b8%e1%80%b1%e1%82%88%e1%80%9d%e1%80%b5%e1%80%84%e1%80%ba%e1%80%b8/

တပ်ႉႁူမ်ႇလူမ်ႈၸေႈဝဵင်းမၢႆ(1)တၢင်ႉယၢၼ်း ပႃႇတီႇမႂ်ႇသုင်ၸိုင်ႈတႆး၊ တပ်ႉသိုၵ်းၸိုင်ႈတႆး ၸွႆႈပေႃႈမႄႈ ၵူၼ်းမိူင်း ပေႃႉၶဝ်ႈ ၼႂ်းဢိူင်ႇၼႃးလဝ်း တူင်ႇဝဵင်းတၢင်ႉယၢၼ်း

ၶၢဝ်ႇ – SSPP Info ဝၼ်းထီႉ – 07.12.2020တပ်ႉႁူမ်ႇလူမ်ႈၸေႈဝဵင်းမၢႆ(1) တၢင်ႉယၢၼ်း ႁႅင်းၵူၼ်း(12)ၵေႃႉ ၸွႆႈပေႃႉၶဝ်ႈပၼ် လုင်းဢွင်ႇ+ပႃႈယူၺ်ႉ ဝၢၼ်ႈလူင် ဢိူင်ႇၼႃးလဝ်းလႄႈ ၸွႆႈပေႃႉၶဝ်ႈပၼ် လုင်းလႅင်+ပႃႈၸင်ႈ ဝၢၼ်ႈၶူဝ်သၢၼ် ဢိူင်ႇၼႃးလဝ်း တူင်ႇဝဵင်းတၢင်ႉယၢၼ်း။

['ၵၢၼ်ၸွႆႈထႅမ်ပေႃႈမႄႈၵူၼ်းမိူင်း', 'ၶၢဝ်ႇ']

2020-12-07T08:45:16

https://ssppssa.org/2020/12/%e1%80%90%e1%80%95%e1%80%ba%e1%82%89%e1%82%81%e1%80%b0%e1%80%99%e1%80%ba%e1%82%87%e1%80%9c%e1%80%b0%e1%80%99%e1%80%ba%e1%82%88-%e1%81%bd%e1%81%a2%e1%82%86%e1%82%87%e1%80%a2%e1%80%af%e1%80%95%e1%80%ba/

တပ်ႉႁူမ်ႇလူမ်ႈ ၽၢႆႇဢုပ်ႉပိူင်ႇ ပႃႇတီႇမႂ်ႇသုင်ၸိုင်ႈတႆး၊ တပ်ႉသိုၵ်းၸိုင်ႈတႆး(SSPP/SSA) ၵၢၼ်ႉၶဝ်ႈ ၵၢပ်ႇၸွႆႈပေႃႈမႄႈၵူၼ်းမိူင်း ၼႂ်းဢိူင်ႇတူၼ်ႈၵႅင်း

December 7,2020 By – SSPP/SSA ၼႂ်းလိူၼ်တီႇၸိမ်ႇပႃႇ 5 ဝၼ်း ပီႊ 2020 ၼီႊ ၶၢဝ်းယၢမ်းၵၢင်ၼႂ် 8:00 မူင်းၼၼ်ႉ တပ်ႉႁူမ်ႇလူမ်ႈ ၸေႈဝဵင်းမၢႆ(10) ပႃႇတီႇမႂ်ႇသုင်ၸိုင်ႈတႆး၊ တပ်ႉသိုၵ်းၸိုင်ႈတႆး(SSPP/SSA) ႁူမ်ႈႁႅင်းၵူၼ်း(5)ၵေႃႉ လႆႈၵၢၼ်ႉၶဝ်ႈၵၢပ်ႇၸွႆႈ ၸၢႆးၵျေႃႇဢူးလႄႈ ၼၢင်းတႃႇ ယူႇဝၢၼ်ႈၼႃးၽႅမ်း၊ ၸုမ်း(1)၊ ဢိူင်ႇတူၼ်ႈ ၵႅင်း၊ တူင်ႇဝဵင်းသီႇပေႃႉ ၵႂႃႇယူႇ။ ၶႅပ်းႁၢင်ႈ – မိူဝ်ႈတိုၵ်ႉၵၢၼ်ႉၶဝ်ႈၵၢပ်ႇပၼ် ပေႃႈမႄႈၵူၼ်းမိူင်း ၼႂ်းဢိူင်ႇတူၼ်ႈၵႅင်း မိူဝ်ႈၶၢဝ်းယၢမ်းၵၢင်ၼႂ် 8:00 မူင်းၼၼ်ႉၼင်ႇၵဝ်ႇ တပ်ႉႁူမ်ႇလူမ်ႈၸေႈဝဵင်းမၢႆ(10) ပႃႇတီႇမႂ်ႇသုင် ၸိုင်ႈတႆး၊ တပ်ႉသိုၵ်းၸိုင်ႈတႆး(SSPP/SSA) ႁူမ်ႈႁႅင်းၵူၼ်း(8)ၵေႃႉ လႆႈၵၢၼ်ႉၶဝ်ႈၵၢပ်ႇၸွႆႈ ပႃႈၵျႃႇ ယူႇဝၢၼ်ႈၼွင်တူမ်၊ ၸုမ်း(1)၊ ဢိူင်ႇတူၼ်ႈၵႅင်း ၵႂႃႇထႅင်ႈယူႇ။

['ၵၢၼ်ၸွႆႈထႅမ်ပေႃႈမႄႈၵူၼ်းမိူင်း', 'ၶၢဝ်ႇ']

2020-12-05T14:04:56

https://ssppssa.org/2020/12/%e1%80%9c%e1%80%bd%e1%80%84%e1%80%ba%e1%82%88%e1%80%90%e1%80%b0%e1%80%84%e1%80%ba%e1%82%89%e1%81%bc%e1%80%ad%e1%80%af%e1%80%84%e1%80%ba%e1%80%9d%e1%81%bc%e1%80%ba%e1%80%b8%e1%81%bd%e1%80%b0%e1%82%88/

လွင်ႈတူင်ႉၼိုင်ဝၼ်းၽူႈႁတ်းႁၢၼ်လုၵ်ႉၽိုၼ်ႉ တီႈဝဵင်းမႂ်ႇဝၢၼ်ႈႁႆး

December 5, 2020 SSPP Infoဝၢၼ်ႈႁႆး ၵူႊတပ်ႉၵူႊႁွင်ႈၵၢၼ် ဢွၼ်ႁူမ်ႈၸတ်းႁဵတ်း ပၢင်ၵႅဝ်ႈမၢႆတွင်းဝၼ်းၽူႈႁတ်းႁၢၼ်လုၵ်ႉၽိုၼ်ႉ တီႈ ဝဵင်းမႂ်ႇဝၢၼ်ႈႁႆး မီးၵူၼ်းၶဝ်ႈႁူမ်ႈၼိူင်ႈႁဵင်ႁႃႈပၢၵ်ႇပၢႆ ။ ပၢင်ၵႅဝ်ႈတီႈႁူင်းႁဵၼ်းၽူႈမီးၸၼ်ႉ ၽူႈၶိုၼ်ႈႁွတ်ႈ(415)ၵေႃႉ ဢိင်ၼိူဝ် ငဝ်းလၢႆးတၢင်းပဵၼ်ၶူဝ်ႇဝိတ်ႉ-19သေ ဝၼ်းၽူႈႁတ်းႁၢၼ်လုၵ်ႉၽိုၼ်ႉ လိူၼ် December 5 ဝၼ်း၊ ပီႊ 2020 ၼႆႉ ယူႇတီႈငဝ်ႈငုၼ်းပႃႇတီႇမႂ်ႇသုင်ၸိုင်ႈတႆး၊ တပ်ႉသိုၵ်းၸိုင်ႈတႆး ဢမ်ႇပဵၼ် ၸတ်း ႁဵတ်း ပၢင်ၵႅဝ်ႈယႂ်ႇလူင်သေတ ၸိူဝ်းပဵၼ်ႁူင်းႁဵၼ်းသိုၵ်း၊ ႁူင်းႁဵၼ်းၽူႈမီးၸၼ်ႉ၊ ႁူင်းႁဵၼ်း ၼေႃႇတႅၼ်း ၶိူဝ်းၶဝ် ဢွၼ်ၸတ်းႁဵတ်းပၢင်ၵႅဝ်ႈမၢႆတွင်းႁင်းၽႂ်မၼ်းယူႇ။ ၼွၵ်ႈလိူဝ်ၼၼ်ႉ တီႈပၢင်သွၼ် ၽၢႆႇဢုပ်ႉပိူင်ႇ၊ ပၢင်သွၼ် ယုၵ်ႉမုၼ်းၼမ်ႉၵတ်ႉတပ်ႉၶဝ်ၵေႃႈ ဢွၼ်ႁူမ်ႈၸတ်းႁဵတ်းသိုဝ်ႈၽႂ်မၼ်းသေ ပၢင်ၵႅဝ်ႈတင်းသဵင်ႈ မီးၽူႈ ၶိုၼ်ႈႁွတ်ႈႁူမ်ႈႁူဝ်ၵူၼ်း(1510)ၵေႃႉယူႇယဝ်ႉ။ ပၢင်ၵႅဝ်ႈတီႈႁူင်းႁဵၼ်းၼေႃႇတႅၼ်းၶိူဝ်း ၽူႈၶိုၼ်ႈႁွတ်ႈ(362)ၵေႃႉ တီႈပၢင်ၵႅဝ်ႈၵူႊပၢင်ၼၼ်ႉ ဢွၼ်ၵၼ်တၵ်ႉယမ်ၸွမ်ပိဝ်ၸိုင်ႈတႆး၊ ၸွမ်ပိဝ်ပႃႇတီႇမႂ်ႇသုင်ၸိုင်ႈတႆး၊ ၸွမ်ပိဝ်တပ်ႉသိုၵ်းၸိုင်ႈတႆးလႄႈ တၵ်ႉယမ်ၽူႈႁတ်းႁၢၼ်လုၵ်ႉၽိုၼ်ႉ(ၵူၼ်းသိုၵ်းဢိၵ်ႇၵူၼ်းမိူင်း) ၸိူဝ်းဢၼ် လႆႈလူႇၼိူဝ်ႉလိူတ်ႈသၢႆၸႂ်ၵႂႃႇ ပုၼ်ႈတႃႇၸိူဝ်ႉၸၢတ်ႈဝၢၼ်ႈမိူင်း ၼႂ်းၶၢဝ်းတၢင်းယိပ်းၵွင်ႈၵၢင်ႇလုၵ်ႉၽိုၼ်ႉ တင်ႈတႄႇပီႊ(1958)မႃးတေႃႇယၢမ်းလဵဝ်။ လိူဝ်သေၼၼ်ႉ မီးလွင်ႈလူဢၢၼ်ႇၽိုၼ်လိၵ်ႈႁွင်ႈၵၢၼ်ၶွၼ်ႈတုမ် ပၢႆးမိူင်း ပႃႇတီႇမႂ်ႇသုင်ၸိုင်ႈတႆး ယိုၼ်ႈထိုင်ဝၼ်းပၢင်ၵႅဝ်ႈဝၼ်းၽူႈႁတ်းႁၢၼ်လုၵ်ႉၽိုၼ်ႉလႄႈ ဝၢင်းတူင်ႇမွၵ်ႇ မွင်ၸႂ်၊ ဢဝ်ၸွမ်ပိဝ်ယွၼ်ႇလူင်းဝႆႉၶိုင်ႈလၵ်း ႁႂ်ႈပဵၼ်လွင်ႈသေးလၢႆၶေႃးၶူမ်မွင်ၸႂ်ၸွမ်း ၽူႈႁတ်းႁၢၼ် လုၵ်ႉၽိုၼ်ႉၶဝ်တင်းသဵင်ႈယူႇ။ ပၢင်ၵႅဝ်ႈတီႈပၢင်သွၼ်ယုၵ်ႉမုၼ်းၼမ်ႉၵတ်ႉတပ်ႉ ၵူၼ်းၶိုၼ်ႈႁွတ်ႈ(310)ၵေႃႉ ၽၢႆႇၼိူင်ႈၵေႃႈ ဝၼ်းၽူႈႁတ်းႁၢၼ်လုၵ်ႉၽိုၼ်ႉၼႆႉ ၸွမ်ႁၢၼ် သၢႆၾႃႉ ၽူႈၸတ်းၵၢၼ်ဢုပ်ႉပိူင်ႇ ငဝ်ႈငုၼ်း ဢွၼ်ႁူဝ်ၽူႈယႂ်ႇၵူၼ်းလူင် ပေႃႈမႄႈၵူၼ်းမိူင်း တီႈငဝ်ႈငုၼ်းပႃႇတီႇမႂ်ႇသုင်ၸိုင်ႈတႆး ၵၢပ်ႈသွမ်း လူႇတၢၼ်း ယၢတ်ႇၼမ်ႉၸႅၵ်ႇၵူႉသူဝ်ႇပၼ် ၽူႈႁတ်းႁၢၼ် လုၵ်ႉၽိုၼ်ႉ၊ ၽူႈမီးၸၼ်ႉဢိၵ်ႇသိုၵ်းႁၢၼ် ၸိူဝ်းလႆႉလူႇၼိူဝ်ႉ လူႇလိူတ်ႈတင်းသဵင်ႈ တမ်ႈတီႈ ၵျွင်းလူင်ဝိပုလ ဝဵင်းမႂ်ႇဝၢၼ်ႈႁႆးယူႇယဝ်ႉ။ ဝၼ်းၽူႈႁတ်းႁၢၼ်လုၵ်ႉၽိုၼ်ႉၼႆႉ မၵ်းမၢႆဢဝ်ဝၼ်းဢၼ် ၸဝ်ႈသိူဝ်ၶၼ်ႇ (ႁိုဝ်) ၸဝ်ႈဢုင်းပွင်ႇ ၵႅမ်ႁူဝ်ပဝ်ႈ ပႃႇတီႇမႂ်ႇသုင်ၸိုင်ႈတႆး၊ တပ်ႉသိုၵ်းၸိုင်ႈတႆး လႆႈတူၵ်းသုမ်းၼႂ်းပၢင်တိုၵ်းၵၼ်တင်း တပ်ႉသိုၵ်း မၢၼ်ႈ ႁိမ်းဝၢၼ်ႈၼႃးၽုၺ်း၊ ဢိူင်ႇသႅင်ၵႅဝ်ႉ၊ ၸေႈဝဵင်းသီႇပေႃႉ မိူဝ်ႈပီႊ1978 လိူၼ် December (5) ဝၼ်းၼၼ်ႉသေ လႆႈၸတ်းႁဵတ်းမႃးၵူႊပီႊမိူင်းယူႇယဝ်ႉ။ႉ

['ၶၢဝ်ႇ', 'ၵၢၼ်သိုၵ်း']

2020-12-05T13:15:26

https://ssppssa.org/2020/12/%e1%80%90%e1%80%95%e1%80%ba%e1%82%89%e1%80%9e%e1%80%ad%e1%80%af%e1%81%b5%e1%80%ba%e1%80%b8-rcss-%e1%81%b6%e1%80%ad%e1%80%af%e1%81%bc%e1%80%ba%e1%82%88%e1%80%9c%e1%80%b1%e1%82%83%e1%82%87%e1%80%90/

တပ်ႉသိုၵ်း RCSS ၶိုၼ်ႈလေႃႇတိုၵ်း တပ်သိုၵ်းၸိုင်ႈတႆး SSPP/SSA ၼႂ်းဝၼ်းၽူႈႁတ်းႁၢၼ်လုၵ်ႉၽိုၼ်ႉ

December 5,2020 By – SSPP/SSA တပ်ႉသိုၵ်း ၶွင်ႇသီႇဢဝ်ၶိုၼ်းၸိုင်တႆး ဢဝ်ႁႅင်းသိုၵ်း ၶိုၼ်ႈလေႃႇသိုၵ်း တပ်ႉသိုၵ်းၸိုင်ႈတႆး SSPP/SSA ဝၼ်းၽူႈႁတ်းႁၢၼ်လုၵ်ႉၽိုၼ်ႉ တီႈၸေႈဝဵင်းသီႇပေႃႉ ၸိုင်ႈတႆးပွတ်းႁွင်ႇ သွင်ၽၢႆႇမီးလွင်ႈပိုတ်းယိုဝ်းၵၼ် ႁိမ်းမွၵ်ႈ ၼိုင်ႈၸူဝ်ႈမွင်း ။ ဝၼ်းထီႉ 05 လိူၼ် December 2020 ပီႊ ၶၢဝ်းယၢမ်းၵၢင်ၼႂ် 7:30 မူင်း တေႃႇထိုင် 8:30 မူင်း ၼၼ်ႉ တပ်ႉၶွင်ႇၸီႇဢဝ်ၶိုၼ်းၸိုင်ႈတႆး(RCSS) ဢဵၼ်ႁႅင်းၵူၼ်းမွၵ်ႈႁိမ်း မွၵ်ႈ ( 80 ) ၵေႃႉ ၽူႈဢွၼ်ႁူဝ် ပဵၼ် ႁူဝ်မုၵ်ႉ ၸၼ်လႅင်း ၊ ႁူဝ်မုၵ်ႉ ၶမ်းလႃႉ ၽၢႆႇတႂ်ႈၵုမ်းၵမ် သၢႆသိုၵ်း ၸဝ်ႈၸၢမ်ႇၶိူဝ်း ၵုမ်းၵမ် ၊ ၽေႁဵတ်းသွင်ငႃးသိုၵ်းသေ ၶိုၼ်ႈလေႃႇတိုၵ်းတပ်ႉ ပႃႇတီႇ မႂ်ႇသုင်ၸိုင်ႈတႆး ၊ တပ်ႉသိုၵ်းၸိုင်ႈတႆး ၼႂ်းတပ်ႉၵွင် 264 ၊ တပ်ႉၸုမ်း 72 ၽၢႆႇတႂ်ႈၵုမ်းၵမ် တပ်ႉငဝ်ႈသိုၵ်း (999) တီႈၼိူဝ် လွႆလမ် ၊ ၽၢႆႇႁွင်ႇ ဝၢၼ်ႈၽႃလၢႆး ၊ ဢိူင်ႇၽႃလၢႆး ယၢၼ်ၵႆမွၵ်ႈ 2 လၵ်းပၢႆ ၸဵင်ႇႁွင်ႇ ဝၼ်းဢွၵ်ႇ ၸေႈဝဵင်း သီႇပေႃႉ ၸိုင်ႈတႆးပွတ်းႁွင်ႇ ။ ဝၼ်းထီႉ- 05/ December /2020 ၼႆႉ ပဵၼ်ဝၼ်းလမ်ႇလွင်ႈ ဝၼ်းၽူႈႁတ်းႁၢၼ်လုၵ်ႉၽိုၼ်ႉၸိုင်ႈတႆး SSPP/SSA ၼႆသေ လုၵ်ႈတပ်ႉ ၽူႈၵွၼ်းတပ်ႉဢိၵ်ႇၽူႈမီးၸၼ်ႉ ၵူႈတီႈ ၵူႈတၢင်း ဢွၼ်ၵၼ် တၵ်ႉယမ် ဢဝ်ၵုင်ႇမုၼ် ၽူႈႁတ်းႁၢၼ်လုၵ်ႉၽိုၼ်ႉ ၸိူဝ်းဢၼ်လႆႈလူႇၼိူဝ်ႉလိူဝ်ႈသၢႆၸႂ်ၵႂႃႇ တႃႇၸိူဝ်ႉၸၢတ်ႈ ဝၢၼ်ႈမိူင်းၸိူဝ်းၼၼ်ႉ ဢွၼ်ၵၼ်ၸုၵ်းၼိမ်တူဝ် မွင်ၸႂ် တၵ်ႉယမ် ၵႂႃႇယူႇ ။ၼႂ်းဝၼ်းၼႆႉ ယူႇတီႈ တပ်ႉသိုၵ်းၶွင်ႇသီႇဢဝ်ၶိုၼ်းၸိုင်ႈတႆး ႁၢင်ႈသိုၵ်း သွင်ငႃးသိုၵ်းသေ ၶိုၼ်ႈလေႃႇတိုၵ်း တပ်ႉ ပႃႇတီႇမႂ်ႇသုင်ၸိုင်ႈတႆး SSPP/SSA ဢၼ်ပဵၼ် ၼႂ်းဝၼ်းလမ်ႇလွင်ႈ ဝၼ်းၽူႈႁတ်းႁၢၼ် လုၵ်ႉၽိုၼ်ႉတႃႇၸိူဝ်ႉၸၢတ်ႈ ဝၢၼ်ႈမိူင်းယူႇ ဝႃႈၼႆ။

['ၶၢဝ်ႇ', 'ၵၢၼ်သိုၵ်း']

2020-12-05T08:58:33

https://ssppssa.org/2020/12/%e1%80%95%e1%82%83%e1%82%87%e1%80%90%e1%80%ae%e1%82%87%e1%80%99%e1%82%82%e1%80%ba%e1%82%87%e1%80%9e%e1%80%af%e1%80%84%e1%80%ba%e1%81%b8%e1%80%ad%e1%80%af%e1%80%84%e1%80%ba%e1%82%88%e1%80%90-40/

ပႃႇတီႇမႂ်ႇသုင်ၸိုင်ႈတႆး၊ တပ်ႉသိုၵ်းၸိုင်ႈတႆး SSPP/SSA လႆႈထွႆႈထႅမ်ဢိတ်ႇၶဝ်ႈၵၢပ်ႇ ၊တေႃႉၶဝ်ႈၵၢပ်ႇ ၊ၵၢၼ်ႉၶဝ်ႈၵၢပ်ႇပၼ်ပေႃႈမႄႈၵူၼ်းမိူင်း ၼႂ်းၸေႈဝဵင်းမၢႆ 10

December 5,2020 By – SSPP/ SSA ၼႂ်းလိူၼ်တီႇၸိမ်ႇပႃႇ 3 ဝၼ်း ပီႊ 2020 ၼီႊ ၶၢဝ်းယၢမ်းၵၢင်ၼႂ် 9:00 မူင်းၼၼ်ႉ သိုၵ်းၵူၼ်းမိူင်း ၼႂ်းၸေႈဝဵင်းမၢႆ(10) ၼႃႈတီႈဢုပ်ႉပိူင်ႇ ပႃႇတီႇမႂ်ႇသုင်ၸိုင်ႈတႆး၊ တပ်ႉသိုၵ်းၸိုင်ႈတႆး(SSPP/SSA) ႁူမ်ႈႁႅင်းၵူၼ်း(6)ၵေႃႉ လႆႈဢိတ်ႇၶဝ်ႈၵၢပ်ႇၸွႆႈ ပႃႈပီး ယူႇဝၢၼ်ႈမွၵ်ႇတွင်း၊ ၸုမ်း(1)၊ ဢိူင်ႇႁၢင်ၼႃး၊ တူင်ႇဝဵင်းသီႇပေႃႉ ၵႂႃႇယူႇ။ ၶႅပ်းႁၢင်ႈ – မိူဝ်ႈတိုၵ်ႉဢိတ်ႇၶဝ်ႈၵၢပ်ႇၸွႆႈပေႃႈမႄႈၵူၼ်းမိူင်း မိူဝ်ႈၶၢဝ်းယၢမ်းၵၢင်ၼႂ် 8:00 မူင်းၼၼ်ႉၵေႃႈ ၵေႃႇမတီႇၸေႈဝဵင်းမၢႆ(10) ပႃႇတီႇမႂ်ႇသုင်ၸိုင်ႈတႆး၊ တပ်ႉသိုၵ်းၸိုင်ႈတႆး(SSPP/SSA) ႁူမ်ႈႁႅင်းၵူၼ်း(4)ၵေႃႉ လႆႈၸွႆႈထႅမ်တေႃႉၶဝ်ႈၵၢပ်ႇ သႂ်ႇၼႂ်းယွင် ပၼ် ပႃႈဢူၵ်း ယူႇဝၢၼ်ႈပၢင်ႁႆႈ၊ ၸုမ်း(3)၊ ဢိူင်ႇမိူင်းၸိတ်ႇ၊ တူင်ႇဝဵင်းသီႇပေႃႉ ၵႂႃႇထႅင်ႈယူႇ။ ၶႅပ်းႁၢင်ႈ – မိူဝ်ႈတိုၵ်ႉတေႃႉၶဝ်ႈၵၢပ်ႇပၼ် ပေႃႈမႄႈၵူၼ်းမိူင်းၶႅပ်းႁၢင်ႈ – မိူဝ်ႈတိုၵ်ႉတေႃႉၶဝ်ႈၵၢပ်ႇပၼ် ပေႃႈမႄႈၵူၼ်းမိူင်း ၼႂ်းၶၢဝ်းယၢမ်းၵၢင်ၼႂ် 8:00 မူင်းၼၼ်ႉၵေႃႈ တပ်ႉႁူမ်ႇလူမ်ႈၸေႈဝဵင်းမၢႆ(10) ႁူမ်ႈႁႅင်းၵူၼ်း(11)ၵေႃႉ လႆႈၵၢၼ်ႉၶဝ်ႈၵၢပ်ႇၸွႆႈ ၸၢႆးသၢမ်လႄႈ ၼၢင်းလိူၼ် ယူႇဝၢၼ်ႈၼွင်တူမ်၊ ၸုမ်း(1)၊ ဢိူင်ႇတူၼ်ႈၵႅင်း၊ တူင်ႇဝဵင်းသီႇပေႃႉၵႂႃႇယူႇ။ ၶႅပ်းႁၢင်ႈ – မိူဝ်ႈတိုၵ်ႉၵၢၼ်ႉၶဝ်ႈၵၢပ်ႇၸွႆႈပေႃႈမႄႈၵူၼ်းမိူင်း ၼႂ်းဢိူင်ႇတူၼ်ႈၵႅင်းၶႅပ်းႁၢင်ႈ – မိူဝ်ႈတိုၵ်ႉၵၢၼ်ႉၶဝ်ႈၵၢပ်ႇၸွႆႈပေႃႈမႄႈၵူၼ်းမိူင်း ၼႂ်းဢိူင်ႇတူၼ်ႈၵႅင်း

['ၶၢဝ်ႇ', 'ၵၢၼ်ၸွႆႈထႅမ်ပေႃႈမႄႈၵူၼ်းမိူင်း']

2020-12-05T08:48:27

https://ssppssa.org/2020/12/%e1%80%90%e1%80%95%e1%80%ba%e1%82%89%e1%80%90%e1%80%b0%e1%80%84%e1%80%ba%e1%82%89%e1%81%bc%e1%80%ad%e1%80%af%e1%80%84%e1%80%ba-%e1%80%95%e1%82%83%e1%82%87%e1%80%90%e1%80%ae%e1%82%87%e1%80%99-5/

တပ်ႉတူင်ႉၼိုင် ပႃႇတီႇမႂ်ႇသုင်ၸိုင်ႈတႆး၊ တပ်ႉသိုၵ်းၸိုင်ႈတႆး(SSPP/SSA)ၸွႆႈထႅမ်တီႇၽဵဝ်ႈလွၵ်း တီႈလိၼ်သူၼ် တႃႇၽုၵ်ႇၽၵ်းယိူဝ်ႈၼၢင်းၶဵဝ် ပၼ်ပေႃႈမႄႈၵူၼ်းမိူင်း ၼႂ်းဢိူင်ႇတူၼ်ႈၵႅင်း

December 5,2020 By – SSPP/ SSA ၼႂ်းလိူၼ်တီႇၸိမ်ႇပႃႇ 4 ဝၼ်း ပီႊ 2020 ၼီႊ ၶၢဝ်းယၢမ်းၵၢင်ဝၼ်း 11:00 မူင်းၼၼ်ႉ တပ်ႉတူင်ႉၼိုင် ပႃႇတီႇမႂ်ႇသုင်ၸိုင်ႈတႆး၊ တပ်ႉသိုၵ်းၸိုင်ႈတႆး(SSPP/SSA) ၼႂ်းၸေႈဝဵင်းမၢႆ(10) ႁူမ်ႈႁႅင်းၵူၼ်း(6) ၵေႃႉ လႆႈတီႇၽဵဝ်ႈလွၵ်းတီႈလိၼ်သူၼ် တႃႇၽုၵ်ႇၽၵ်းယိူဝ်ႈၼၢင်းၶဵဝ်ပၼ် လုင်းၸႃႇလိင်ႇလႄႈ ပႃႈမူဝ် ယူႇဝၢၼ်ႈၼႃးၽႅမ်း၊ ၸုမ်း(1)၊ ဢိူင်ႇတူၼ်ႈၵႅင်း၊ တူင်ႇဝဵင်းသီႇပေႃႉ ၵႂႃႇယူႇ။ ၶႅပ်းႁၢင်ႈ – မိူဝ်ႈတိုၵ်ႉတီႈၽဵဝ်ႈလွၵ်းတီႈလိၼ်သူၼ်ၽၵ်း ဝၼ်းထီႉ-4.12.2020

['ၶၢဝ်ႇ', 'ၵၢၼ်ၸွႆႈထႅမ်ပေႃႈမႄႈၵူၼ်းမိူင်း']

2020-12-04T16:18:44

https://ssppssa.org/2020/12/%e1%81%be%e1%82%86%e1%80%b8%e1%80%99%e1%82%86%e1%82%88%e1%80%95%e1%80%af%e1%80%99%e1%80%ba%e1%82%87%e1%81%b6%e1%80%9d%e1%80%ba%e1%82%88%e1%81%b5%e1%80%b0%e1%81%bc%e1%80%ba%e1%80%b8%e1%80%9d%e1%81%a2/

ၾႆးမႆႈပုမ်ႇၶဝ်ႈၵူၼ်းဝၢၼ်ႈ ၼႂ်းၸေႈဝဵင်းသီႇပေႃႉ

04-12-2020ၶၢဝ်ႇ- SSPP Info ယွၼ်ႉလုၵ်ႈဢွၼ်ႇၸုတ်ႇလဵၼ်ႈၾႆးသေ ဢဝ်ၶႆႇၾႆးတႅၵ်ႇတူၵ်းသႂ်ႇပုမ်ႇၶဝ်ႈလႄႈ ႁဵတ်းႁႂ်ႈၾႆးလမ်းမႆႈပုမ်ႇၶဝ်ႈၵူၼ်း မိူင်းၸေႈဝဵင်းသီႇပေႃႉ ပုမ်ႇၼိုင်ႈဝႃႈၼႆ။ မိူဝ်ႈဝၼ်းထီႉ 02-12-2020 ၶၢဝ်းယၢမ်း ဝၢႆးဝၼ်း 03:15 ၼၼ်ႉ ၾႆးမႆႈပုမ်ႇၶဝ်ႈႁႆႈ လုင်းမိၼ်ႉလႄႈပႃႈထူၺ်း ၵူၼ်းဝၢၼ်ႈ ၼမ်ႉမေႃႇၶႆႉ ဢိူင်ႇသီႇထွၵ်ႈ တူင်ႇဝဵင်းသီႇပေႃႉ ၸိုင်ႈတႆးပွတ်းႁွင်ႇ။ ၵူၼ်းပိုၼ်ႉတီႈ ၼႂ်းဢိူင်ႇသီႇထွၵ်ႈ ၵေႃႉၼိုင်ႈလၢတ်ႈဝႃႈ “လွင်ႈၾႆးလႆႈမႆႈပုမ်ႇၶဝ်ႈၼႆႉပဵၼ်ယွၼ်ႉလုၵ်ႈၸၢႆး ဢွၼ်ႇလုင်း မိၼ်ႉလႄႈပႃႈထူၺ်း ၶဝ်ၸုတ်ႇၾႆးလဵၼ်ႈ တီႈႁိမ်းၸမ်ပုမ်ႇၶဝ်ႈသေ ဢဝ်ၶႆႇၾႆးတူၵ်း သႂ်ႇ ပုမ်ႇၶဝ်ႈၶဝ် လႄႈၾႆးၸွင်ႇ လႆႈလၢမ်းမႆႈပုမ်ႇၶဝ်ႈယဝ်ႉ” ဝႃႈၼႆ။ ပုမ်ႇၶဝ်ႈဢၼ်ၾႆးလႆႈမႆႈၵႂႃႇၼႆႉ ၵူၼ်းဝၢၼ်ႈၼႂ်းပိုၼ်ႇတီႈၶဝ် လၢမ်းၶၢတ်ႈဝႆႉဝႃႈ တေလႆႈၶဝ်ႈပိူၵ်ႇဢမ်ႇယွမ်း 40 ထူင် မိူဝ်ႈၽွင်းၾႆးမႆႈၼၼ်ႉ ယွၼ်ႉၵူၼ်းဝၢၼ်ႈႁိမ်းႁွမ်းၶဝ် ဢွၼ်ၵၼ်မႃးၸွႆႈၶႄလႄႈ ၾႆးဢမ်ႇတၼ်းမႆႈမူတ်း တေလႆႈ ၶိုၼ်းယူႇတႃႇၶဝ်ႈပိူၵ်ႇ မွၵ်ႈ 20 ထူင်ၼၼ်ႉ ၼႆယဝ်ႉ။

['ၶၢဝ်ႇ', 'ၵၢၼ်ၸွႆႈထႅမ်ပေႃႈမႄႈၵူၼ်းမိူင်း']

2020-12-04T12:55:27

https://ssppssa.org/2020/12/%e1%81%bd%e1%81%a2%e1%82%86%e1%82%87%e1%80%a2%e1%80%af%e1%80%95%e1%80%ba%e1%82%89%e1%80%95%e1%80%ad%e1%80%b0%e1%80%84%e1%80%ba%e1%82%87-%e1%80%95%e1%82%83%e1%82%87%e1%80%90%e1%80%ae%e1%82%87-6/

ၽၢႆႇဢုပ်ႉပိူင်ႇ ပႃႇတီႇမႂ်ႇသုင်ၸိုင်ႈတႆး၊ တပ်ႉသိုၵ်းၸိုင်ႈတႆး(SSPP/SSA) ပုမ်ႇၶဝ်ႈၸွႆႈပေႃႈမႄႈၵူၼ်း မိူင်း ၼႂ်းဢိူင်ႇတူၼ်ႈၵႅင်း

December 4,2020 By – SSPP/SSA ၼႂ်းလိူၼ်တီႇၸိမ်ႇပႃႇ 2 ဝၼ်း ပီႊ 2020 ၼီႊ ၶၢဝ်းယၢမ်းၵၢင်ဝၼ်း 11:30 မူင်းၼၼ်ႉ ၵေႃႇမတီႇ ၸေႈဝဵင်းမၢႆ(10) ၽၢႆႇဢုပ်ႉပိူင်ႇ ပႃႇတီႇမႂ်ႇသုင်ၸိုင်ႈတႆး၊ တပ်ႉသိုၵ်းၸိုင်ႈတႆး(SSPP/SSA) ႁူမ်ႈႁႅင်း ၵူၼ်း(4)ၵေႃႉ လႆႈပုမ်ႇၶဝ်ႈၸွႆႈ လုင်းသႃႇလႄႈ ပႃႈယဵၼ်ႇ ယူႇဝၢၼ်ႈၼႃးၽႅမ်း၊ ၸုမ်း(1)၊ ဢိူင်ႇတူၼ်ႈ ၵႅင်း တူင်ႇဝဵင်းသီႇပေႃႉ ၵႂႃႇယူႇ။ ၶႅပ်းႁၢင်ႈ – ၵေႃႇမတီႇၸေႈဝဵင်းမၢႆ(10) SSPP/SSA ပုမ်ႇၶဝ်ႈၸွႆႈပေႃႈမႄႈၵူၼ်းမိူင်း ၼႂ်းဢိူင်ႇတူၼ်ႈၵႅင်း

['ၶၢဝ်ႇ', 'ၵၢၼ်ၸွႆႈထႅမ်ပေႃႈမႄႈၵူၼ်းမိူင်း']

2020-12-04T12:48:35

https://ssppssa.org/2020/12/%e1%80%84%e1%80%9d%e1%80%ba%e1%82%88%e1%80%84%e1%80%af%e1%81%bc%e1%80%ba%e1%80%b8-%e1%80%95%e1%82%83%e1%82%87%e1%80%90%e1%80%ae%e1%82%87%e1%80%99%e1%82%82%e1%80%ba%e1%82%87%e1%80%9e%e1%80%af/

“ငဝ်ႈငုၼ်း ပႃႇတီႇမႂ်ႇသုင်ၸိုင်ႈတႆး၊ တပ်ႉသိုၵ်းၸိုင်ႈတႆး လူႇတၢၼ်းငိုၼ်း (9,500,000)ၵျၢပ်ႈတႃႇၵေႃႇသၢင်ႈ ၵျွင်းသွမ်းမႂ်ႇ၊သိူဝ်ႇဝၢင်းၵျွင်း တီႈသြႃႇၸဝ်ႈ ဝီႉႁၢၼ်ႇႁူဝ်လၢၼ်း(ထုင်ႉၸလၢၼ်း) တူင်ႇဝဵင်းမိူင်းယႆ”

ၶၢဝ်ႇ – SSPP Info ဝၼ်းထီႉ – 04.12.2020 ၼႂ်းဝၼ်းထီႉ 04.12.2020 ယူႇတီႈသြႃႇၸဝ်ႈ ၸဝ်ႈဝႃႇရိၼ်တ ၵျွင်းႁူဝ်လၢၼ်း မႅတ်ႉတႃႇလူႇၶၢမ်ႇထိုင်မႃးသေ ယူႇတီႈ ငဝ်ႈငုၼ်းပႃႇတီႇမႂ်ႇသုင်ၸိုင်ႈတႆး၊ တပ်ႉသိုၵ်းၸိုင်ႈတႆး SSPP/SSA ယိူင်းထိုင်ႁႂ်ႈပေႃႈပဵၼ်လွင်ႈၵမ်ႉယွင်ၵၢၼ်ၽႄႈတိုၼ်းသႃႇသၼႃႇလႄႈ တႃႇၼၽွၼ်းတၢင်းလီ လုၵ်ႈတပ်ႉၽူႈၵွၼ်းတပ်ႉတင်းသဵင်ႈသေ ၸွင်ႇလႆႈၼွပ်ႇၵၢပ်ႈလူႇတၢၼ်းထိုင် ငိုၼ်း တွင်းတႃႇၵေႃႇသၢင်ႈ ၵျွင်းသွမ်းမႂ်ႇ တီႈဝီႉႁၢၼ်ႇႁူဝ်လၢၼ်း(ထုင်ႉၸလၢၼ်း) တႃႇငိုၼ်း 6,000,000 (ႁူၵ်းသိပ်း သႅၼ်)လႄႈ တႃႇသိူဝ်ႇဝၢင်းၵျွင်း တႃႇငိုၼ်း 3,500,00 (သၢမ်သိပ်းႁႃႈသႅၼ်) ႁူမ်ႈငိုၼ်း 9,500,00 (ၵဝ်ႈသိပ်းႁႃႈ သႅၼ်)သေ လူႇတၢၼ်း ၵၢပ်ႈထိုင် တီႈတူဝ်သြႃႇၸဝ်ႈ ဝီႉႁၢၼ်ႇၵျွင်းႁူဝ်လၢၼ်းၵႂႃႇ။ “ဝီႉႁၢၼ်ႇႁူဝ်လၢၼ်းၼႆႉ ပဵၼ်တီႈပီႈၼွင်ႉတႆး ဝၢၼ်ႈႁူဝ်လၢၼ်း(ထုင်ႉၸလၢၼ်း) ပိုင်ႈဢိင်ၵိူဝ်းလီဝႆႈသႃသေ တၵ်ႉၵႃႇၶၢမ်ႇတိၼ်ၵျွင်း လင်ႁိူၼ်းတမ်းလဵၵ်ႉၵေႇဢေႇမၢင်ၵေႃႈပိူင်ၼိုင်ႈ မိူဝ်ႈပီႊ2017ၼၼ်ႉ ၾႆးသမ်ႉလႆႈမႆႈ ပႅတ်ႈၵျွင်း ႁူဝ်လၢၼ်းၵေႃႈပိူင်ၼိုင်ႈလႄႈ ၸင်ႇမုင်ႈၼႃႈႁၼ်ထိုင် မုၵ်ႉၸုမ်းလူင် ပႃႇတီႇမႂ်ႇသုင်ၸိုင်ႈတႆးသေ မႅတ်ႉတႃႇလူႇၶမ်ႇထိုင်မႃး” သြႃႇၸဝ်ႈၵွၼ်းၵျွင်း ဝီႉႁၢၼ်ႇႁူဝ်လၢၼ်း မႅတ်ႉတႃႇလၢတ်ႈၵႂႃႇၼင်ႇၼႆ။

['ၶၢဝ်ႇ', 'ၵၢၼ်သႃႇသၼႃႇ']

2020-12-03T14:56:00

https://ssppssa.org/2020/12/%e1%81%bd%e1%81%a2%e1%82%86%e1%82%87%e1%80%a2%e1%80%af%e1%80%95%e1%80%ba%e1%82%89%e1%80%95%e1%80%ad%e1%80%b0%e1%80%84%e1%80%ba%e1%82%87%e1%80%9c%e1%82%84%e1%82%88-%e1%82%81%e1%80%bd%e1%80%84%e1%80%ba/

ၽၢႆႇဢုပ်ႉပိူင်ႇလႄႈ ႁွင်ႈၵၢၼ်ၵူၼ်းၼုမ်ႇငဝ်ႈငုၼ်းပႃႇတီႇမႂ်ႇသုင်ၸိုင်ႈတႆး၊ တပ်ႉသိုၵ်းၸိုင်ႈတႆး (SSPP/SSA) ပၼ်ပိုၼ်ႉႁူႉတၢင်းပဵၼ် Covid-19 ၼႂ်းဢိူင်ႇၼႃးၶႃႇ တူင်ႇဝဵင်းတၢင်ႉယၢၼ်း

December 3,2020 By – SSPP/SSA ၼႂ်းလိူၼ်တီႇၸိမ်ႇပႃႇ 2 ဝၼ်း ပီႊ 2020 ၼီႊ ၶၢဝ်းယၢမ်းၵၢင်ဝၼ်း 10:00 မူင်းၼၼ်ႉ ၽၢႆႇဢုပ်ႉပိူင်ႇ လႄႈ ႁွင်ႈၵၢၼ်ၵူၼ်းၼုမ်ႇ ငဝ်ႈငုၼ်းပႃႇတီႇမႂ်ႇသုင်ၸိုင်ႈတႆး၊ တပ်ႉသိုၵ်းၸိုင်ႈတႆး(SSPP/SSA)လႆႈ ႁဵတ်းပၢင်ပၼ်ပိုၼ်ႉႁူႉ ၵဵဝ်ႇၵပ်းတၢင်းပဵၼ် Covid-19 တမ်ႈတီႈၵျွင်းဝိႁၢၼ်ႇၼိၵျေႃးထႃႇရူင်ႇ ပၢင်မႂ်ႇ သုင် ဢိူင်ႇၼႃးၶႃႇ၊ ၸေႈဝဵင်းမၢႆ(7)၊ တူင်ႇဝဵင်းတၢင်ႉယၢၼ်း ၵႂႃႇယူႇ။ ၼႂ်းပၢင်ပၼ်ပိုၼ်ႉႁူႉတၢင်းပဵၼ် Covid-19 ၼၼ်ႉ ၸဝ်ႈသြႃႇသူႉရိၼ်ႇတ ဢွၼ်ႁူဝ်ၼၢမ်းၼႃႈသေ ၶဝ်ႈပႃး လုင်းၸရေးၼူႉ ၵေႃႇမတီႇၸေႈဝဵင်းမၢႆ(7)၊ မေႃယႃၸၢႆးတၢၼ်းဢူး ၽူႈၸတ်းၵၢၼ်ႁူင်းယႃ ၼႂ်းၼႃႈတီႈၵုၼ်ပၢင်ၵုၼ်ၶူင်း၊ မေႃသွၼ်ၸၢႆးမူၼ်းထုၼ်း ၸုမ်းၵူၼ်းၼုမ်ႇငဝ်ႈငုၼ်းပႃႇတီႇမႂ်ႇသုင် ၸိုင်ႈတႆး၊ တပ်ႉသိုၵ်းၸိုင်ႈတႆး(SSPP/SSA)လႄႈ ပေႃႈမႄႈၵူၼ်းမိူင်း ၼႂ်းဝၢၼ်ႈပူင်း၊ ဝၢၼ်ႈပၢင်မႂ်ႇ သုင်၊ ဝၢၼ်ႈသၢၼ်ႈ၊ ဝၢၼ်ႈထၢင်ႇၸေႈ၊ ဝၢၼ်ႈၼႃးထွၼ်ႇ၊ ဝၢၼ်ႈငႃႉတႂ်ႈ၊ ဝၢၼ်ႈပုင်ႇသၢၼ်ႈ၊ ဝၢၼ်ႈ ၵုၼ်မၢၵ်ႇတီး၊ ဝၢၼ်ႈႁူဝ်ၸႅင်၊ ဝၢၼ်ႈပၢင်ႇငူး၊ ဝၢၼ်ႈၼမ်ႉၸႅင်၊ ဝၢၼ်ႈၵုၼ်တူၼ်းၸိူဝ်းၼႆႉ လႆႈၶဝ်ႈ ႁူမ်ႈထွၼ်ႇငိၼ်းၸွမ်းမွၵ်ႈ(155)ၵေႃႉ ယူႇ။ယိူင်းဢၢၼ်းဢၼ်လႆႈႁဵတ်းပဵၼ်ပၢင်ပၼ်ပိုၼ်ႉႁူႉတၢင်းပဵၼ် Covid-19 ၼႆႉ တႃႇၶွတ်ႇၽွတ်ႈပၼ် မုၵ်ႉၸုမ်းၸၢႆးယိင်းပၢၼ်မႂ်ႇ ၼႂ်းဝၢၼ်ႈလႂ်ဝၢၼ်ႈသေ ႁႂ်ႈမေႃၵုမ်းထိင်းလုမ်းလႃး လွင်ႈယူႇလီၸိုၼ်ႈ သႂ်၊ ႁႂ်ႈႁူမ်ႈသၢၼ်မိုဝ်းၵႅတ်ႇၶႄႁႄႉၵင်ႈ ၽေးၶဵၼ်ယႃႈမဝ်းၵမ်၊ ႁႂ်ႈဢွၼ်ၵၼ်ႁဵတ်းၵၢၼ်ၵူတ်ႇထတ်း ၵူၼ်းၶဝ်ႈၵူၼ်းဢွၵ်ႇၼႂ်းဝၢၼ်ႈၼႂ်းသူၼ်၊ ႁႂ်ႈဢွၼ်ၵၼ်ထိင်းသိမ်းၵႅတ်ႇၶႄ ယႃႈႁႂ်ႈၾႆးမႆႈပႃႇမႆႉ ထိူၼ်ႇ ၶိူဝ်းၶဵဝ် ၸိူဝ်းၼႆႉယဝ်ႉ။

['ပၢႆးယူႇလီ', 'ၶၢဝ်ႇ']

2020-12-03T14:51:57

https://ssppssa.org/2020/12/%e1%81%b5%e1%80%b1%e1%82%83%e1%82%89%e1%80%9e%e1%80%ad%e1%80%af%e1%81%b5%e1%80%ba%e1%80%b8%e1%81%b5%e1%80%b1%e1%82%83%e1%82%89%e1%82%81%e1%81%a2%e1%81%bc%e1%80%ba-%e1%80%95%e1%82%83%e1%82%87-6/

ၵေႃႉသိုၵ်းၵေႃႉႁၢၼ် ပႃႇတီႇမႂ်ႇသုင်ၸိုင်ႈတႆးတပ်ႉသိုၵ်းၸိုင်ႈတႆး ၸွႆႈၵၢၼ်ပေႃႈမႄႈၵူၼ်းမိူင်း

ဝၼ်းထီႉ-03-12-2020ၶၢဝ်ႇ- SSPP Info မိူဝ်ႈဝၼ်းထီႉ 01-12-2020 ၼၼ်ႉ ၵေႃႉသိုၵ်းၵေႃႉႁၢၼ် ၼႂ်းတပ်ႉႁူမ်ႇလူမ်ႈၸေႈဝဵင်း မၢႆ(1) ႁႅင်းၵူၼ်း (6) ၵေႃႉ ၸွႆႈထႅမ် ၵူၼ်းမိူင်းပေႃႉၶဝ်ႈၼႃး ၸိုဝ်ႈၸဝ်ႈၼႃး လုင်းၵွၼ်း လႄႈ ပႃႈၼၢင်း ယူႇဝၢၼ်ႈၵုၼ်ႁုင်း ဢိူင်ႇၼွင်ၶမ်း ၸေႈဝဵင်းတၢင်ႉ ယၢၼ်းၼႆယူႇ။ မိူဝ်ႈဝၼ်းထီႉ 02-12-2020 ၼၼ်ႉၵေႃႈ ၵေႃႉသိုၵ်းၵေႃႉႁၢၼ် ဢၼ်ပဵၼ်သိုၵ်းၵူၼ်းမိူင်း ၼႂ်းၸေႈဝဵင်းမၢႆ (8) ႁူမ်ႈႁႅင်း ၵူၼ်း (3) ၵေႃႉ လႆႈၵႂႃႇၸွႆႈထႅမ် ပၢတ်ႇၶဝ်ႈႁႆႈပၼ် လုင်းလူး လႄႈ ပႃႈသူၺ်ႇ ဢၼ်ယူႇဝၢၼ်ႈၵုင်းႁၢတ်ႇ ဢိူင်ႇပုင်ႇလႅၼ်း ၸေႈ ဝဵင်းသီႇပေႃႉ ၼႆယူႇ။ၼႂ်းဝၼ်းထီႉ 02-12-2020 ၼႆႉၵူၺ်းၼင်ႇၵဝ်ႇ ၵေႃႉသိုၵ်းၵေႃႉႁၢၼ် ၽၢႆႇပႃႇတီႇမႂ်ႇသုင်ၸိုင်ႈတႆးတပ်ႉသိုၵ်းၸိုင်ႈတႆး ဢၼ်တူင်ႉၼိုင် ၼႂ်းဢိူင်ႇတူၼ်ႈၵႅင်းၼၼ်ႉၵေႃႉႁူမ်ႈႁႅင်းၵူၼ်း (4) ၵေႃႉသေ လႆႈၵႂႃႇၸွႆႈထႅမ် လုင်းသႃႇ လႄႈ ပႃႈယဵၼ်ႇ ၶဝ် ပုမ်ႇၶဝ်ႈ တီႈဝၢၼ်ႈၼႃးၽႅမ်း ဢိူင်ႇတူၼ်ႈၵႅင်း တူင်ႇဝဵင်းသီႇပေႃႉၼႆယူႇယဝ်ႉ။

['ၶၢဝ်ႇ', 'ၵၢၼ်ၸွႆႈထႅမ်ပေႃႈမႄႈၵူၼ်းမိူင်း']

2020-12-02T22:03:44

https://ssppssa.org/2020/12/%e1%81%bd%e1%81%a2%e1%82%86%e1%82%87%e1%80%a2%e1%80%af%e1%80%95%e1%80%ba%e1%82%89%e1%80%95%e1%80%ad%e1%80%b0%e1%80%84%e1%80%ba%e1%82%87-%e1%80%95%e1%82%83%e1%82%87%e1%80%90%e1%80%ae%e1%82%87-5/

ၽၢႆႇဢုပ်ႉပိူင်ႇ ပႃႇတီႇမႂ်ႇသုင်ၸိုင်ႈတႆး၊ တပ်ႉသိုၵ်းၸိုင်ႈတႆး(SSPP/SSA) ၵၢၼ်ႉၶဝ်ႈၵၢပ်ႇလႄႈ ပေႃႉ ၶဝ်ႈၼႃးၸွႆႈပေႃႈမႄႈၵူၼ်းမိူင်း

December 2,2020 By – SSPP/SSA ၼႂ်းလိူၼ်ၼူဝ်ႇဝႅမ်ႇပႃႇ 30 ဝၼ်း ပီႊ 2020 ၼီႊ ၶၢဝ်းယၢမ်းၵၢင်ၼႂ် 8:00 မူင်းၼၼ်ႉ ၵေႃႇမတီႇၸေႈ ဝဵင်းမၢႆ(10) ႁူမ်ႈႁႅင်းၵူၼ်း(4)ၵေႃႉ လႆႈၵၢၼ်ႉၶဝ်ႈၵၢပ်ႇၸွႆႈ လုင်းၵျေႃႇလႄႈ ပႃႈၸၢမ်ႇ ယူႇဝၢၼ်ႈပၢင် သိမ်ႇ၊ ၸုမ်း(1)၊ ဢိူင်ႇမိူင်းၸိတ်ႇ ၵႂႃႇယူႇ။ ၶႅပ်းႁၢင်ႈ – ၵေႃႇမတီႇၸေႈဝဵင်းမၢႆ(10) ၵၢၼ်ႉၶဝ်ႈၵၢပ်ႇၸွႆႈ ပေႃႈမႄႈၵူၼ်းမိူင်း မိူဝ်ႈၶၢဝ်းယၢမ်းၵၢင်ၼႂ် 8:00 မူင်းၼၼ်ႉၵေႃႈ တပ်ႉႁူမ်ႇလူမ်ႈၸေႈဝဵင်းမၢႆ(10) ႁူမ်ႈႁႅင်းၵူၼ်း(6) ၵေႃႉ လႆႈပေႃႉၶဝ်ႈၼႃးၸွႆႈ ၸၢႆးၼွင်ႉလႄႈ ၼၢင်းမၢတ်ႈ ယူႇဝၢၼ်ႈလွႆငိုၼ်း၊ ၸုမ်း(1)၊ ဢိူင်ႇတူၼ်ႈၵႅင်း၊ တူင်ႇဝဵင်းသီႇပေႃႉ ၵႂႃႇထႅင်ႈယူႇ။ ၶႅပ်းႁၢင်ႈ – တပ်ႉႁူမ်ႇလူမ်ႈ ၸေႈဝဵင်းမၢႆ(10) ပေႃႉၶဝ်ႈၼႃးၸွႆႈ ပေႃႈမႄႈၵူၼ်းမိူင်း

['ၶၢဝ်ႇ', 'ၵၢၼ်ၸွႆႈထႅမ်ပေႃႈမႄႈၵူၼ်းမိူင်း']

2020-12-01T21:12:00

https://ssppssa.org/2020/12/%e1%81%b6%e1%82%85%e1%80%95%e1%80%ba%e1%80%b8%e1%82%81%e1%81%a2%e1%80%84%e1%80%ba%e1%82%88%e1%80%99%e1%81%a2%e1%82%86%e1%80%90%e1%80%bd%e1%80%84%e1%80%ba%e1%80%b8-%e1%81%b6%e1%81%a2%e1%80%9d-3/

ၶႅပ်းႁၢင်ႈမၢႆတွင်း ၶၢဝ်းတၢင်းႁူဝ်ပဝ်ႈလူင် ၽုၵ်ႇတူၼ်ႈမႆႉ ႁဵတ်းၵၢၼ်လီၵုသူဝ်ႇ တမ်ႈတီႈၵွင်းမူးထၢတ်ႈသပ်ႉပိင်ႇၺႃႉၸုမ်ႈမိူင်း တေးႁူတ်ႈသၼ်လွႆလၢၼ်း ဢိူင်ႇၼႃးၶႃႇ တူင်ႇဝဵင်းတၢင်ႉယၢၼ်း

လိူၼ်တီႇၸိမ်ႇပႃႇ 1ဝၼ်း ပီႊ2020 ၼီႊ ၵၢင်ၼႂ် 7:00 မူင်း တေႃႇထိုင် 8:00 မူင်း

['ၶၢဝ်ႇ', 'ၵၢၼ်သႃႇသၼႃႇ']

2020-12-01T20:55:09

https://ssppssa.org/2020/12/%e1%82%81%e1%80%b0%e1%80%9d%e1%80%ba%e1%80%95%e1%80%9d%e1%80%ba%e1%82%88%e1%80%9c%e1%80%b0%e1%80%84%e1%80%ba-%e1%80%95%e1%82%83%e1%82%87%e1%80%90%e1%80%ae%e1%82%87%e1%80%99%e1%82%82%e1%80%ba%e1%82%87/

ႁူဝ်ပဝ်ႈလူင် ပႃႇတီႇမႂ်ႇသုင်ၸိုင်ႈတႆး၊ တပ်ႉသိုၵ်းၸိုင်ႈတႆး(SSPP/SSA) လူင်းထတ်းတူၺ်း တီႈၵၢၼ် ၵေႃႇသၢင်ႈသဵၼ်ႈတၢင်းဝၢၼ်ႈႁူၺ်ႈၸူင်လႄႈ ဝၢၼ်ႈပၢင်ၽေႈ ဢိူင်ႇၼႃးၶႃႇ တူင်ႇဝဵင်းတၢင်ႉယၢၼ်း

December 1,2020 By – SSPP/SSA ၼႂ်းလိူၼ်တီႇၸိမ်ႇပႃႇ 1 ဝၼ်း ပီႊ 2020 ၼီႊ ၶၢဝ်ႊယၢမ်းၵၢင်ၼႂ် 9:45 မူင်း တေႃႇထိုင် ၶၢဝ်းယၢမ်း ၵၢင်ဝၼ်း 11:00 မူင်းၼၼ်ႉ ၸွမ်သိုၵ်းလူင် ပၢင်ႇၾႃႉ ႁူဝ်ပဝ်ႈလူင် ပႃႇတီႇမႂ်ႇသုင်ၸိုင်ႈတႆး၊ တပ်ႉ သိုၵ်းၸိုင်ႈတႆး(SSPP/SSA) လႆႈလူင်းလဵပ်ႈႁဵၼ်းတူၺ်း ၵၢၼ်ၵေႃႇသၢင်ႈသဵၼ်ႈတၢင်း တီႈဝၢၼ်ႈ ႁူၺ်ႈၸူင်လႄႈ ဝၢၼ်ႈပၢင်ၽေႈ ဢိူင်ႇၼႃးၶႃႇ၊ ၸေႈဝဵင်းမၢႆ(7)၊ တူင်ႇဝဵင်းတၢင်ႉ ယၢၼ်းၵႂႃႇယူႇ။ ၶႅပ်းႁၢင်ႈ – ႁူဝ်ပဝ်ႈလူင်(SSPP/SSA) ႁူပ်ႉထူပ်းဢုပ်ႇၵုမ်ၵၼ်တင်း ပေႃႈမႄႈၵူၼ်းမိူင်း ဝၢၼ်ႈပၢင်ၽေႈ ႁူဝ်ပဝ်ႈလူင် လႆႈႁူပ်ႉထူပ်းၵၼ်တင်း ပေႃႈမႄႈၵူၼ်းမိူင်း ၼႂ်းဝၢၼ်ႈပၢင်ၽေႈလႄႈ ဝၢၼ်ႈၼမ်ႉၼွတ်ႈ သေ မွၵ်ႇလၢတ်ႈပၼ်ႁႅင်းၸႂ်ၵႂႃႇဝႃႈ “ ႁဝ်းလူဝ်ႇလႆႈႁဵတ်းသၢင်ႈ ၼႃႈၵၢၼ်ဢၼ်ႁဝ်းတေႁဵတ်းပဵၼ်လႆႈ ဢွၼ်တၢင်း၊ ပေႃးႁဵတ်းလႆႈယဝ်ႉ လူဝ်ႇလႆႈႁဵတ်းႁႂ်ႈမၼ်းလီၶိုၼ်ႈမႃး၊ ပေႃးႁဵတ်းႁႂ်ႈမၼ်းလီၶိုၼ်ႈမႃး ယဝ်ႉ လူဝ်ႇလႆႈႁဵတ်း ႁႂ်ႈမၼ်ႈၶႅမ်ႉ။ ယႃႇပေမိုင်ႉသူႇယႃႈၼွၼ်းလိုၵ်း။ လုၵ်ႈဢွၼ်ႇလဵၵ်ႉဝၼ်းမိူဝ်ႈၼႆႉ လူဝ်ႇလႆႈမေႃလိၵ်ႈလၢႆး။ ယႃႇႁႂ်ႈတူၵ်းတႅမ်ႇမိူၼ်ၸူဝ်ႈပၢၼ်ႁဝ်း။ ႁႂ်ႈဢွၼ်ၵၼ်ထိင်းသိမ်း သၽႃႇဝႃႉ ထိူၼ်ႇၶိူဝ်းပႃႇမႆႉ။ ဢၼ်ႁဝ်းမႃးထူပ်းသူၶဝ်ၵေႃႈ တႃႇမႃးတွပ်ႇၵုင်ႇမုၼ်သူ။ ႁဝ်းဢမ်ႇလိူၵ်ႈၸၼ်ႉ ထၢၼ်ႈၵူၼ်း၊ ၶိူဝ်းၵူၼ်း၊ ၽႃႇသႃႇၵိူဝ်းယမ်။ ႁဝ်းမၵ်ႉဝၢၼ်ၵေႃႈ ပိူၼ်ႈမၵ်ႉဝၢၼ်ယဝ်ႉ။ ၵွပ်ႈႁဝ်း ပဵၼ်ၵူၼ်း မိူၼ်ၵၼ်။ ပၢႆးယူႇလီ၊ ပၢႆးၽုၵ်ႇသွမ်ႈ၊ ပၢႆးပိင်ႇၺႃႇ၊ ပၢႆးၵၢၼ်သႃႇသၼႃႇ ႁိူဝ်ႈႁိူင်းၸင်ႇ ႁဝ်း ႁႃးတေၶိုၼ်ႈယႂ်ႇမႂ်ႇသုင်ယဝ်ႉ။ တီႈဢၼ်ဢမ်ႇမီးႁူင်းႁဵၼ်းၼၼ်ႉ ႁဝ်းတေၵေႃႇသၢင်ႈပၼ် ႁူင်း ႁဵၼ်း။ တီႈဢၼ်ၼမ်ႉ ဢမ်ႇၵုမ်ႇထူၼ်ႈၼၼ်ႉ ႁဝ်းတေႁဵတ်းပၼ်ယွင်ၼမ်ႉလႂ်၊ ၸွႆႈထႅမ်လွတ်ႇၼမ်ႉ လႂ်ၸိူဝ်းၼႆႉၵႂႃႇ။ ၼႃႈဝၢၼ်ႈလႄႈ လင်ႁိူၼ်း ဢၼ်ယၢပ်ႇၽိုတ်ႇၸိူဝ်းၼၼ်ႉၵေႃႈ ႁဝ်းတေၸွႆႈထႅမ် ၽၼ်းၶဝ်ႈဝၢၼ်ႇၵႂႃႇ ” ၼႆယဝ်ႉ။ ၶႅပ်းႁၢင်ႈ – ၵၢၼ်ၵေႃႇသၢင်ႈသဵၼ်ႈတၢင်း ဝၢၼ်ႈႁူၺ်ႈၸူင်လႄႈ ဝၢၼ်ႈပၢင်ၽေႈ သဵၼ်ႈတၢင်းဝၢၼ်ႈႁူၺ်ႈၸူင်လႄႈ ဝၢၼ်ႈပၢင်ၽေႈၼႆႉ လႆႈတေႇႁႅၵ်ႈႁဵတ်းမႃးၼႂ်းလိူၼ်ၼူဝ်ႇဝႅမ်ႇပႃႇ 27 ဝၼ်း ပီႊ 2020 ၼီႊ တေႃႇထိုင် လိူၼ်တီႇၸိမ်ႇပႃႇ 1 ဝၼ်း ပီႊ 2020 ၼီႊၼၼ်ႉသေ တၢင်းၵႆ သဵၼ်ႈတၢင်းၼႆႉ မီးမွၵ်ႈ(2)လၵ်း ယူႇယဝ်ႉ။ ၶႅပ်းႁၢင်ႈ – ၵၢၼ်ၵေႃႇသၢင်ႈသဵၼ်ႈတၢင်း ဝၢၼ်ႈႁူၺ်ႈၸူင်လႄႈ ဝၢၼ်ႈပၢင်ၽေႈ တီႈၵၢၼ်ၵေႃႇသၢင်ႈသဵၼ်ႈတၢင်းၼၼ်ႉ လႆႈၸႂ်ႉတိုဝ်းႁႅင်းၶိူင်ႈၸၢၵ်ႈ (Wheel Loader) ဝီးလူဝ်ႇ တႃႊ(1)လမ်းသေ ၵေႃႇသၢင်ႈပဵၼ်မႃး သဵၼ်ႈတၢင်းဢၼ်တိတ်းတေႃႇၵပ်းသိုပ်ႇၸူး ဝၢၼ်ႈႁူၺ်ႈၸူင် လႄႈ ဝၢၼ်ႈပၢင်ၽေႈလီငၢမ်းယူႇ။

['ၶၢဝ်ႇ', 'ၵၢၼ်ၵေႃႇသၢင်ႈတွၼ်ႈလိၼ်ၶိုၼ်ႈယႂ်']

2020-11-30T09:32:30

https://ssppssa.org/2020/11/%e1%81%bd%e1%81%a2%e1%82%86%e1%82%87%e1%80%a2%e1%80%af%e1%80%95%e1%80%ba%e1%82%89%e1%80%95%e1%80%ad%e1%80%b0%e1%80%84%e1%80%ba%e1%82%87-%e1%81%b8%e1%80%b1%e1%82%88%e1%80%9d%e1%80%b5%e1%80%84-2/

ၽၢႆႇဢုပ်ႉပိူင်ႇ ၸေႈဝဵင်းမၢႆ(1)တၢင်ႉယၢၼ်း ပႃႇတီႇမႂ်ႇသုင်ၸိုင်ႈတႆး၊ တပ်ႉသိုၵ်းၸိုင်ႈတႆး ၸွႆႈထုၺ်တၢင်း သိူဝ်ႇတၢင်းပၼ် ပေႃႈမႄႈၵူၼ်းမိူင်း ၼႂ်းၼႃႈတီႈ ဢုပ်ႉပိူင်ႇ

ၶၢဝ်ႇ – SSPP Info ဝၼ်းထီႉ – 30.11.2020 ၽၢႆႇဢုပ်ႉပိူင်ႇ ပႃႇတီႇမႂ်ႇသုင်ၸိုင်ႈတႆး၊ တပ်ႉသိုၵ်းၸိုင်ႈတႆး ၸေႈဝဵင်းမၢႆ(1)တၢင်ႉယၢၼ်း ၸွႆႈထုၺ်တၢင်း သိူဝ်ႇတၢင်းပၼ် ပေႃႈမႄႈၵူၼ်းမိူင်း ၼႂ်းၼႃႈတီႈဢုပ်ႉပိူင်ႇတီႈၼိုင်ႈ။ ၶုၼ်သိုၵ်းလူင်/မွင်ႇထူၺ်း (ၽူႈၵုမ်းၵမ် ၸေႈဝဵင်းမၢႆ(1) ဢွၼ်ႁူဝ်သေ ထုၺ်တၢင်း သိူဝ်ႇတၢင်းပၼ် ပေႃႈမႄႈၵူၼ်းမိူင်း ဢိူင်ႇလူင်မူင်ႈ ဢိူင်ႇလွႆၸေး ဢိူင်ႇႁူဝ်မၢင်း တူင်ႇဝဵင်းတၢင်ႉယၢၼ်း။ လုၵ်ႉဢဝ်တီႈ ဢိူင်ႇလူင်မူင်ႈ တေႃႇထိုင်ဢိူင်ႇလွႆၸေး ထုၺ်ပၼ်သိူဝ်ႇပၼ် ၶၢဝ်းတၢင်း (1)လၵ်းပၢႆၶိုင်ႈ၊ လုၵ်ႉတီႈဝၢၼ်ႈလူင်တူၺ် တေႃႇထိုင်ဝၢၼ်ႈပႃႇၽၢင် ဢိူင်ႇလွႆၸေး ၶၢဝ်းတၢင်း ၶိုင်ႈလၵ်း၊ လုၵ်ႉတီႈဝၢၼ်ႈ ၼမ်ႉပၢတ်ႈ တေႃႇထိုင်ဝၢၼ်ႈၼႃးပဵင်း ဢိူင်ႇႁူဝ်မၢင်း ၶၢဝ်းတၢင်း ၶိုင်ႈလၵ်းသေ တေႇထုၺ်တေႇသိူဝ်ႇ မိူဝ်ႈ ဝၼ်းထီႉ 15.10.2020 ယဝ်ႉတူဝ်ႈ ဢၢပ်ႈပၼ်ပေႃႈမႄႈၵူၼ်းမိူင်းၵႂႃႇ မိူဝ်ႈဝၼ်းထီႉ 10.11.2020 ၼႆယူႇ ယဝ်ႉ။

['ၶၢဝ်ႇ', 'ၵၢၼ်ၵေႃႇသၢင်ႈတွၼ်ႈလိၼ်ၶိုၼ်ႈယႂ်']

2020-11-30T09:24:39

https://ssppssa.org/2020/11/%e1%80%95%e1%82%83%e1%82%87%e1%80%90%e1%80%ae%e1%82%87%e1%80%99%e1%82%82%e1%80%ba%e1%82%87%e1%80%9e%e1%80%af%e1%80%84%e1%80%ba%e1%81%b8%e1%80%ad%e1%80%af%e1%80%84%e1%80%ba%e1%82%88%e1%80%90-39/

ပႃႇတီႇမႂ်ႇသုင်ၸိုင်ႈတႆး၊ တပ်ႉသိုၵ်းၸိုင်ႈတႆး တပ်ႉႁူမ်ႇလူမ်ႈၸေႈဝဵင်းမၢႆ(1) ၸွႆႈထႅမ်ပုမ်ႇၶဝ်ႈပၼ် ပေႃႈ မႄႈၵူၼ်းမိူင်း ၼႂ်းဢိူင်ႇႁူဝ်မၢင်း တူင်ႇဝဵင်းတၢင်ႉယၢၼ်း

ၶၢဝ်ႇ – SSPP Info ဝၼ်းထီႉ – 30.11.2020 ၼႂ်းဝၼ်းထီႉ 29.11.2020ၼၼ်ႉ တပ်ႉႁူမ်ႇလူမ်ႈၸေႈဝဵင်းမၢႆ(1) တၢင်ႉယၢၼ်း ၸွႆႈထႅမ်ပုမ်ႇၶဝ်ႈၼႃးပၼ် လုင်းယူၺ်ႉ+ပႃႈၼူၼ်း ဝၢၼ်ႈလူင်ၵဵင် ဢိူင်ႇႁူဝ်မၢင်းလႄႈ ၸွႆႈပုမ်ႇၶဝ်ႈၼႃးပၼ် လုင်းလူႇ ဝၢၼ်ႈၼမ်ႉ ပၢတ်ႈ ဢိူင်ႇႁူဝ်မၢင်း တူင်ႇဝဵင်းတၢင်ႉယၢၼ်း ယူႇယဝ်ႉ။

['ၶၢဝ်ႇ', 'ၵၢၼ်ၸွႆႈထႅမ်ပေႃႈမႄႈၵူၼ်းမိူင်း']

2020-11-29T20:02:59

https://ssppssa.org/2020/11/%e1%80%90%e1%80%95%e1%80%ba%e1%82%89%e1%80%84%e1%80%9d%e1%80%ba%e1%82%88%e1%80%9e%e1%80%ad%e1%80%af%e1%81%b5%e1%80%ba%e1%80%b8918%e1%80%9c%e1%82%84%e1%82%88-%e1%81%b8%e1%80%b1%e1%82%88%e1%80%90/

တပ်ႉငဝ်ႈသိုၵ်း(918)လႄႈ ၸေႈတွၼ်ႈမၢႆ(1) ပႃႇတီႇမႂ်ႇသုင်ၸိုင်ႈတႆး၊ တပ်ႉသိုၵ်းၸိုင်ႈတႆး(SSPP/SSA)ၵေႃႇသၢင်ႈယွင်ၼမ်ႉ ပၼ်ပေႃႈမႄႈၵူၼ်းမိူင်း ဝၢၼ်ႈပၢင်မႂ်ႇသုင်

November 29,2020 By – SSPP/SSA ၼႂ်းလိူၼ်ၼူဝ်ႇဝႅမ်ႇပႃႇ 9 ဝၼ်း တေႃႇထိုင် 26 ဝၼ်း ပီႊ 2020 ၼီႊၼၼ်ႉ တပ်ႉငဝ်ႈသိုၵ်း(918) လႄႈ ၽၢႆႇဢုပ်ႉပိူင်ႇ ၼႂ်းၸေႈတွၼ်ႈမၢႆ(1)ပႃႇတီႇမႂ်ႇသုင်ၸိုင်ႈတႆး၊ တပ်ႉသိုၵ်းၸိုင်ႈတႆး(SSPP/SSA) လႆႈ ၵေႃႇသၢင်ႈယွင်ၼမ်ႉပၼ် ပေႃႈမႄႈၵူၼ်းမိူင်း ဝၢၼ်ႈပၢင်မႂ်ႇသုင် ဢိူင်ႇၼႃးၶႃႇ တူင်ႇဝဵင်းတၢင်ႉယၢၼ်း ၵႂႃႇယူႇ။ ၶႅပ်းႁၢင်ႈ – တပ်ႉငဝ်ႈသိုၵ်း(918)လႄႈ ၸေႈတွၼ်ႈမၢႆ(1) SSPP/SSA ၵေႃႇသၢင်ႈယွင်ၼမ်ႉပၼ် ပေႃႈမႄႈၵူၼ်းမိူင်းဝၢၼ်ႈပၢင်မႂ်ႇသုင်ၶႅပ်းႁၢင်ႈ – တပ်ႉငဝ်ႈသိုၵ်း(918)လႄႈ ၸေႈတွၼ်ႈမၢႆ(1) SSPP/SSA ၵေႃႇသၢင်ႈယွင်ၼမ်ႉပၼ် ပေႃႈမႄႈၵူၼ်းမိူင်းဝၢၼ်ႈပၢင်မႂ်ႇသုင် တႃႇတေၵေႃႇသၢင်ႈပဵၼ်မႃးယွင်ၼမ်ႉလင်ၼႆႉ လႆႈၸႂ်ႉတိုဝ်းႁႅင်းမေႃမိုဝ်း(5)ၵေႃႉသေ ယွင်ၼမ်ႉၼႆႉ ၼႃႈယၢဝ်းလႄႈ ၼႃႈပွတ်းမီး(37)ထတ်းပၼ်ႇမူၼ်း၊ တၢင်းသုင်မီး(18)ထတ်း ယူႇယဝ်ႉ။

['ၵၢၼ်ၵေႃႇသၢင်ႈတွၼ်ႈလိၼ်ၶိုၼ်ႈယႂ်', 'ၶၢဝ်ႇ']

2020-11-29T19:49:43

https://ssppssa.org/2020/11/%e1%81%bd%e1%81%a2%e1%82%86%e1%82%87%e1%80%a2%e1%80%af%e1%80%95%e1%80%ba%e1%82%89%e1%80%95%e1%80%ad%e1%80%b0%e1%80%84%e1%80%ba%e1%82%87-%e1%80%95%e1%82%83%e1%82%87%e1%80%90%e1%80%ae%e1%82%87-4/

ၽၢႆႇဢုပ်ႉပိူင်ႇ ပႃႇတီႇမႂ်ႇသုင်ၸိုင်ႈတႆး၊ တပ်ႉသိုၵ်းၸိုင်ႈတႆး(SSPP/SSA) လႆႈပုမ်ႇၶဝ်ႈလႄႈ ၵၢၼ်ႉ ၶဝ်ႈၵၢပ်ႇၸွႆႈပေႃႈမႄႈၵူၼ်းမိူင်း

November 29,2020 By – SSPP/SSA ၼႂ်းလိူၼ်ၼူဝ်ႇဝႅမ်ႇပႃႇ 27 ဝၼ်း ပီႊ 2020 ၼီႊ ၶၢဝ်းယၢမ်း 10:00 မူင်းၼၼ်ႉ ၵေႃႇမတီႇၸေႈဝဵင်းမၢႆ (10) ၽၢႆႇဢုပ်ႉပိူင်ႇပႃႇတီႇမႂ်ႇသုင်ၸိုင်ႈတႆး၊ တပ်ႉသိုၵ်းၸိုင်ႈတႆး(SSPP/SSA) ႁႅင်းၵူၼ်းႁူမ်ႈ(9)ၵေႃႉ လႆႈပုမ်ႇၶဝ်ႈၼႃးၸွႆႈ ၸၢႆးမူးလိင်ႇ၊ လႆႈပၢတ်ႇၶဝ်ႈၼႃးၸွႆႈ လုင်းထုၼ်းလႄႈ ပႃႈဢိင်ႇ ယူႇဝၢၼ်ႈပၢင် သိမ်ႇ၊ ၸုမ်း(1)၊ ဢိူင်ႇမိူင်းၸိတ်ႇ၊ တူင်ႇဝဵင်းသီႇပေႃႉ ၵႂႃႇယူႇ။ ၶႅပ်းႁၢင်ႈ – ၽၢႆႇဢုပ်ႉပိူင်ႇ(SSPP/SSA) ၸေႈဝဵင်းမၢႆ(10) ပုမ်ႇၶဝ်ႈ/ ပၢတ်ႇၶဝ်ႈၸွႆႈပေႃႈမႄႈၵူၼ်းမိူင်း မိူဝ်ႈၶၢဝ်းယၢမ်းၵၢင်ၼႂ် 8:30 မူင်းၼၼ်ႉၵေႃႈ ၽၢႆႇႁူမ်ႇလူမ်ႈၸေႈဝဵင်းမၢႆ(10) ႁူမ်ႈႁႅင်းၵူၼ်း(7)ၵေႃႉ လႆႈၵၢၼ်ႉ ၶဝ်ႈၵၢပ်ႇၸွႆႈ ပႃႈသူၺ်ႇ ယူႇဝၢၼ်ႈၼွင်တူမ်၊ ၸုမ်း(1)၊ ဢိူင်ႇတူၼ်ႈၵႅင်း၊ တူၼ်ႇဝဵင်းသီႇပေႃႉ ၵႂႃႇထႅင်ႈယူႇ။ ၶႅပ်းႁၢင်ႈ – ၽၢႆႇဢုပ်ႉပိူင်ႇ(SSPP/SSA)ၵၢၼ်ႉၶဝ်ႈၵၢပ်ႇၸွႆႈၵူၼ်းမိူင်း ဝၼ်းထီႉ-27.11.2020

['ၶၢဝ်ႇ', 'ၵၢၼ်ၸွႆႈထႅမ်ပေႃႈမႄႈၵူၼ်းမိူင်း']